
Erinomaisia asioita 


auska on ollut viime aikoina haku- 

sessa, kuten isälläni on tapana sa- 

noa. Juuri kun maailmanlaajuinen 
pandemia oli hieman helpottamassa otet- 
taan, Euroopassa alkoi järjetön hyökkäysso- 
ta ja kaikki meni uudelleen sekaisin. Kiinan 
tiukka koronaviruspolitiikka on aiheuttanut 
uusia shokkeja tuotantoketjuihin, ja maail- 
manlaajuinen logistiikka, ihan perustason 
postinjakelusta puhumattakaan, ei koskaan 
oikein edes ehtinyt korjaantua. 

Siksi onkin aiheellista katsoa välillä, mitä 
hyvää etenkin meidän harrastuskentälläm- 
me on tapahtunut. Vaikka en vielä ole val- 
mis julistamaan lopullista irtikytkentää tie- 
totekniikan lisääntyvän hyödyntämisen ja 
jatkuvan tavaramäärän kasvun välillä, ovat 
viime vuodet opettaneet yhä uusille ihmisil- 
le, miksi laitteet kannattaa käyttää loppuun 
ja kierrättää. Itse petyin kaksi vuotta sitten 
siihen, miten edellisen puhelimeni valmis- 
taja hylkäsi minut niin ohjelmiston kuin va- 
raosien suhteen, ja päätin siirtyä ostamaan 
puhelimeni jatkossa käytettyinä. En ole ka- 
tunut tätä päivääkään, ja laitteessa on vielä 
jäljellä vajaan vuoden verran myyjän tarjoa- 
maa lisätakuuta: jos luuri hajoaa, saan toisen 
samanlaisen tilalle. Takuuajan päätyttyä pu- 
helin on jo yli viisi vuotta vanha, mikä tar- 
koittaa kymmenien prosenttien säästöä val- 
mistuksen hiilijalanjäljessä — riihikuivasta 
rahasta puhumattakaan. 

Olen tämän myönteisen kokemuksen jäl- 
keen hankkinut myös tabletit ja lasten puhe- 

limet käytettyinä, ja aion tehdä niin jatkos- 
sakin. Pidensin myös oman työkannettavani 
käyttöiän hankkimalla siihen viiden vuoden 
takuun normaalin kolmen sijasta. Vuon- 
na 2012 uutena ostamani kone taas on edel- 
leen käytössä tyttärelläni. Tämä ei ole jäänyt 
huomaamatta muiltakaan, sillä käytettyjen 
yrityskannettavien, puhelinten ja tablettien 
markkinat käyvät kuumina ja hinnat ovat 
nousussa. Tämä tekee käytetyistä tuotteista 
arvokkaampaa valuuttaa ja rohkaisee pitä- 
mään laitteista huolta. En ole mikään mark- 
kinoiden näkymättömän käden ykkösfani, 
mutta tiettyjä asioita se ratkaisee paljon re- 
gulaatiota nopeammin. 

Sääntelyn puolelta taas iso asia on, että EU 
on viimein saamassa aikaan päätöksen lata- 
usliitinten yhtenäistämisestä — ja että pelä- 
tyn micro-USB:n sijaan käyttöön on valittu 
mekaanisesti parempi USB-C. Jälleen kerran 
markkinat ovat jo itsestäänkin kulkeneet oi- 
keaan suuntaan, mutta asian kirjaamises- 
sa velvoitteeksi on vaikea nähdä varsinais- 
ta haittaa. Nyt puhelinleiriä vaihtaessaan 
kun on joutunut samalla hankkimaan kaik- 
ki kaapelit uusiksi. 

On aina mukavaa olla oikeassa ja nähdä 
positiivista kehitystä, jota on itse halunnut 
edistää. Skrolli on pyrkinyt alusta asti tuke- 
maan tekemistä pelkän kuluttamisen sijaan, 
korjaamista hylkäämisen sijaan ja aika-ag- 
nostista lähestymistapaa laitteistoon. Ter- 
vehdimme ilolla sitä, että muukin yhteis- 
kunta on löytämässä samoille linjoille. 4 


Mikko Heinonen 
vastaava 
päätoimittaja 


AISTÖN, 


JÖMÄ 
Painotuotteet 
4041-0619 


$RMALI Pay, 
AN 


ClimateCalc CC-000025/FI 
PunaMusta Printing 


Tilaukset tilaaskrolli.fi 
Yhteydenotot toimituseskrolli.fi 
Lukijakanavat skrolli.fi/pikaviestimet 

(Discord, IRC, Matrix) 
Mediamyynti myyntiGskrolli.fi 
Kotisivut skrolli.fi 


Vastaava päätoimittaja 
Päätoimittaja 

Taitto 

Digipäällikkö 
Kuvatoimittaja 
Asiantuntijatoimittaja 
Talous 

Toimitus 


2 SKROLLI 2022.2 


Mikko Heinonen 
Janne Siren 

Manu Pärssinen, Janne Siren 
Toni Kuokkanen 
Mitol Meerna 

Jarno N. Alanko 
Anssi Kolehmainen 
Miika Auvinen 

Jari Jaanto 

Jukka O. Kauppinen 
Ronja Koistinen 
Susanna Viljanmaa 


Kansikuva 
Sisuskuva > 


Tämän numeron 


Manu Pärssinen 
Janne Siren 


Ilka Helo, Emma Kantanen, 


Sampo Koistinen, Ninnu Koskenalho, 


Sakari Leppä, Jarkko Nääs, 


Antti Ollilainen, Kimmo Rinta-Pollari, 
Anu Seilonen, Timo Soilamaa, 


Sultant of Con, April Sunday, 


avustajat 

Aino Valovirta 
Julkaisija Skrolli ry 
Painopaikka 


PunaMusta Oy, Tampere 


ISSN 2323-8992 (painettu) 


ISSN 2323-900X (verkkojulkaisu) 


SKROLLI 2022. 


21 


25 


28 


30 


47 


Pääkirjoitus 


Tietotekniikan sarjakuvantekijät 


Wallu on aina Wallu, mutta ei ainoa. 


The Last Starfighter 


Historiallista supertietokonegrafiikkaa. 


Kolumni: Ninnu Koskenalho 
Preerialeikki Red Dead Onlinessä. 


Yousician opettaa soittoa 


Tekeekö appi muusikon? 


Aikasarja 


Viime lehdessä alkanut sarja ajasta ja tietokoneista jatkuu. 


Kolumni: Mitol Meerna 


Koodaa ite parempi — käytettäviä työkaluja kansalle. 


Kolumni: Janne Siren 
Unohtumattomia tietokonepelejä. 


MSX3 
Kolumni: Timo "NYYRIKKI" Soilamaa. 


Sirenin sisäpiiri 
Teknologiapalstalla Commodoren salaiset aseet. 


Lyhyet 
Pikkujutuissa Chicken Lips Blues. 


48 
51 
52 
54 
56 
58 
59 
68 
68 


71 


05 
104 


Freewrite Hemingwrite 
Paperiton tulevaisuus saa jatkoa. 


Kolumni: Sultant of Con 


Skrollin pöhisevä IT-kolumnisti ulapalla. 


Ne muut AD8D-pelit 

JOKin pelipalstalla mikään ei ole kultaa, mikä kiiltää. 
Ei näin! 

Keräilijät ja hyvä, paha raha. 


JOKstoriaa XXI 


Pelitoimittaja itkee yksin yössä. 


Oikaisuja ja huomioita 
patch Skrolli <oikaisuja.diff 


Skrolli 6,4 / 10 vuotta sitten 
Skrolli 2015.4, 2016.1E — Sample ja 2013.1-koevedos. 


Skrolli Lehtiluukussa 


Skrollin jakelu laajenee jälleen. 


Paljonko Salorassa oli muistia? 


Salora Fellow toimituksen blogipoiminnassa. 


Sarjakuva 


Turrikaanien yössä kesä ja Suomi-sharewaret. 


Retro Rewind 
Videopelilehti ilmestyy Skrollin liitteenä. 


U TN SMO 
TLP asa 
N 


Uunituore Commodore 65 -klooni MEGA65 sekä muut Commodoren salaiset aseet sivuilla 30—46. 


KULTTUURI 


OV 


aa pois 
alista! 
a. 


Pois nyt 
sieltä! 


—| 


Pää pois 
valista! 


Hei! Nyt 
oikeesti! 


ONRJAKUVANTEKIJÄT 


tietokonekulttuurin pyörteissä 


Moni suomalainen sarjakuvataiteilija on vaikuttanut myös maamme tietokonekulttuurin 
piirissä: he joko piirtävät tietotekniikka-aiheista tai ovat muuten uurtaneet uraa 
tietokonekulttuurin suhteen. Esittelemme muutamia alan konkareita. 


Teksti: Miika Auvinen 


arkko Nääs tunnetaan nykyään 
luontoa ja tietokonekulttuuria 
luotaavista sarjakuvistaan. Hänen 
urrikaanien yö -sarjakuvaansa jul- 
kaistaan Skrollissa. 

Nääs opiskeli Rovaniemellä graa- 
fiseksi suunnittelijaksi 2000-luvulla: 
opintojen ohessa hän piirsi sarjaku- 
via ja toimitti sarjakuva-antologioita. 
Pian verkkosarjakuva vei mennessään, 
ja hän alkoi piirtää esimerkiksi Desert 
Rocks -nimistä sarjakuvaa. 

Kysyttäessä uran kohokohdista Nääs 
nostaa esille verkkosarjakuvansa Kah- 
den maailman välissä ja sen saatta- 
misen loppuun. Sarjakuvan visuaali- 
nen anti on kesäisen raikasta ja juoni 
oli sarjakuvan päivittyessä interaktiivi- 
nen - lukijat saivat vaikuttaa siihen esi- 
merkiksi foorumikommenttien kautta. 
Teos käännettiin myös englanniksi ja 
ranskaksi. 

Tietokonekulttuuriin Nääs syventyi 
pelialalla, jolle hän ajautui sattumalta. 

- Muutin vuonna 2006 Rovaniemel- 
tä Helsinkiin, ja tarkoituksenani oli 
tehdä konseptitaidetta The Legend of 
King Nal -elokuvaan. Elokuva perus- 
tui intialaiseen taruun ja sen piti tuot- 
taa miljoonia ja miljoonia euroja rahaa 
Intian markkinoilla, mutta elokuva ei 
valmistunut koskaan. 

Konseptitaiteesta saaduilla palkki- 
oilla ei maksettu vuokraa, ja Nääs etsi 


Kuvat: Jarkko Nääs, Harri Vaalio, Reima Mäkinen 


muita töitä Helsingistä. Iron Star Hel- 
sinki -pelifirma etsi 2D-pikselitaiteili- 
jaa riveihinsä. Pian Nääs työskentelikin 
yhtiölle: tiimi teki muutaman mega- 
tavun suuruisia pelejä pieninäyttöisi!- 
le puhelimille. Nääs työskenteli lähinnä 
obskuuriksi kuvaamansa MoiPal-netti- 
pelin parissa, joka oli eräänlainen virtu- 
aaliyhteisö pelimaailmassa. 

Nääs päätyi eri vaiheiden kautta 
Habbo Hotelia ylläpitävälle Sulakkeel- 
le. Yhtiön tarkoituksena oli tuottaa 
sarjakuva-albumi, johon peligraafikot 
tekisivät peliaiheisia sarjakuvia. Rahaa 
teoksen painamiseen ei kuitenkaan 
tullut, mutta Nääs julkaisi blogissaan 
piirtämänsä seitsemän sarjakuvasivua. 

— Sarjakuvat olivat omia muisteluja- 
ni Amiga-ajoiltani. Joku Skrollin edus- 
taja (taisi olla Kuokkasen Toni, toim. 
huom.) kysyi pian, voisiko sarjakuvan 
julkaista Skrollissa. Tämä oli vuotta 


2012 tai 2013 (sarjakuva julkaistiin nu- 
merossa 2013.4). Vuoden 2016 jälkeen 
aloin piirtää säännöllisesti Skrolliin Tur- 
rikaanien yötä. 


Skrollin sarjakuva 
Turrikaanien yö perustuu Nääsin 
omiin kokemuksiin ja muistoihin. 

— Mitä läheisempi oma fiilis on ai- 
heeseen, sitä helpommin ja muka- 
vammin sarjakuva syntyy. Muistoni 
liittyvät Amiga- ja myöhempiin PC-ai- 
koihini, ja lähinnä pelaamiseen. 

Peleistä Nääs nostaa suosikeikseen 
Amiga-pelit Magic Pockets, jota hän 
kuvaa ohjaukseltaan tahmaiseksi mut- 
ta uniikiksi, ja Dungeon Masterin, jota 
Nääs kertoo pelanneensa lapsena yk- 
sin pimeässä huoneessa muumiolau- 
moja peläten. Uudem- 
mista peleistä uppoaa 
Legend of Grimrock 2. 

Nääs opiskeli avoimes- 
sa yliopistossa biologian 
perusopinnot omaksi hu- 
vikseen. Kun hän sai vuo- 
den 2019 Vuoden sarja- 
kuvablogi -tunnustuksen, 
raati korosti juuri miehen 
lähestymistapaa luontoai- 
heeseen ja sen ydinsanomaa 
”Katso luontoa ja huomaa”. 

Nyt työn alla on omiin 
elämänkokemuksiin pohjaa- 
va mutta fiktiivinen sarjaku- 
varomaani 2010-luvun pelialasta. Aja- 
tuksena on saada myös Turrikaanien 
yö albumimuotoon. 


Luolamiehiä, 
sankaritarustoja 

ja tietokoneita 

Harri ”Wallu” Vaalion työ on osa suo- 
malaista tietokonekulttuuria ja sen 
historiaa. Nykyään luokanopettajana 
työskentelevän taiteilijan tunnetuim- 
mat sarjakuvat alalta ovat Mikrobitin 
sarjakuva Mikrokivikausi (joka muu- 
ten ilmestyi Skrollissa vuosina 2014- 
2015) ja Pelit-Lehden KyöPelit. Tieto- 
teknisten aiheiden lisäksi tuotantoon 
kuuluvat Hessu-kissan ja lännensan- 
kari Punaniskan seikkailut. 

Wallu on erityisen ajankohtainen 
haastateltava, sillä hän sai Suomen 
sarjakuvaseuran vuoden 2022 Puu- 
päähattu-elämäntyötunnustuksen. 
Palkinto on yksi kotimaisen sarjaku- 
vakulttuurin arvostetuimmista. 

— Puupäähattu-tunnustus tuli puun 
takaa. En ollut sellaista ajatellut aktiivi- 

sesti 20 vuoteen. 
Hauskaahan pal- 
kinnon saaminen 
on, Vaalio ker- 
too. 

Vaalio taittoi Mikrobitti- ja Pelit- 
lehtiä 90-luvun alussa. Hän muistelee, 
että Mikrobitin Mikrokivikausi-sarja- 
kuva lähti käyntiin hänen omasta in- 
nostaan. 

- Mun piti piirtää pelijuttuihin has- 
suja kuvia, näkemättä koskaan, mil- 
tä pelit itse asiassa näyttivät. Mikro- 
bitin alusta voisi kai sanoa, että siitä 
suunniteltiin kuulemani mukaan en- 
sin kerholehden tyyppistä julkaisua 
nuorille, mutta onneksi tuo ”kerho” 
unohdettiin lehden aloittaessa. Siitä 
tuli kuitenkin Tietokone-lehden ke- 
vennetty pikkuveli. Minusta tuntui 
tuolloin, että mukana on oltava sar- 
jakuva. Eihän nuoret lue tylsää leh- 
teä, jossa ei ole mitään hauskaa, Vaa- 
lio muistelee. 

— Piirsin huvikseni puolen sivun sar- 
jakuvastrippejä mustavalkoisena. Toin 
julki mielipiteeni sarjakuvan tarpeel- 
lisuudesta. Päätoimittaja sanoi, ettei 
sarjakuvaa tarvita, sillä Mikrobitti on 
”asialehti”. Stripit jäivät toimiston pöy- 
dälle. Kun lehdestä peruuntui ilmoi- 
tus, jäi siihen tilaa ilman mitään täy- 

tettä. Yksi sarjakuvistani siis pääsi 
julkaisuun. Palaute sarjakuvasta olikin 
hyvää, Vaalio jatkaa. 

Lukijoilta saatu palaute siis nosti Vaa- 
lion sarjakuvan pysyväksi osaksi lehteä. 
Ja koska Mikrobitin Mikrokivikausi oli 
hyvin suosittu, myös vuonna 1992 aloit- 
taneeseen Pelit-lehteen oli saatava sarja- 
kuva. Aluksi ideoita ei ollut. 

- Niko Nirvi on suuri syyllinen 
KyöPelit-sarjakuvan syntyyn. Hän sai 
ajatuksen | runomittaisesta = sarjaku- 
vasta. Sitten aloimme runoilla sanka- 
ritarustoja huonolla runomitalla. Tä- 
män seurauksena myös Pelit-lehden 
postipalsta oli pian täynnä runomittaa, 
Vaalio kertoo. 

Vaalio kertoo, että amerikkalainen 
taittoguru kävi kerran Sanoma Ma- 
gazinesilla opastamassa taittamisessa, 
ja hän haukkui konsernin muut leh- 
det lyttyyn niiden tylsän visuaalisen il- 
meen vuoksi. Vaaliolla oli ollut vapaat 
kädet Pelit-lehden taitossa. 

— Taitoin Pelit-lehteä tunteella tietä- 
mättä mitään fontituksesta tai muusta. 
Gurun palaute lehdestämme oli, että 
siinä on kaikki perseellään, mutta flow 
toimii. Koska taitto tavoittaa yleisönsä, 
ja se näyttää sellaiselta miltä sen pitäisi 
näyttää, sain jatkaa vapaasti samaa lin- 
jaa. Se oli hauskaa aikaa. 

Puupäähattu 
pioneerityöstä 

Moni media nosti Puupäähattu-onnit- 
teluissaan Vaalion digisarjakuvan pio- 
neeriksi. 

- En oikeastaan tiedä, miksi sain 
tuon tittelin. Piirsin toki sarjakuvia jo 
varhaisessa vaiheessa myös erilaisilla 
piirtopöydillä. Piirrän kuitenkin enim- 
mäkseen käsin. Sivellin ja tussi ovat 
työkalujani. Nopein tapa on, että otan 
kynän ja paperin ja sotken. En luon- 
nostele juurikaan, ja korjaan mahdolli- 
set virheet tietokoneella. Olen toki teh- 
nyt Suomen ensimmäisen sarjakuvia 
sisältävän CD-rompun. 

Vuonna 1997 ilmestyneellä Mikro- 
kivikausi 1 -nimisellä CD-rompulla 
oli mukana myös Mikrokivikausi-pe- 
li, jota Vaalio kuvaa bugiseksi. Romp- 
pu ehti juuri ja juuri Suomen ensim- 

mäiseksi alan julkaisuksi, sillä vähän 
myöhemmin ilmestyi sarjakuvaa ja 
pelejä sisältävä Peräsmies-CD-ROM, 
jonka tekijöissä mainitaan myös täs- 
sä artikkelissa haastateltu Reima Mä- 
kinen. 

Tietotekniikkaharrastus on kulkenut 
Vaalion mukana näihin päiviin saakka. 
Laitteita kerääntyy nurkkiin liiaksikin. 
Tietotekniikka on läsnä töissä ja muu- 
tenkin. 

— Pelailen ja opettajan virassa olen 
digituutorina muille opettajille, eli yri- 
tän saada heidät ymmärtämään, että 
kirjat eivät ole ainoa opetukseen sopi- 
va mediamuoto. 

Vaalio kertoo, että hänestä olisi kivaa 
tehdä laajempi Mikrokivikausi-albumi, 
jossa olisi mukana edesmenneen Jyrki 
Kasvin kirjoituksia. Kesken on myös 
pitkä KyöPelit-sarjakuva. 

- Kemin sarjakuvakilpailulehdessä 
julkaistiin pidemmän KyöPelit-tarinan 
ensimmäinen versio. En suunnitellut 
sitä, vaan kunhan piirsin. Se olisi kiva 
työstää ja hioa loppuun, Vaalio kertoo. 


Historiaa tehnyt 
vuohisarjakuva 

Reima Mäkinen teki 80-luvulla Micro- 
post-pienlehteä, jonka aiheena olivat 
tietokoneet, niihin liittyvä puuhastelu 
ja vinkit. 

Mäkinen tekee päivätyönsä graafise- 
na suunnittelijana, ja sarjakuvien teke- 
minen on harrastus. Tämä mahdollistaa 
omaehtoisen sarjakuvanteon. 

Vuonna 2019 julkaistu Mantsuria - 
Mannerheimin tulikaste on sotasarja- 
kuva ilman sotaa. Kauniisti piirretty ja 
väritetty teos kertoo Carl Gustav Man- 
nerheimin — vaiheista —Venäjän-Japa- 
nin sodassa vuosina 1904-1905. Mäki- 
nen on käyttänyt lähteenä muun muassa 
Mannerheimin tuolloisia päiväkirjoja. 

Muita Mäkisen arvostetuimpia teok- 
sia ovat omaelämäkerrallinen Ruskaa 
Pakkasella ja ihmissuhdedraama Kivi- 
syli. Lennokkaampaa menoa edustavat 
Octobriana-sarjakuvat - Octobriana on 
kommunistien supersankari, ja hahmo 
perustuu alun perin tsekkiläisten Bohu- 
mil Konetnyn ja Zdenek Burianin luo- 
maan hahmoon. 

Vaikka Mäkisen sarjakuvat eivät 
useinkaan = käsittele tietotekniikkaa, 
kuuluu hänen meriitteihinsä esimer- 
kiksi Suomen ensimmäinen tietokone- 
grafiikkana toteutettu sarjakuva ja yksi 
Suomen varhaisimmista tietokonepien- 


lehdistä. Micro- 
post oli tietoko- 
nekulttuurilehti 
jo ennen kuin 
Suomessa varsi- 
naisesti oli tieto- 
konekulttuuria. 

Sarjakuvauran 
ja Micropostin 
siemenet kylvet- 
tiin, kun Mäkisen kaveripiiri = piirsi 
teini-ikäisenä omia hahmojaan. Teräs- 
mies-sarjikset muiden muassa innoit- 
tivat luomaan omia supersankareita. 

— Tuolloin punkzinet olivat muotia. 
Me ryhdyimme tekemään sarjakuvaleh- 
tiä ja avustamaan pienlehtiä. Micropost 
oli jatkoa tälle pienlehtikokemukselle. 
Lehti tehtiin aluksi kirjoituskoneella ja 
painettiin offsetilla, Mäkinen muistelee. 

Mäkinen osti oman VIC-20-tietoko- 
neen vuonna 1982. Hän oli kesätöissä 
paperitehtaalla, ja ruokatunti venyi tun- 
nilla tietokoneen hakureissun vuoksi. 
Kirjakaupan myyjät naureskelivat Mä- 
kisen tinkimisyrityksille. Kone pääsi ah- 
keraan käyttöön, ja mikroaiheisen pien- 
lehden teko tuntui luontevalta jatkeelta 
harrastukselle. 

Micropostin tekeminen oli luovuuden 
juhlaa. Moni halusi jakaa koodia, kuten 
itse tekemiään pelejä, ja heille hengen- 
tuotteen leviäminen oli se tärkein juttu. 
Mäkistä itseään innosti VIC-20:ssä eri- 
toten animaation tekeminen. Ala kieh- 
toi sarjakuvapiirtäjää, mutta animaation 
tekeminen kaitafilmikameralla olisi ollut 
kallista ja työlästä. 

VICin jälkeen Mäkinen piti pit- 
kän tauon tietotekniikasta, ja seuraa- 
va hankinta oli PC-yhteensopiva kone 
vasta 10 vuotta myöhemmin. Suomen 
pelimuseon 3583 BYTES FREE! -näyt- 
tely vuonna 2019 koottiin Micropost- 
aineistosta, ja samalla julkaistiin leh- 
den kymmenes numero. 


Suomen ensimmäinen 
tietokonegrafiikkasarjis 
Mäkinen perusti Tampereen sarja- 
kuvaseuran 80-luvun alussa. Suomen 
ensimmäinen tietokoneella tehty sar- 
jakuva oli täytejuttu seuran lehteen 
Sarjariin. Lehti esitteli Mäkisen ja Riit- 
ta Uusitalon sarjakuvan Rock, joka tie- 
si liikaa. Uusitalo käsikirjoitti ja luon- 
nosteli sarjakuvan, Mäkinen taiteili ja 
tulosti siitä PETSCII-grafiikkaversion 
VIC-20:n Basicilla. 

- Koko aivokapasiteettini meni sii- 
hen, kuinka sarjakuvan teko olisi tek- 


nisesti mahdollista. Olin tuskin kaksi- 
kymppinen, ja silloinen heilani Riitta 
Uusitalo käsikirjoitti sarjakuvan va- 
semmalla kädellä. Toivoimme, että 
teoksesta saisi visuaalisesti edes joten- 
kuten selvää. 

- Riitta piti eläinten piirtelystä, ja 
meillä oli joku eläinkirja, josta taisim- 
me napata osan tekstistä. Riittahan oli 
myös Micropostin avustaja ja piti sii- 
nä niin kutsuttua Vähemmistöpalstaa. 

Sarjakuva muistutti Mäkisen mu- 
kaan teksti-tv-grafiikkaa, paitsi että 
teksti-tv:ssä on paljon enemmän tilaa 
piirrokselle. 

-— Tekniset rajoitukset olivat jär- 
kyttävän pahat. Sarjakuva oli mel- 
kein mahdotonta saada ulos konees- 
ta! Mahdollisuuksia oli joko ruudun 
valokuvaaminen tai printterillä tulos- 
taminen. Päädyin tulostamiseen, josta 
poistin peitelakalla kuviin jääneet koo- 
dinpätkät. Vaikeuksien vuoksi harva 
tällaista teki. 

PC-yhteensopivan hankinnan jäl- 
keen tietotekniikka on ollut muuten- 
kin läsnä Mäkisen elämässä. 

— Syksyllä 1995 perustin Mediakei- 
sari Oy:n ja teimme Petri Tuomolan 
kanssa yrityksille www-sivuja, mul- 
timediaa, romppuja, loppuvaihees- 
sa jopa internet-pelejä. Meininki oli 
hyvinkin IT-henkistä. Samoin vuosi- 
tuhannen vaihteessa yritin tosissani 


TAKAISIN SATAMAAN 


HYVÄ ON, 
PALATAAN SITTEN 


KUN SE VIELÄ ON 
MAHDOLLISTA. 


päästä sarjakuvien kanssa esiin WAP- 
puhelimiin. 

Nyttemmin Mäkinen on jättänyt hy- 
pen harjalla surffaamisen vähemmäl- 
le, mutta jatkanut aktiivisesti sarjaku- 
vien parissa. Juuri nyt hänellä on työn 
alla Mannerheim-sarjakuvan ruotsin- 
nos sekä retrofuturistinen AIICS-sar- 
jakuva. 


Tietokone- ja pelialalta löytyy toki mui- 
takin nimekkäitä suomalaisia sarjaku- 
vantekijöitä. Heistä lisää jutun toisessa 
osassa, joka ilmestyy, jos Skrollin jatko- 
osakirous suo. 


Rock, joka tiesi liikaa -sarjakuva on 
käsitelty myös Widerscreen-verkkojul- 
kaisun numerossa 1—2/2017. 

Tero Heikkinen ja Markku Reunanen 
onnistuivat rekonstruoimaan sarja- 
kuvan ajettavaksi VIC-20-ohjelmaksi. 
Lue juttu: 
widerscreen.fi/numerot/2017-1-2/ 
rock-tiesi-liikaa/ 


Micropostista voi lukea lisää Skrollin 
verkkosivuilta osoitteesta skrolli.fi/ 

2014/11/micropost-oli-esihistoriallis- 
ten-tietokoneharrastajien-oma-lehti/ 


& THE LäSlu 


STARFIGHT 


Tietokonegfrafiikkaa 


Elokuvan ja videopelien liitto aloitti suuren se 


Teksti: Kimmo Rinta-Pollari 
Kuvat: The Last Starfighter(s) 
-sitaatit, Rama / Wikimedia 
Commons (Cray, CC BY-SA 2.0 FR) 


Viimeinen suuri seikkailija 
oli yksi ensimmäisistä tieto- 
konegrafiikkaa elävään 
kuvaan yhdistäneistä elo- 
kuvista. Kimmo Rinta- 
Pollari matkaa lähes neljän 
vuosikymmenen takaiseen 
aikaan, fanittamansa 
seikkailutarinan syntysijoille. 


T ron-elokuvan — tekijät loivat 
merkittävän taiteellisen ja tek- 
nisen murroksen elokuvante- 
ossa aikana, jona videopelihallit ja ko- 
likkopelit olivat vielä suosittuja. Tron 
käytti monissa kohtauksissaan tietoko- 
negrafiikkaa, vaikka suuri osa eloku- 
vasta pohjautuikin käsin filmin päälle 
maalatuille efekteille, varsinkin näyt- 
telijöiden pukuihin ja lavasteisiin teh- 
tyinä. Samalla Tron oli piristysruiske 
Walt Disney -tuotantoyhtiön silloiseen 
jämähtäneeseen tilaan, jolla oli tarjot- 
tavanaan lähinnä nostalgisia Volkswa- 
gen Kupla -autohahmon seikkailuja 
Riemukupla-elokuvasarjassa. 

Nick Castlen ohjaama Viimeinen 
suuri seikkailija (The Last Starfighter) 
seurasi selvästi sekä Tähtien sota -elo- 
kuvasarjan että Tronin suosion jalan- 
jäljillä. Samalla se suuntasi uusille uril- 
le tietokonegrafiikan avulla tuotettujen 
elokuvien uudenaikaista tuotantotapaa 
kohti. Elokuva on sukua Wargames- 
elokuvalle (Sotaleikit), jossa on paljon 
samaa kylmän sodan aikaista kuvastoa. 
Tuleepa siitä yhtymiä myös alkuperäi- 
seen Glen Albert Larsonin 1970-lu- 
vulla luomaan Taisteluplaneetta Galac- 


8 2022.2 


A W 


tica -sarjaan, vaikka sitä ei ollutkaan 
tuotettu tietokonegrafiikalla. 

Viimeinen suuri seikkailija on yhtääl- 
tä nuoren kasvutarina ja toisaalta ar- 
meijan rekrytointitarina ulkoavaruu- 
den taistelujoukkoihin. Vuonna 1984 
julkaistu elokuva toimi samalla mai- 
noksena samannimiselle kolikkopelil- 
le, olihan Tron-elokuvaan perustuva 
videopeli julkaistu vuonna 1982. Vii- 
mekädessä Atari-peliyhtiön lupauk- 
set jäivät kuitenkin tyhjiksi — The Last 
Starfighter -peliä ei koskaan julkaistu. 
Väittämän mukaan peli oli lähes val- 
mis ja sen täytetyt polygonivektorit 
olivat raporttien mukaan todella näyt- 
täviä. Elokuvan odotettua vähäisem- 
pi menestys ja pelikaapin korkea hinta 
olivat yhdistelmä, jolle Atari ei läm- 
mennyt. Esimerkiksi pelikaapin yti- 
messä tikittänyt Motorola 68000 -suo- 
ritin oli tuohon aikaan vielä erittäin 
kallis laite. 

Vaikka peliä ei julkaistukaan, eloku- 
va nousi sentään kulttisuosioon ja jäi 
elämään omaa elämäänsä fanien mie- 
lessä ja retrokulttuurissa. 


Minä ja Alex Rogan 

Katsoin aikoinaan elokuvan joko tele- 
visiossa tai elokuvissa. Fanitin elokuvaa 
lapsena niin paljon, että keräsin leike- 
kirjaan lehtileikkeitä ja kuvia Tekniikan 
Maailmassa julkaistuista jutuista. Ny- 
kyään harmittaa, että leikekirja on ka- 
donnut. Nostalgian innoittamana os- 
tin hiljattain elokuvan Collector's Edition 
-DVD-version ja katsoin sen uusin sil- 
min. Elokuva itsessään on kestänyt hy- 
vin aikaa, mutta nykyvalossa ja aikuisen 
näkökulmasta se näyttää hyvin naiivilta. 
Tarinasta en sinänsä halua kertoa juoni- 
paljastuksia, mutta hieman taustaa kui- 
tenkin. 

Elokuva kertoo asuntovaunualueella 
asuvasta nuoresta Alex Roganista, jota 
näyttelee Lance Guest. Alex harrastaa 
videopelejä, ja eräänä päivänä hän saa 
avaruuspelissä ennätyspisteet. Tämän 
seurauksena hän saa kutsun, joka muut- 
taa hänen elämänsä. Juonessa on makua 
tunnetusta tarinasta Excalibur-miekasta, 
jossa miekan kivestä vetävästä henkilös- 
tä tulee suuri sankari. Kivi tässä tapauk- 
sessa on videopeli, jonka päihittämällä 
aukeavat myös ovet sankaruuteen. 


Ei poika taidakaan aavistaa, mihin oudon kolikkopelin high score johtaakaan. 


Viimeinen suuri seikkailija ei varsi- 
naisesti räjäyttänyt pankkia, mutta tuot- 
ti kuitenkin jenkkiteattereissa reilut 28 
miljoonaa dollaria. Kahta vuotta aiem- 
min julkaistu futuristinen frisbeekamp- 
pailu Tron oli pärjännyt vähän parem- 
min, sillä Disneyn mainoskampanjoiden 
ja hypetyksen myötä teos tienasi lippu- 
luukuilla noin 50 miljoonaa dollaria. 
Molemmat digitaalisen elokuvanteon 
pioneerit olivat kuitenkin kaupallisia 
pettymyksiä — kulttielokuvat tienasivat 
ehkä kulunsa takaisin, mutta eivät paljoa 
enempää. Niinpä Troninkin jatko-osaa 
saatiin odottaa lähemmäs kolme vuosi- 
kymmentä. 


Halvalla hyvää? 

Suurten elokuvien tuottaminen on kal- 
lista, koska tarvitaan paljon tekniikkaa, 
tekijöitä ja näyttelijöitä. Kalliit efektit 
eivät kuitenkaan ole pääosassa, eivät- 
kä yleensä kanna elokuvaa menestyk- 
seen. Sen tekevät tarina ja näyttelijät. 
Nykyinen = scifi-elokuvameininki to- 
sin pyrkii edelleen nostamaan tekniik- 
kaa ja efektejä pääosaan. Yhtenä syynä 
on tekniikka, joka on kehittynyt valta- 
vasti 1970- ja 80-luvuilta nykypäivään. 
Nykyään YouTubesta voi katsoa har- 
rastajien tai indie-studioiden pikku- 
budjetilla tekemiä, grafiikaltaan lähes 
Viimeisen suuren seikkailijan tasoisia 
lyhytelokuvia. 

Samalla kun tekniikka on sekä hal- 
ventunut että kehittynyt, myös ko- 
timainen indie-elokuvatuotanto on 
päässyt edullisesti kiinni avaruuselo- 
kuvien tekemiseen. Tästä tyylikkäin 
esimerkki on kunnianhimoinen Star 
Wreck — In The Pirkinning -tieteisparo- 
dia. Sen budjetti oli noin 15 000 euroa. 
Elokuvan erikoisefektit laskettiin PC- 
tietokoneilla kotona ja äidin keittiön 
nurkassa. Star Wreck -saagan luoja Sa- 
muli Torssonen näytteli kapteeni Pir- 
kiä. Timo Vuorensola sekä ohjasi elo- 
kuvan että näytteli luutnantti Dwarfia. 

Sittemmin sama ryhmä teki scifi-pa- 
rodiaelokuvan Iron Sky, joka julkaistiin 
vuonna 2012. Elokuvan budjetti oli 7 
500 000 euroa ja tuotto 9 987 577 dol- 
laria. Jatko-osa Iron Sky: The Coming 
Race onkin sitten 20 miljoonan euron 
budjetillaan kallein koskaan tehty ko- 
timainen elokuva. Se pilaili edeltäjän- 
sä tapaan kuunatseilla. Elokuva ei enää 
uponnut yleisöön ja tuotti vaatimatto- 
mat 400 000 dollaria. Joka tapauksessa 
tarina on tuttu: kova hintalappu ja kal- 
liit tehosteet eivät takaa menestystä. 


RON COBB 


Underground- 
taiteilijasta 
avaruusalusten 
suunnittelijaksi 


Ron Cobb oli amerikkalais-austra- 
lialainen taiteilija, joka suunnitte- 
li esimerkiksi Viimeinen suuri seik- 
kailija -elokuvan aluksia. Cobb on 
suunnitellut monien muidenkin 
tunnettujen elokuvien taidetta (Ali- 
en, Tähtien sota, Indiana Jones, Pa- 
luu tulevaisuuteen). Hän tuli eloku- 
va-alalle aloittamalla Disneyllä niin 
sanottuna inbetweener-animaatto- 
rina eli taiteilijana, joka piirtää ani- 
maation avainruutujen välikuvat. 
Hänen ensimmäinen piirretty elo- 
kuvansa oli Tuhkimo (Sleeping Beau- 
ty), joka oli ja on edelleen aikaa kes- 
tänyt klassikkoanimaatio. 


Luonnollisesti alkuperäisten eloku- 
vien fanielokuvilla on omia fanieloku- 
viaan, joten vuonna 2012 ilmestyi Star 
Wreckin innoittama elokuva Star Wreck 
2nt: Full Twist, Now! Sveitsiläis-norja- 
lais-suomalaisen tuotannon takana on 
sveitsiläinen tv-taustainen ohjaaja ja 
kirjoittaja Fabienne Gschwind. Eloku- 
vassa näytteli myös Star Wreck -paro- 
diasarjan alkuperäistä porukkaa, kuten 
Timo Vuorensola, Samuli Torssonen, 
Atte Joutsen ja Antti Hukkanen. Noin 
15 000 euron budjetillaan fanieloku- 
van fanielokuva asettui samaan mittaan 
kuin Star Wreck: In The Pirkinning ja 
menestyikin suhteessa paremmin. 


Elokuvaa 
supertietokoneella 

Viimeisen suuren seikkailijan DVD-le- 
vyn bonusmateriaaleissa on teoksen 
efektien tuottamisesta kertova mielen- 
kiintoinen jakso A New Era of Visual 
Effects, jossa kerrotaan elokuvan tieto- 
konegrafiikan alkuvaiheista. Elokuva 
on vaativa media, koska kuvassa ei voi 
olla sahalaitaisia reunoja eikä pikselöi- 
tymistä. Viimeisen suuren seikkailijan 
toteutuminen olikin jopa vaakalaudal- 
la, mutta lopulta Lorimar-studio uskoi 
Digital Productions -yrityksen digitaa- 
lisen taideporukan osaamiseen. 


Ron Cobbin kotisivuilta (ron- 
cobb.net) käy ilmi myös hänen un- 
derground-taustansa. Ennen Dis- 
neyn palkkalistoille pääsyä hän 
toimi radikaaleissa piireissä ja alkoi 
tehdä sotaa kritisoivia piirroksia Los 
Angeles Free Press -lehteen vuon- 
na 1965, palveltuaan viestijoukoissa 
Vietnamissa vuonna 1963. 

Maailman pimeää puolta nähnee- 
nä Ron teki sotakokemuksistaan iro- 
nisia lehtipiirroksia, joissa vilisi pää- 
kalloja ja ydinpommipilviä. Myös 
kauhuelokuvien hahmot olivat Ro- 
nille tuttuja, ja hän teki lukuisia kan- 
sikuvia Famous Monsters of Film- 
land -lehteen. Ron oli taiteellinen 
luonnonlahjakkuus, joka suunnitte- 
li ilman muodollista taiteellista kou- 
lutusta teknisesti monimutkaisia spe- 
kulatiivisia aluksia ja laitteita. Lisäksi 
hän piirsi paljon lentoaluksia, hah- 
moja, maalauksia ja pilakuvia. 

Ronn Cobb jätti maallisen vael- 
luksensa ja siirtyi taivaallisille studi- 
oille vuoden 2020 syyskuussa. 


Cray X-MP. Supermylly vuodelta 1982 teki töitä 
hiki hatussa The Last Starfighterin erikoisefek- 
tien parissa. 


Elokuvan teossa oli mukana run- 
saasti taiteilijoita ja teknisiä asiantun- 
tijoita. Yksi kuvittajista oli Ron Cobb 
(ks. laatikko), joka suunnitteli esimer- 
kiksi elokuvan aluksia. Elokuvan san- 
karin alus Gunstar on tavallaan myös 
yksi elokuvan hahmoista, joka digi- 
toitiin ja 3D-mallinnettiin elokuvaa 
varten. Ron Cobb olikin todellinen 
pioneeri luomassa uudenlaista tuotan- 
totapaa, jossa ideana oli luoda synteet- 
tistä valokuvaa tietokoneen avulla. 

Muitakin tekijöitä oli, muun mu- 
assa visuaalisten tehosteiden koordi- 
naattori Jeffrey A. Okun. Hän tunne- 
tusti laski, että kaikkien animaatioiden 
ja efektien laskemiseen menisi aikaa 
17 kuukautta. Efektien teolle annettiin 
kuitenkin tuotannon puolelta vain puo- 
li vuotta aikaa, joten riskejä piti ottaa. 


p 


Gunstar on yksi 1980-luvun ikonisista 
avaruusaluksista. 


Studiolla kehitettiin uusia ohjelmia ja 
skriptejä, joilla prosesseja nopeutettiin. 
Aluksi suurin haaste oli saada hahmon- 
tamisesta riittävän nopeaa. 

Koska kukaan ei vielä ollut tehnyt 
ohjelmia tietokonegrafiikan tuotantoa 
varten, projektin alussa ei ollut mitään 
valmista käytettävissä. Kaikki työkalut 
ja ominaisuudet piti ohjelmoida alus- 
ta saakka, oli kyse yksittäisestä efektis- 
tä, animaatiotyökalusta tai kohtaukses- 
ta. Tekijöillä ei esimerkiksi ollut edes 
3D-mallinnusohjelmaa, joten meka- 
niikkasuunnittelija teki alusten mallit 
konepiirtämistekniikalla John Cobbin 
2D-piirroksista. 

Gunstaria ja elokuvan muita aluk- 
sia piti muokata, jotta ne olisi helpompi 
animoida. Niinpä aluksista tehtiin pel- 
kät kevyet vektorirautalankamallit. Näin 
animaattori näki lähes reaaliajassa, mil- 
tä animaatio tulisi näyttämään, mutta il- 
man lopullista renderointia. Esikatselun 
vektorimallit näyttivät kuin varhaisilta 
videopeleiltä, mutta esimerkiksi Battle 
Zonea yksityiskohtaisemmilta. 

3D-ohjelmat ovat kehittyneet noista 
ajoista runsaasti, mutta pohjimmiltaan 
nykyaikaiset — 3D-mallinnusohjelmat 
toimivat samalla tekniikalla. Eloku- 
van sivussa Digital Productions kehit- 
ti myös oman partikkelisysteeminsä, jo 
ennen kuin mitään partikkelianimaa- 
tiota oli vielä edes keksitty. 

Tietokonegrafiikan — yhdistäminen 
elokuviin mahdollistui ennen kaikkea 
järeiden supertietokoneiden avulla. Vii- 
meisen suuren seikkailijan luonnoksia ja 
teknisiä piirroksia piirrettiin paperille, 
minkä jälkeen ne digitoitiin. Tietoko- 
negrafiikat laskettiin Cray X-MP -su- 
pertietokoneella. Kaikkiaan elokuvaan 

tuotettiin 27 minuuttia efektejä, joka oli 
tuohon aikaan todella suuri määrä tie- 
tokonegrafiikkaa. Sitä käytettiin noin 
300 kohtauksessa. Jokainen animaatio- 
ruutu sisälsi keskimäärin 250 000 poly- 
gonia 3000x5000 pikselin tarkkuudella, 
36-bittisellä värisyvyydellä. 

Osa elokuvan kohtausten taustanäyt- 
tämöistä luotiin kokonaan tietokoneel- 
la, kuten esimerkiksi avaruusaseman 
hangaari, joka on täynnä Gunstar-aluk- 
sia. Lähikuvissa niiden kanssa käytet- 
tiin perinteisiä lavasteita. Esimerkik- 
si Gunstarin ohjaamosta tehtiin lavaste, 
jossa näyttelijät kököttävät istuimillaan, 
kuten hävittäjän sisällä kuuluukin. Lä- 
hiotoksia varten alusta ei tarvinnut ra- 
kentaa kokonaan, vaan siitä kasattiin 
studioon vain etuosa, jonka otokset yh- 
distettiin lopuksi vihertaustan avulla 
avaruusnäkymään. 

Tehosteet olivat kalliita, mutta kaik- 
ki on suhteellista. Digital Productions 
arvioi, että tietokoneanimaatiota käyt- 
tämällä tuotantoyhtiö säästi puolet 
tuotantoajasta ja 30-50 prosenttia kus- 
tannuksista verrattuna vastaaviin perin- 
teisin menetelmin tehtyihin efekteihin. 
Talousluvut kertovat, että elokuvan lo- 
pulliset kustannukset olivat 14 miljoo- 
naa dollaria. 


Kohti uusia tähtihävittäjiä 
Muun muassa filmisivusto filmgob- 
lin. com kirjoitti jo vuonna 2019 tu- 
levasta elokuvasta Viimeinen —suu- 
ri seikkailija -elokuvan jatko-osasta, ja 
YouTubesta löytyy konseptitaidetta jo 
edeltävältä vuodelta. Maaliskuussa 2021 
elokuva nousi uudelleen esiin, kun siitä 
raportoi muun muassa avaruusaiheinen 
space.com-sivusto. Elokuvan otsikko, 
The Last Starfighters, on nyt monikossa, 
mikä antaa olettaa, että taisteluun liittyy 
muitakin tähtihävittäjiä. 

Vaikka odotan elokuvaa innolla, 
olen hieman skeptinen sen menestyk- 
sen eväistä. 1980-luku elää toki nostal- 
gian voimin edelleen, mutta Viimeisel- 
lä suurella seikkailijalla ei ole vaikkapa 
Tähtien sodan kaltaista laajaa ja suku- 
polvesta toiseen kantavaa fanikuntaa. 
Tähtien sodalla oli jo 1970- ja 1980-lu- 
vulla kasvaneille lapsille omat figuurin- 
sa ja aluksensa, jotka sinetöivät suku- 
polven muistijäljen. Viimeisen suuren 
seikkailijan tekijät eivät kenties ymmär- 
täneet riittävän hyvin markkinoinnin 
ja fanituotteiden merkitystä. Elokuval- 
la on pieni ja vannoutunut kannattaja- 
kunta, joka koostuu nykyään lähinnä 


THE LAST 
STARFIGHTERS 


L 


harmaantuvista vanhemmista ja iso- 
vanhemmista. 

Samalla videopelikulttuuri on kasva- 
nut elokuvakulttuurin edelle sekä tekni- 
sesti että taloudellisesti. Saattaa hyvinkin 
olla, ettei Viimeisen suuren seikkailijan 
idea enää kanna, vaan on menneen tal- 
ven lumia jopa X-sukupolvelle. Video- 
pelit kasvoivat ulos pelihalleista ja nii- 
den pelaamisesta on tullut valtavirtaa 
— monille myös ammatti. Mystiikka on 
kadonnut. Videopelit ovat niin tavan- 
omainen asia, ettei pelaamisella tai ko- 
likkopeleillä ratsastavalla elokuvalla ole 
enää erityistä nostetta nuorisoon, ellei 
tarinaa soviteta nykyaikaan. Kylmä sota 
on (tai ainakin oli) jo ohi ja kaikki vain 
vispaavat somessa. Eläkeläisistäkin on 
tullut e-urheilun tähtiä. 

Menestyäkseen The Last Starfightersin 
pitäisi purra ennen kaikkea nykykatso- 
jiin ja nuorisoon, eikä vain ratsastaa ko- 
likkopelinostalgialla. Aika näyttää, mi- 
ten jatko-osan käy. Mitä jos Perähikiän 
syrjäkylän Jonne tai Veeti voittaa eGa- 
mes-kisan ja pääsee taistelemaan pahaa 
imperiumia vastaan metaversumissa. Se 
voisi toimia nykyisessä pelikulttuurissa. 
Ready Player One (2018) menestyi kui- 
tenkin sen verran hyvin, että jatko-osa 
on sillekin suunnitteilla. £ 


Viimeinen 
suuri seikkailija 
(The Last Starfighter) 


Vuosi: 1984 

Genre: science fiction -seikkailu 
Ohjaaja: Nick Castle 
Käsikirjoitus: Jonathan R. Betuel 
Pääosissa: Lance Guest, 

Dan O'Herlihy, Robert Preston, 


Catherine Mary Stewart 


Elokuvan pohjalta on tehty myös 
romaani ja musikaali. Star Raiders II 
-videopeli oli alkujaan elokuvan 
oheistuotteeksi Atarin 8-bittisille 
kotimikroille tehty peli, joka julkaistiin 
itsenäisenä teoksena elokuvan 
flopattua. Se käännettiin myös 
Commodore 64:lle, ZX Spectrumille ja 
Amstradille. 


KOLUMNI 


Skrollin 10. vuosikerran kunniaksi sivuillamme piipahtelee vanhoja tuttuja nimiä lehtemme matkalta. Nyt yksi Skro 

PREERIA- 


LEIKKI — 
metaversessa 


Kuinka virtuaalinen 
preerialeikki teki 
minusta onnellisemman. 


Ninnu "April Sunday" Koskenalho 
Kuvat: Ilka Helo, Sampo Koistinen 


uringonnousun pinkki kajo 

leviää taivaalle rämeen run- 

saana —versovien tummien 
puiden takana. Pitkäkaulaiset linnut 
suuntaavat länteen korkealla yläpuo- 
lellani. Pusikossa villisika sotkee rö- 
histen, ja lammen paksu lietteinen vesi 
värähtää jonkin vesielukan painuessa 
takaisin pinnan alle. 

Vedän syvään henkeä ja imen sisää- 
ni kosteikosta kohoavaa mätänevien 
kasvien ja maan tuoksua. Yön viilen- 
tämän ilman viime henkäykset hipo- 
vat kasvojani vielä hetken, ennen kuin 
aurinko taas alkaa keittää maisemaa 
kuumankosteaksi padaksi. Haistan ku- 
luneen, pehmeän nahan ja saappaisii- 
ni tarrautuvan mudan ja lannan, oman 
sitkeän hikeni ja verestä tahmeat hiuk- 
seni. 

Hevoseni hörähtää ja heilauttaa tak- 
kuisella harjallaan pörriäisiä kimpus- 
taan. Kaivan sille laukusta nuhjaantu- 
neen sokeripalan. 

Nojaan taaksepäin satulassa, pistän 
tupakaksi ja nautin aamun aistillises- 
ta rauhasta. 

Sitten Discordin äänikanava sanoo 
plom: toverini ovat saapuneet. Nak- 
kaan röökin ryteikköön ja suuntaan 
hevoseni kohti leiriä. 


Toinen elämäni 

Tätä kirjoittaessa olen viettänyt vii- 
me kuukausista merkittävän osan ku- 
vitteellisen Amerikan preerioilla noin 
vuodessa 1898. Useimpina iltoina olen 
rientänyt tavanomaisen elämäni ta- 
pahtumista kotiin käynnistämään pe- 
likoneen ja äänikanavan, riisunut arki- 
sen nahkani vikkelästi eteisen lattialle 


ja sujahtanut alter egoni räjähdysherk- 
kään ruudilta, vereltä ja hevoselta hai- 
sevaan, uuden maailman vapautta 
ihannoivaan elämään. 

Tietokone- ja videopelejä pelataan 
paljon yhdessä muiden kanssa. Minun 
pelaamiseni alkoi 80-luvulla, jolloin 
pelaaminen oli yksinäisempää: pait- 
si ettei ollut nettiä, ei ollut myöskään 
liikaa peliseuraa. Nykypäivästä käsin 
tuntuu ihan epäuskottavalta, että pe- 
laaminen oli joskus niin monin tavoin 
epäilyttävää ja sosiaalisesti stigmati- 
soivaa hommaa. 

Nykyhetkessä sosiaalinen verkko- 
pelaaminen on peruskauraa. Olin ko- 
keillut sitä pitkän pelihistoriani valossa 
vasta varsin vähän, kun alkuvuodesta 
löysin itseni Red Dead Onlinesta rat- 
sastamassa harva se ilta tekemään vaa- 
rallisia valintoja ihmisten kanssa, joita 
en suurimmaksi osaksi tuntenut pelin 
ulkopuolella. 

Nyt 200 pelituntia myöhemmin elä- 
mänlaatuni on kohonnut, olen iloi- 
sempi ja sosiaalisempi, mielikuvituk- 
seni on virkistynyt, olen inspiroitunut 
ja saanut uusia ystäviä. Olen nauranut 
itselleni lisää p/elinvuosia ilta toisensa 


jälkeen posket hellinä ja mennyt nuk- 
kumaan tyytyväisyydestä kiherrellen. 

Tykkään pelaamisesta ja tiesin 
RDO:n ennalta hyväksi käytettyä- 
ni varmaan ainakin samat 200 tuntia 
Red Dead Redemption kakkosen upe- 
an tarinavetoiseen yksinpeliin. Yh- 
dessä pelaamisen positiivisten vaiku- 
tusten määrä yllätti silti, ja käytän nyt 
hieman palstatilaa näiden subjektii- 
visten mutta kenties samaistuttavien 
kokemusten näkyväksi pureskeluun. 
Nimitän pelimaailmaamme trendik- 
käästi metaverseksi. 


Ääni ja vimma 
Ihan ensimmäiseksi minuun tekivät 
vaikutuksen tovereideni äänet. 

Ne solahtivat korvista sisälleni lu- 
paa kysymättä syvinä ja pehmoisina, 
innostuessaan äkillisesti voimistuvi- 
na, epäröidessään vokaaleja laahaten, 
kirosanoissa kulmikkaina tärähdellen 
ja naurunpuuskissaan suoraan omiin 
nauruhermoihini iskien. 

Äänet eivät, toisin kuin äänet yleen- 
sä, olleet kiinni kasvoissa ja kehois- 
sa. Vaikka tovereillani epäilemättä oli 
omat arkiset nahkansa odottamassa 

omien eteistensä lattioilla, ei minulla 
ollut niistä mitään todisteita. 

Äänet eivät silti olleet kehottomia. Ne 
asuivat metaverse-preeriallamme hah- 
moissa, joiden kauniisti animoidut ruu- 
miit ne hiljalleen aukeavilla luonteillaan 
täyttivät. Äänet kumpusivat oikeista, 
näkymättömistä ruumiista ja asettuivat 
elävöittämään virtuaalikehoja. 

Kaikesta nykypelien tarjoamasta kus- 
tomoinnista huolimatta pelihahmot 
näyttävät aina väistämättä hyvin pal- 
jon toisiltaan. Niille ei koskaan ole tar- 
jolla kovin monipuolisia kehomalleja, ja 
niiden liikkeet ovat pääosin keskenään 
identtisiä. 

Oikeiden ruumiiden vaikeasti toisin- 
nettava ainutlaatuisuus ei piile ainoas- 
taan pintatekstuuriemme loputtoman 
hienovireisessä yksilövaihtelussa vaan 
kehojemme tavoissa elää ja liikkua ti- 
lassa. 

Tunnistan tutut kehot kävelytyylistä ja 
liikekielestä paljon kauempaa kuin voin 
erottaa niiden piirteet. Kehot kaiverta- 
vat liikkeillään maailmaan jatkuvaa teos- 
ta, joka kertoo miten ja missä ne ovat elä- 
neet, millaisia asioita ne ovat tehneet ja 
millaisia asioita niille on tehty. 

Metaversessä meidän kehojemme ai- 
nutkertaisuus rajoittuu pintaan. Sinulla 
on lätsä ja minulla liivi, sinulla on mies- 
hahmo ja minulla muikkeli, sinulla on 
pitkät hiukset ja minulla parta. 

Pinta on siksi ehkäpä vieläkin tär- 
keämpi yksilöllisyyden merkki kuin ta- 
vallisessa elämässä, joten metaversessä 
me tuunaamme itseämme. Vietämme 
yhdessä villin lännen vaattureilla tunteja, 
kukin omassa kopissaan asuja sovitellen 
ja yhdistelmiä ääneen tuumien. Astum- 
me päivänvaloon ihailemaan toisiamme 
joka puolelta, iloiten tovereidemme tyy- 
litajusta. 

Peliteollisuus tekee toki parhaansa 
palvellakseen pelaajien halua olla mah- 
dollisimman tunnistettavia individu- 
aaleja. Meidänkin pelissämme on saa- 
tavilla koko joukko ennalta määrättyjä 
erityisiä elekokoelmia: vaikkapa pieniä 
tanssahduksia tai nyrkin puimisia. Mut- 
ta nekin ovat kaikilla samanlaisia. Me 
puimme nyrkkiä yhteiseen tahtiin, sa- 
man mekaanisen rytmin mukaan kuin 
sotilaat marssinäytöksessä. 

Mutta äänet - nämä meidän omat, 
oikeat, keholliset äänemme — kantavat 
mukanaan sen elämän hengen, johon 
teknologia ei yletä. 

Ääni on intiimi ja voimakas. Taita- 
valla äänen käytöllä voi ohjata ja lumo- 
ta, käskeä ja muuttaa käsityksiä. Sosi- 
aalisesti epävarmoissa tilanteissa äänen 
käyttö on usein vaikeaa. Äänellä on voi- 
ma rakentaa siltoja, joita emme ehkä 
halua kuulijoiden ylittävän. 

Uusien tovereideni äänistä raken- 
tui vain meitä varten oleva todellisuus. 
Niistä tuli monilla eri taajuuksilla reso- 
noiva, soiva ja pyörivä virta, joka kie- 
toutui minuun ja kiskoi mukaansa jaet- 
tuun virtuaaliseen liikkeeseen, joka 
kaikui ja ruumiillistui kauas virtuaali- 
sen ulkopuolelle. 

Preerialla kuultujen äänten kautta mi- 
nun pelaava kehoni oli elävässä ja väräh- 
televässä yhteydessä toisiin, tuntematto- 
miin kehoihin. Tulin osaksi yhden aistin 
varassa lepäävää sosiaalisuutta, johon 
mahtui toisessa elämässämme enemmän 
tekemistä kuin moniin kokonaan kehol- 
lisiin ihmisuhteisiin. 


Yhteinen tyhmä idea 

on kaksinkertainen 

Intensiivisen peliviikon keskellä kon- 

temploimme yhdessäolomme muotoa. 
”En muista koska olisin kokoontunut 

kenenkään kanssa näin tiiviisti yhtei- 


sen asian äärelle; sanoi eräs tovereis- 
ta. Nyökimme yksinäisiä päitämme 
tahoillamme: en minäkään, en minä- 
kään. 

Minulla on monia ystäväpiirejä, jot- 
ka ovat jatkuvassa ja tiiviissä vuorovai- 
kutuksessa. Useimpien kanssa se asia, 
jonka äärelle kokoonnutaan, on verk- 
kainen mutta jatkuva ryhmäkeskus- 
telu. Toisten kanssa mennään kerran 
viikossa harrastamaan yhdessä muu- 
tamaksi tunniksi. Kolmansien kans- 
sa istutaan toisinaan — harvoin, olem- 
mehan aikuisia eivätkä kalenterimme 
enää sovi yhteen — yhteisiin pöytiin pu- 
humaan elämän ja maailman asioista. 

Preerialle kokoontuminen ei ollut 
samanlaista kuin mikään näistä. 

Ensinnäkin siinä oli harvinaisen 
säännöllinen ja intohimoinen poljen- 
to. Jaoimme aktiivisen innon olla läs- 
nä toisessa elämässämme yhdessä pit- 
kiä ja huolellisia aikoja kerrallaan. 
Sovimme spontaaneja tapaamisia sa- 
malle päivälle koko joukon kesken ja 
nauroimme sille, miten vaikeaa taval- 
lisesti on löytää yhteistä aikaa pienel- 
lekään ryhmälle. 

Lännen upeiden maisemien salai- 
suuksia tutkien vietetyt illat ja mur- 
hahommiin uppoutuneet yöt erotti 
muusta sosiaalisuudesta tiiviin yhtey- 
denpidon lisäksi metaversen luonne. 

Metaversen voi määritellä visuaa- 
lisesti rikkaaksi virtuaalimaailmaksi, 
jossa ihmiset oleilevat avatarien muo- 
dossa ja jossa heidän on mahdollista 
vuorovaikuttaa tutuilla tavoilla: kes- 
kustellen, kisaillen ja kehojaan koris- 
tellen, osallistuen jonkin sortin vaih- 
dantatalouteen, rakentaen asioita ja 
vaikuttaen toisiinsa ja maailmaan mo- 
nin eri tavoin. 

Silkkaan samoissa pöydissä istumi- 
seen verrattuna metaverse-yhteisölli- 


syydellä on etuja, jotka tekevät siitä mo- 
nikerroksisen puoleensavetävää. 
Preerialeikkeihin mahtuu äänivälit- 


teistä kehollista vuorovaikutusta ja ta- 
vanomaisten elämiemme tarinoiden 
jakamista. Samanaikaisesti niihin mah- 
tuu ajassa ja tilassa aivan eri tavalla 
käyttäytyviä, yhdessä tuotettuja ja elet- 
tyjä episodeja toisesta elämästämme. 

Pelaaminen on lisäksi aika monimut- 
kaista tekemistä. Lännen viileimpänä 
possena tekemämme valinnat vilise- 
vät vauhtia ja villejä käänteitä. RDO:n 
maailma on rikas, moniulotteinen, res- 
ponsiivinen, elävä ja usein äkillisen vä- 
kivaltainen. 

Peli- ja ryhmädynamiikkojen yhteis- 
vaikutus synnyttää joka suuntaan kup- 
ruilevaa ja ennakoimattomilla tavoilla 
syöksyvää tarinallisuutta ja toimintaa, 
joka vaatii huomiota, reaktionopeutta 
ja läsnäoloa. 

Yhdessäolo, joka tapahtuu yhtäaikai- 
sesti useammalla olemisen, ajattelun ja 
identiteetin tasolla, on rikasta omalaa- 
tuisella tavalla. Se ei rajoitu metaverse- 
ympäristöihin, mutta istuu sellaisiin hir- 
veän hyvin. 


Homo ludens 

Leikki on ihmiselle uskoakseni yhtä la- 
jityypillinen ja luonnollinen osa ole- 
massaoloa kuin kieli. 

Leikki on sitä, että meillä on merkilli- 
nen kyky sijaita yhtä aikaa useammassa 
kuin yhdessä todellisuudessa. 

Kapasiteettimme leikkiä mahdollis- 
taa sen, että voimme nähdä, luoda ja 
asuttaa kokonaisia toisia todellisuuksia 
ilman, että niiden rajat menevät mös- 
söksi tai hukkaamme itsemme niihin. 

Preerialeikissä olen alter egoni Ap- 
ril Sunday. Minulla ja hänellä voi olla 
toisistaan eroava luonne, puheenpar- 
si, päämäärät, toimintamallit, empatian 


taso, ihmissuhteet, tavoitteet ja historia. 

Leikin kaksi maailmaa tarkoittavat, 
että minun ei tarvitse valita meidän vä- 
lillämme; identiteettiä ei tarvitse lukita 
yhteen valintaan. Voin olla sekä April 
että minä ja elää kahta elämää yhtä ai- 
kaa, seurata kahta eri polkua kahdessa 
eri maailmassa samanaikaisesti. 

Aprilin suhde tovereihinsa ei ole 
sama kuin minun suhteeni niihin ihmi- 
siin, joiden kanssa tätä leikkiä leikin. Ne 
limittyvät toisiinsa, tietenkin, ja leikin 
rajan yli liikkuu puoleen ja toiseen ra- 
kennusmateriaaleja jotka sitovat eri to- 
dellisuuden tasoja toisiinsa. 

Mutta ne eivät ole sama: ne ovat 
enemmän. Yhdessä leikkimisen kautta 
kohtaan ja koen leikkitovereistani siivu- 
ja useammassa kuin yhdessä mahdolli- 
sessa maailmassa kerrallaan. 

Ajattelen, että metaverset ovat par- 
haimmillaan juurikin tavanomaisesta 
elämästä merkittävillä tavoilla poikke- 
avia, elämyksellisesti ja toiminnallises- 
ti rikkaita ja mahdollistavia leikin paik- 
koja. 

Preeriamme on ollut tässä ensiluok- 
kainen. Vaikka leikin tärkein kom- 
ponentti onkin ihmisen mielikuvitus, 
ympäristöllä ja seuralla on ihan yhtä 
valtavan paljon merkitystä kuin kaikes- 
sa muussakin inhimillisessä. 


Muistan banjon ja 
haulikon soinnin 

Tätä kirjoittaessani olen elänyt viimei- 
set pari kuukautta kahdessa maailmassa. 
Tässä vaiheessa minulle on kertynyt sa- 
tulalaukun täydeltä muistoja toisesta elä- 
mästäni. 

Rosoisen rinteen sivua ratsastaessa- 
ni ohitan solan, jonka reunalta räsäytin 
kauppavaunumme ja viikon tulot pä- 
reiksi. Arokierijöiden ja tomuisen tuulen 
pieksemässä kyläpahasessa seison "nau= 


ramassa joukkohaudalla, jonka äärellä 
olemme tutkineet toistemme virtuaalis- 
ten ruumiiden rajoja arkeen sopimatto- 
milla tavoilla. Tunnen jylhää liikutusta 
näköalapaikalla, joilla kuulaana aamu- 
na jaoimme syviä mietteitä lintuja met- 
sästäen. 

Kylien ja kaupunkien kujat ja kulmat 
täyttyvät eri hetkien kerrostuvista ja toi- 
siinsa laskostuvista muistoista samalla 
tavalla kuin ensimmäisen elämäni kadut. 

Nämä muistot tietysti eroavat arki- 
muistoistani sävyltään. 

Tuossa kurjassa kuppilassa joimme 
aurinkoisena aamupäivänä viskiä suo- 
raan pullosta ja ryhdyimme rähisemään. 
Tässä on puistikko, jossa piileskelimme 
kyttiä aiheutettuamme kaaospäissämme 
suuremman rytäkän kuin mihin rahkeet 
vielä riittivät. Tämän rakennuksen ovi- 
aukot tukimme lainvalvojien ruumiil- 
la ja tällä hirttolavalla otimme kujeilevia 
yhteiskuvia. Tuolla kujalla räjäytimme ja 
poltimme varastetut porvarivankkurit 
hevosineen (ja toisemme). 

Notkelmat, kukkulat, ryteiköt ja jo- 
enmutkat ovat täynnä uskollisten ratsu- 
jemme kavioiden kopsetta, haulien viu- 
huntaa, ärräpäitä ja naurua, kutkuttavan 
hauskoja sattumuksia. 

Se toinen maailma, joka on intensiivi- 
nen leikki ääninä ruumiillistuvien tove- 
reiden kanssa ja jäätyneen järven yllä ku- 
mottava kuutamo ja salakapakassa soiva 
banjo ja tulitaisteluihin tuulispäänä ryn- 
täävät ystävät, se on myös ihan tosi. 

Kahteen elämään nyt vaan mahtuu 
enemmän hyviä hetkiä kuin yhteen. 8 


Good job for an amateur Sami, Ilka, 


Sampo, Pekka, Suvi, Erkka, 
Jussi-Pekka ja Sonja. <3 

Yousician 
on väsymätön 
soltonopettaja 


Jäivätkö soittotunnit sinultakin lapsuudessa kesken? 
Theres an app for that. 


Teksti: Mikko Heinonen 


n kadu elämässäni monia asi- 
E oita, mutta noin 11-vuotiaana 

kesken jääneet sähköurkutun- 
nit kyllä kaihertavat mieltä näin keski- 
iässä. Virallisesti komma kuivui kasaan 
opettajan kiireiden vuoksi, mutta olin 
myös itse aika kärsimätön ja muka- 
vuudenhaluinen enkä jaksanut harjoi- 
tella, joten jatkoa ei seurannut missään 
muuallakaan. Musiikin harrastaminen 
jäi osaltani pelkäksi kuluttamiseksi, jos 
Amigalla nyherrettyjä MOD-sävellyk- 
siä ja yhtä varsin punk-henkistä bän- 
diä ei lasketa. 

Sen sijaan minulla on ollut ilo seura- 
ta oman tyttäreni kehitystä esiintyväk- 
si muusikoksi. Jo vaippaikäisestä asti 
laulavainen ja sävelkorvaltaan tarkka 
jälkeläiseni on soittanut pianoa noin 
viisivuotiaasta alkaen, siis nyt jo tois- 
takymmentä vuotta, ja soitto-opinnot 
aloitettuaan hän ohitti hetkessä sekä 
minut että myös pianotunneilla käy- 
neen äitinsä. Vanhempien osaksi on- 

Kuvat: Mitol Meerna, Mikko Heinonen 


kin jäänyt lähinnä nauttia musiikista 
ja kaivaa kuvetta soittimen päivittä- 
miseksi säännöllisin väliajoin. Nykyi- 
nen instrumentti on naapurisovun ni- 
missä edelleen sähköpiano, mutta siinä 
on jo oikean konserttiflyygelin koske- 
tinkoneisto. 

Ennen kaikkea selväksi on tullut, 
mikä pianon soitossa on oikeasti vaike- 
aa. Lähes kuka tahansa saa koskettimis- 
ta irti ukkonooat ja kissanpolkat, mut- 
ta kun on tarkoitus tehdä käsillä kahta 
eri asiaa samaan aikaan, nousee tie pys- 
tyyn. Ainoa tapa saada sormet tottele- 
maan on opettaa lihaksille ne tarvittavat 
liikkeet, ja siihen ei ole muuta kei- 
noa kuin järjetön määrä toistoja — päi- 
västä, viikosta ja kuukaudesta toiseen, 
väsymättä. Muistan edelleen, miten 
taianomaiselta tuntui, kun pieni lapsi 
ensimmäistä kertaa esiintyi ison flyyge- 
lin kanssa ja soitti kahden käden kappa- 
leen alusta loppuun virheettömästi, eikä 
tuo taika ole kadonnut vieläkään, vaik- 


ka nyt soitetaan sonaatteja ja pop-klas- 
sikoita. Harjoittelukin on edelleen poh- 
jimmiltaan samanlaista: vaikeita kohtia 
junnataan tuntikausia peräkkäin, kun- 
nes niistä lopulta kootaan kokonainen 
esitys. Toki prosessi on nykyisin nope- 
udeltaan moninkertainen. 


Koukku tarttuu 

Ihailen, mutta en kadehdi tyttäreni tai- 
toja, koska ne ovat kovan työn ja myös 
synnynnäisen lahjakkuuden tulosta. 
Käsitän myös, ettei minulla ole tässä 
elämänvaiheessa mahdollisuutta käyt- 
tää tuntikausia viikossa soiton opette- 
luun. Soittaminen ja musiikin syvempi 
ymmärtäminen kuitenkin kiinnostavat, 
ja kävin jopa kansalaisopiston musiikin 
teorian kurssilla, jotta voisin ymmär- 
tää, mitä lapseni minulle puhuu. Meil- 
lä on myös kotona se laadukas sähkö- 
piano. Tämä tekee minusta erinomaista 
kohderyhmää verkossa pyöriville vi- 
deomainoksille, joissa kuvataan oppi- 
laan etenemistä tabletille ladattavan 
pianosovelluksen kanssa. Nuotin tapai- 
luista edetään yksinkertaisten kappalei- 
den soittamiseen, ja seuraavassa hetkes- 
sä sitten lasketellaan menemään kuin 
paraskin Richard Clayderman. Seurat- 
tuani opettelua vuosikymmenen verran 
aitiopaikalta en uskonut hetkeäkään, 
että homma sujuisi näin helposti, mutta 
konsepti kuitenkin kutkutti. Jollain ta- 
valla pelillistetty soiton opettelu saattai- 
si olla kiinnostavaa. 

Olen ollut nyt noin 1500 päivää kes- 
kivaikeassa Duolingo-koukussa ja jopa 
oppinut muutaman hajanaisen fraasin 
japania siinä sivussa. Joka tapauksessa 
tuo aika on ollut omasta mielestäni pa- 
remmin käytettyä kuin vaikkapa jonkin 
match-3-pelin pelaaminen 1500 päivää 
putkeen. Välillä tein myös Mimo-koo- 
dauskoulua (ks. Skrolli 2021.1), mut- 
ta lopetin sen, kun melko suppea Pyt- 
hon-kurssi oli suoritettu loppuun ja 
HTML/JavaScript alkoi maistua puul- 
ta. Kaipasin jotain uutta opeteltavaa, 
ja tähän osui hyvin kotimaisen Yousici- 
an-palvelun Black Friday -tarjous jou- 
lun alla 2021. Normaalisti lähes parin- 
sadan euron hintaisen vuositilauksen 
palveluun sai muutamalla kympillä, jo- 
ten päätin tehdä investoinnin. Ajatus 
oli, että summa on riittävän iso että ha- 
luan saada sille jotain vastinetta, mutta 
samalla sen verran pieni, että viitsin sen 
moiseen kokeiluun sijoittaa. Tällaisten 
sovellusten ilmaisversiot, jos sellaisia 
edes tarjotaan, kun ovat usein niin ra- 


joitettuja, etteivät ne sovellu kuin lyhy- 
een tutustumiseen. 

Itse asiassa Yousician on paljon 
enemmän kuin pianokoulu, sillä sen 
avulla voi opetella myös muun muassa 
kitaraa ja laulua. Ilmeisen suosittu pia- 
nokurssi on kuitenkin erotettu omak- 
si sovelluksekseen, joten asensin vain 
sen iPadilleni, ja tämän jutun havainnot 
koskevatkin vain piano-osiota. 


Keikkaa pukkaa 

Kun vertaa Yousiciania vaikka siihen 
muinaiseen Michael Aaronin Urku- 
kouluun tai tyttäreni ensimmäiseen 
Suzuki-pianovihkoon, huomaa heti lä- 
hestymistavan eron. Siinä missä nämä 
lapsille tarkoitetut oppimateriaalit si- 
sältävät yksinkertaisia kappaleita, jot- 
ka oppilaan pitää soittaa kokonaan, 
Yousician tarjoilee aloittelijalle soitet- 
tavaksi pieniä kappaleiden pätkiä siel- 
tä täältä sekä osia laajemmasta koko- 
naisuudesta, jonka muut osat tulevat 
”taustanauhalta”. 

Lähestymistapa on opetuksen näkö- 
kulmasta jokseenkin kannatettava. Sii- 
nä missä esikouluikäiselle se ensim- 
mäinen oma Tuiki tuiki tähtönen on 
iso juttu, aikuisempi oppija haluaa aja- 
tella saavansa etua yleisestä elämänko- 
kemuksesta ja soittavansa heti jotain 
vaativampaa. Luonnollisesti tämä on 
enemmän tai vähemmän palturia, mut- 
ta se kuulostaa kyllä hyvältä, joten en- 
simmäinen oppitunti sujuu kuin sii- 
villä. Moneen muuhun sovellukseen 
verrattuna mukavaa on myös se, että 
”aktiivisuuteen” riittää harjoittelu kol- 
mena päivänä viikossa, kymmenen mi- 
nuuttia kerrallaan. Tiheä treenaus on 
toki tarpeen, mutta aina välillä etenkin 
Duo-linnun jatkuva kuumottelu muut- 
tuu suorastaan ahdistavaksi. 

Opetus jakautuu lyhyisiin teoriavide- 
oihin, pieniin nuottiharjoituksiin ja soi- 
tettaviin kappaleisiin tai niiden osiin. 
Käytän puhelinta ja tablettia englannik- 
si, joten ainakin minulle aineisto oli eng- 
lanninkielistä. Tästä seuraa eroja muun 
muassa nuottien merkintätavoissa (B on 
suomalaisittain H), mutta omalla osaa- 
mistasollani tämä ei varsinaisesti muo- 
dostu kynnyskysymykseksi. 


Totuus valkenee 

Teknisesti varsinainen soittotunti pe- 
rustuu siihen, että tabletin mikrofoni 
kuuntelee soittoa ja tulkitsee, onko oikea 
nuotti soitettu oikeaan aikaan. Tämä toi- 
mii suurimman osan ajasta, mutta ei kyl- 

Play it on your piano 


Play note G with your left pinky 


ot 


Ö 24. 

lä aina. Syy voi olla osin siinä, että säh- 
köpianon kotelossa sävelet eivät kaiu 
samoin kuin akustisessa, mutta välil- 
lä olin aivan varmasti soittanut oikein, 
vaikka nuotti jäi ruudulla punaisek- 
si enkä saanut himoittua kolmea tähteä. 
Homma epäilytti niin paljon, että pyy- 
sin toisinaan tytärtäni apuun, mutta tu- 
los oli sama. Pianon kaiuttimen säätä- 
minen kovemmalle auttoi vähän, mutta 
toisinaan oli pakko laskea tabletti nuot- 
titelineeltä syliin, jotta sen kuulo parani. 
Oli aivan erityisen ärsyttävää, kun muu- 
ten hyvin sujuneesta kappaleesta jäi pari 
nuottia pois tunnistusvirheen vuoksi. 

Toinen selvä heikkous on järjestelmän 
kyvyttömyys tunnistaa kaikkia soitettuja 
säveliä. Jos esimerkiksi on tarkoitus soit- 
taa oikealla kädellä C-duurisointu ja sii- 
hen tukisäveleksi vasemmalla kädellä 
C, saattaa vihreän nuotin ja täydet pis- 
teet saada pelkällä oikealla kädellä. Toisi- 
naan tämä tokion toistaitoiselle tervetul- 
lut helpotuskin. 

Se lopullinen haaste kohdataan kui- 
tenkin siinä kohtaa, kun presidentti Nii- 
nistöä siteeratakseni naamiot riisutaan 
ja oppilas törmää tosiasioihin. Pianon 
soitto on kärsivällisen ihmisen puuhaa, 
eikä sitä trendikäs appi muuksi muuta. 
Noin viidennen kurssimoduulin kohdal- 
la onkin luvassa video, jossa kerrotaan 
kauniin sanankääntein, että tästä alka- 
en yksittäisten oppituntien läpäisyyn voi 
mennä enemmän aikaa. Niin käy sik- 
si, että tässä kohtaa Yousician vähitellen 
lopettaa kädestä pitelyn: tähän asti olet 
ehkä kuvitellut soittavasi, samalla kun oi- 


keasti olet lähinnä täydentänyt musiikin 
aukkoja. Nyt pitää sitten ruveta oikeasti- 
kin soittamaan. 

Uskon, että monen opinnot jäävät 
tauolle, kun säestys vähenee ja mukaan 
tulee tuo pelätty kahden käden yhteis- 
toiminta. Vaimoni, joka arvostaa sinäl- 
lään pyrkimyksiäni kehittää itseäni ja 
pitää aivot virkeänä, ilmoitti kohteli- 
aasti ettei häntä haittaisi yhtään, vaik- 
kei hän enää koskaan kuulisi tiettyä 
Yousicianin kappaletta. Jostain syys- 
tä se, että minä pimputan samaa parin 
minuutin pätkää vartin verran viikon 
jokaisena arki-iltana ja kiroan iPadin 
mikrofonia oli huomattavasti vähem- 
män hellyyttävää kuin lapsemme ensi- 
askeleet musiikin maailmassa. 

On kuitenkin kiistatonta, että nyt nel- 
jän kuukauden, yhteensä 18 tunnin soit- 
toajan ja reilun 46 000 nuotin jälkeen 
hahmotan jo enemmän pianon kos- 
kettimistosta kuin aloittaessani. Osaan 
kourallisen sointuja ja tiedän hieman 
enemmän musiikista kuin ennen kurs- 
sin alkua. On vielä pitkä matka siihen, 
että ymmärtäisin teoriaa tai kykenisin 
soittamaan kappaleita itsenäisesti ilman 
sormien värikoodausta, mutta jotain on 
tapahtunut. Yousician ei ole mikään oi- 
kotie muusikoksi, aivan kuten Duolingo 
ei oikeastaan opeta kuin kasan hieman 
omituisia fraaseja, mutta kumpikin on 
aivan kelpo vaihtoehto maailmanlopun 
seuraamiselle Twitteristä tai ikivanho- 
jen pelimekaniikkojen kertaamiselle 
mikromaksuja pursuavissa mobiilipe- 
leissä. 4 

Ajan rakenne 
on: cesiumia ja 
yhteiskunta: 
sopimuksia! 


|Koistindn 


uva Meerna| Sakari 


Aikasarjassa parannetaan 
lukijoiden ajantajua 
esittelemällä erilaisten 
tietojärjestelmien tapoja 
käsitellä aikaa. Tällä kertaa 
aiheena ovat aikavyöhyk- 
keet ja karkaussekunnit. 


ntisaikaan kellonaika saattoi 
E olla joka kaupungissa eri. Jon- 

kun hommana oli kytätä, mil- 
loin aurinko oli lakipisteessään, ja täs- 
mätä kello 12:een silloin. Muut kelloa 
tarvitsevat kaupunkilaiset kävivät sit- 
ten asettamassa omat kellonsa tämän 
kaupungin virallisen kellon mukaan. 
Tai näin siis länsimaissa; Itä-Afrikassa 
ja arabimaissa oli pitkään tapana aset- 
taa kello 12:een auringonnousun ai- 
kaan. Esimerkiksi Etiopiassa on edel- 
leen rinnakkain käytössä paikallinen 
perinteinen ajanlasku, jossa kello on 12 

eppä 


auringon noustessa, sekä länsimaisen 
käytännön mukainen aikavyöhyke. 

Aikavyöhykkeiden alkuperä juon- 
taa juurensa Britannian Greenwichiin 
1675 — perustettuun kuninkaalliseen 
observatorioon, joka alkoi ylläpitää 
Greenwich Mean Time -nimistä stan- 
dardiaikaa. Sen tarkoituksena oli aut- 
taa merenkulkijoita — määrittämään 
aluksensa pituuspiiri merellä. 1700-lu- 
vulla keksittiin laivakronometri, eri- 
koisvalmisteinen kello, jonka käyntiin 
laivan huojunta merellä ei vaikuttanut. 
Kronometri täsmättiin GMT-aikaan ja 
vertaamalla kronometrin aikaa merellä 
paikalliseen aurinkoaikaan pystyttiin 
laskemaan, millä pituuspiirillä parhail- 
laan seilattiin. 

1800-luvulla lennättimen ja rauta- 
teiden tullessa kuvioihin ilmeni myös 
tarve synkronoida kellot matkan pääs- 
sä toisistaan olevilla paikkakunnilla, 
jotta junaliikennettä voitiin aikatau- 


luttaa. GMT otettiin käyttöön Ison- 
Britannian saaren laajuisesti vuonna 
1847. Kuninkaallinen observatorio al- 
koi lähettää aikasignaaleja lennättimen 
välityksellä vuonna 1852. 


Mikä edes on sekunti? 

Jo ammoisista ajoista on tiedetty, että 
vuosi ei ole jaollinen vuorokauden pi- 
tuudella, eli jos jokaisessa vuodessa on 
yhtä monta päivää, kalenterivuosi on 
aina joko hieman liian pitkä tai lyhyt 
verrattuna tähtitieteelliseen vuoteen. 
Ratkaisu tähän nykyisessä gregoriaani- 
sessa kalenterissamme on karkausvuo- 
si: lisätään välillä helmikuun loppuun 
29. päivä, jotta muuten hieman liian 
lyhyt kalenterivuosi ottaa kiinni tähti- 
tieteellistä vuotta. 

Karkausvuosi on joka neljäs vuosi, 
paitsi sadalla jaolliset vuodet eivät ole 
karkausvuosia, paitsi 400:lla jaolliset 
ovat kuitenkin. 


| VON 


Mittaustarkkuuden — vääjäämättö- 
män parantumisen myötä aikayksiköi- 
den aiemmat määrittelyt ja keskinäiset 
suhteet ovat yhä enemmän joutuneet 
väistymään. Tieteen historiassa sekun- 
nin asema mittayksikkönä on keikah- 
tanut päälaelleen. Aiemmin selvää oli 
vuorokausi: maapallo pyörähtää ker- 
ran ympäri ja siinä se. Sekunti oli yk- 
sinkertaisesti 1/86 400 vuorokautta. 

Sittemmin kuitenkin huomattiin, että 
maapallo ei pyörikään tasaista vauh- 
tia, eli vuorokauden pituus ei ole vakio. 
Pyörimisvauhti vaihtelee ja sen trendi 
on hidastuva. Vuorokausi ei ole keski- 
määrinkään 24 tuntia vaan 23 tuntia, 56 
minuuttia ja 4 sekuntia. 

Kuitenkin tiedettä varten olisi ihan 
kiva, että aika etenisi tasaista tahtia. 
Ratkaisuna tähän sekunnin määritel- 
mää muutettiin: nykyään se on aika, 
joka kuluu tiettyyn määrään cesium- 
atomin värähtelyitä tai jotakin sellais- 


ta, mikä ei ole tässä kovin tärkeää. Uu- 
dessa määritelmässään sekunnilla ei 
ole mitään tekemistä maapallon pyöri- 
misen kanssa. 

Kansainvälisissä yhteyksissä siirryt- 
tiin myös GMT:stä yleisajan (univer- 
sal time) käsitteeseen. Yleisaikoja on 
muutamia erilaisia, joista jotkin eivät 
ole enää aktiivisessa tai yleisessä käy- 
tössä. UTI on yleisaika, joka vastaa tar- 
kimmin käsitteellistä ajanlaskuamme 
eli maapallon pyörimisen tarkkailua. 
UTI on periaatteessa ”keskimääräinen 
aurinkoaika nollameridiaanilla; mut- 
ta teknisesti se määritellään tarkkaile- 
malla auringon sijasta maapallon pyö- 
rintää suhteessa Maan ja Kuun välisen 
etäisyyteen, GPS-satelliittien! kierto- 
ratoihin sekä tarkkaan sovittuun täh- 


' Lue GPS-satelliittien aikasignaaleista 
Aikasarjan edellisestä osasta Skrollissa 
2022.1. 


LYHENTEITÄ 


GMT Greenwich mean time. Lontoon 
kuninkaallisen observatorion ja kan- 
sainvälisen nollameridiaanin keski- 
määräinen aurinkoaika. 

TAI Temps atomigue international. 
Monotonisesti etenevä kansainväli- 
nen atomikelloaika. UTC-aika pohjau- 
tuu TAI-aikaan, mutta TAI ei huomioi 
karkaussekunteja. 

UT1 Mittauksiin ja laskutoimituksiin 
perustuva, maapallon pyörimisnope- 
utta tarkkaileva tieteellinen yleisai- 
ka. Ei käyttökelpoinen useimpiin tar- 
koituksiin. 

UTC Universal coordinated time, 
temps universel coordonn6. Käytän- 
nössä muuten sama kuin GMT, mutta 
ei noudata kesä- ja talviajan vaihtelu- 
ja. Karkaussekunnit huomioidaan. 


titieteelliseen vertauskohtaan nimeltä 
ICRF (international celestial referen- 
ce frame), joka on lähinnä kokoelma 
tarkkaan mitattuja galaksimme ulko- 
puolisten kvasaarien ja muiden luotet- 
tavien säteilylähteiden koordinaatteja. 
UTI on siis käytännössä yleisaikas- 
kaala, joka perustuu maapallon pyöri- 
misen kulmanopeuden mittaamiseen 
suhteessa hyvin tunnettuihin tähtitie- 
teellisiin vertailupisteisiin. 

Tietojärjestelmille olennaisin yleis- 
aika on kuitenkin koordinoitu yleisai- 
ka UTC. Lyhenne on hassu kompro- 
missi englannin ja ranskan välillä: se 
on joko universal coordinated time tai 
temps universel coordonne väärässä jär- 
jestyksessä. 

UTC on UTI:n approksimaatio, 
joka perustuu kansainväliseen atomi- 
kelloaikaan eli TAI:hin (temps atomi- 
gue internationel). TAI on eri puolilla 
maailmaa sijaitsevien yli neljänsadan 

atomikellon mittaaman ajan paino- 
tettu keskiarvo. Silläkin on mielen- 
kiintoisia historiallisia mittavirheitä, 
jotka liittyvät muun muassa eri atomi- 
kellojen erilaisiin etäisyyksiin meren- 
pinnasta ja tästä johtuviin eri käynti- 
tahteihin yleisen suhteellisuusteorian 
oppien mukaisesti. Mutta ei mennä 
niihin nyt tässä enempää. 

TAI tikittää tasaista tahtia SI-jär- 
jestelmän mukaisia cesium-sekunte- 
ja tauluun, mutta ihmisyhteiskunnilla 
on historiallisia ja sosiaalisia tarpeita 
sille, että vuorokausi on 24 tuntia pit- 
kä. Tästä seuraa ongelma: TAI ja si- 
ten UTC erkanevat aurinkoajasta ja 
UTI:stä. 


Aku-setä, Aku-setä 
Edellä kuvattujen ongelmien vuok- 
si UTC-aikaan on päätetty lisätä kar- 
kaussekunteja silloin tällöin. Karkaus- 
sekunti on ylimääräinen positiivinen 
tai negatiivinen sekunti. Positiivinen 
karkaussekunti tarkoittaa sitä, että 
joskus — vuorokauden — kellonajan 
23.59.59 jälkeen tuleekin 23.59.60. 
Negatiivinen taas sitä, että kellonajan 
23.59.58 jälkeen tuleekin jo 00.00.00. 
Kansainvälinen —IERS-organisaatio 
eli International Earth Rotation and 
Reference Systems Service ilmoittaa 
mahdollisista karkaussekunneista vii- 
meistään kuusi kuukautta etukäteen. 
Karkaussekunti voidaan lisätä vain 
kesäkuun tai joulukuun loppuun. 
Tähän mennessä niitä on käy- 
tetty vuodesta 1972 lähtien 27 
kappaletta, viimeisin vuoden 
2016 lopussa. 
Tätä kirjoitettaessa UTC 
on 37 sekuntia TAI-atomi- 
kelloaikaa jäljessä. Niis- 
tä 27 selittyy karkaus- 
sekunneilla, mutta jo 
N ennen vuotta 1972 
TAI oli 10 sekuntia 
edellä muista tek- 
nisistä syistä. 


s 

Karkaussekunteihin liittyy kuiten- 
kin useita ongelmia. Suurin niistä on 
se, että niistä ei välttämättä tiedetä 
kuin puoli vuotta etukäteen, eikä nii- 
tä tapahdu säännöllisesti. Puoli vuot- 
ta saattaa olla ihan liian tiukka aika- 
taulu päivittää kaikki tietojärjestelmät. 
Toinen ongelma on se, että positiivisen 
karkaussekunnin ansiosta tietokoneen 
kello pysyy tavallaan paikallaan hetken 
aikaa, ja jotkin erittäin tarkkaa ajan- 
mittausta edellyttävät tietojärjestelmät 
eivät lainkaan pidä tällaisista rytmihäi- 
riöistä. 

Unix-ajassa (vuoden 1970 alusta ku- 
luneiden sekuntien lukema) karkaus- 
sekunnit toteutetaan siten, että yksi 
sekunti joko toistuu tai hypätään yli. 
Tämä on kompromissiratkaisu, jossa 
on ilmeisenä ongelmana se, että kah- 
den Unix-aikaleiman erotus karkaus- 
sekunnin molemmin puolin heittää se- 
kunnilla suuntaan tai toiseen. 

Muun muassa Google ja AWS käyttä- 
vätkin tekniikkaa nimeltä ”leap smear”; 
jossa 12 tunnin ajan karkaussekunnin 
molemmin puolin kelloa hidastetaan tai 
nopeutetaan aavistuksen verran, jolloin 
seuraavan keskipäivän kohdalla kello 
täsmää taas. Google toteuttaa leap sme- 
arin sisäisellä NTP-palvelullaan (net- 
work time protocol).? 

2000-luvulta alkaen karkaussekun- 
tien hyvistä ja huonoista puolista on 
väitelty paljon, ja niiden käytön tule- 
vaisuus näyttää epäselvältä. 


Aikavyöhykkeet 

Vaikka UTC on melkein aina järkevin 
tapa tallentaa ja vertailla aikoja tieto- 
järjestelmissä, käyttäjät haluavat kui- 
tenkin yleensä nähdä oman paikallisen 
aikansa. Tätä varten käyttöjärjestel- 
missä ja ohjelmointikielissä on tarjolla 
välineet UTC-ajan muuntamiseksi eri 
aikavyöhykkeisiin. 

Aikavyöhykkeitä on paljon. Kaikil- 
la valtioilla ei ole yhtä ainutta aikavyö- 
hykettä, vaan joillakin on monta. Ai- 
kavyöhykkeet eivät myöskään kaikki 
poikkea UTC:stä tasatunneilla! 

Esimerkiksi Manner-Australialla on 
kolme aikavyöhykettä: läntinen +8%, 
keskinen +9% ja itäinen +10. Näihin 
tulevat vielä lisäksi kesäaikavyöhyk- 
keet, joita noudatetaan joissain osa- 
valtioissa ja territorioissa, mutta ei toi- 
sissa. Lisäksi Australialle kuuluvilla 
Kookossaarilla, Joulusaarella ja Nor- 


? NTP:stä lisää Aikasarjassa joskus toiste! 


folkin saarella on kullakin omat aika- 
vyöhykkeensä: +6%, +7 ja +12. 

Toisaalta Kiina on itä-länsisuunnassa 
suuri valtio, jolla on vain yksi aikavyö- 
hyke. Kiinan ja Afganistanin rajalla on 
muuten maailman suurin aikaero: Af- 
ganistanin vyöhyke on +4%, Kiinan +8! 

Maailmanlaajuista 24:n, 15 asteen ]e- 
vyisen aikavyöhykkeen järjestelmää oli 
ehdotettu jo 1800-luvulla. Yhdysval- 
tojen rautatiejärjestelmä ottikin omal- 
la alueellaan vyöhykkeitä käyttöön jo 
1880-luvulla, mutta ne olivat vahvas- 
ti erilaiset kuin nykyiset. Vuoteen 1929 
mennessä melkein kaikki valtiot olivat 
ottaneet käyttöön aikavyöhykkeen jol- 
lakin standardimittaisella siirtymällä 
GMT:stä. 

Monet alueet ovat ajan saatossa vaih- 
taneet aikavyöhykettä. Esimerkiksi 
Ranska oli alun perin Britannian kans- 
sa vyöhykkeellä 0, mutta toisessa maa- 
ilmansodassa Saksan miehityksen ai- 
kana vyöhyke vaihdettiin +1:een, eikä 
sitä ole sittemmin muutettu. 

Joillakin alueilla on käytössä erilli- 
set kesä- ja talviaikavyöhykkeet, toi- 
silla taas ei. Kesäajan noudattamisen 
rajat eivät myöskään aina noudata val- 
tionrajoja: edellä mainitun Australian 
lisäksi muun muassa Yhdysvalloissa 
jotkut yksittäiset osavaltiot toistaisek- 
si noudattavat kesäaikaa, vaikka toiset 
muuten samalle aikavyöhykkeelle osu- 
vat eivät noudata. 

Yhdysvaltain tilanne kuitenkin saat- 
taa muuttua pian, sillä maaliskuussa 
2022 senaatti hyväksyi lakiehdotuk- 
sen nimeltä Sunshine Protection Act, 
jonka nojalla kesäajasta tehtäisiin koko 
liittovaltiossa pysyvä marraskuussa 
2023. Ehdotuksen tulevaisuus edusta- 
jainhuoneessa on kuitenkin hyvin epä- 
varma, sillä senaatissakin se näyttää 
menneen läpi melkeinpä vahingossa 
muiden asioiden ohella. 

Tätä kirjoitettaessa Suomen aikavyö- 
hykkeet ovat UTC+2 talvi- eli normaa- 
liaikaan sekä UTC+3 kesäaikaan, mut- 
ta Suomion ajanut Euroopan unionissa 
hanketta kellon siirtelystä luopumisek- 
si, eli tältä osin artikkeli voi tulevai- 
suudessa olla vanhentunut. Hanke oli 
EU:ssa vireillä, mutta koronapandemi- 
an vuoksi sen käsittely lykkäytyi. 

Toisinaan on kuultu myös kritiikkiä 
koko aikavyöhykekäytäntöä kohtaan ja 
esitetty vyöhykkeistä luopumista tyk- 
känään. Näiden — toistaiseksi hyvin 
marginaalistan — äänten mielestä ei ole 
merkitystä, mihin aikaan aurinko pais- 


taa missäkin päin maailmaa. Fi kai sille 
muuta estettä olisikaan kuin tottumuk- 
set ja historian painolasti. Kaipa kaik- 
keen tottuisi. 

Eräs näkyvimpiä heittoja tähän 
suuntaan oli vuoden 1998 Swatch In- 
ternet Time -kampanja eli ”beat time” 
— johon varmasti palataan Aikasarjas- 
sa joskus. Kyseessä oli Swatchin Beat- 
kellojen markkinointikampanja, mutta 
se kyllä herätti moneksi vuodeksi jon- 
kinmoista innostusta tietyissä netti- 
nörttipiireissä. Kyseessä oli myös niin 
sanottu desimaalinen aikaesitys, jos- 
sa vuorokautta ei jaetakaan 24 tuntiin 
vaan 1000 .beatiin eli sykkeeseen. 

Aikavyöhykkeet ovat kyllä aidosti 
hankalia. Monesti vaikkapa lokitiedos- 
toja lukiessa tai koodirajapintoja käyt- 
täessä joutuu pähkäilemään, onko ai- 
kaleimat tarkoitus tulkita UTC:nä vai 
paikallisessa ajassa. Tämä asia jää liian 
usein kirjaamatta määrityksiin, ja sit- 
ten jää mahdollisuuksia virheille. 


Aikavyöhyketietokanta 
Internetin suuriin taustaorganisaatioi- 
hin kuuluva IANA (Internet Assigned 
Numbers Authority) ylläpitää tz data- 
base -nimistä aikavyöhyketietokantaa, 
josta esimerkiksi tietokoneiden käyt- 
töjärjestelmiin päivitetään tiedot maa- 
ilman aikavyöhykkeistä. Tietokannan 
tämänhetkinen päätoimittaja on Paul 
Eggert, UCLA:n tietojenkäsittelytie- 
teen professori. 

Tietokannasta julkaistaan useita ker- 
toja vuodessa uusia versioita. Tämä on 
tarpeen enimmäkseen siksi, että aika- 
vyöhykkeiden rajat, kesä- ja talviaiko- 
jen voimassaolot ja muut paikallisiin 
aikoihin liittyvät yksityiskohdat muut- 
tuvat ympäri maailmaa jatkuvasti po- 
liittisilla päätöksillä. 

IANA julkaisee jokaisen tietokan- 
taversion yhteydessä sähköpostilistal- 
laan ilmoituksen, jossa esitellään tär- 
keimmät muutokset. Uusin versio on 
tätä kirjoitettaessa 2022a, jossa on pos- 
tituslistan mukaan muutettu esimer- 
kiksi Ukrainan vuosien 1992-1996 
kesäaikasiirtymien kellonaikoja: aiem- 
min ne ovat olleet tietokannassa vir- 
heellisesti kello 1, mutta nyt ne on kor- 
jattu tapahtuneiksi kello 2. 

Aikavyöhykkeet ja paikalliset ajat 
voivat siis muuttua tietojärjestelmis- 
sä paitsi tulevia, myös menneitä päivä- 
määriä koskien! 

Tietokanta lienee paketoitu kaikkiin 
nykyaikaisiin  käyttöjärjestelmiin. Ai- 


nakin Linux-jakeluissa se on tyypilli- 
sesti polussa /usr/share/zoneinfo. 
Tiedostot eivät ole sellaisenaan ihmis- 
luettavaa tekstiä, mutta niiden sisältöä 
voi tarkastella työkalulla nimeltä zdump. 
Esimerkiksi Suomen menneisyyden ai- 
kavyöhyketietoja voi tutkailla komen- 
nolla zdump -v -c 0,2022 Europe/ 
Helsinki. Tulosteesta näkyy esimerkik- 
si Suomen siirtyminen Itä-Euroopan ai- 
kaan eli tunnilla eteenpäin vappuna 1921 
sekä vuoden 1942 kesäaikakokeilu: 


Europe/Helsinki Sat Apr 30 22:20:10 
1921 UT = Sat Apr 30 23:59:59 1921 
HMT isdst=0 gmtoff=5989 
Europe/Helsinki Sat Apr 30 22:20:11 
1921 UT = Sun May 1 00:20:11 1921 
EET isdst=0 gmtoff=7200 
Europe/Helsinki Thu Apr 2 21:59:59 
1942 UT = Thu Apr 2 23:59:59 1942 
EET isdst=0 gmtoff=7200 
Europe/Helsinki Thu Apr 2 22:00:00 
1942 UT = Fri Apr 3 01:00:00 1942 
EEST isdst=1 gmtoff=10800 
Europe/Helsinki Sat Oct 3 21:59:59 
1942 UT = Sun Oct 4 00:59:59 1942 
EEST isdst=1 gmtoff=10800 
Europe/Helsinki Sat Oct 3 22:00:00 
1942 UT = Sun Oct 4 00:00:00 1942 
EET isdst=0 gmtoff=7200 


Tämä on silti vielä pientä. Joissain suu- 
rissa valtioissa, kuten Yhdysvalloissa, 
eri osavaltiot tai jopa pienemmät alu- 
eet voivat itsenäisesti päättää aikavyö- 
hykkeestään. Esimerkiksi vuonna 1991 
Indianan osavaltion Starken piirikun- 
ta päätti siirtyä Yhdysvaltain keskises- 
tä ajasta (UTC-6) itärannikon aikaan 
(UTC-5) — ja vuonna 2006 takaisin! 
Tietokannassa on tallessa kaikki nämä 
muutokset, jotta tuon piirikunnan pai- 
kalliset ajat näkyvät tietokoneilla paitsi 
paraikaa, myös menneisyydessä ja tu- 
levaisuudessa. 

Toisaalta tietokanta ei pyri olemaan 
ehdottoman virallinen ja erehtymätön 
etenkään ennen UNIX-ajanlaskun al- 
kua vuonna 1970. Tietokannan doku- 
mentista Theory and pragmatics of the 
tz code and data: 

”Clock transitions before 1970 are 
recorded for location-based timezo- 
nes, because most systems support ti- 
mestamps before 1970 and could mis- 
behave if data entries were omitted for 
pre-1970 transitions. However, the da- 
tabase is not designed for and does not 
suffice for applications reguiring ac- 
curate handling of all past times eve- 


rywhere, as it 
would take far 
too much ef- 
fort and guess- 
work to record 
all details of pre- 
1970 civil timekee- 


ping? 


ISO 8601 
Vyöhykkeillä on ole- 
massa nimiä, joita 
käytetään vaihtelevas- 
ti. Suomen aikavyöhyke 
on tz data -tietokannassa 
”Europe/Helsinki” mut- 
ta Microsoft esimerkik- 
si käyttää samasta vyöhyk- 
keestä nimeä ”)(UTC+02:00) 
Helsinki, Kyiv, Riga, Sofia, 
Tallinn, Vilnius”. Muita ni- 
miä samalle vyöhykkeelle 
ovat esimerkiksi Central Af- 
rica Time, Eastern European 
Time ja Israel Standard Time. 

Moninaisten nimien muistaminen 
käy äkkiä hankalaksi, mutta onneksi 
ISO 8601 -aikaformaattistandardi tar- 
joaa selkeän tavan esittää aikaleimo- 
ja aikavyöhykkeen kera numeerisesti. 
Esimerkiksi tätä kirjoittaessani kello 
on noin 2022-05-19T18:40:00+03:00. 
Aikavyöhyke merkitään kellonajan pe- 
rään muodossa +hh:mm, tai jos kyse 
on UTC-ajasta, merkitään kellonajan 
perään Z-kirjain. Tätä kutsutaan myös 
”Zulu-ajaksi”. 

Standardi on joustavakin: T-kirjai- 
men voi korvata välilyönnillä tai sekun- 
nin perään voi lisätä pisteen ja millise- 
kunnit. Kellonajan voi myös jättää pois, 
jos tarvitsee pelkkää päivämäärää. 

ISO 8601 on kaikin tavoin paras (ih- 
misluettava) aikaleimaformaatti. Se 
ei ole kielisidonnainen, se on tiivis, 
se on helppo tulkita ja tulostaa ohjel- 
mallisesti, se asettuu kauniisti aakkos- 
järjestykseen taulukoissa sekä tiedos- 
tonimilistauksissa ja nelinumeroinen 
vuosiluku välttää vuosisadan vaihtu- 
miseen liittyvät ylivuotohuolet. f& 


ENSI KERTAAN! 


Aikasarja on Skrollin numerossa 
2022.1 alkanut uusi juttusarja. 


Palautetta ja toiveita tulevaisuudessa 
käsiteltävistä aika-aiheista 

voi lähettää Skrollin Neiti Ajalle 
osoitteeseen ronja&skrolli.fi. 

Let's Map This Out! Working with GIS and OpenStreetmap Data 


Curiosity Drive or Why | Moved from the US to Finland 


Do You Really Need Artificial Intelligence in Your Software? 


Code and Emotion. Why Anthropology is Important for Creating Good Digital Products 


Deep Dive into Advanced TypeScript 


Clojure and Its Superpower, The REPL 
— 5166 | Category Theory for the Non-PhD — and What to Use it for 
— ste4 | The Promise of Tasks: Concurrency in a Single-Threaded World 


Time to Ditch the Boilerplate: Safe, Fast & Easy Data Manipulation with Statically Typed Optics 


GraphOL is the God Mode of Web Development 
Will Harmaja be the React Killer We've Been Waiting for? 


Season two is out now — listen to new episodes bi-weekly 
Listen on . *, Listen on 
Apple Podcasts =) Spotify' "li* Google Podcasts 


reaktor.com/forkpullmergepush 

Koodaa ite parempi 


Olen vasta hiljattain alkanut 
tottua ajatukseen, että tieto- 

tekniikan käytön kuuluisi oi- 
keasti olla helppoa ja intuitii- 
vista. Ei ole ihanteellista, että 
kaikki asentavat Gentoon. 


Mitol Meerna 


alitan usein hankalista käyttö- 

liittymistä ja typeristä ratkai- 

suista designissa. Olen teh- 
nyt tätä aina. Samaan aikaan kuuntelin 
pitkään ja vähintään hiljaisuudellani 
tuin niitä, joiden mielestä tietoteknii- 
kan käytön kuuluukin olla haastavaa. 
Olen opetellut niska limassa käyttä- 
mään huonosti suunniteltuja järjestel- 
miä saamatta lopulta kunnolla työtäni 
tehtyä. Käytön helpottamiseen tähtää- 
viin kehityspyyntöihini on vastattu lii- 
an usein nuivasti ja jopa pilkallisesti. Ei 
siis ole mikään ihme, että omakin suh- 
tautumiseni on ollut vuosikausia risti- 
riitainen. 

Valtaosa ohjelmistojen käytössä sat- 
tuneista virheistä ja ongelmista johtuu 
siitä, ettei käyttäjä osannut tai ymmär- 
tänyt jotain. Kuulen valitettavan usein 
toistettavan asennetta, jonka mukaan 
tämä johtuisi lähes aina suoraan ja pel- 
kästään käyttäjästä itsestään, ja siksi 
on myös olevinaan oikeutettua suhtau- 
tua jotenkin ivallisesti käyttäjän ongel- 
miin. Toki hänen toimintaansa tulee 
kartoittaa virhetilanteissa, mutta sen- 
kin voi tehdä ilman henkilöön mene- 
vää pohjaoletusta. Ajattelutapana tämä 
on hyvin kapeakatseinen ja monissa ti- 
lanteissa myös ableistinen tai muulla 
tavalla syrjivä. 

Mitä enemmän törmään sanoihin 
”se pitää vain tietää; sitä enemmän 
kyseenalaistan. Minusta meidän pi- 
täisi pystyä suunnittelemaan sellais- 
ta softaa, jonka käyttöä ei tarvitse pe- 
rusteellisesti erikseen opetella. Toki on 
ohjelmistotyyppejä, joissa tämä ei suo- 
ranaisesti tule koskaan toteutumaan, 


kuten monet projektinhallintajärjes- 
telmät. Se ei tarkoita, etteikö parem- 
minkin voisi olla. 


Kehityksiä 

Viime vuosina on tultu monessa mie- 
lessä mittavia askeleita eteenpäin ohjel- 
mistojen suunnittelun käyttäjälähtöi- 
syydessä. Saavutettavuus on tuottajien 
huulilla, koska aletaan hiljalleen ym- 
märtää, että siihen panostaminen aut- 
taa kaikkia käyttäjiä. Todellisuudessa 
tämä murros on vasta alkamassa ja te- 
kemistä riittää niin asenteissa kuin tuo- 
tesuunnittelussakin. Digitaalinen yh- 
denvertaisuus näyttäytyy loputtomasti 
loittonevana maaliviivana, ja samalla 
yhteiskunnan toiminnassa mukana py- 
syminen edellyttää yhä enemmän tie- 
totekniikan käyttöä. 

Työttömänä työnhakijana vastassa- 
ni on ollut lukuisia pitkällisiäkin haas- 
teita sen vuoksi, millä tavoin TE-toi- 
miston ja Kelan järjestelmät toimivat 
ja eivät toimi. Näissä surullisen kuu- 
luisissa systeemeissä tulee vastaan ti- 
lanteita, joissa käyttäjän ei välttämättä 
ole edes mahdollista tehdä hakemus- 
taan kerralla oikein. Pandemian alus- 
sa kuultiin uutisissa asti reportaasia 
niistä tuskanhuudoista, kun lukemat- 
tomat koko ikänsä työn syrjässä kiin- 
ni olleet ihmiset joutuivat ensimmäistä 
kertaa ilmoittautumaan työkkäriin ja 
tekemään Kelaan hakemuksen työttö- 
myyskorvauksista sähköisesti. Kuulen 
kipuilua sekä henkilöasiakkailta että 
näiden virastojen työntekijöiltä säh- 
köisten järjestelmien vanhanaikaisuu- 
desta ja niin sanottujen purkkaratkai- 
sujen määrästä. 

Kelan sähköinen asiointi on kehitty- 
nyt ainakin yksityishenkilöiden puo- 
lella visuaalisesti varsin paljon vii- 
meisten parin vuoden sisään. Sitä 
käyttäessäni minusta kuitenkin tun- 
tuu yhä siltä, että uudistetun etuoven 
karmien väleistä pilkistelee sivuston 
vanha toimintalogiikka — sekä toki se 
sama vanha monin tavoin rikkinäinen 


yhteiskunnallinen järjestelmä. Tunnel- 
ma kiteytyy pitkälti vertaukseen, että 
kun yhdestä päästä korjataan, toisessa 
päässä jotain revähtää. 


Mutkien kautta 
metsikköön 

Olen siinä mielessä onnekkaassa ase- 
massa, että mieleeni tarttuu väkisinkin 
erilaisia tapoja kiertää bugeja ja oikutte- 
levia ominaisuuksia. Tunnen pikkuhil- 
jaa varsin hyvin Kelan ja TE-toimiston 
järjestelmien käyttäjän puolen logiik- 
kaa, ja pystyn kiertämään sen häm- 
mentävyydet usein hetken mietittyä- 
ni. Tämä ei kuitenkaan ole kestävä tapa 
hoitaa asioita, eikä todellakaan edes 
vaihtoehto kaikille käyttäjille. 

”Kyllähän se toimii, teet vain nämä 
34 steppiä joka kerta kun haluat lähet- 
tää meille jotain? — tämä ei ole hyvää 
suunnittelua, eikä taatusti riittävä vas- 
taus silloin, kun koko elantoni perustuu 
lukuisten eri teknologisten ratkaisujen 
virheettömään käyttämiseen tuotteen 
luomiseksi. Mitä enemmän käyttö vaa- 
tii askeleita, sitä useampi niistä voi 
mennä myös harhaan. 

Jatkuva bugien kiertäminen ja lu- 
kuisten eri ohjelmien tarvitseminen 
lopulta varsin yksinkertaisten asioiden 
saavuttamiseksi vie aikaa ja hermoja 
keneltä tahansa, ja toisilta sitä myötä 
myös leivän suusta. 

VINGIT t1 


104 Masentaako maanantait? 


108 Erinomaisia vaihtoehtoja viettää 
valveillaoloaikaa 


418 Kaino kertoo 
teeharrastuksestaan 


857 Kumiankkojen määrä huimassa 
kasvussa 


Töissä on tarkoitus viihtyä - myös maanantaisin. 


vIncit.fi/rekru 


W , 


Varo mitä arvostelet. 


Janne Siren 


un hypistelen Battle Island 
K -tietokonepelin (Commodore 
64, 1988) muovikoteloa, tun- 
nen olevani pyhällä maalla. Tämä on 
SE peli. Paketissa on jopa pyhän maan 
kartta, joka tulee tarpeeseen, sillä peli 
on valtava. The Games Machine -lehti 
412 (11/1988) arvioi silkan mittakaa- 
van Battle Islandin läpäisyn esteeksi: 
”it's doubtful your interest will last that 
long” Muuten Taistelusaari ei jää mie- 
leen — sen arvosanat liikkuivat pääasi- 
assa yhden tähden ja 50 %:n välillä. 
Kukaan Suomessa ei muistelekaan 
Battle Islandia siksi, että se oli pitkä. 
Peli muistetaan, koska sen arvostelu 
oli lyhyt. Pelitoimittaja Niko Nirvin 
Battle Island -arvio C=lehdessä 5/1988 
oli nimittäin kahden sanan mittainen: 
”Paska Commando-klooni?” 


Streisandin ilmiö 
Vuonna 2003 amerikkalainen laulaja 
ja näyttelijä Barbra Streisand haastoi 
valokuvaaja Kenneth Adelmanin oi- 
keuteen yksityisyyden loukkaamisesta. 
Adelman oli valokuvannut Streisandin 
merenrantakodin edustaa, osana Cali- 
fornia Coastal Records Projectia. Va- 
lokuvaaminen tapahtui helikopteris- 
ta — toisin kuin joskus kuulee, tapaus ei 
liittynyt karttapalveluiden kamera-au- 
toihin — ja samalla kuvattiin lähes koko 
Kalifornian rantaviiva. Streisand vaa- 
ti kuvan poistamista julkisesta verkko- 
tietopankista sekä miljoonakorvauksia. 
Oikeus hylkäsi Streisandin kanteen 
ja velvoitti tämän maksamaan Adelma- 


Battle Island -efekti 


nin oikeuskulut. Merkittävin vaikutus 
oli kuitenkin muualla. Ennen haastetta 
CCRP:n valokuvaa numero 3850 oli la- 
dattu kuusi kertaa. Rantakuvia kun oli 
viisinumeroinen määrä ja niiden käyt- 
tötarkoitus oli tieteellinen: eroosioseu- 
ranta. Todellinen latausmäärä oli vie- 
lä tätäkin pienempi, sillä osa latauksista 
oli Streisandin tiimin tekemiä. Haasteen 
saaman julkisuuden myötä seuraavan 
kuukauden latausmäärä ylitti 420 000. 

Toimittaja Mike Masnick antoi ilmi- 
ölle paria vuotta myöhemmin nimen 
Streisand Effect (Streisandin ilmiö), 
kun eräs epäonninen lomakohdevalo- 
kuva oli saanut suurta julkisuutta sa- 
mantapaisen poistovaatimuksen seu- 
rauksena. Streisandin ilmiöllä onkin 
alettu viittaamaan yleisesti tapauksiin, 
joissa yritykset poistaa julkisuudessa 
olevaa tietoa johtavatkin päinvastai- 
seen tulokseen eli tiedon leviämisen ja 
julkisuuden räjähdysmäiseen kasvuun. 

Suomessa MikroBitti-lehti arvoste- 
li vuonna 1985 Raid over Moscow -pe- 
lin. Helmikuun numeron arvostelus- 
sa ei lue kirjoittajaa, mutta taustalla on 
kerrottu olleen Aki Korhonen. Juttu 
oli keskinkertainen, jos sitäkään — kes- 
kimittainen, mustavalkoinen, mitään- 
sanomaton. Peli sai neljä tähteä lähin- 
nä grafiikan ansiosta, jota ei pienestä 
mustavalkokuvasta erota. Raflaavin sa- 
nailu oli tehtävänkuvaus: sinun pitää 
ampua Kremlistä ovet sisään...” Pelis- 
sä ammutaan Kremlin ovia. 

YLE:n A-studio tarttui kuitenkin ai- 
heeseen tuoreeltaan, esitellen sekä pe- 
liä että sen arvostelua. Toimittaja Kari 
Mänty kyseli: ”Pitääkö tämän Suomen 
todella olla aina niin kovasti tätä Eu- 

roopan pikku-Amerikkaa?” Suomen 
kommunistisen puolueen Tiedonanta- 


ja-lehti julkaisi kritiikin otsikolla Op- 
pia lapsille, Kremlistä ovet sisään, ja 


eduskunnassa SKDL:n kansanedustaja 
Ensio Laine jätti hallitukselle kirjalli- 
sen kysymyksen. Lopulta Neuvostoliit- 
tokin otti yhteyttä ulkoministeriöön. 
Lehtitietojen mukaan maa pyrki kiel- 
tämään pelin myynnin Suomessa. 

Kiellon sijaan Raid over Moscow'n 
kerrotaan nousseen pelimyyntitilasto- 
jemme kärkeen kuukausiksi. 


Taistelusaaren rantaviiva 
Koska Nirvi teki Battle Islandista 
merkkitapauksen, se ei ole unohtu- 
nut. Onneksi kuin viini, peli on paran- 
tunut vuosien saatossa. Se saattoi olla 
vuonna 1988 vähän liian 1985, mutta 
35 vuotta myöhemmin tällaisia vivah- 
de-eroja ei huomaa. Battle Island näyt- 
tää samalta kuin kaikki kuusnelospe- 
lit: hirveältä, mutta vieritys on sulavaa. 
Peli on myös todella iso ja vaihteleva. 
Jos Commando (1985) tuntui lyhyeltä, 
Battle Island tarjosi halpapelihenkises- 
ti airbornerangerin monipuolisuutta, 
magicpocketsin tutkimusmatkailua ja 
marblemadnessin kreisiä. 

Battle Island ei tosin ole Commando- 
klooni lainkaan. Se on selvästi klooni 
Commandon saksalaisesta Space Inva- 
sion -kuohinnasta. Sekä Battle Islandis- 
sa että Space Invasionissa taistellaan 
haalariasuisia ”alieneita? vastaan maan- 
läheisissä viidakkosotamaisemissa, 
mikä nakertaa kiinnostavuutta. Space 
Invasion syntyi Saksan sensuurilainsää- 
dännön seurauksena, joten Battle Islan- 
din tekijät lienevät varmistelleet saman- 
tapaisella reseptillä pääsyä Saksaan. 

Sensuurin tarkoituksena oli kai pitää 
kauhistukset kaukana nuorisosta, mut- 
ta nuoret saivatkin Battle Islandin. 8 

Unfinished Tels 


Avaruus-Ultiman ja Night 
Hunterin Commodore 64 
-käännökset tunnetaan siitä, 
ettei niitä tunneta. 


Janne Siren 


elinkehittäjä John Romero 
p tunnetaan parhaiten osuu- 

destaan Id Software -peli- 
talon perustamisessa sekä PC- ja 
FPS-pelaamisen läpimurtopeleistä, 
kuten Wolfenstein 3D (1992), DOOM 
(1993) ja Ouake (1996). Hän kuiten- 
kin aloitti uransa visusti kotitietoko- 
neiden valtakaudella, työskennellen 
Ultima-pelisarjasta tutulla Origin 
Systemsillä Commodore 64 -kään- 
nösten parissa. Romeron ensim- 
mäinen ja viimeinen tekijämaininta 
Originilta tuli Space Rogue -avaruus- 
lentosimulaattorista (1989). 

”Aloitin tekemään pelejä kahdek- 
san vuotta ennen kuin päädyin peli- 
teollisuuteen. Kun sain ensimmäisen 
pelialan työpaikan Origin System- 
sillä vuonna 1987, olin jo myynyt ja 
julkaissut yli 20 peliä. Ensimmäinen 
pelikrediittini Originilta oli Space 
Rogue... Siihen mennessä olin jo läh- 
tenyt Originilta ja aloittanut 
toisen peliyhtiöni; Romero 
kertoi Blankman Inc -verk- 
kolehdelle vuonna 2012. 

Space Rogue ei kuiten- 
kaan ollut Romeron ensim- 
mäinen työtehtävä. Kuten 
hän kertoi Next Generati- 
on -lehdelle aikaisemmin 
(June 1997): ”Sain ensimmäisen työ- 
paikkani alalla Origin Systemsil- 
tä, New Hampshirestä. Työskentelin 
Apple II:n 2400 A.D. -pelin Commo- 


w w = Po U 20v. a 
pelihistorian podcastit —ks | 


Kryptoval! 


TIETOKO 


dore 64 -käännöksen parissa” 

The GameBase64 Collection -si- 
vusto 
pyrkii luetteloimaan kaikki 
Commodore 64 -kotitieto- 
koneen (1982-1994) pelit, 
ja sen kokoelmissa onkin 
jo kattavat 29 000 nimi- 
kettä. ”2400 A.D?:n (tai 
AD:n) etsijä vetää kuiten- 
kin vesiperän: ”Sorry, the 

search returned no games!” 


aa nao AN 
(gamebase64.com) 


2400 A.D. 


Klassisen tietotekniikan arvostusta 


Kuva (alanurkka): Janne Siren, John Romero -kuva (keskellä): Jason Scott / Wikimedia Commons (CC BY 2.0) 

SKROLLI 2022.2 


E=/ COMP F, 
CAE STNE] - 


UTE?Ss * 


ilmenee monissa muodoissa: Jotkut 
pelaavat vanhoja tietokonepelejä ja 
toiset entisöivät laitteita. Myös van- 
halla tietokonemusiikilla on ystävän- 
sä — ja liekö missään yhtä uskolliset 
kuin Commodore 64:n ja sen SID- 
äänipiirin parissa. Suuri osa SID- 
musiikista on luonnollisesti peräisin 
C64:n kymmenistä tuhansista pe- 
leistä, mikä on nostanut pelimuusi- 
koita maailmanmaineeseen: Martin 
Galway (Arkanoid, Wizball), Chris 
Hilsbeck (The Great Giana Sis- 
ters, R-Type), Ben Daglish (Cobra, 
Gauntlet I-IT) ja se yksi kaveri, jonka 
nimi menee aina sekaisin skientolo- 
giakirkon perustajan kanssa. 
Pelimusiikkiharrastus tuppaa nos- 
tamaan esiin myös pelejä, joita ei ole 
tullut pelattua, sillä hyvää musiikkia 
voi löytyä odottamattomista paikois- 
ta. Välillä se myös nostaa esiin pele- 
jä, joita kukaan ei ole pelannut. SID- 
muusikko Jeroen Tel (Turbo Outrun, 
North & South) on säveltänyt musii- 
kit useampaankin julkaisematta jää- 
neeseen Commodore 64 -peliin, ja 

sittemmin kappaleet ovat päätyneet 
yleiseen jakoon. Yksi näistä musiik- 
kinumeroista on 2400 A.D., jonka 
C64-musiikki valmistui perimätie- 
don mukaan vuonna 1988, Romeron 
lähdön jälkeen. Peli ilmestyi samoi- 
hin aikoihin, mutta vain Apple II:lle 
ja PC:lle (MS-DOS). 

2400 A.D. on Chuck Buechen ke- 
hittämä futuristinen roolipeli, joka 
käytti Ultima-sarjan tapaista ylhäältä 
kuvattua pelimoottoria. Peli sijoittuu 
fiktiiviseen Metropoliksen kaupun- 
kiin, jonka tzorgit ovat vallanneet ja 
jossa robotit pitävät kuria.! Huhut 
kertovat vastarintaliikkeestä... Jos 
olet pelannut Originin aikakauden 
pelejä, olet todennäköisesti ”tavan- 
nut? Buechen. Tämä Ultiman isän, 
Richard ”Lord British” Garriottin 
koulukaveri on nimittäin edustettu- 
na Ultima-peleissä Chuckles-narrin 
muodossa, joka piinaa pelaajaa sur- 
keilla peleillä ja arvoituksilla. 

Jossain vaiheessa Origin luopui 
Commodore 64:n 2400 A.D:stä. On 
aika palata John Romeroon — oli- 
ko hänen siirtymisensä Space Rogue 
-projektiin syynä? Kysyin Johnilta 
asiasta. Vastaus oli selvä (suomen- 
nettuna): ”Siirryin Space Roguen 
kimppuun, koska Origin peruut- 
ti [2400 A.D:n] C64-käännöksen 
Apple II -version heikon myynnin 
takia”? Romeron projektinvaihto ei 
siis koitunut pelin kohtaloksi. Se oli- 
si kuitenkin voinut olla syynä, ku- 
ten Romero muisteli Next Generati- 


12400 A. D:n pelipakettiin kuuluukin 
kolme robottifiguuria (kuvassa vasem- 
malla). Ne ovat Grenadier Miniaturesin 
valmistamia, kaksi vuoden 1984 ja yksi 
1987 mallistosta. Ultiman tapaan pelipa- 
ketissa on myös kartta, joskin paperinen. 


on -lehdelle aikanaan: ”Olin [C64:n 
2400 A.D. -projektissa] yksin — he 
olivat vasta alkaneet luoda projekti- 
tiimejä. Muistan, että naapurihuo- 
neessa oli noin neljä kaveria kääntä- 
mässä Applen Ultima V:tä PC:lle” 

Pelikäännöksen tarina ei kuiten- 
kaan päättynyt tähän, sillä taas vuo- 
den 1989 tammikuussa 2400 A.D.:tä 
mainostettiin Commodoreen keskit- 
tyneessä Compute!'s Gazette -lehdes- 
sä. Kyseinen lehti vilahtelee tämän 
artikkelin kuvissakin. John Romero 
tiesi kertoa minulle myös vastauksen: 
*He herättivät käännöksen kuolleista 
lähtöni jälkeen!” Mainos onkin mie- 
lenkiintoinen, koska se on tiettävästi 
ainoa, jossa on ruutukuvia C64-kään- 
nöksestä. Peli vaikuttaa paljon pa- 
remman näköiseltä kuin pelin alku- 
peräinen Apple II -versio, joka näkyy 
artikkelin kuvissa, tai sitä muistutta- 
nut PC-käännös. Mainoksen C64- 
ruudulla vilahtaa myös uusi nimi: 
”ALLAN SHORT” — 2400 A.D:ssä 
kun sai nimetä pelihahmonsa. 

Allan Shortt (Combat School, Ma- 
rio Bros., Yie Ar Kung Fu Il) oli britti- 
läinen pelikehittäjä, joka työskenteli 
Oceanilla. Shortt menehtyi valitet- 
tavasti jo vuonna 2012, mutta Ga- 
mes That Weren't -verkkosivusto 


Night Hunter (C64) 


ehti keskustella hänen kanssaan hie- 
man aikaisemmin. Shortt vahvisti, 
että hän oli 2400 A.D:n toinen ohjel- 
moija Romeron jälkeen, loppuvuo- 
desta 1988. Yhden ohjelmoijan tiimi 
saattoi lopulta osoittautua kohtalok- 
kaaksi. Peli saatiin lähes valmiiksi, 
kun Allan lähti Yhdysvalloista pii- 
pahtamaan kotimaassaan, mutta pa- 
luu uuteen maailmaan ei enää onnis- 
tunutkaan viisumin kanssa tehdyn 
virheen vuoksi. 

Origin päätyi lopulta perumaan 
julkaisun uudemman kerran, joskin 
ainakin vielä yhtiön katalogi vuodel- 
ta 1990 kertoi Commodore 64 -versi- 
on olevan ”Coming soon”. Myös pe- 
lin suunniteltu jatko-osa, 2500 A.D., 
peruttiin kokonaan. Valitettavasti 
Allanilta tai graafikko Phil Melleril- 
tä ei löytynyt enää 2400 A.D:n C64- 
tiedostoja GTW:n kysyttyä asiasta 
vuosikymmen sitten. John Romero 
puolestaan kertoi hieman ennen tä- 
män Skrollin painoon menoa, että 
kaikki hänen C64-levykkeensä ka- 
tosivat muutossa 1990-luvun alussa. 


Night Hunter 

Verkossa pyörii kolme Commodo- 
re 64 -pelin alkua, joissa Draculan 
näköinen hahmo hiippailee tyhjäs- 

sä linnassa. Kolmannessa demossa 
linnasta pääsee myös ulos, yhtä lail- 
la tyhjälle pihamaalle. Pelihahmo on 
yksin, mutta 8-bittisellä mittapuulla 
komea: siihen on käytetty yhteensä 
kolme moniväri- ja tarkkuus-spriteä. 
Välillä hahmo kävelee ilmassa, mut- 
ta muuten ihan hyvännäköisen, si- 
vusuuntaisen toimintapelin ainekset 
vaikuttavat olevan olemassa. Puut- 
teista huolimatta pelin raakileen 
tunnistaa Ubisoftin Night Hunterik- 
si. Peli jopa vierii tasaisesti, kun taas 
16-bittinen Atari ST -versio (1989) 
liikkuu ruutu ruudulta! 

Games That Weren't -sivuston 
(gamesthatwerent.com) keräämi- 
en tietojen mukaan pelistä on tai oli 
olemassa myös valmiimpi versio vi- 
hollishahmojen kera. Tähän jäljet 
kuitenkin loppuvat. Tämä on erikois- 
ta, sillä C64-käännöksen ei pitänyt 
olla mahdottomuus — onhan pelistä 
julkaistu versiot myös samantasoisil- 
le tai heikommille 8-bittisille kilpaili- 
joille, Amstrad CPC:lle ja ZX Spect- 
rumille. Lisäksi vuonna 1989 C64 on 
ollut lähestulkoon suosionsa ja peli- 
maailman huipulla. 

Viimeisen C64-version kerrotaan 
kuitenkin kärsineen graafisista häi- 
riöistä, jotka olivat lopulta projektille 
kohtalokkaita. Pelikäännöksen ohjel- 
moija Guy Millen antaa ymmärtää, 
että odotukset ja tavoitteet C64-ver- 
siolle olivat monia alustoja kovempia: 
”Projektipäällikkö oli todella epäpä- 
tevä eikä tiennyt paljoa videopeleis- 
tä. Hän ei ymmärtänyt, miksi vei niin 
kauan aikaa korjata jokin grafiikkavi- 
ka... Myös C64:n rajat alkoivat tulla 
vastaan (alkuperäinen Atari ST -ver- 
sio ei sisällä vieritystä lainkaan). Gra- 
fiikan hallinta kuten vieritys ja kolme 
spriteä per hahmo edellyttivät kova- 
tasoista spritejen multiplexing-rutii- 
nia, mutta vastaavasti prosessoriai- 
kaa ei ollut helppo laskea tarkasti.” 

Myös C64-käännöksen graafik- 
ko Bruno Kortulewski vahvisti ta- 

rinan GTW'lle hieman heikolla eng- 
lannilla (vapaasti suomennettuna): 
”Vahvistan, että Ubisoft peruutti [tä- 
män käännöksen] sen suuremmin vii- 
vyttelemättä ehtiäkseen tavoiteltuun 
julkaisupäivään... Syynä olivat gra- 
fiikanhallintaongelmat, — valitettavas- 
ti. Ohjelmoija (Guy) lähti yhtiöstä lii- 
an suuren paineen vuoksi, eikä hän 
ehkä sopinut ohjelmoijien tiimiin” 
Guy Millen kertoo samansuuntaisesti: 
”Lähdin lopulta saatuani mielenkiin- 
toisia tarjouksia muualta liike-elämäs- 
tä. En myöskään kestänyt projektin 
painetta”? Kortulewski pohti lisäksi 
demovuotoa: "Kuinka ennakkoversio 
karkasi Ubisoftilta? En tiedä? 

Sekä Guy että Bruno kertovat pa- 
lauttaneensa kaikki materiaalinsa ai- 
kanaan Ubisoftille, ja siihen jälki 
kylmenee. Night Hunter -episodiin 
liittyy kuitenkin vielä yksi käänne. 
Ubisoft oli tilannut äänet ja musiikit 
Jeroen Teliltä ja tämän liikekumppa- 
nilta Charles Deeneniltä, kuulemma 
pika-aikataululla. Itse asiassa osan 
näistä voi kuullakin viimeisimmäs- 
sä pelistä kiertävässä demossa. Tee- 
makappale äännähdys-sampleineen 
ja maanisine nauruineen tuo mielee- 
ni Vesa-Matti Loirin Jean-Pierre Ku- 
selan. Kappaleessa on mukana myös 
Jeroenin veli, Kees Tel, sillä tämä oli 
maanitellut kappaleen tekoiltana Je- 
roenia mukaansa kaupungille. 

Jeroen kommentoi taannoin asi- 
aa verkossa: ”Nighthunter-sanan ää- 
nenä olen minä. Nauru ja 'All right! 
ovat minä ja veljeni, juuri ennen 
kuin olemme lähdössä kaupungille. 
Tämä selittää myös hölmöt ”BURP/ 
ja 'AJIIRK!. Veljeni houkutteli mi- 
nua mukaansa, joten pyysin häntä 
nopeasti samplaamaan joitain ääniä. 
Tämä on varmaankin ?kiirehdityin 
kappale, jonka olen koskaan tehnyt 
(ja jotenkin se näkyy)” Night Hun- 
terin (C64) tunnuskappale ja äänie- 
fektit ovat sittemmin löytäneet tien- 
sä verkkolevitykseen myös erikseen. 

Night Hunter (SID): youtu.be/k5iGnphHRjg 


Pieni menetys 
Night Hunter tunnetaan meillä Suo- 
messakin - Niko Nirvi antoi sen 
Atari ST -versiolle unohdettavat 
neljä tähteä MikroBitin numerossa 
3/1989. 2400 A.D. kehitettiin kuiten- 
kin täällä varsin vähäiselle huomiol- 
le jääneelle Apple II:lle vuonna 1987, 
ja DOS-käännöksenkin ilmestymis- 
vuosi (1988) alitti PC-pelaamisen 
kotoisan nousukauden parilla vuo- 
della. Niinpä 2400 A.D:tä ei taidettu 
edes arvostella suomeksi, ainakaan 
sitä ei ole arvosteltu vuosien 1987- 
1991 MikroBiteissä tai Pelit-vuosi- 
kirjoissa. Vielä C=lehdessä 3/1989 
Petri ”Baron Knightlore” Teitti- 
nen kuitenkin odotteli sitä Commo- 
dorelle, kutsuen peliä optimistisesti 
Originin namupalaksi. 
Pelikulttuurin — isossa = kuvassa 
Night Hunterin C64-version kes- 
kenjääminen ei ole kummoinen- 
kaan menetys — pelin julkaistu Ami- 
ga-versio on selvästi paras, ja siinä 
on myös C64-version tapaan ruu- 
dunvieritys. Amiga-käännös näkyy 
myös tämän artikkelin kuvissa. 2400 
A.D:n menetys sen sijaan on hieman 
suurempi sääli, sillä kaikesta pää- 
tellen Commodore 64 -versiolla oli 
potentiaalia olla peliversioista pa- 
ras sekä grafiikaltaan että ääniltään. 
Kenties tämäkin lähes valmis tuotos 
vielä löytyy joku päivä? Pieni osa sii- 
tä on sentään saatavilla: Jeroen Telin 
tunnusmusiikki sekä Charles Deene- 
nille kreditoidut ääniefektit. Ne löy- 
tyvät YouTubesta ja Skrollin verkko- 
jatkojen kautta (skrolli.fi/numerot). 
Objektiivisesti 2400 A.D. on toki 
sen verran keskinkertainen peli, et- 
tei mikään määrä C64- tai SID-ma- 
giaa olisi sitä pelastanut. Kesken jää- 
minen olikin toiseksi parasta, mitä 
pelin legendalle saattoi tapahtua. Pa- 
rempaan maineen kohotukseen olisi 
pystynyt vain yksirivinen peliarvos- 
telu: ”Paska Ultima-klooni?” f& 

Alternative Fuel, JT in Space 
Jeroen Tel -poimintoja 


Jeroen Godfried Tel (synt. 1972) tunnetaan myös aliaksilla WAVE ja JT/Scoop, saihan koko ura 
alkunsa demoskene-kulttuurin piiristä. Tunnetuin osa Jeroen Telin Commodore 64 -musiikista 
tilattiin häneltä erilaisiin kaupallisiin peleihin ja pelikäännöksiin skenenäyttöjen perusteella tei- 
ni-jässä — Telin kertoman mukaan pääasiassa 14-17-vuotiaana. Miehen ura on sittemminkin jat- 
kunut äänen ja musiikin parissa, osana hänen Charles Deenenin kanssa perustamaansa Maniacs 
of Noise -ryhmää. Hän on säveltänyt sekä SID- että tracker-musiikkia myös harrastuksena. 
Kirjoitin Skrollissa 2021.3 Jeroen Telin upeasta kitaramusiikista Commodore 64:n After Bur- 
ner -pelin USA-versiossa (1989), ja vaihdoin myös muutaman sanan itse säveltäjän kanssa. Ky- 
seinen lehti on ladattavissa pdf-muodossa maksutta verkkojatkoiltamme (skrolli.fi/numerot). 
Olennainen piirre After Burner -musiikissa ja monessa muussa Telin kappaleessa on kolmen synteettisen SID-ääni- 
raidan täydentäminen neljännellä sample-kanavalla. Näin myös 2400 A.D:n ja Night Hunterin tunnusmusiikeissa. 
C64:n SID-äänipiirissä ei oikeasti ole tällaista sample-kanavaa, vaan sellainen voidaan luoda muun muassa nyplää- 
mällä äänipiirin volyymirekisteriä eri korkuisten lisä-äänien tuottamiseksi. 

Tel oli yksi muutamasta SID-muusikosta, jotka tulivat tunnetuiksi volyymirekisterikikan ja C64-samplejen verrat- 
tain varhaisella käytöllä. Toinen oli Rob Hubbard (Commando, International Karate), jonka Tel on maininnut esiku- 
vakseen. Muun muassa Hubbardin inspiraatio johdatteli Telin kuitenkin myös toisen jekun äärelle. Tämän tempun 
voi kuulla esimerkiksi hienossa kappaleessa Alternative Fuel (2004, youtu.be/HN7fa79i6u0), jossa ei ole sample- 
”kanavaa” lainkaan. Ääniä vaikuttaa silti olevan enemmän kuin kolme — ensimmäisellä kanavalla tuntuvat soivan sa- 
manaikaisesti virveli, hi-hat, bassorumpu ja basso. Taustalla vaikuttaa aaltotaulukko (wavetable). 

Yksinkertaistettuna SIDin äänisynteesi kykenee tuottamaan kolme samanaikaista ääntä käyttäen neljää eri aalto- 
muotoa: sahalaita-aalto, kolmioaalto, kanttiaalto (pulssi) ja kohina. Monilla 8-bittisen aikakauden äänipiireillä tuotet- 
tavat aaltomuodot oli lukittu kanavakohtaisesti tai muutoin kankeasti, mutta SID 
pystyi vaihtamaan niitä lennosta monta kertaa sekunnissa. Tallentamalla 
aaltomuodot ja muut tiedot äänistä taulukkoon ja toistamalla ääniä no- 
pein, esimerkiksi 20 millisekunnin välein tapahtuvin vaihdoin, voi- U nfi n i sh ed 
daan luoda vaikutelma useista eri soittimista yhdellä kanavalla. Al- 
ternative Fuelia äärimmäisempi esimerkki tästä on Jeroen Telin Tel Me More 
JT in Space (1988, youtu.be/xeXDnnezNMw), joka on suoranai- 
nen aaltotaulukkoiloittelu — joskin menee omaan makuuni jo Vaikka 2400 A.D. ja Night Hunter eivät jääneet Jeroen 
liiallisuuksiin. Telin osalta kesken, artistilla on oma kadonnut projektin- 
sa: vuonna 2015 alkanut Tel Me More -niminen Indiegogo- 
joukkorahoituskampanja, jonka tarkoitus on tuottaa studiole- 
vy Telin C64-klassikkojen pohjalta. Rahat loppuivat päivityksen 
mukaan jo 2017, ennen projektin valmistumista, ja sittemmin 
meltä Janne. Telin Soundcloud-sivukin suljettiin hetkeksi maksujen uupu- 

essa. Projektin viimeinen toiveikas päivitys on vuodelta 
Helpoin autenttinen tapa tutustua Telin SID-musiikkiin on High 2020, ennen kulttuurialaa koetellutta koronapandemi- 
Voltage SID Collection -verkkopalvelu ja -kokoelma (hvsc.c64.0rg, aa. Päivityksessä Tel vakuutti jatkavansa projek- 
hakusana Jeroen Tel). Artikkelin linkit löytyvät myös Skrollin verk- tia. Facebookista löytyy Tel Me More -nimellä 


kojatkoilta: skrolli.fi/numerot. sekä projektin virallinen sivu että epä- 
virallinen backer-tukiryhmä. 


Jeroen Tel tekee edelleen musiikkia työkseen. Hänen pal- 
veluistaan sekä historiallisesta tuotannostaan löytyy lisätietoa 
osoitteesta jeroen.tel. Tel asuu Hollannissa, ja hänellä tytär ni- 


Jeroen Tel -kuva: liftarn / Wikimedia Commons (CC BY-SA 2.0) 

MSX3 


Skrollin MSX-guru 
kaivaa 8-bittisten 
”Microsoft-standardin” 
jatkajaa haudasta. 


Timo ”NYYRIKKI" Soilamaa 


apanilainen Kazuhiko Nishi ym- 

märsi aikanaan, että vakavasti 

pirstaloitunut kehitys 8-bittisten 
letokoneiden välillä oli iso ongelma 
ohjelmistokehittäjille. Edes saman val- 
mistajan tietokoneet eivät olleet keske- 
nään yhteensopivia, saati että eri val- 
mistajien koneissa pystyisi ajamaan 
samoja ohjelmistoja ilman laitekoh- 
taisia muutoksia. Tästä kehittyi ajatus, 
joka vuonna 1983 kulminoitui 8-bittis- 
ten tietokoneiden MSX-standardiksi. 

Uutiset — valmistajariippumattomas- 
ta standardista aiheuttivat huolta myös 
lännessä. Täällä pelättiin, että japanilai- 
nen teollisuus tulisi ja jyräisi länsimai- 
set koneet hyvällä yhteensopivuudella 
ja edullisilla hinnoilla, kuten oli aikai- 
semmin käynyt videolaitteiden kanssa. 
Vaikka Zilog Z80 -suorittimeen nojaa- 
van standardin tekniset ominaisuudet 
olivat varsin keskinkertaiset, huoleen 
oli sinänsä järkiperäiset syyt: monil- 
ta osin samat, isot, videolaitteista tutut 
valmistajat olivat jälleen mukana. 

Pelko osoittautui kuitenkin turhaksi, 
eikä MSX-koneiden invaasiota lännessä 
nähty (vaikka paikallista menestystä tu- 
likin esimerkiksi Suomessa Spectravide- 
on ja ahkeran maahantuojan ansiosta). 
Nishi itse totesi, että halusi kokeilla ide- 
aa pienemmillä markkinoilla, eikä tuote 
ollut vielä valmis kilpailemaan keskeisi]- 
lä länsimaisilla markkinoilla, joissa idea 
kotitietokoneesta oli kehitetty ja joissa 
markkinointia oli tehty jo pidempään. 

Nishi johti Japanissa omaa ASCII Cor- 
poration -yritystään, mutta samaan ai- 
kaan myös Microsoftin Aasian toimistoa 
— väitteissä saattoi siksi olla myös Micro- 
softin halua pitää MSX poissa omilta ko- 
timarkkinoiltaan. 


MSX2 ja MSX2+ 

Maailma oli kuitenkin kuulolla, kun 
Nishi lanseerasi paria vuotta myö- 
hemmin = päivitetyn MSX2-standar- 
din (1985). Ennakkoinnostus kuiten- 
kin lässähti pannukakuksi, kun kävi 

ilmi, että uusista mullistavaksi mainos- 
tetuista video-ominaisuuksistaan huo- 
limatta koneen muu suorituskyky oli 
täysin samalla tasolla edellisen suku- 
polven kanssa, eikä muitakaan uudis- 
tuksia ollut tehty. MSX2 ei kuitenkaan 
ollut huono standardi. Rajallista suo- 
rituskykyäkin oli saatu paikattua jon- 
kin verran Yamahan kanssa kehitetyl- 
lä V9938-grafiikkasuorittimella, joka 
toi mukanaan muun muassa 2D-kiih- 
dytyksen. 

Pian MSX2-julkistuksen jälkeen ru- 
vettiin kuitenkin jo lupailemaan maail- 
malle, että MSX3:ssa suorituskyky olisi 
huomattavasti parempi. Projekti rupe- 
si kuitenkin takkuamaan nopeasti, jo- 
ten jälleen paria vuotta myöhemmin 
oltiin tilanteessa, että jotain pitäisi saa- 
da ulos, mutta MSX3 ei ollut lähelle- 
kään valmis. Niinpä lopulta päädyttiin 
lanseeraamaan MSX2+ (1988), joka 
vaikutti lähinnä sellaiselta ”tällaisek- 
si suunnittelimme MSX2:n, nyt se oli- 
si valmis” -ratkaisulta. Kyseessä oli siis 
jälleen vain pieni parannus video-omi- 
naisuuksiin V9958-videopiirin muo- 
dossa, mutta mullistavasta, saati maa- 
ilmaa valloittavasta oltiin kaukana. 

Tässä vaiheessa alkoikin olla sel- 
vää, että 8-bittisillä tietokoneilla ei oli- 
si enää tulevaisuudessa markkinoita, 
mutta yritys jatkui vielä hetken. Yama- 
halla oli nyt työn alla uusi, entistä pa- 
rempi V9978-videopiiri, mutta siitä ei 
meinannut tulla valmista millään. Il- 
meisesti aikataulu, alaspäin yhteenso- 
pivuus ja sen aikaiset valmistusteknii- 
kan rajoitteet yksinkertaisesti olivat 
liian vaikea yhtälö. MSX3:een tarkoi- 
tettu ASCII Corporationin suunnitte- 
lema prosessori, R800, sentään saatiin 
valmiiksi. MSX3:n sijaan syntyikin vii- 


meiseksi standardiksi MSX Turbo R 


(1990), johon Z80-suorittimen rinnal- 
le oli lisätty tämä uusi CPU, mutta näy- 
tönohjain oli vanhaa perua. 


R800 ja V9990 

MSX Turbo R oli varsin epätasapai- 
noinen konetyyppi. Tässä vaiheessa 
enää Panasonic uskoi MSX-standar- 
diin, eikä sekään selvästi oikein tien- 
nyt, kenelle oli konetta tekemässä. Sen 
viimeisestä FS-A1GT-mallista kun löy- 
tyi sisäänrakennettuna muun muassa 
tekstinkäsittely- ja esitysgrafiikkaohjel- 
mistot hyötykäyttöön, säädettävä auto- 
maattitulitus pelaajia varten sekä mik- 
rofoni ja MIDI-liitännät muusikoille. 
Jotain hyvin epämääräisiä huhuja kuu- 
lui vielä yrityskäyttöön suunnatusta 
FS-AI1XT-mallista, mutta pian Pana- 
sonic suuntasi kehitystiiminsä panok- 
set 3DO-konsoliprojektin kimppuun. 
R800-suoritin oli kyllä paperilla noin 
kahdeksan kertaa vauhdikkaampi kuin 
alkuperäinen Z80, mutta monessa koh- 
taa vauhti jää sinne paperille. 

Koneen ulkoiset väylät olivat edelleen 
toivottoman hitaat ja V9958-videopiiri 
jo auttamatta vanhentunut eikä pysynyt 
enää vauhdissa mukana. MSX-standar- 
dia haukuttiinkin aina siitä, että video- 
muisti oli hankalasti ja hitaasti saata- 
villa videoprosessorin takana. Tämä 
toki piti paikkansa yksittäiseen osoit- 
teeseen kohdistuneiden lukujen ja kir- 
joitusten kanssa, mutta isompien line- 
aaristen siirtojen kanssa erot jäivät aika 
marginaalisiksi kilpailijoihin verrattu- 
na. R800-suorittimen kanssa tilanne oli 
kuitenkin lähes katastrofaalinen. Kah- 
den tavun siirtämisen välissä CPU olisi 
voinut laskea vaikka kertolaskun, ja to- 


dellinen siirtonopeus videomuistiin alitti jopa Z80:n kanssa 
totutun. R800-prosessorissa oli kyllä esimerkiksi DMA-omi- 
naisuus jo valmiina, mutta V9978:n puuttumisen takia sitä ei 
emolevyllä ollut kytketty käyttöön. 

Yamaha ei koskaan saanut V9978-videoprosessoria val- 
miiksi. Yhtiö päättikin jossain vaiheessa heittää roskiin kaik- 
ki vanhojen piirien yhteensopivuusominaisuudet ja antoi 
tuotokselle uuden nimen: V9990. Aktiiviset MSX-harrasta- 
jat tekivät nopeasti piirille sovitinkortin, ja näin MSX-käyt- 
täjät pääsivät uusiin ominaisuuksiin kiinni ”jo” 1990-luvun 
puolivälissä. Korttia myytiin nimellä GFX9000, mutta se oli 
aika kallis ja tarvitsi videokaapelin kytkemisen suoraan mo- 
duuliin, eivätkä kehittäjätkään oikein alkuinnostuksen jäl- 
keen osanneet ottaa tuotetta omakseen. Käytännössä näy- 
tönohjain siis kuoli, ennen kuin sille ilmestyi edes mitään 
kunnollista pelattavaa. 

2010-luvun lopulla rupesi kuitenkin maailmassa taas ta- 
pahtumaan. Helpottunut ja halventunut kehitystyö sai har- 
rastajat tekemään kortista uusia klooneja ja softapuolen ke- 
hittäjätkin löysivät R800:n ja V9990:n tarjoamat vanhat 
uudet mahdollisuudet jälleen. Itselleni olikin aikamoinen 


MSX3:n seuraajat 

Vaikka virallista MSX3:a ei aikanaan tullutkaan, har- 
rastajien käsissä MSX on kuitenkin kaupallisen kuole- 
mansakin jälkeen kehittynyt moneen suuntaan, olihan 
MSX:n valtteja nimenomaan hyvä ja avoin laajennetta- 
vuus. 

Moni yritys on jäänyt kokeiluksi, mutta GFX9000- 
kloonien lisäksi lisäksi OPL4-piiriin perustuvat äänikor- 
tit ovat nousseet harrastajien keskuudessa suosituiksi, 
kuten luonnollisesti myös erilaiset muistikorttiratkai- 
sut, joita on Skrollin sivuillakin käsitelty (Skrolli 2017.2, 
s. 25, Skrolli 2018.4, s. 39). 

FPGA-tekniikkaan perustuva One chip MSX (2006, 
msx.org/wiki/1chipMSX) oli jo itsessään vahvasti harras- 
tajien käsialaa, ja sitä seuranneet kloonit Zemmix NEO, 
SXI1Mini+, SM-X ja SX-2 ovat vieneet tätä kehitystä edel- 
leen eteenpäin. Skrollissakin vilahtanut MiSTer-FPGA- 
kone on myös näiden projektien oheistuotteena saanut 
oman MSX-ytimensä (Skrolli 2019.2, s. 72). 

Ehkä lähimmäksi Nishin tuoreinta MSX3-visioita 
pääsee Raspberry Pi 3B+ -rautaan perustuva MSXVR- 
tietokone (2019, msxvr.com), joka on paketoitu retrosti 
näppäimistökotelon sisään. Puhtaan vanhan lämmitte- 
lyn sijaan laite pyrkii kuitenkin tuomaan MSX:n idean 
modernille alustalle. Koneen alaspäinyhteensopivuus 
on tehty yhdistelemällä emulaatiota ja rautaa. Koneesta 
löytyy esimerkiksi neljä MSX-standardin mukaista mo- 
duliporttia, mutta vanhojen ominaisuuksien lisäksi sii- 
nä on myös oma laajennusporttinsa. 

MSXVR:n VR-DOS- ja VR-BASIC-ohjelmistot mu- 
kailevat MSX-DOS- ja MSX-BASIC-esikuviansa ja yrit- 
tävät näin tuoda MSX-kokemuksen modernille raudal- 
le, modernein ominaisuuksin. Tällä hetkellä laitteella 
pitäisi onnistua myös Amstrad CPC-, Colecovision-, 
Sinclair ZX Spectrum- ja Commodore 64 -ohjelmien 
ajaminen, vaikka näissä tapauksissa varsinaisista MSX- 
ominaisuuksista ei suoranaista iloa olekaan. 


kulttuurishokki kaivaa varaston pimeimmistä perukoista 
20 vuotta lähes tyhjänpäiten maannut hukkaostos ja kytkeä 
se koneeseen pelatakseni jotain uutta. Nyt olenkin sitten pe- 
lannut uutta jo useampaan otteeseen! Kolumnin yhteydes- 
sä oleva peliruutukaappaus onkin V9990-pelistä Metal Dra- 
gon (2021) — toinen ”ruutukaappauksista? on sitten silkkaa 
fiktiota... 


Vielä kerran? 
Ilmeisesti myös Kazuhiko Nishiä jäi keskeneräinen MSX3 
hieman kismittämään, koska viimeaikaisista tviiteistä 
(Onishikazuhiko) päätellen hän on kaivanut projektin naf- 
taliinista takaisin työn alle. Suunnitelmat ovat toki matkal- 
la päivittyneet, mutta tuttujakin elementtejä on. Yhteen- 
sopivuutta edellisten mallien kanssa lupaillaan ja myös 
V9978-projektista perityt V9990:n näyttötilat pitäisi uudes- 
ta koneesta löytyä, kuten myös korkeamman resoluution 
”2K-tilat”. Uusien suunnitelmien mukaan prosessorin pitäi- 
si olla 32-bittinen. 

En oikein tiedä pitäisikö tähän suhtautua nekrofiliana vai 
miten, mutta tiettyä uskoa projektiin luo se, että Nishi oli jo 
vuonna 2006 mukana herättele- 
mässä MSX:ää ”One Chip MSX” 
-FPGA-koneprojektin myötä. 

Ehkäpä meidän täällä lännes- 
sä on syytä vain odottaa ja jän- 
nittää, minkälainen kone siitä 
MSX3:sta oikein tulee? Vaike- 
aa toki unohtaa, että tämä jän- 
nitys on jo kertaalleen koettu 
1980-luvulla. £& 


I+LDVE +&-BIT 


TILATTAVA TIETOKONENAYTTELY 


TOIMITETTUNA, ASENNETTUNA JA NOUDETTUNA 


64KT MUISTIA JA KASETTIASEMA RIITTÄÄ 


Millaisia olivat tietokoneet ennen 
Internetiä ja PC-aikakautta? Miten ne 
toimivat ja mitä ohjelmia niissä oli? 

Entä jos kasettipeli ei toimikaan, 

kestääkö nykyihminen? 


Tämä ja paljon muuta kivaa on 
I love £-bit&E näyttelytapahtumissa. 


Tapahtumat tuottaa Hankiworks Oy. 
Lisätietoa maililla tai poikkeapa 
meillä Kemissä konttorilla. 


HTTPS:7J/ILOVESBIT:FI 


8bitOohankiworks.com 


MUSEOT. KAUPPAKESKUKSET. MESSUT. KIRJASTOT. 
KOULUT. YRITYKSET. TAPAHTUMAT. PIKKUJOULUT. 


LIIKELAHJAT. VIRKISTYSKÄYTTÖ. YOU NAME IT. 

TEKNIIKKA 


Commodoren 
salaiset aseet 


Janne Siren 


ommodoren omistaman MOS 
Technology —-piiriyhtiön in- 
sinöörit Robert ”Bob” Yan- 
nes ja Albert ”AI” Charpentier oli- 
vat kehittäneet 1970-luvun lopussa 
MicroPET-nimisen prototyypin, jos- 
ta kuoriutui mutkien kautta ja puoliva- 
hingossa menestyksekäs Commodore 
VIC-20 -tietokone (1981). Ryhtyessään 
suunnittelemaan seuraavan sukupol- 
ven piirisarjaa Charpentierillä ja Yan- 
nesilla oli mielessään pelikonsoli. Vuo- 
den 1981 aikana konsolisuunnitelmat 
kuitenkin unohtuivat, ja lopulta uudelle 
piirisarjalle kaavailtiin ensiesiintymistä 
parissa PET/CBM-yritystietokoneessa. 
Yash Terakuralla oli kuitenkin mui- 
ta suunnitelmia VIC-II- ja SID-nimet 
saaneille piireille. 


Iso Japanissa 

Vuotta tai kahta aikaisemmin Commo- 
doren perustaja ja toimitusjohtaja Jack 
Tramiel oli saanut oivalluksen: Yhtiö 
tekisi tietokoneen ensisijaisesti Japania 


SISÄPOSTI 


Sirenin sisäpiirin taitto Skrol- 
lissa 2022.1 kirvoitti postia. 


[3] K 
tulevaisuus. Nyt? y | [i 


Hirveän hyviä artikkeleita... Pieni ra- 
kentava palaute silti taitosta. [Sirenin 
sisäpiiri] oli jotenkin vaikea, kun sela- 
tessa sivuja kaksi eri artikkelia kulkivat 
samalla sivulla. Olisi tehnyt mieli lukea 
molempia yhtä aikaa, mutta ihan niin 
skitsofreenikko en vielä ole. Mielenkiin- 
toinen taittotemppu, mutta itselleni jo- 
tenkin raivostuttava. :) -taeraeyttaejae 

”Saatuaan VIC-20:n valmiiksi japanilaisinsinööri 
Yash Terakura huomasi pitävänsä amerikkalaisista 
kollegoistaan niin paljon, että päätti liittyä heidän 


joukkoonsa... Japanista saavuttuaan Terakurasta tuli 
Commodoren epävirallinen tutkimuslaboratorio.” 


varten. ”Jos se myy Japanissa, se myy 
missä vain... Meistä tulee japanilaisia”; 
Tramielin kerrotaan intoilleen. Niin- 
pä VIC-20:n kehitysversio pakattiin 
Commodoren PET Jet -lentokonee- 
seen ja siirrettiin Yhdysvalloista Japa- 
niin viimeistelyä ja paketointia varten. 
Japanissa VIC-20 saisi jotain ennennä- 
kemätöntä: täysmuovisen, ruiskuvale- 
tun ”leipälaatikkokotelon”. 
Suunnitelman mukaisesti VIC-20 
myös julkaistiin Japanissa ensimmäi- 
senä, nimellä VIC-1001 loppuvuodes- 
ta 1980, puolisen vuotta ennen muuta 
maailmaa. Yksi VIC-20:n japanilaista- 
misprojektiin osallistuneista insinöö- 
reistä oli Terakura, joka ansaitsi pro- 
jektissa kannuksensa ja mikä tärkeintä, 
Tramielin luottamuksen. Amerikkaan 
muutettuaan hän teki mitä lystäsi: 
”Olin tällainen yksinäinen susi siellä, 
keksijä-insinööri, eivätkä muut sano- 
neet, mitä minun pitäisi tehdä seuraa- 
vaksi... Kuuluin tiimiin, mutta käskyni 
tulivat aina suoraan Jack Tramielilta” 


Palaute lehden taitosta... Sirenin sisä- 
piiriä oli tosi hankala lukea, kun sivun 
yläosat menevät eri tarinaa kuin ala- 
osa. -sytem 


Aika veikeä kaksi pitkää artikkelia kul- 
kemassa rinnan. Nyt on jo oppinut te- 
kemään kovan päätöksen, kumman lu- 
kee ensin. -Fino Keskitalo 


Jääpähän [taitto] ainakin mieleen pa- 
remmin. Sitten jos aletaan mennä sel- 
laiseen "valitse oma seikkailusi" -tyy- 
liseen hyppelyyn eri puolille lehteä, 
voidaan olla jo liian pitkällä kikkailus- 
sa. :) -SunDwn 


Kiitos kommenteista — vastaava vies- 
ti on pari kertaa aikaisemmin tullut 
muualtakin. Teemaa käsiteltiin muun 
muassa Skrolli 2021.1:n (s. 89) Posti- 
palstalla. Otetaanpa huomioon, kun 
voidaan. 

Temppu ei sinänsä ole uusi Sirenin 


Päivitys: Paperiton tulevaisuus. Nyt? 
Jatkoa Skrollin 2022.1 Sirenin sisäpiiri 
-palstalle tämän lehden s. 48-50. 


U sommodore 


MPUTER 


Ultimax. Video: Consumer Electronics Show - 
Las Vegas 1982 (youtu.be/4gg80-a03E9). 


Terakura kertoi myöhemmin. 
Terakurasta vaikutti ilmeiseltä, että 
Commodoren pitäisi rakentaa pelikone 
uusien piirien ympärille. Pieni kehitys- 
tiimi oli kuitenkin kiireinen isompien 
tietokoneiden kanssa. ”Tässä vaihees- 
sa meillä ei ollut aikomustakaan raken- 
taa mitään Commodore 64:n tapaista”; 
Yannes muisteli. Terakura ei kuiten- 


sisäpiirissä tai Skrollissa laajemmin, 
mutta selvästi se jakaa mielipiteitä. Jos- 
kus Skrollissa taitetaan artikkeleita tai 
niiden kainalojuttuja erikoisilla tavoil- 
la esimerkiksi kuvituksen takia, jot- 
ta jokaiselle sivulle osuisi sopivasti tai 
haluttuja kuvia, tai tilasyistä, kun yksi 
pätkä on ollut liian lyhyt ja toinen lii- 
an pitkä. Talkooprojektissa aikaa on 
usein käytössä tavallistakin rajalli- 
semmin, eivätkä juttujen palaset syn- 
ny kuin Strömsössä, joten joskus han- 
kalaan lopputulokseen päädytään, kun 
muuhunkaan ei pystytä. Noin yleisenä 
havaintona, jos näette Skrollissa eris- 
kummallisia taittoratkaisuita, toden- 
näköisesti niihin on ollut jokin tällai- 
nen syy. 

Yksi lisäsyy Sirenin sisäpiirissä on 
ollut palstan perinne lähestyä otsikon 
aihetta monesta suunnasta samanai- 
kaisesti, mistä seuraa usein runsau- 
den sarvellinen laatikoita ja alajuttuja. 
Tämä puoli on toki pitkälti tarkoituk- 


kaan luovuttanut vaan jatkoi Ultima- 
xiksi ristimänsä pelikoneen kehittä- 
mistä VIC-II- ja SID-piirien ympärille. 
Ultimax käyttäisi pelikonsolien tapaan 
pelimoduuleita, joten se tarvitsisi kal- 
lista RAM-muistia vain muutamia ki- 
lotavuja. Myöhemmin projektin ni- 
meksi vaihtui MAX Machine — tarinan 
mukaan muut epäilivät Ultimax-nimen 
muistuttavan liikaa hygieniatuotetta. 
MOS Technologyn tiimin keskittyes- 
sä uusiin yrityskoneisiinsa ja Terakuran 
näperrellessä MAX-pelikoneensa paris- 
sa tapahtui kuitenkin jotain odottama- 
tonta: VIC-20:n myynti ja sen mukana 
Commodoren pörssikurssi lähtivät rä- 
jähdysmäiseen kasvuun. VICistä tuli- 
si ensimmäinen tietokone, jota myytiin 
yli miljoona kappaletta, ja lopullinen 
valmistusmäärä nousisi 2,5 miljoo- 
naan. Etumatkan säilyttämiseksi Tra- 
mielille tuli kiire esitellä VIC-20:n seu- 
raaja tammikuun 1982 CES-messuilla. 
Vaivaiset kaksi kuukautta ennen 
messuja Tramiel ilmoitti alaisilleen ha- 
luavansa sinne kotitietokoneen 64 ki- 
lotavun muistilla. Visionääri veikkasi, 
että muistien hinnat tulevat laskemaan. 


MAX 64 


Aikaa oli vähän, joten Commodoren 
insinöörit vetivät mutkat suoriksi. Mo- 


sellinen. Ajoittaisella kahden tai use- 
amman samanaikaisen tarinan kerto- 
misella on tavoiteltu tiettyä tunnelmaa, 
johon ei välttämättä päästä, jos jutun 
osat esitetään peräkkäin ja jokin niis- 
tä on selkeästi ennen muita. Tällöin lu- 
kijan hieman odotetaankin silmäile- 
vän rinnakkaisjuttuja samanaikaisesti 
tai päättävän niiden väliltä. Esimerkik- 
si Skrollin 2020.3 Commodore-sisäpii- 
rissä kerroin laajemman Commodore- 
tarinan rinnalla Commodore Amigan 
erilliskohtalosta vastaavalla alaraidal- 
la. Amiga kun ei ollut artikkelissa ta- 
kasivun taka-ajatus, vaan keskeinen si- 
vuraide — ellei peräti toinen pääraide. 
Moniäänisenä ja -arvoisena julkaisu- 
na Skrolli sisältää epäilemättä jatkossa- 
kin monenlaisia lähestymistapoja. Itse 
kuulun kieltämättä siihen koulukun- 
taan, jolle aikakauslehti on enemmän 
kuin vain se pari tusinaa peräkkäistä 
kahden tai neljän sivun esseetä, jotka 
luetaan yksi kerrallaan, alusta loppuun, 


duulipaikka ja pelikonsolimaisuus lai- 
nattiin Terakuralta: ”Koska MAX Ma- 
chine oli jo työn alla, päätin asettaa 
yhden C64:n muistikartoista vastaa- 
maan MAXia, jotta kone voisi käyttää 
MAXin pelimoduuleita. Kun laitat peli- 
moduulin koneeseen, se romauttaa au- 
tomaattisesti Commodore 64:n muisti- 
kartan näyttämään MAX Machinelta”; 
Yannes on kertonut. Muut keskeiset osat 
olivat nekin tuttuja edeltä: VIC-II-gra- 
fiikkapiiri, SID-äänipiiri ja ne Tramielin 
vaatimat 64 kilotavua muistia. Ruisku- 
valettu leipälaatikkokotelo, Basic-tulkki 
ja pari liitintä tulivat VIC-1001/20:ltä, 
jotka puolestaan olivat perineet tekniik- 
kaansa osin PET-mallistolta. 
Commodore 64 -kotitietokone ja 
MAX Machine esiteltiin suurelle ylei- 
sölle CES-messuilla tammikuussa 1982. 
Compute!-lehti hehkutti: ”For sheer im- 
pact, Commodore stole the show with 
the announcement of two new co- 
lor computers!” Commodore oli ase- 
moimassa MAX Machinea kolman- 
nen sukupolven pelikonsoliksi, mutta ei 
hennonut luopua näppäimistöstä, mikä 
on herättänyt myös kritiikkiä. Com- 
modore-historoitsija Brian Bagnall 
summaa MAX Machinea kirjassaan 
Commodore: A Company on the Edge: 
”Ilman näppäimistön valmistuskustan- 


lineaarisesti. Tällaista julkaisuahan kut- 
suttaisiin kirjaksi, novellikokoelmaksi 
tai amerikkalaiseksi tietokonelehdek- 
si. Minulle aikakauslehti on jotain es- 
seekokoelmaa dynaamisempaa. Se on 
avoin kartta, jossa liikutaan edes ja ta- 
kaisin hitaasti tutkiskellen ja fiilistel- 
len, kuin edellisen Skrollin Turrikaani- 
en yön ikuisuusprojektissa konsanaan. 
Aikakauslehteen palataan toistekin ja 
joka kerta sen sopukoista löydetään jo- 
tain uutta. Kenties vielä sitten kesämö- 
killäkin 20 vuotta myöhemmin. 
Tätäkin ajatusta voidaan epäilemät- 
tä lähestyä monilla eri tavoilla, joista 
toiset onnistuvat paremmin kuin toi- 
set. Ehkäpä meidän pitäisi palauttaa 
kunniaan Suomessa hiipunut, mut- 
ta maailmalla edelleen käytössä oleva 
tapa silputa artikkelit moneen osaan 
eri puolille lehteä. Ulkomaillahan on 
edelleen ihan tavallista, että lehtijuttu 
katkeaa tähän tapaan: "jatkuu sivulla 
49". Skrollissa sivuloikkia voisi koris- 


nuksia Commodore olisi voinut julkais- 
ta edullisemman konsolin paremmil- 
la grafiikoilla ja äänillä. Sen sijaan laite 
jäi heikosti määritellyksi tietokoneeksi” 

Tramielin Japani-strategian mukai- 
sesti Commodore Japan julkaisi MAX 
Machinen ensimmäisenä, vuoden 1982 
alkupuoliskolla, joskin toimitukset vii- 
västyivät tästä ja tarinan mukaan ni- 
meksikin meinasi vaihtua VICKEY. 
Tramielin legendaarinen luottomuo- 
toilija Ira Velinsky suunnitteli koneelle 
uniikin kotelon.' Nimet vaihtuivat joka 
tapauksessa muualla, sillä pelikone eh- 
dittiin julkistaa muun muassa Englan- 
nin, Saksan ja Pohjois-Amerikan mark- 
kinoilla nimillä VIC-10, VC 10 (VIC-20 
oli Saksassa VC 20) ja Ultimax. Kiireh- 
timisestä huolimatta aika ehti kuitenkin 
ajaa moninimisen MAXin ohitse. Sen 
oli tarkoitus olla alle 200 dollarin hal- 
pamalli 2-3 kertaa kalliimpien sisarten- 
sa rinnalla, mutta Tramielin muistiuh- 
kapeli kannatti, ja pian Commodore 
64:nkin hinta kolkutteli jo 300 dollarin 
tasoa ja VIC-20:n hinta alitti 200 dolla- 
ria. MAXin kansainväliset myyntisuun- 
nitelmat peruttiin nopeasti. 

Nykyisin liikenteessä on vain pari ra- 
keista valokuvaa sekä lehtileikkeitä, jois- 


1 US. Patent Mar. 5, 1985 Des. 277,855. 


taa vuokaavio ehtolausekkeineen opas- 
tamaan eri suuntiin, kertaussilmukoita 
vaikeimpien tai parhaiden sivujen yh- 
teydessä sekä vähintäänkin jokin has- 
sunhauska, retrohenkinen hyppykäs- 
kyvitsi vinjettinä ja... Ai eikö? 

Palaute on joka tapauksessa laitettu 
porisemaan. Skrolli 2022.1:n Sirenin 
sisäpiiriin päivittely jatkuu sivulla 49. 
GOTO 49 

Janne Siren 


Vanhat Sirenin sisäpiirit löytyvät osoit- 
teen skrolli.fi/sisallysluettelo/palstat 
kautta ja maksuttomat pdf-versiot noin 
vuoden vanhoista Skrolleista osoittees- 
ta skrolli.fi/numerot. Vastaanotamme 
mielellämme lisääkin palautetta Skrol- 
lin lukijakanavien (skrolli fi/pikavies- 
timet) tai kotisivujen (skrolli.fi/palau- 
te) kautta. Palstalle voi kirjoittaa myös 
osoitteeseen: janneaskrolli fi. Kirjeitä 
ja viestejä lyhennetään tai muokataan 
tarvittaessa lehtijulkaisua varten. 

sa vaikuttaa olevan kansainvälinen ver- 
sio tai näytekappale MAXista ilman 
Japani-mallin punaista MAX-logoa. Li- 
säksi CES-messuilla demottiin konees- 
ta siniharmaata versiota erilaisella ko- 
telolla. Sen yhteydessä esiteltiin muun 
muassa näppäimistön päälle asetetta- 
vaa pianokalvoa ja Bally/Midway-pelili- 
senssejä. Computer & Video Games -leh- 
ti (6) fiilistelee tätä Ultimaxia pitkästi 
ja mainitsee lopuksi ohimennen: ”Also 
introduced is the Commodore 64... that 
runs all Ultimax cartridges? CESistä 
löytyi hiljan myös videokuvaa (kuvasi- 
taatti ja linkki edellisellä aukeamalla), ja 
mahdollisesti sama kone sarjanumerolla 
1 on löytänyt keräilijänkin käsiin.? 

MAX Machinea valmistettiin ja toi- 
mitettiin arviolta vain 50 000 — 100 000 
kappaletta, lähinnä siis Japanissa. Ilman 
sitä C64 olisi kuitenkin saattanut me- 
nettää yhden parhaista ja edelleen hyö- 
dynnetyistä ominaisuuksistaan, joka 
tuli suoraan MAX Machinesta: virtavii- 
vaisen ja kaikkivoipaisen moduulipor- 
tin. VIC-20:n moduuliportti oli iso ja 
kömpelö. Lisäksi C64:n freezer-laajen- 
nusmoduulit perustuvat nimenomaan 
C64:n MAX Machine -yhteensopi- 
vuustilaan, jolla voidaan ohittaa muis- 
tinkäsittelyyn liittyviä rajoituksia. 

Commodore 64:stä tuli Guinnessin 
ennätystenkirjan mukaan maailman 
eniten myyty tietokonemalli arviolta 
13-17 miljoonalla myydyllä kappaleel- 
laan vuosina 1982—1994. fk 


? Lähde: Facebook-ryhmä Commodore 
International Historical Society. 

MAX Machine ja C64 Games System kokeilussa 
Moduulikuusneloset 


Ensimmäinen ja viimeinen Commodore 64 -muunnelma 
laittoivat kaiken yhden portin varaan. Ei kannattanut. 


Janne Siren 


iinä missä MAX Machine (1982) 
S on ensimmäinen Commodo- 
re 64, edeltäen varsinaisen ko- 
neen suunnittelua useilla kuukausilla!, 
viimeinen kuusnelonen on itseoikeu- 
tetusti Commodore 64 Games System 
(1990). Itse asiassa jälkimmäinen on 
Commodoren viimeinen 8-bittinen 
tietokonejulkistus ikinä. Näitä seurasi 
vielä kustannuksiltaan karsittuja ver- 
siointeja perus-C64:stä vuoteen 1994 
asti, mutta koska kuusnelosen seuraa- 
jaksi aiottu Commodore 65 -kotitieto- 
kone jäi julkaisematta (ainakin uuteen 
MEGA65-tribuuttiin asti), C64 GS sai 
kunnian lopettaa sen, minkä MAX 
Machine aloitti. 
Tervetuloa ensimmäisen ja viimei- 
sen kuusnelosen pariin. 


Kuin kaksi marjaa 

Molempia moduulikuusnelosia on hel- 
pointa ajatella niiden puutteiden kaut- 
ta: Commodore 64 Games System on 
emolevyään myöten täysiverinen Com- 
modore 64, mutta käyttäjälle saakka 


' Lähde: Brian Bagnall, Commodore: A 
Company on the Edge, 2nd Edition (2010). 


on tuotu vain liitin pelimoduulille (eli 
”(piiri)kasetille”) sekä video-, anten- 
ni- ja peliohjainportit. Näppäimistöä ei 
ole, eikä sellaista voi lisätä. Emolevyl- 
lä eroa saman ikäiseen C64:ään verrat- 
tuna on vain moduuliportin asennos- 
sa, hieman ROM-piirissä sekä joissakin 
asentamattomissa liittimissä. Käyttä- 
jäportin ja kasettiaseman kortinreu- 
naliittimet löytyvät piilosta kotelon si- 
sältä. Kun C64 GS:n myynti aikanaan 
sakkasi, ylimääräisiä emolevyjä päätyi- 
kin tavallisiin kuusnelosiin. 

MAX Machinessa on puolestaan jo- 
takuinkin samat perusominaisuudet 
kuin Commodore 64:ssä, mutta vain 
kaksi kilotavua RAM-muistia (2 ki- 
lotavua lisää MAX Basic -moduulil- 
la) ja halpa kalvonäppäimistö. Sarja- 
tai käyttäjäportteja ei ole. Useita MAX 
Machinen pelejä voidaan ohjata näp- 
päimistöltä, mutta se on yhteensopiva 
myös Atari-/Commodore-yhteensopi- 
vien peli- ja paddle-ohjaimien kanssa. 
Sille markkinoitiinkin ainakin Com- 
modoren varhaisia peliohjaimia: Atari 
2600 -joystickin Commodore-kloonia, 
joka tunnetaan nimellä Commodore 
VIC-20 Joystick, ja Commodore 1311 


C Commodore C64 Games System 


-peliohjainta sekä näiden paddle-vas- 
tineita (VIC-20 Paddles/1312). 1311 
näkyy artikkelin aloituskuvassakin - 
kyseinen peliohjainyksilö on tullut mi- 
nulle aikanaan Japanista, ja sitä mai- 
nostettiin käytettynä MAX Machine 
-ohjaimena, vaikka tikkua myytiin toki 
Furoopassakin.? 

C64 GS tukee vastaavien kuusne- 
losen perus-joystickien lisäksi kaksi- 
nappisia peliohjaimia, ja sen muka- 
na toimitettiin yksi tällainen: Cheetah 
Annihilator. Kakkospainike on toteu- 
tettu samalla tavalla kuin Commodo- 
re 1350 -hiiressä eli kytkemällä paddle- 
ohjaimelle tarkoitettua pinniä 9 (PotX). 
Kymmenkunta C64-peliä tukee tätä 
kakkosnappia, mukaan lukien vuon- 
na 2020 julkaistu epävirallinen (mutta 
sangen täydellinen) Super Mario Bros. 
-käännös. Samasta peliohjaimesta on 
markkinoilla myös yhtä nappia kytkevä 
versio. Kaksinappisen tunnistaa pohjan 
tarrasta, jossa lukee: ”If used with the 
Commodore 64 computer, the fire but- 
ton on the base will be inoperative”? 
Valitettavasti itse joystick on sarjaa 
tunnoton kertakäyttötikku. 

MAX Machinessa ei ole lainkaan 
ROM-piiriä, joten jos sen kytkee pääl- 
le ilman moduuliporttiin asetettua 


moduulia, tuloksena on pelkkä musta 
ruutu. C64 GS:ssä on muokattu C64:n 
ROM, joten moduulittomana se osaa 
esittää moduulin kytkentäanimaati- 
on, josta osa näkyy oheisessa valoku- 
vassa. Basiciin ei kuitenkaan ole asiaa. 
C64 GS:n pakettiin kuului lisäksi yksi 
pelimoduuli, jolla on neljä peliä. MAX 
Machinen peruspaketissa ei pelejä tul- 
lut, vain se musta kuva. Liikenteessä on 
nähty MAXin Road Race -peli pakattu- 
na geneeriseen pahviin, joka voisi vii- 
tata konepakettiin, mutta pahvi saattoi 
olla peräisin ihan muualtakin. 

C64 GS:ssä ei ole mitään tallennus- 
mahdollisuuksia, toisin kuin esimer- 
kiksi Commodore Amiga CD32 -peli- 
konsolissa, jossa on pieni flash-muisti 
pelitilanteiden tallennukseen — ellei 
niitä toteuta erikseen moduulitasol- 
la. MAX Machinessa sen sijaan on ka- 
settiasemaportti, joka on yhteensopiva 
Commodoren tavanomaisen kasetti- 
aseman kanssa. Asemaa pystyi kuiten- 
kin käyttämään lähinnä MAX Basic 
-moduulin yhteydessä listausten tal- 
lentamiseen ja lataamiseen, ei esimer- 
kiksi pelitilanteiden tallennukseen. 

MAX Machinen ja Commodore 64 
Games Systemin yhtäläisyydet eivät 
lopu tähän. Molempia myytiin pääasi- 


Kuvat: Janne Siren 


assa yhdellä markkina-alueella (Japa- 
ni tai Eurooppa), ja niiden elinkaaret 
jäivät noin vuoteen. Tuki alustoille jat- 
kui jonkin verran pidempään. MAXille 
julkaistiin noin 25 peli- ja ohjelmamo- 
duulia?, kun taas C64 GS!lle on arvioi- 
tu julkaistun noin 28 moduulia. Käy- 
tännössä yhteensopivat C64-versiot 
moduulipeleistä kasvattavat molempia 
lukuja jonkin verran. Myös koneiden 
valmistusmäärien arviot ovat saman- 
suuntaiset: 50 000 — 100 000 kappaletta 
(MAX) ja 80 000 kappaletta (C64 GS). 
Arviolta jopa 75 % C64 Games Sys- 
temeistä jäi tosin myymättä ja puret- 
tiin C64-komponenteiksi. Joidenkin 
lähteiden mukaan konsolin emolevy- 
jä päätyi etenkin Saksassa koottuun 
C64G-malliin. Tarinat kertovat myös 
varaosamarkkinoille — vapautuneista 
tyhjistä C64 GS -koteloista juuri Sak- 
sassa. Myös MAXin todellinen myyn- 
tiluku lienee pienempi — ensimmäiset 
noin 15 000 konetta jäivät ilmeisesti 
myymättä näppäimistövian vuoksi. 


Commodore 65:n varjossa 

Omaa tarinaansa kertonee sekin, että 
vaikka yksi keskeisimmistä markki- 
noista C64 GS:lle oli Iso-Britannia, 
Commodore UK:n ex-johtaja David 


? Nordic the Incurable testasi Commodore 1311 -joystickin MikroBitissä 10/1985 seuraavin terveisin: ”Commodoren oma vanha tuttu 
ja surkea ohjain... Kestävyys lienee kohtalainen, koska kukaan ei jaksane pelata tätä tikkua loppuun!” Yksi tähti ja vertailun jumbosija. 
Hinta 77 markkaa (kallein Competition Pro 199 mk). 


3 Olen nähnyt tarrasta myös selkokielisemmän version: ”The fire button at the base of the joystick is for use on the C64 ”Games' system only 
and is not designed to function with the Commodore C64C computer” Molempien tarrojen varoitus on kuitenkin hieman harhaanjohtava, 
sillä alanappi toimii kyllä myös C64- ja C64C-tietokoneilla pelattaessa kahta nappia tukevia pelejä. 


1 Monista MAX Machinen moduuleista oli lisäksi liikkeellä eri versioita, jotka voi usein tunnistaa versionumerosta tai nimierosta. 

Pleasance ei mainitse tuotetta lainkaan 
muistelmateoksessaan Commodore - 
The Insider Story (2018). Paremmin 
ei mene Saksassakaan: Entisen Com- 
modore-johtajan Petro Tyschtschen- 
kon kirjassa Meine Erinnerungen an 
Commodore und Amiga (2014) sitä ei 
myöskään käsitellä, vaikka hänen hen- 
kilökohtaiseen kokoelmaan C64 GS 
pitkään kuuluikin. Erästä Petro Tys- 
chtschenkon kirjan tärkeintä antia ovat 
Saksan Commodoren myyntitilastot, 
ja niissäkin Games System on erittele- 
mättä, koska sille kävi kuten MAX Ma- 
chinelle: tuote esiteltiin ja hinnoiteltiin 
Saksan markkinoille, mutta myyntiin 
pääsystä ei ole jäänyt jälkiä. 

Yksi syy David Pleasancen hiljai- 
suudelle saattaa löytyä Brian Bagnal- 
lin Commodore-historiatrilogian vii- 
meisestä osasta: Commodore: The Final 
Years (2019). ”Se oli tuote, jota vastus- 
tin avoimesti; kommentoi Pleasance 
Bagnallille. Kirjan mukaan tuote syntyi 
Commodore UK:n markkinointijohta- 
jan Kelly Sumnerin vierailtua Commo- 
doren kehitysosastolla Yhdysvalloissa 
vuonna 1990. Sumner kertoi Commo- 
dore UK:n ja ohjelmistokehittäjien sym- 
bioottisesta suhteesta ja piratismiongel- 
masta, joka uhkasi viedä elintärkeitä 
kehittäjiä Commodoren alustoilta mo- 

duulipohjaisten pelikonsolien turvasa- 
tamaan. Commodore oli jopa liittynyt 
ensimmäisenä rautavalmistajana FAST- 
järjestöön (Federation Against Softwa- 
re Theft). Moduulipohjaisen pelikoneen 
uskottiin olevan ratkaisu. 


Mielenkiintoisena — yksityiskohtana 
palaverin pääaiheena kerrotaan olleen 
kuusnelosen tuleva seuraaja Commo- 
dore 65, jota asemoitiin eräänlaiseksi 
pelikonsoliksi. Uutuuden suunniteltu 
julkaisuaikataulu vuonna 1991 ei kui- 
tenkaan lämmittänyt Sumneria, joka 
kirjan mukaan vaati ratkaisua jo joulun 
1990 markkinoille. Commodore UK:n 
mielipide oli tärkeä, koska se oli yksi 
yhtiön sisäisistä tukijoista Commodo- 
re 65 -projektille, joten syntyi komp- 
romissi — vuonna 1990 julkaistaisiin 
näppäimetön versio C64:stä, mutta ke- 
hittäjiä rohkaistaisiin käyttämään suu- 
rempia 128 kilotavun moduuleita, jotka 
toimisivat sekä C64 GS!llä että riittäi- 
sivät tulevalle C65:lle, jossa olisi 128 
kt muistia. Idea ei ole aivan niin höl- 
mö kuin miltä se kuulostaa, sillä C65:n 
myötä C64:n levyke- ja etenkin kaset- 
tiasemista oltiin luopumassa; C64-yh- 
teensopiva moduuliportti — se MAX 
Machinen perintö — olisi yhdistävä te- 
kijä, joka olisi tuonut C65:lle sisältöä. 

Commodore-insinöörit Paul Lassa 


ja Fred Brown saivat tehtäväkseen 
tuottaa — C64-konsolin — joulumark- 
kinoille pika-aikataulussa, jossa oli 
Commodore 64:n oman syntyhistorian 
kaikuja. Mikä pahinta, Lassa ja Brown 
olivat keskeisiä hahmoja Commodore 
65 -projektissa ja nyt heidän huomion- 
sa ohjattiin kriittisellä hetkellä muu- 
alle. C65-hankkeen epäonnistuminen 
(ks. Skrolli 2021.1, s. 56) oli lopulta 
monen muunkin asian summa, mut- 
ta aina voi spekuloida sillä, mikä niistä 
katkaisi kamelin selän... 


8-bittisten joutsenlaulu 

Commodore 64 Games Systemiin 
johtanutta ahdinkoa saattavat selit- 
tää muutkin syyt kuin piratismi. Yksi 
on kustannusrakenteen muutos, joka 
oli myös MAX Machinen kohtalo- 
na. 1980-luvun alussa RAM-muisti 
oli kallista, joten halpuutusta haettiin 
RAMia vähentämällä. Tämä oli mah- 
dollista tallentamalla data moduulien 
edullisempaan ROM-muistiin. Sitten 
RAMin hinta kuitenkin lähti laskuun, ja 
1990-luvulle tultaessa tilanne oli kään- 
tynyt tavallaan päälaelleen. Sekä RAM- 
muisti että ROM-piirit olivat halven- 
tuneet, mutta 8-bittisten käyttämien 
levykeasemien valmistaminen taas oli 
suhteessa yhä kalliimpaa. Kasettiasemat 


U9AIS BUUEf :LANY 


Kuva: Janne Siren 


olivat toki edelleen edullisia, mutta nii- 
den hitaus ja toimintatapa alkoivat ra- 
joittaa pelikehitystä sietämättömästi. 
Kun Commodore lähes viimeise- 
nä tekonaan julisti CeBIT-messuilla 
maaliskuussa 1994, että Commodore 
64:n taipaleen suunnitellaan päättyvän 
vuonna 1995, syyksi kerrottiin 1541-le- 
vykeaseman korkeat valmistuskustan- 
nukset. Amiga Format -lehti raportoi 
numerossaan 59 (5/1994): ”Kysyntää 
on edelleen, ja Commodore voi myy- 
dä tietokonetta voitolla 44-50 punnan 
hintaan, mutta 5,25 tuuman levykease- 
ma... maksaa enemmän kuin kone? Ei 
ole vaikea nähdä, että ajatus kalliin le- 
vykeaseman ja näppäimistönkin karsi- 
misesta houkutteli kustannustietoista 
valmistajaa. C64 GS onnistuikin pai- 
koitellen alittamaan Nintendo Enter- 
tainment Systemin myyntihinnan. 
Toinen C64 GS:lle asetetuista toi- 
veista toteutui myös: siinä missä MAX 
Machinen moduulit olivat kooltaan 8 
tai 16 kilotavua, C64 GS:lle julkaistiin 
jopa yli sen 128 kilotavun moduuleita. 
Erityisesti Ocean-pelitalo (nyk. Info- 
grames/Atari) mainosti ”2 megan” mo- 
duuleitaan. Luku tarkoitti kahta me- 
gabittiä eli 256 kilotavua välittömästi 
käytettävissä olevaa dataa — enemmän 


kuin C64:n (hitaalla) levykkeellä. Myös 
puolen megatavun moduuleita oli. 
Koska samat moduulit toimivat missä 
tahansa Commodore 64:ssä ja 128:ssa, 
markkinoita oli konsolin heikosta me- 
nestyksestä riippumatta. Suoja piratis- 
milta ja mahdollisuus julkaista isompia 
pelejä pelkän kasettiaseman omistaval- 
le yleisölle oli aito plussa, joka eli lyhy- 
tikäistä C64 GS:ää pidempään. 

Commodore 64 Games System löy- 
si tiensä myös Commodorelle suo- 
tuisien Pohjoismaiden markkinoille. 
Suomeen konsoli saapui vuoden 1991 
puolella Toptronicsin maahantuoma- 
na. Niko Nirvi arvosteli sen C=lehden 
numerossa 3/1991, antaen yhden C=:n 
(tähden) viidestä. Konsolin ohjehin- 
naksi ilmoitettiin 1 195 markkaa (ny- 
kyrahassa n. 310 €). Samassa lehdessä 
mainostettiin tavallista Commodore 
64 -tietokonepakettia kasettiasemalla 
ja kokoelmalla moduuli- sekä kasetti- 
pelejä hintaan 1 095 markkaa. 


Terminator 2 -efekti 

Yksi C64 GS:n ongelma liittyi vanhoi- 
hin pelimoduulijulkaisuihin. Sinänsä 
GS oli niiden kanssa yhteensopiva ja 
jopa MAX Machinen moduulit toimi- 
vat siinä. Kun laitoin kuvissa näkyvän 


Super Alien -moduulin (MAX Machi- 
ne, 1982) C64 GStään, peli käynnistyi 
alkuruutuunsa ongelmitta. Sen jälkeen 
se jäi kuitenkin odottamaan F1-näp- 
päimen painallusta käynnistyäkseen, 
mitä GS:llä ei voi tehdä. Olo oli lähinnä 
hölmistys — tunne, joka kiteyttää C64 
GS:n hyvin — kunnes muistin, että mo- 
net MAXin pelit sisältävät sekä näp- 
päin- että peliohjainkontrollit, koska 
koneen mukana ei vakiona toimitettu 
peliohjainta. Super Alien starttasikin 
myös tulitusnapista ja toimi mainiosti 
GS:n peliohjaimella. 

Kaikki moduulipelijulkaisut eivät 
kuitenkaan ole yhtä onnekkaita, vaik- 
ka suurta osaa C64:n peleistä pela- 
taan peliohjaimella. Homma voi jää- 
dä kiinni pienestä, kuten Commodore 
ja Ocean saivat itse huomata. Tarinan 
mukaan Terminator 2: Judgement Day 
-moduulipelistä piti alkujaan tulla C64 
GS:n pakettipeli, mutta jo tuotetun pe- 
limoduulin = aloitusvalikko — edellytti 
näppäimistön käyttöä. Testasin tätä ar- 
tikkelia varten Terminator 2:n moduu- 
liversiota, jonka päällä olevassa tarras- 
sa C64 GS listataan yhteensopivana, ja 
moduuli todellakin pysähtyy konso- 
lilla näppäimistöohjattuun alkuvalik- 
koon. Mikään odottelu, peliohjaimen 

renkutus tai nappien painelu (kum- 
massakaan portissa) ei auttanut. 

Kun Commodore edellisen kerran 
harkitsi C64-pelikonsolin —tekemis- 
tä 1980-luvun puolivälin jälkeen, se 
laittoikin prototyyppiinsä neljä funk- 
tionäppäintä. Myös Atari laittoi pai- 
nikkeita 8-bittisen tietokoneensa kon- 
soliversioon — Atari XE Video Game 
Systemiin (1987) sai lisälaitteena myös 
täyden näppäimistön. Muutaman ylei- 
simmän nappulan rivi halvoilla muo- 
vikytkimillä toteutettuna C64 GS:n 
päällä olisikin saattanut pienentää on- 
gelmaa. Voi toki olla, että Commodo- 
rella aivan perustellusti arvioitiin, ettei 
pääsääntöisesti todella vanhoilla mo- 
duulipeleillä ollut enää väliä 1990-lu- 
vun asiakkaille, mutta silti tämä miinus 
nousi lähes jokaisessa C64 GS -arvos- 
telussa esiin ja oli vähintäänkin maine- 
haitta. Naula lisää arkkuun. 

Terminator 2 -moduuli löysi sentään 
tiensä samannimiseen Commodore 


se 


— Ss : 
”” 
G commodore II | | | | | 


mmuaa 


Pari MAX Machinen moduulia tukee kasettilatausta ja -tallennusta. Kuvassa oleva Commodo- 
ren C2N-A-kasettiasema on Japanissa valmistettua mallia, joskin raitakoristelu paljastaa sen 
hieman MAX Machinea uudemmaksi. Tarkka silmä huomaa asemassa eroja verrattuna meillä 
tutumpaan Taiwan-versioon, esimerkiksi tallennusvalon paikassa ja laskurin värissä — itseasias- 


64 -tietokonepakettiin — moduuli kun sa koko mekanismi on eri. Kuva: Janne Siren. 


toimii mainiosti näppäimistöllisissä 
kuusnelosissa. Myös osa konsoli-ideas- 
ta toteutui: pakettiin ei tarvinnut enää 
niputtaa kasettiasemaa, kuten monesti 


aiemmin oli tapana. 


VIC-30 ja C64CGS 


MAX Machinessa on useita pieniä ero- 


Commodore 64 Games Systemiin voi ladata moduulien näköistiedostoja useilla nykytuotteilla, 
esimerkiksi oikealla olevalla microSD-korttipaikalla varustetulla Kung Fu Flash -moduulilla (git- 
hub.com/KimJorgensen/KungFuFlash, thefuturewas8bit.com/kung-fu-flash.html). Keskellä on 
puolestaan MultiMAX-moduuli, joka sisältää MAX Machinelle julkaistujen moduulien näköis- 
tiedostot sekä MAX Basicin vaatiman kahden kilotavun muistipiirin. Vasemmalla on alkuperäi- 
nen Terminator 2 -moduuli (1991), joka suunnittelustaan ja tarrastaan huolimatta ei toimi C64 
Games Systemillä. Ocean julkaisi kuitenkin myös (itse asiassa eniten) konsolilla toimivia pele- 
jä, joiden moduulit ovat samannäköisiä. Lisää moderneista Commodore-massamuistiratkaisuis- 
ta esimerkiksi Skrollissa 2018.2, s. 48 (pdf-lehti maksutta: skrolli.fi/!numerot). Kuva: Janne Siren. 

ja verrattuna Commodore 64:ään, esi- 
merkiksi CIA-piirejä on vain yksi ja 
DRAMin sijaan MAX Machine käyt- 
tää VIC-20:n tyylistä SRAM-muis- 
tia. Muistityypin vuoksi koneessa on 
erillisversio = VIC-II-grafiikkapiiris- 
tä, joten MAX Machinen VIC-II:ta 
(6566 ja oletetusti 6568 hypoteetti- 
sessa PAL-versiossa) ei pidä vaihtaa 
päittäin C64:n grafiikkapiirin kanssa 
(6567/6569 jne.). Oli kuitenkin hilkul- 
la, ettei 6566-versio VIC-II:sta saanut 
laajempaakin käyttöä. Your Computer 
-lehti (July 1982) kertoo, että Commo- 
dore suunnitteli tuovansa tammikuus- 
sa 1983 markkinoille VIC-30-tietoko- 
neen, jonka spesifikaatiot olivat hyvin 
lähellä C64:ää, mutta muistia oli vain 
16 kilotavua. 

Kyse oli mitä ilmeisimmin eri ko- 
neesta kuin VIC-20:n 16 kilotavun 
prototyypistä (”VIC-16”), jonka tie- 
detään myös olleen olemassa. Your 
Computerin saamien tietojen mukaan 
VIC-30 olisi käyttänyt 6566-piiriä ja 
siten SRAMia. MicroComputer Print- 
out -lehti (May 1982) mainitsee myös 
VIC-30:n ja mitä ilmeisimmin kutsuu 
samalla C64:sta nimellä VIC-40. MAX 
Machinen ja C64:n väliin kaavailtiin 
siis välimallia, joka ei kuitenkaan kos- 
kaan ilmestynyt — kenties siksi, että 
DRAM-muistien hinnat laskivat enna- 
koitua nopeammin. 

Myös Commodore 64 Games Sys- 
temistä väitetään joissain verkkoläh- 
teissä olleen järeämpi malli: Commo- 
dore 64CGS. Huhun mukaan tämä oli 
Englannissa ja Irlannissa markkinoi- 
tu Commodore 64C -pohjainen, näp- 
päimistöllinen versio C64 GS:stä poik- 
keavan värisellä virtavalolla. Koneen 
mukana tuli Games Systemin pelioh- 
jain ja pelimoduuli. Tällaista markki- 
nointikikkaa ei sinänsä olisi mahdoton 
uskoa, sillä kuusnelosta kustomoitiin 


Lähdekritiikkiä 

Mitä harvinaisempi kone, sitä var- 
memmin kirjalliset lähteet tarjoa- 
vat siitä väärää tietoa, kuten voitte 
lukea tämän lehden sivulta 68 Salo- 
ra Fellow'sta. MAX Machinen muis- 
timäärä ei ole aivan yhtä vaikea ta- 
paus, mutta moni lähde kertoo silti 
varauksetta sillä olevan 2,5 kilota- 
vua muistia, jopa osa Commodoren 
omista mainoksista (epäilemättä tar- 


koituksella). Varsinaista RAMia on 
kuitenkin yhden M58725-piirin ver- 
ran eli 2 kilotavua. Lisäksi konees- 


sa on yksi 4-bittinen MSM2114-pii- 
ri värimuistille (1024 x 4 bittiä = 0,5 
kt). Samantapaisella matematiikalla 
Commodore 64:ssäkin on 64,5 kilo- 
tavua muistia. 

Brian Bagnallin kirjassa Commo- 
dore: A Company on the Edge on to- 
sin muistelua siitä, kuinka MAXiin 
harkittiin jopa 8 kilotavun muisti- 

muillekin markkinoille — esimerkik- 
si Argentiinassa tietokonetta myytiin 
nimellä Drean C= Commodore 64, 
mallitarraa ja erilaista virtavaloa myö- 
ten. C64CGS-huhu kuitenkin sakenee: 
Commodore 64CGS:ssä oli väitetys- 
ti päivitetty Basic-tulkki 4.0, eli kyse ei 
olisi pelkästä markkinoinnista tai uu- 
delleenpaketoinnista. 

Uusi Basic olisi kieltämättä jo melko 
odottamaton parannus C64:n pelikon- 
solimallille, etenkin kun C64 GS:ssä ei 


määrää — se olisi riittänyt VIC-II- 
tarkkuusgrafiikkaan. 

Useat verkkolähteet väittävät myös 
virheellisesti, että MAX Machinen 
kasettiasemaa pystyi käyttämään 
vain Basic-moduulien yhteydessä. 
Epätarkimmat saattavat puhua Ba- 
sic-moduuleista monikossa, mutta 
Mini Basic I -moduuli ei tue kaset- 
tiasemaa - LOAD-käsky puuttuu ja 
tuttu Shift+Run Stop -näppäinyhdis- 
telmä käynnistääkin RUN-käskyn. 
Sen sijaan myös Music Composer 
-moduulilla on LOAD/SAVE SONG 
-toiminto, joka toimi testissäni MAX 
Machinen ja tavallisen Commodo- 
re 1530 -kasettiaseman kanssa aivan 
mainiosti. Sain tallennettua testikap- 
paleen ja ladattua sen virran sam- 
mutuksen jälkeen takaisin MAXiin 
kasetilta. Kysymys onkin vain siitä, 
onko kasettitoiminnallisuus toteu- 
tettu moduulilla vaiko ei — koska ko- 


ollut (esillä) Basicia lainkaan. Kaikki 
verkon keskustelulangat aiheesta tun- 
tuvat kuihtuvan epäuskoiseen epätie- 
toisuuteen, joten tutkin asiaa tätä ar- 
tikkelia varten tarkemmin ja löysinkin 
C64CGS:stä maininnan Italian Zzap!- 
lehdestä (437). Lähteitä ja laajempaa 
historiankirjoitusta lukiessa on kuiten- 
kin ilmeistä, ettei tällaista mallia ollut 
olemassa. Huhussa vaikuttaisi yhdis- 
tyvän ja sekoittuvan kolme todellis- 
ta tapahtumaa: Commodore 65 -pro- 
jekti monine harkittuine ja huhuttuine 
nimineen, ylijääneiden C64 GS -ver- 
meiden kauppaaminen C64-paketeissa 
sekä kirsikkana kakussa Commodoren 
virtavalojen värivaihtelut. 

Ensinnäkin kuusnelosen seuraaja- 
mallia Commodore 65:tä kutsuttiin 
joissakin spekulaatioissa 64CGS:ksi, 
kuten ilmiselvästi edellä mainitussa 
Italian Zzapissa, jossa mainitut omi- 
naisuudet sopivat vain C65:een. Kuus- 
vitosessa todellakin oli uusi Basic-tulk- 
ki muiden parannusten lisäksi sekä 
poikkeuksellisesti vihreä virtavalo ja, 
kuten Brian Bagnallin kirjassa kerro- 
taan, siitä kaavailtiin jossain vaiheessa 
C64 GS:n seuraajaa pelikonsolimark- 
kinoille. Ainakin Compute!'s Gazette 
-lehti (475) kutsui myös C65:tä nimellä 
64GS, Apple Ilgs:n mukaan. 

Toisekseen C64 GS:n peliohjainta ja 


neessa ei ole ROM-piiriä, vastaavat 
rutiinit pitää sisällyttää moduulille. 

Tyypilliset nykylähteet mainitse- 
vat lisäksi MAX Machinen elinkaa- 
reksi vain joitakin kuukausia vuonna 
1982. Tämä on liioittelua. MAXil- 
le tehtiin pelejä vielä seuraavanakin 
vuonna ja esimerkiksi Commodore 
Japanin VIC!-asiakaslehden nume- 
ro 11 loppuvuodesta 1983 mainosti 
edelleen MAXia isosti sisäkannessa 
ja antoi sille tasaveroisen kolman- 
neksen  hinnastoaukeamasta. Ko- 
neelle oli lisäksi kuvitettuja juttuja 
ja listauksia. Commodore myös yl- 
läpiti suunniteltua hintaportaikkoa: 
MAXin hinta oli tuolloin 34 800 je- 
niä, kun VIC-1001 (VIC-20) maksoi 
49 800 jeniä ja C64 99 800 jeniä. Ta- 
vanomaisen pelimoduulin hinta kai- 
killa kolmella alustalla oli sama 2 800 
jeniä (yksi vuoden 1983 jeni on n. 
0,009 € nykyrahassa). 

perusmoduulia myytiin Commodo- 
re 64C:n yhteydessä Playful Intelligence 
-pakettina, jonka materiaaleissa oli C64 
Games System -logon alle läiskäisty 
maininta C64C:stä. Paketin C64C-tie- 
tokone oli aivan tavanomainen. Vaikka 
Playful Intelligence -paketissa ei suora- 
naisesti Commodore 64C Games Sys- 
tem -nimeä käytettykään, kyseinen pa- 
ketti oli käytännössä näppäimistöllinen 
C64C Games System, kahden toimin- 
non peliohjaintaan myöten. 

Huhuun liittyi myös myyttinen vih- 
reä virtavalo, jollainen kaupasta oste- 
tussa Commodore 64CGS:ssä väitetään 
olleen. Commodore 65 ei voinut olla 
kyseessä, koska se ei ikinä valmistunut 
myyntiin asti. Tämäkään ei silti lopulta 
ollut kovin myytistä, sillä useissa myö- 
häisemmissä Commodore 64C- ja 64G- 
konemalleissa oli punaisen sijaan vihreä 
virtavalo, vaikka ne olivat aivan tavalli- 
sia kuusnelosia. Vihreitä virtavaloja on 
nähty myös Playful Intelligence -pake- 
tin koneissa — omassa yksilössänikin. 

EODONUS POINTS 

100 x1 


Pinball Spectacular (MAX Machine, 1983). MAX Machinen rajallinen RAM-muisti ohjasi monet 
Commodoren varhaisista moduulipeleistä käyttämään yksinkertaista merkkigrafiikkaa. 


Loppusanat 
MAX Machine ja C64 Games System 
ovat oman aikansa lapsia. MAX syntyi 


NTSC-J —- Kuvaa MAX Machinesta 


Usein vanhojen tietokoneiden kuvas- 
ta puhuttaessa keskustelu kääntyy ku- 
vanlaadun maksimointiin nykynäy- 
töillä. Tähän liittyy omat jipponsa, 
joista olen itsekin kirjoittanut esimer- 
kiksi Skrolleissa 2019.4, s. 72; 2020.1, 
s. 61 ja 2020.4, s. 89 (pdf-lehdet mak- 
sutta: skrolli.fi/numerot). MAX Ma- 
chinen kohdalla haasteena on kui- 
tenkin saada kuvaa ylipäätään, sillä 
laitteessa on vain analoginen TV-an- 
tenniliitin. Uusista televisioista kun ei 
löydy enää analogisia virittimiä, eikä 
MAXissa ole Commodore 64:n ta- 
paan komposiitti-/S-video-ulostuloa. 

Mikä pahinta, Japanin markkinoil- 
le suunnatun koneen antenniviritin 
on tietenkin tyyppiä NTSC-J eli Ja- 
panin versio amerikkalaisten analo- 
gisesta televisiostandardista. Lapse- 
na 1980-luvulla kaveripiirissäni oli 
yksi Japanin tuontikone, joka huhu- 
puheiden mukaan toimi tasan yhdes- 
sä naapuruston televisiossa ja siinäkin 
mustavalkoisena. NTSC-J ei ole läpi- 
huutojuttu edes pohjoisamerikkalai- 
sille — eräs MAX Machinen kanada- 
lainen keräilijä kertoi minulle, ettei 
ollut koskaan nähnyt oman koneensa 

tuottamaa kuvaa, koska se ei vain kel- 
vannut hänen televisiolleen. 
Todellisella japanofiilillä on tieten- 
kin NTSC-J-putkitelevisio retroluolas- 
sa, mutta itse en voi sietää kuvaputkia, 
joten etsin vaihtoehtoja. Kytkentäpuo- 
li on sentään yksinkertaista: Vanhan- 
aikaisten 300 ohmin lattakaapelien 
ruuvailua ei vaadita, vaikka tähänkin 
on terminaalit myyntipakkaukseen 
kuuluneessa Commodore-antennira- 
siassa (näkyy artikkelin aloituskuvas- 
sa). MAX Machinen antenniliitin on 
tyyppiä naaras-RCA, kuten eurooppa- 
laisessa Commodore 64:ssäkin. 
Monissa — NTSC-vastaanottimissa 
on antenniliittimenä koaksiaaliliitin 
(naaras coax). Uutena tarkoitukseen 
sopivia uros-coax-uros-RCA-antenni- 
kaapeleita myy esimerkiksi thecimp- 
leco.com. Itselläni on käytössä 3 Feet 
Black- ja 6 Feet Black -setit, joiden 
mukana tulee tarvittavat sovittimet. 
Nämä tulivatkin testeissä tarpeeseen, 
sillä alkuperäinen antennikaapeli ja 
-rasia -yhdistelmä ei enää toiminut. 
Jos omassa vastaanottimessa sattuu 
olemaan eurooppalainen antenniliitin, 
myös euro-C64:n RCA-IEC-antenni- 


kotimikrojen nousukaudella, jolloin 
pelikonsoleillekin julkaistiin Basic-kie- 
lellä ja näppäimistöllä varustettuja laa- 


kaapeli (Belling-Lee/IEC 61169/9,52) 
istuu MAXin takapaneeliin. 

Lähestyin MAX Machinen kuvaa 
testimielessä kolmesta eri suunnas- 
ta: Hauppaugen WinT V-HVR-9550- 
USB-virittimellä, jonka lupailtiin ole- 
van NTSC- ja ”Japan”-yhteensopiva ja 
jossa on suoraan MAXin antennilaa- 
tikkoon ja -kaapeliin sopiva koaksiaa- 
liliitin; Commodore 64:n Turbo Cha- 
meleon 64 V2 -laajennusmoduulilla, 
jossa on VGA-ulostulo; sekä artikke- 
lin kuvissa näkyvän 15 tuuman ”no 
name? TFT-testinäyttöni (markki- 
noitu myös nimillä Deltaco TV-615- 
ja MV-1500) virittimellä, jossa on eu- 
rooppalainen IEC-antenniliitin. 

Kytkin MAXin ensin Hauppaugen 
USB-virittimeen The Cimple Co:n 
kaapeleilla. Virittimen mukana tulee 
WinTV 10 -ohjelma kuvan katseluun. 
Kokeilin alkuun virittää MAXin ku- 
vaa ilman, että koneessa oli ohjelma- 
moduulia. Tuloksena oli mustataus- 
tainen kuva kanavapaikassa 41, vaikka 
MAXin TV-modulaattori oli kanaval- 
la 1 (MAXissa ei ole säätöruuvia, vaan 
valintavipu yhdelle kahdesta kanavas- 
ta). Musta kuva ilman moduulia oli si- 
nänsä normaalia, sillä MAXissa ei ole 
ROM-käyttöjärjestelmää. Uusintayri- 


Shadow of the Beast (C64 Games System, 1990). Moduulien kasvu auttoi — levykeversio pitää 
lataustaukoja jatkuvasti. RAMin käyttöäkään ei tarvinnut enää rajoittaa MAX Machinen tasolle. 


2600:lle kuin Colecovisionillekin. 
C64 GS taas on selkeästi kotimik- 
roajan iltahämärän ja pelikonsoleiden 


jennuksia. Japanissa sellaisen sai jopa 
Nintendon 8-bittiselle pelikonsolille, 
ja lännestä vastineita löytyi niin Atari 


uuden nousukauden tuote, jolloin yhä 
useampi aloitti pelaamisen konsolilla 
tietokoneen sijaan. 1980-luvun lopul- 
la ja 1990-luvun alussa myös Atari ja 
Amstrad julkaisivatkin 8-bittisten ko- 
titietokoneiden — konsolijohdannaisia. 
Commodore onnistui näin esimerkik- 
si saamaan C64 GS:n moduulipelejä 
myyntiin sellaisiin elektroniikkaliik- 
keisiin, jotka olivat jo siirtyneet pelk- 
kään konsolipelimyyntiin. 

Vaikka Commodoren konsolit flop- 
pasivatkin, lienee reilua tunnustaa nii- 
den olleen zeitgeistinsa mukaisia. Mo- 
duulikoneet jättivät jälkeensä myös 
hyvää koko C64-kentälle: Sekä MAX 
Machinen että C64 GS:n markkinoin- 
tiponnistelut — auttoivat — maailmaan 
ryöpsähdyksen välittömällä latauksella 
varustettuja moduulipelejä, jotka pa- 
ransivat pelikokemusta tavallisellakin 
kuusnelosella. Monesta 1980-luvun 
alun ja 1990-luvun alun C64-pelistä on 
moduuliversio nimenomaan näiden 
konsolimallien ansiosta. Välivuosina 


tyksellä moduulin kanssa viritin löysi 
kuvaa kanavapaikoilta 1 ja 2, asetuk- 
sen mukaisesti. Eri kaapeleilla ja ase- 
tuksilla tulos oli silti epätyydyttävä: 
värit puuttuivat ja kuvan päällä kiersi 
pystysuuntainen häiriökuvio. 
Seuraavaksi kokeilin edellä mainit- 
tua VGA-liitännän sisältävää Com- 
modore = 64 — -laajennusmoduulia. 
MAX Machinen moduuliportti ja pe- 
limoduulit ovat pitkälti yhteensopivia 
C64:n kanssa, koska kuusnelosessa ja 
sen sisarmalleissa on MAX Machine 
-yhteensopivuustila. Yhteensopivuus 
ei kuitenkaan kulje molempiin suun- 
tiin eli C64-moduulit eivät välttämättä 
toimi MAXissa. Koska Turbo Chame- 
leon 64 V2:n dokumentaatiosta ei löy- 
tynyt mainintaa MAX Machine -yh- 
teensopivuudesta ja lisäksi laite tukkisi 
muutenkin MAXin käyttöön vaaditta- 
van moduuliportin, kokeilu oli sarjas- 
sa omalla riskillä ja kaukaa hakien. 
Turbo Chameleonin alkuvalikko 
ilmestyi kuitenkin heti MAXin an- 
tennivirittimen kautta Hauppaugen 
ruudulle. Pian myös VGA-liitäntään 
kytkettyyn näyttöön ilmestyi todel- 
la laadukas kuva ja Chameleonin va- 
likko otti moitteetta vastaan käskyjä 
MAXin näppäimistöltä. Myös MAX- 


moduulien lataaminen Chameleonin 
tiedostoselaimesta onnistui (vain .crt, 
ei bin), tosin odotetusti MAX Basic ei 
toiminut käynnistysnäkymää pidem- 
mälle, sillä se vaatii oman 2 kilotavun 
lisämuistinsa. Valitettavasti muitakin 
kokeilemiani MAX-ohjelmia käytet- 
täessä Turbo Chameleonin läsnäolo 
aiheutti erinäistä sekoilua, joten siir- 
ryin eteenpäin. 

TFT-näyttöni — antennivirittimes- 
tä on saatavilla heikonlaisesti tietoa — 
sana ylimalkainenkin lienee liioitte- 
lua näytön ohjemonistetta kuvaillessa. 
Varmaa on vain, että näyttö on ostettu 
Suomesta uutena pari vuotta sitten eli 
tuote on suunnattu PAL-markkinoil- 
le. Virittimessä on myös erittäin rajal- 
liset asetukset: Air- tai Cable-valinta 
ja automaattihaku, ei muuta. Aikai- 
semmin kyseinen TFT-näyttö on kui- 
tenkin ollut käyttökelpoinen apuvä- 
line tämäntapaiseen testailuun, joten 
juoksutin sen ja MAXin väliin mui- 
den Commodorejen kanssa hyväksi 
havaitun RCA-IEC-kaapelin... 

Yllätykseni oli suuri, kun Cable-ti- 
lassa näyttöni automaattihaku löy- 
si MAXin kanavapaikalta 95, täysis- 
sä väreissä ja jotakuinkin niin hyvällä 
kuvalla kuin RF-kaapelilta voi odot- 


taa. Kun vaihdoin MAXin kanavalta 
1 kanavalle 2, kuva siirtyi vastaavas- 
ti näytön kanavalle 96. Aloituskuvassa 
MAX on kiinni suoraan tämän Suo- 
mi-näytön analogisessa virittimessä. 
Air-tilassakin MAXin kuva löytyi al- 
haisemmilta kanavapaikoilta, mutta 
erittäin heikkolaatuisena — Cable-ti- 
lassa näyttö hakee huomattavasti laa- 
jemmalta kanava-alueelta, joten ole- 
tettavasti tämä haku on kattavampi. 
Jotkut ovat onnistuneet myös eril- 
listen NTSC-VGA-muunninrasioiden 
kanssa, mutta kuten muidenkin virit- 
timien kohdalla, menestys lienee mal- 
likohtaista. Onnea matkaan! 


Jos muu ei auta, MAX Machinelle on 
komposiittivideomuunnos (6502.0rg/ 
users/sjgray/projects/maxvid), = joka 
muistuttaa hieman Skrollissa 2017.4 
esittelemäämme vastaavaa muunnos- 
ta ZX Spectrumille. Käytännössä RF- 
modulaattori ohitetaan ohjaamalla 
komposiittivideosignaali audioulostu- 
loon. MAX Machinen virtalähde vaatii 
muuten myös 100 V:n jännitettä, ja sii- 
nä on japanilais- eli amerikkalaistyy- 
linen töpseli. Käytin itse onnistuneesti 
apuna Partcolta hankittua Muunto- 
sähkö-Trafoxin ”jenkkikonvertteria”. 

C64:n moduulipelejä ei hirveästi julkaistu. 

Ilman MAX Machinea voi myös olla, ettei 
Commodore 64:ää olisi lainkaan. Toisaalta 
käänteisesti on mahdollista, ettei Commo- 
dore 65:tä ole C64 GS:n takia. E 


PS. Otin lopuksi yhteyttä vanhaan Com- 
modore- ja Amiga-johtajaan, Petro Tyscht- 
schenkoon, koska tämä aloitti Saksan Com- 
modorella lokakuussa 1982 — samassa 
kuussa, jossa MAX Machine (VC 10) Com- 
modoren mainoksen mukaan tuli myyntiin 
Saksassa. Myytiinkö sitä oikeasti siellä? Ky- 


syin samalla C64 GS:stä. Näin Petro vasta- 
si: ”MAX Machinea myytiin myös Saksassa. 
C64 Games Systemiä en muista." Petro ja- 
koi myös kuulumisiaan: "Kuten tiedät, olen 
jo 79-vuotias, mutta teen edelleen [elektro- 
niikan] maahantuontia Thaimaasta ja Kore- 
asta... ja tänä vuonna olen toivottavasti Ga- 
mescomissa Kölnissä [elokuussa] ja minut 
on kutsuttu Amiga37-tapahtumaan [Mön- 
chengladbachissa] lokakuussa?” 

Sellainen on Hotel Commodore — voit 
kirjautua ulos koska vain, mutta et voi kos- 
kaan lähteä. 


Commodoren salaiset aseet Skrollissa 
Ei näin! — Commorojun kääntöpuoli (Skrolli 2014.4, s. 49) 
Commodore 264 — Tramiel's Exit Device (Skrolli 2019.3, 56) 


Commodore V364 (Skrolli 2019.4, s. 64) 
Commodore 116 (Skrolli 2019.4, s. 70) 


Akiko — Commodoren viimeinen piiri (Skrolli 2020.3, s. 42) 

Amber — Se toinen laastaripiiri (Skrolli 2020.3, s. 45) 

Commodore 65 / MEGA65 DevKit (Skrolli 2021.1, s. 56) 

Yli vuoden vanhat Skrollin pdf-lehdet maksutta: skrolli.fi/numerot. Paperilehtiä ja uu- 
dempia pdf-lehtiä myydään osoitteessa skrolli.fi/'kauppa. Lisäksi vanhoja Skrolleja voi 
lukea maksutta Internet Archivessa: archive.org/details/skrolli. 


Commodore 64 CP/M 
Työkuusnelonen 


Kun Commodore julkaisi C64:n seu- 
raajan Commodore 128:n (1985), 
yksi sen tunnetuista lisäyksistä oli Zi- 
log Z80 -kakkossuoritin. Lisäsuoritin- 
ta käytettiin ammattikäytössä suositun 
CP/M-käyttöjärjestelmän ja sen ohjel- 
mien ajamiseen. Kakkoskäyttöjärjes- 
telmä (CP/M 3.0) tuli levykkeellä ko- 
neen mukana. Harvempi kuitenkin 
tietää, että Commodore julkaisi kak- 
kossuorittimen ja CP/M:n C64:lle jo 
paria vuotta aikaisemmin. Syykin tun- 
temattomuuteen lienee selvä: CP/M- 
moduuli oli lyhytikäinen floppi ja 
yhteensopiva vain varhaisten kuusne- 
losten VIC-II-piirien kanssa. 

C64:n CP/M (1983) koostuu Z80:n 
sisältävästä moduulista sekä levykkees- 
tä, jolta CP/M (2.2) ladataan käyttäen 
1541-levykeasemaa tai lisälaitteen avul- 
la PETin 4040-asemaa. C64 suorittimi- 
neen toteuttaa CP/M:n BIOS-rutiinit 
eli kuusnelonen pyörii rinnalla CP/M- 
terminaalina. Nämä olivatkin C64:n 
CP/M:n —pääheikkoudet: 40-merkin 
terminaali pääasiassa leveämpiä käyttä- 
neelle järjestelmälle sekä levykeasemat, 
jotka eivät tukeneet CP/M:n MFM-le- 
vykeformaattia, ei ollut menestysresep- 

ti. Ohjelmat oli käytännössä siirrettävä 
sarjaportin kautta ja monien toimin- 
ta vaatii säätämistä. C128:n CP/M-to- 
teutus ei ole sekään ongelmaton, mutta 
nämä puutteet sentään korjattiin. 

Yhteensopivassa koneyksilössä mo- 
duuli ei kuitenkaan ole täysin hyödy- 
tön. Ensinnäkin se tarjoaa C64:lle va- 
kiota paremman käyttöympäristön 
levykkeiden ja tiedostojen hallintaan. 
Toisekseen, koska Z80:llä on pääsy 
C64:n muistiin, kyseessä on potentiaa- 
linen demoalusta. Kuusnelosen VIC- 
II-grafiikka- ja SID-äänipiirejä voi- 
daan iskeä suoraan Z80-koodista. Jos 
alkuperäistä moduulia on vaikea löy- 
tää, Dirk Wouters on kehittänyt ra- 
kenteeltaan uskollisen uusioversion 
(yllä kuvassa oikealla). Dirk on tehnyt 
myös parannetun 8 megahertsin versi- 
on ja uusimpana perusmoduulin ko- 
koisen minipainoksen, jossa on myös 
80-merkin laajennus (retrotinker.net/ 
category/tinkering-projects/commo- 
dore). Valmiiksi kasattuja uusiotuottei- 
ta on saanut ajoittain Ebaysta. 

Vaikka Commodore hehkuttaakin 
CP/M-laajennuksen paksun, kierresel- 
käisen ohjekirjan alussa saavutustaan 
sanoilla ”No one but Commodore... 
yhtiö ei ollut ainoa, eikä ensimmäinen 

Kuva: Janne Siren 


CP/M-laajennuksen julkaisija. Vastaava 
ja paremmin menestynyt tuote ilmes- 
tyi aikaisemmin Apple II:lle (Microsoft 
Z-80 SoftCard, 1980). CP/M:n sai jopa 
Colecovision Adamille (1983), joskin se 
kone oli Z80-pohjainen jo valmiiksi. 
Ebay-taustaisessa CP/M-paketissani 
on New Yorkin The Fox -myymälän hin- 
talappu 99,95 $. Tosin kuitin mukaan 
se myytiin 8.3.1984 64,95 $:lla (nykyra- 
hassa n. 180 $ / 170 €) + myyntivero. 


Amiga 500 (Mini) 


"Kuusnelonen II" 

Commodore Amiga 500 oli kaik- 
kea muuta kuin salainen ase, mut- 
ta isosta C:stä ei voi kirjoittaa vuonna 
2022 käsittelemättä THEC64- ja THE- 
VIC20-retrokoneiden (ks. esim. Skrol- 
lit 2020.1/s.76, 2021.3/s. 40) seuraajaa, 
THEA500 Miniä. Sirenin sisäpiireissä- 
kin (2020.4 ja 2021.3—4) seuraamani 
laite ilmestyi viimein keväällä tekniik- 
kamyymälöihin ja verkkokauppoihin 
myös Suomessa. Kyseessä on Retro Ga- 
mes Ltd:n kutistama versio Amiga 500 
-kotitietokoneesta (1987) ryyditettynä 
kotelo-, käyttöjärjestelmä- ja pelilisens- 
seillä. Commodore-logolisenssiä ei ole 
ja ikuisen oikeusriitelyn kohteena ole- 
vaa Amiga-nimeäkin vähän vältellään, 


TUOMIO 


Pienistä miinuksista huolimatta Commodore 64 Games 
System on tyylikäs ja sympaattinen lankku, josta on 
nähdäkseni poistettu tai piilotettu kuusnelosen huonot 
puolet: hitaat sekä romuluiset levyke- ja kasettiasemat, 
onneton Basic-tulkki ja ruma muotoilu. On jätetty kon- 
solipelaamiselle olennainen. Kuinka voisin olla tykkää- 
mättä? Eivät kaikki kaivanneet pöydällistä tietokonerau- 
taa. MAX Machinessa sen sijaan kurjuus on maksimoitu: 
näppäimistö on huono, muistimäärä ei riitä VIC-II:n 
tarkkuusgrafiikkaan eikä ole tarpeeksi edes siihen Ba- 
sic-käyttöön, ja oma kasettiasemaliitäntä lähinnä sur- 
kealle Basicille tuntuu irvokkaalta. Voin kuvainnollises- 
ti pahoin, kun ajattelen, että myös 8-bittisten äänipiirien 
kuningas SID on vangittu MAXin kuristaviin sisuksiin. 
Myönnän toki, että lämpimät tunteeni C64 GS:ää koh- 
taan ovat aina olleet enemmän teoreettisia kuin käytän- 
nöllisiä. Ensinnäkin GS ilmestyi liian myöhään teknisiin 
kykyihinsä nähden. Olin tuolloin itsekin ollut Amigan 
kimpussa jo tovin ja NES (sekä pian SNES) täytti konso- 
lien paikkaa. GS:n suurin synti oli kuitenkin sama kuin 
niin monella muullakin kuolleena syntyneellä Commo- 
dore-koneella: se ei ollut se kuusnelonen. C64-kotimik- 


ro oli syntymästään asti musta aukko, joka imi valon 
kaikelta muulta, eikä yhtiö koskaan päässyt tästä ylitse. 
Käytännössä sama 1982 julkaistu tietokone pysyi firman 
myyntikärkenä 12 vuotta. Niinpä GS ei saanut sellaista 
starttia ja pelikirjastoa, jota menestys olisi vaatinut, vaik- 
ka moduulien toinen tuleminen piristysruiskeen ikään- 
tyvälle C64-kentälle antoikin. 

Tilanne olisi voinut olla toinen, jos C64 GS olisi jul- 
kaistu kolmea vuotta aikaisemmin ja sen olisi voinut laa- 
jentaa tietokoneeksi. Vuonna 1987 ilmestynyt laajennet- 
tava Atari XEGS ainakin muistetaan kauniimmin kuin 
C64 GS tai sen aikalainen Amstrad GX4000 -konsoli 
(1990), joka floppasi Commodoren tapaan. C64 GS oli 
silti tällaisenaankin kaikin puolin vakavammin otettava 
pelikone kuin MAX Machine. 

Entä olisiko se Terminator 2 -paketti auttanut? Tokko- 
pa sen enempää kuin myyttinen Zool-paketti olisi pelas- 
tanut Commodore Amiga CD32:ta myöhemmin - Com- 
modoren ongelmat olivat pelipakettia isompia. Asioita 
olisi silti epäilemättä helpottanut, jos yhtiö olisi onnis- 
tunut hankkimaan konsolille yksinoikeudella jonkin 
Marion tai Sonicin tasoisen sädekehäpelin, jota ei olisi 
voinut pelata ilman sitä. 


vaikka nimen omistajalta lisenssi onkin. 

Laitteen — ilmoitetaan —emuloivan 
sekä Amiga 500:sta (OCS-piirisar- 
ja), 600:sta (ECS) että 1200:sta (AGA), 
joskin emulaatiotilan valinta tapah- 
tuu pääasiassa käyttäjältä piilossa. Ai- 
empien Mini-versioiden tapaan näp- 
päimistö ei ole toimiva, mutta mukana 
on toimiva mukaelma (hyvin) etäisesti 
Amiga CD32:n ohjainta muistuttavas- 
ta pädiohjaimesta sekä optiseksi muu- 
tettu versio Amiga 500:n "tankkihiires- 
tä". Retro Rewind -liitteemme laittaa 
THEA500 Minin täyteen koitokseen 
sivulla 89 — se kannattaa lukea ensin. 

Testasin laitteen myös itse, oli- 
han A500 omallakin ATK-kasvupo- 
lullani heti C64:stä seuraava. En ollut 
THEA500 Minin ulkokuoresta vaikut- 
tunut: Oikea Amiga 500 oli valtavan 
kokoinen, mutta Mini on jostain syys- 
tä kutistettu suhteessa vielä THEC64 
Miniäkin pienemmäksi (43 % vs. 50 % 
mitat). Se ei siis oikein istu kuusnelos- 
Minin viereen. Lopputulos on minusta 
liiankin pieni ja lelumainen — takapa- 
neelin liittimiä ei esimerkiksi ole voitu 
sijoittaa suunnilleen oikeaan paikkaan, 
vaan ne on isketty keskelle takakannen 
saumaa. Edes kuvissa lupaavin osa eli 
hiiri ei ole kovin uskollinen. Sitäkin on 
jostain syystä kutistettu. 


Myyntipakkauksen — optimaalinen 
koko vaikuttaakin menneen visuaalis- 
ten seikkojen edelle. Geneerinen pädi- 
kään ei oikein puhuttele A500-ajan joys- 
tick-pelaajaa (joskin erikseen myytävä 
tumma versio on osuvampi), mutta on- 
neksi THEC64:n tapaan muitakin USB- 
ohjaimia, -sovittimia ja -näppäimistöjä 
voi käyttää. Kone on lisäksi omaan sil- 
määni liian beige, kuin valmiiksi kellas- 
tunut. Amiga 500:ssa oli aikanaan myös 
muusta mallistosta poikkeava huokoi- 
nen pintatekstuuri, jonka replikointi 
näin pienessä koossa ei oikein ole on- 
nistunut, minkä vuoksi Mini näyttää al- 
kuperäistä muovisemmalta. Laitetta ei 
voi edes käynnistää Workbenchiin, jos- 
kin USB-tikulta tämäkin latautuu. 

Positiivisina asioina yleinen laatu- 
vaikutelma on hyvä, molemmat merk- 
kivalot saa toimimaan, USB-A-portte- 
ja on kolme ja myös vanhaa Cartoon 
Classics -pakettia mukailevan myynti- 
pakkauksen kuosi on onnistunut. Mi- 
ni-Amigan suurin vahvuus on venyvä 
ohjelmistopuoli: 25 lisensoidun pe- 
lin valikoima karusellivalikoineen on 
ihan hyvä alku ja etenkin lisää saa la- 
dattua USB-tikulta. Myös päivityksiä 
saataneen tulevaisuudessa kiitettäväs- 
ti. Itse emuloinnista en löytänyt suu- 
rempaa valituksen sanaa — ellei sitten 


lasketa sitä, että Amiga 500 ei ole kos- 
kaan näyttänyt näin hyvältä... Mer- 
kittävä osa THEA500 Ministä on ni- 
mittäin silkkaa fantasiaa pelaamisesta 
silloin ei koskaan. Pääasiassa vakiope- 
lit ja -pelikokemus on yhtä hyvä tai pa- 
rempi kuin puoli vuosikymmentä uu- 
demmalla AGA-Amigalla. 

THEA500 Mini on kuitenkin helpoin 
tapa hyökätä Amigan peliklassikoiden 
kimppuun ja tästä hyvästä Retro Ga- 
mes ansaitsee papukaijamerkin, vaik- 
ka osan kymmenestä pisteestä jätänkin 
vielä takataskuuni. En oikein pitänyt 
THEC64 Ministäkään — ihan Ninten- 
don Minien tasolle kun ei päästä — vaan 
vasta täysikokoinen THE-painos pu- 
hutteli isosti. Tosiharrastajana toivon, 
että Retro Gamesin (retrogames.biz) ja 
yleisön kiinnostus riittää sellaiseen nyt- 
kin ja sitä ruuvataan askeleen realisti- 
sempaan suuntaan. Muille THEA500 
Mini epäilemättä myy kuin häkä. 

Cloanton hankkimien oikeuksien poh- 
jalta perustettu uusi Amiga Corporation 
on myöntänyt lisenssejä muillekin. Yksi 
näistä on Lukas Remiksen Kickstarter- 
projekti Tank Mouse - your new Amiga 
mouse, kunnon (langaton) uusioversio 
Amiga-hiirestä. Virallista Amigaa voi 
nykyisin seurata myös Twitterissä: twit- 
ter.com/amigacorp tai amiga.com. 

C-64 GAME muistelussa 
Tuntematon 
kuusnepa 


C64 Games System (1990) ei ollut 
| Commodoren ensimmäinen pelikonsoli, 
| | josta puuttui varsinainen näppäimistö. 


ommodore julkaisi joukon pong- (2000K, 3000H) 

ja shakkikoneita (ChessMate) 1970-luvun lopussa, 

ennen keskittymistään pääasiassa kotitietokonei- 
siin 1980-luvulla. Konsolien sarja meinasi kuitenkin saada 
jatkoa jo ennen vuotta 1990, kuten pitkäaikainen Commo- 
dore- ja Amiga-insinööri Andy Finkel hiljattain vahvisti. 


C64 Game Machine 

Katselen kuvaa keltasinisellä prenikalla koristellusta pro- 
totyypistä ja mieleeni nousevat ensimmäisenä ajankohtai- 
set Ukraina-tribuutit. Kone ja prenikka näyttävät kuiten- 
kin sotaa vanhemmilta ja tiedustelu asiasta vahvistaa, ettei 
kyse ole Ukrainasta. Valokuvat ottanut Andy Finkel vastaa 
kysymykseeni koristeesta: ”Mietin ihan samaa. Ei aavistus- 
takaan. Toivon, että minulla olisi enemmän tietoa projektis- 
ta; en muista juuri muuta kuin pikaportanneeni sille pelejä” 

Commodore.international-blogille Finkel kommentoi sa- 
maan tapaan: ”En muista juurikaan yksityiskohtia siitä kuka 
teki mitä, paitsi että porttasin nopeasti pelejä näyttelyä var- 
ten. ” Hän kuitenkin vinkkasi lisäksi, että Yash Terakura 
tai edesmennyt George Robbins tiesivät kenties enemmän. 
Yhdestä asiasta Finkel vaikuttaa kuitenkin varmalta, eikä 
sitä hänen taustallaan ole syytä epäillä: hänen hallussaan 
oleva prototyyppi todellakin on julkaisematta jäänyt Com- 
modore 64 -pohjainen pelikonsoli. 

Toisin kuin C64 GS, joka käytti C64:n silloista vakioemo- 
levyä, C-64 GAMEssa on oma emolevynsä. Emolevyllä nä- 
kyvien piirien päivämääriä tutkimalla voidaan todeta, että 
prototyyppi on aikaisintaan vuodelta 1985. Finkel yritti lu- 
kea myös EPROM-piirin sisältöä talteen lisätietojen toivos- 
sa, mutta valitettavasti se oli tyhjä. C-64 GAMEn, tai C64 
Game Machinen kuten commodore.international-blogi 
sitä kutsuu, speksit vaikuttavat kuitenkin pitkälti vastaavan 
kuusnelosta. 

Suurimmat erot ovat puuttuva näppäimistö sekä karsi- 
tut liittimet. Porteista on jätetty virtaliitin, moduuliport- 
ti, antenniliitäntä sekä yksi peliohjainportti. Koneen päällä 
on lisäksi toinen, kiinteä peliohjain - Commodore.interna- 
tional-blogin tietojen mukaan kyseessä on kaksinappinen 
Sony-malli. Finkelin muistikuvien mukaan etuvipu saattoi 
vaihtaa joystickin paddle-ohjaimeksi. Konsolin päällä näkyy 
lisäksi neljä pientä funktionäppäintä. 

Omega Race ja Gorf 

Kun kysyin Andylta Skrollia varten mitä näyttelypelejä hän 
porttasi C-64 GAMElle, vastaus oli odotusten mukainen: 
”Porttasin todennäköisesti Omega Racen ja mahdollisesti 
Gorfin. Käytännössä mitä vaan sattui olemaan käsillä. ” Fin- 
kelin mainitsemat pelit ovat tuttuja kaikille Commodoren 
varhaiseen julkaisutoimintaan tutustuneille — nämä Bally/ 
Midway-kolikkopelikäännökset ilmestyivät moduulilla sekä 
VIC-20:lle, Commodore 64:lle että MAX Machinelle. ft 

Linkit Sirenin sisäpiirin mainintoihin ja maksuttomat pdf-versi- 
ot vuoden vanhoista Skrolleista verkkojatkoilla: skrolli.fi/numerot. 

Sirenin sisäpiirin ensimmäisen aukeaman Commodore/MOS-si- 
taatit ovat vapaamuotoisia käännöksiä Brian Bagnallin kirjasta 
Commodore: A Company on the Edge, 2nd Edition (2010) ja nou- 
dattelevat kirjan versiota tapahtumista. C-64 GAMEn osalta kii- 
tos Andy Finkel kuvien julkaisuluvasta ja haastattelusta Skrollille. 

Kiitos myös commodore.international-blogin Dave McMurtri- 
elle alkuperäisestä tutkimustyöstä ja valokuvien/sisällön käyttö- 
luvasta tällä palstalla (tällä ja palstan viimeisellä sivulla). Suosit- 
telen tutustumaan McMurtrien blogiin — se nostaa esiin lukuisia 
vähemmän tunnettuja Commodore-tarinoita, mukaan lukien yh- 
tiön kirjoituskone- ja toimistotarvikeaikakaudelta. 

Toinen vanhojen Commodore-salaisuuksien klassikko on Ca- 
meron Kaiserin The Secret Weapons of Commodore (floodgap. 
com/retrobits/ckb/secret), kunhan muistaa, että seassa on myös 
paljon vahvistamatonta spekulaatiota ja epätarkkaa muistelua. 

MEGA65 testissä 


Kuusnelonen + 1 


Julkaisematta jäänyt Commodore 65 -kotitietokone (1991) 
”ilmestyi” viimein kesän 2022 kynnyksellä, kun MEGA65- 
retrotoisinnon toimitukset alkoivat. 


Janne Siren 


T jetokonevalmistaja Commodo- 
re kehitti 1980- ja 1990-lukujen 
vaihteessa edullista 8-bittistä 
pelikonetta, josta kaavailtiin seuraajaa 
vuonna 1982 julkaistulle Commodo- 
re 64 -kotitietokoneelle. C64 oli häm- 
mästyttävästi myynnissä vuoteen 1994 
asti, mutta ikä oli alkanut vaivata sekä 
teknisesti että esimerkiksi vanhojen le- 
vykeasemien valmistuskustannuksissa. 
Uusi malli tulisi tarpeeseen. Seuraajan 
nimeksi harkittiin muun muassa Com- 
modore 64DX:ää, ja lehdistö käytti ni- 
mityksiä 64GS ja 64CGS (eri asia kuin 
C64 Games System). Lopulta nimeksi 
vakiintui Commodore 65. 
Commodore 65:tä ei kuitenkaan 
koskaan julkaistu, vaan suunnitelmat 
peruttiin vuonna 1991. C65:n ensi- 
esiintyminen koettiin vasta Commo- 
doren konkurssin jälkimainingeissa 
1990-luvun puolivälissä, kun proto- 
tyyppejä levisi yhtiön holveista keräi- 
lijöille. Erään arvion mukaan Com- 
modore olikin ehtinyt valmistaa peräti 
205 C65-prototyyypiä ja 300 emolevyä. 
Seuraava askel otettiin 20 vuotta myö- 
hemmin, kun eräs näistä keräilijöistä, 


Paul Gardner-Stephen, alkoi kehit- 
tämään uudelleenohjelmoitavaan FP- 
GA-piiriin perustuvaa uudelleentoteu- 
tusta mysteerimikrosta. 

Saksalainen Museum of Electronic 
Games & Art liittyi projektiin vuonna 
2015, ja uudiskone sai nimen MEGA65. 
Samalla suunnitelmaan lisättiin Com- 
modore 65:lle uskollinen uustuotettu 
kotelo. Sittemmin MEGA65-tiimi on 
palkannut joukon yrityskumppaneita 
huolehtimaan varsinaisesta valmistuk- 
sesta ja jakelusta. Yhteistyö tuotti vii- 
mein valmista toukokuussa. 


Commodore 65:n jäljissä 

8-bittisten Commodorejen tuotepak- 
kausten muodossa on jotain, joka he- 
rättää —aikalaisessa tunteita. Ensi- 
merkkini siitä, että Commodore 65:n 
uusioversio MEGA65 saattaa olla on- 
nistunut, tulikin jo ennen kuin ehdin 
edes nähdä kuljetuslaatikon sisällä ole- 
vaa myyntipakkausta. Tämän malli- 
sessa pitkulaisessa lankkupaketissahan 
voi olla vain 8-bittinen Commodore 
(tai Mattel Aguarius) — näin ainakin 
Euroopassa, muualla Commodore- 


kin käytti tavallisempia salkkulaatikoi- 
ta. MEGA65 onkin hyvin eurooppalai- 
nen, sillä sangen poikkeuksellisesti se 
on myös valmistettu Euroopassa. 

MEGA65:n — (mega65.0rg) — kote- 
lo on ruiskuvalettu Itävallassa ja rauta 
on koottu näppäimistöjä ja emolevyjä 
myöten Saksassa. Jopa kierrätetyt/kun- 
nostetut levykeasemat tulivat saksalai- 
selta toimijalta, ja myös pahviset tuo- 
tepakkaukset on tehty Saksassa.! Nämä 
tuotepakkaukset olivatkin koko pro- 
jektin viimeinen lenkki, sillä 2020-lu- 
vun hullussa maailmassa jopa pahvi 
voi loppua kesken. Pahvipula oli syy- 
nä sille, etteivät toimitukset ehtineet 
alkamaan C65:n 30-vuotisjuhlavuon- 
na. Kauan odotetut pahvilaatikot saa- 
puivat pakkaajille viimein 5.5.2022, ja 
MEGA65:n tuotantoversion toimituk- 
set Saksan Hällhorstista, Hannove- 
rin ulkopuolelta, alkoivat 9.5. Testattu 
kone oli Suomessa 10.5. 

Testasimme jo aiemmin Skrollis- 
sa MEGA65 DevKit -kehittäjämallin, 
joka ilmestyi puolitoista vuotta sitten 


' Vaikka MEGA65 on kehitetty talkoovoi- 
min, valmistuksesta vastaavat ammattilais- 
kumppanit. Emolevyt/kokoaminen: Trenz 
Electronic, näppäimistöt: GMK electronic 
design, kotelot: Hintsteiner Group, pahvi- 
laatikot: DE-Pack. Kehittäjien kotimaista 
kysyessäni MEGA65-tiimistä kerrottiin, 

että kehitystyö tapahtuu pitkälti Saksassa ja 
Sveitsissä. Keskeisin FPGA-kehittäjä, ja pro- 
jektin alullepanija, on kuitenkin kauempaa: 
Paul Gardner-Stephen asuu Australiassa. 

MEGA65 ja aloitusnäkymä. Etualalla MEGA65-projektin Detlef Hastik (vasemmalla) ja An- 
ton Schneider-Michallek tutustuvat Skrolli-lehteen. Kuva: MEGA65 Update Video May 2021. 


rakennussarjana. Tämän testin yhtey- 
dessä taustoitimme myös Commodore 
65:n ja MEGA65:n historiaa. MEGA65 
DevKit on koteloa lukuun ottamatta 
lähes identtinen nyt ilmestyneen tuo- 
tanto-MEGA65:n kanssa, joten edel- 
leen ajankohtaisen pitkän oppimäärän 
aiheesta voi lukea tuosta jutusta (lisä- 
tiedot laatikossa seuraavalla sivulla). 
Tuotantomalli viimeistelee DevKitin 
MEGA65:ksi C65:n näköisellä ruisku- 
valetulla kotelolla ja tuotantopaketoin- 
nilla, eikä sitä tarvitse enää kasata itse. 
Myös hintaa on saatu laskettua hie- 
man kuluttajaystävällisemmäksi. To- 
sin vain hieman, kiitos komponenttien 
kallistumisen maailmalla. MEGA65:n 
tuotantomalli maksaa 666,66 € ennen 
veroja - summassa on tarkoituksella 
Apple I:n muinaisen dollarihinnan kai- 
kuja, joskin valmistajan toiveissa oli ol- 
lut alhaisempi hinta. Hintaan lisätään 
vielä arvonlisävero, joten toimitusku- 
luineen koko hoito Suomeen kustan- 
taa noin 900 euroa. MEGA65 DevKit 
maksoi verottomana 839,50 €, joten 
hintaero kehittäjä- ja kuluttajamallin 
välillä jäi lopulta vain pariin sataan. It- 
sekin olin ehtinyt toivoa jopa kolmin- 
kertaista halpuutusta, mutta se oli en- 
nen globaalia komponenttipulaa se. 


Lyhyt oppimäärä 

MEGA65 on modernisoitu tulkin- 
ta Commodore 65:stä eli yksiin kuo- 
riin pakattu 8-bittinen tietokone, jossa 
on sisäänrakennettu mekaaninen näp- 
päimistö (Cherry MX Black, lukkonäp- 
päimissä Cherry MX Blue) ja 3,5 tuu- 
man DD/HD-levykeasema sekä muun 
muassa joukko moderneja liittimiä, 
kuten kaksi SD-muistikorttipaikkaa, 

VGA- ja HDMI-yhteensopivat näyttölii- 
tännät sekä Ethernet-verkkoliitin. Vir- 
ta- ja levykevalot ovat autenttiset, mut- 
ta samalla ohjattavat moniväri-LEDit. 
Kuten Commodore 65 ja MEGA65:n 
aikaisemmat kehitysversiot, myös tuo- 
tanto-MEGA65 kykenee toimimaan 
kahdessa päätilassa: Commodore 64:nä 
ja C65:nä. Lisäksi käytettävissä on jatko- 
jalostettuja MEGA65-kykyjä — ja edel- 
leen MAX Machine -tilakin. 

Kun koneen käynnistää jompaan- 
kumpaan ensin mainituista päätilois- 
ta, näkymä vastaa C64:n ja C65:n alku- 
ruutuja. MEGA65:ssä onkin oikeudet 
omistavalta Cloantolta lisensoidut au- 
tenttiset Commodore-ROMit. Ko- 
neen liitinpaneeleista löytyy myös 
C64/C65-yhteensopiva moduuliport- 
ti, Commodore-sarjaportti sekä kaksi 
Commodoref/Atari-peliohjainporttia. 
MEGA65:een voi siis esimerkiksi kyt- 
keä C64:n 1541-levykeaseman tai vaik- 
kapa C64 Games Systemin moduuli- 
pelin ja joystickin — itse asiassa teinkin 
viimeksi mainitun. Kokeilemani C64 
GS:n pelipaketti sekä Terminator 2 toi- 
mivat MEGA65:ssä, suoraan moduu- 
liporttiin kytketyltä alkuperäismo- 
duulilta. Tällaista pelikonerooliahan 
Commodore oli C65:lle kaavaillut... 

MEGA65 on periaatteessa lähes täy- 
sin C64- ja C65-yhteensopiva tieto- 
kone (pienin poikkeuksin), jolla voi 
lisäksi ajaa sopusuhtaisesti järeäm- 
piä MEGA65-ohjelmia. FPGA-piiril- 
lä tai sen avustuksella on toteutettu 
C64-ympäristön lisäksi 3,5/40 MHz:n 
4510/45GS02-suorittimet, 384 kt/8 Mt 
muistia, = VIC-III/VIC-IV-pohjaiset, 
jopa 256-väriset grafiikkatilat sekä kak- 
si tai useampia SID-äänipiirejä. Lähin 


vertailukohta lienee ZX Spectrum Next 
-retrokone, joka on laajentanut Spect- 
rum-käsitettä säilyttäen samalla lähes 
täyden yhteensopivuuden taaksepäin. 
Merkittävin konseptiero Nextiin ver- 
rattuna on, että MEGA65 matkii lisäksi 
julkaisematta jäänyttä tietokonemallia. 


Autenttinen paketti 
MEGA65 ilmestyi ja saapui Skrollin tes- 
tilaboratorioon tuoreeltaan vain kak- 
si viikkoa ennen painoon menoa, kun 
lehden tekeminen oli kuumimmillaan, 
eikä koneelle ole vielä julkaistu paljo- 
akaan sisältöä. Syvällisempiä ja pitkän 
aikavälin kokemuksia tuotantoversi- 
osta ei siis ole tarjolla. Olen kuitenkin 
käyttänyt MEGA65:n kehitysversioita 
jo pari vuotta DevKitillä ja Nexys-FP- 
GA-harjoittelupiirilevyillä (ks. Skrol- 
li 2020.4, s. 40), ja nämä kokemukset 
taustoittavat testiä. Mukaan ehti myös 
MEGA65:n ensimmäinen fyysinen pe- 
lijulkaisu: Stefan Vogtin Hibernated 
1 - Director's Cut -tekstiseikkailu, joka 
ilmestyi tammikuussa muun muassa 
MEGA65:lle ja ZX Spectrum Nextille. 
Tärkein kysymys, johon testi pyr- 
kii vastaamaan, on: onko MEGA65 us- 
kottava uutena Commodorena? Vas- 
taus selviää jo, kun koneen purkaa 
paketista — ulkokuorella todella on vä- 
liä. MEGA65 on alkuperäiselle kuus- 
vitoselle uskollinen ja kaikin puolin 
upea näky, jossain siellä riittävän ret- 
ron ja sopivan modernin välimaastos- 
sa. Tyylikäs myyntipakkaus ja kierre- 
selkäinen, muovikantinen manuaali 
kruunaavat kokonaisuuden. Raudan ja 
pahvin tuotantoarvot ovat huomat- 
tavan korkeat. Oikean levykeaseman 
rouskutus — aseman saa ääntelemään 
myös ladattaessa muistikortilta — on 
edelleen hieno lisuke. Oikea C65 osasi 
myös bootata levykkeeltä, joten tarkis- 
tin: kyllä, MEGA65 osaa ladata Hiber- 
nated 1 -pelin, kun levykkeen laittaa 
asemaan ja koneen käynnistää. 
Olenkin jo nyt vakuuttunut siitä, että 
MEGA65 on fyysisesti paras tapa naut- 
tia 8-bittisestä Commodoresta. Com- 
modore 64:n (ja 128:n) näppäimistöt 
kärsivät erilaisista rajoituksista, ku- 
ten huonosta nuolinäppäinasettelus- 
ta tai epäergonomisesta korkeudesta, 
jotka tuntuvat nykypäivänä vierailta. 
PC-tyylisen näppäimistön käyttö C64- 
emulaattorin kanssa taas kärsii epä- 
yhteensopivasta = näppäinasettelusta, 


puuttuvista mer- 

kinnöistä ja tuntuu väärältä. 
MEGA65 tarjoaa kultaisen keskitien 
eli riittävän modernin kotelon ja näp- 
päimistön, joka on kuitenkin autent- 
tinen ja kotonaan 8-bittisessä maail- 
massa. Tällaisena Commodore aikoi 
kruunata kuusnelosen = valtakauden. 
Näppäimistö yhdistettynä moderneihin 
liitäntöihin ja liikuteltavan kokoiseen 
pakettiin on voittajaresepti. 

Ohjelmisto on kaksipiippuisempi 
juttu. MEGA65 on pitkään ollut koo- 
dipuolella keskeneräinen taideteos, 
eikä nyt valmistunut rauta nähdäkse- 
ni muuta tätä asetelmaa vielä dramaat- 
tisesti. Vaikka ominaisuudet ovat ol- 
leet jotakuinkin paikoillaan jo vuosia, 
MEGA65:n käyttäjän kannattaa varau- 
tua lievään keskeneräisyyteen ja bu- 
gisuuteen — esimerkiksi järjestelmän 
mukaan lisensoitu graafinen käyttöliit- 
tymä GEOS, kernal-ROM sekä näyttö- 
ja levyasemakoodi ovat jatkuvan virit- 
telyn kohteena. Ja vaikka MEGA65:n 


tekijät — jaka- 
vat tietoa Ultimate-ret- 

rotuotteita kehittävän Gideon Zweijt- 
zerin kanssa, MEGA65:n C64-tila on 
vasta hyvä, ei paras. Pientä glitchiä nä- 
kee. Vaikka tämä onkin tavallaan au- 
tenttista - C65:kään ei ollut täysin 
yhteensopiva C64:n tai edes itsensä 
kanssa — tilanne on tällä kertaa toivot- 
tavasti väliaikainen. 

Koska MEGA65 perustuu uudel- 
leenohjelmoitavaan Artix A7 200T 
-FPGA-piiriin, koneen eri tilat ovat 
päivitettävissä ja FPGA:lle voi lada- 
ta vaihtoehtoisiakin ytimiä. Ainakin 
ZX Spectrum -ydin ULAplus-laajen- 
nuksin (ZX-Uno) on jo ilmestynyt, ja 
MEGA65-tiimistä arvioitiin Amiga- 
ytimenkin olevan mahdollisuus. Päivi- 
tyksiäjulkaistaanavoimen lähdekoodin 
periaattein, ja parannusta tapahtuukin 
jatkuvasti. Kun testasin MEGA65 Dev- 
Kitiä ensimmäisen kerran, GEOS oli 


UDAIS DUUEf :LANY 


esimer- 

kiksi liian epävakai- 
nen pienen testitekstin kirjoittamiseen 
ja tuetun Amiga-hiirenkin kanssa oli 
pulmia. Tuotanto-MEGA65:llä näitä 
ongelmia ei ilmennyt. 


Talkooprojekti 

Olen useasti vaihtanut kuulumisia 
MEGA65:n takana olevan Museum 
of Electronic Games & Artin vetäjän 
Detlef Hastikin kanssa, mutta harvoin 
olen nähnyt miestä yhtä hiilenä kuin 
MEGA65:n tuotantoprosessin lopul- 
la. Joulun alla hän oli vielä diplomaat- 
tinen, kun kateissa oli sekä pahvit että 
vähän muutakin, ja kyselin mitä uupuu: 
”Emme halua [sanoa ja] syyttää ketään.” 
Kevääseen mennessä syylliset oli ni- 
metty ja myös äänenpainot olivat nous- 
seet lähes painokelvottomiksi. Pahviko- 
teloiden lisäksi toinen ongelma olivat 
virtalähteet. Kun nämä oli ratkaistu, iski 


Lisää aiheesta: MEGA65 DevKit 


Testasimme MEGA65:n tuotantomallia edeltäneen kehittäjäversi- 

on, jota myytiin rakennussarjana, Skrollissa 2021.1. Yhdeksän si- 

vun testissä taustoitimme myös Commodore 65:n ja MEGA65:n 

tarinaa. Tämä ja muut vuotta vanhemmat Skrollin pdf-lehdet ovat 

ladattavissa maksutta osoitteesta skrolli.fi/numerot. Vanhat pa- 

perilehdet ovat myös myynnissä alennettuun hintaan osoitteessa 
skrolli.fi/'kauppa. 

Tuotanto-MEGA65 on tekniikaltaan ja näppäimistöltään saman- 

lainen kuin MEGA65 DevKit. Tuotantoversio sisältää vain muu- 

taman pienen muutoksen: OSPI-flash- 

muistin määrä on tuplattu 64 

megatavuun (muistiin mah- 

tuu 4:n sijaan 8 eri FPGA- 

ydintä), takapaneeliin on 

lisätty — aukkopaikkoja 

laajennuksille, muisti- 

korttipaikan maadoi- 

tuspuute on korjattu 

ja kaikki tuotantole- 

vykeasemat ovat sa- 

maa merkkiä (Alps). 

Toisaalta DevKitin mu- 

kana tuli JTAG-ohjelmoi- 

ja, jota tuotantopakettiin 

ei kuulu, mutta sitä ei tarvita 

normaaleihin ydinpäivityksiin ja 


MEGA65 DevKit, ruudulla MEGA65:n GEOS. Kuvat: Janne Sirön. 


niitä myydään myös erikseen. 

Pääero DevKitiin nähden on tietenkin Commodore 65:n näköis- 
kotelo tuotantokoneessa. Sen kestävyyteen on kertoman mukaan 
panostettu: valitun muovin ei pitäisi kellastua ja kotelon kiinnikkei- 
siin on kiinnitetty erityistä huomiota, etteivät ne Commodoreille la- 
jityypillisesti hajoaisi avattaessa. Vastaavasta syystä moduuliport- 
ti on juottamisen lisäksi nyt myös liimattu kiinni emolevylle. Pari 
rautaongelmaakin tuotantoversiossa on tosin jo nostanut päätään: 
Ensimmäiset 1 500 tuotantokoteloa irvistävät minimaalisesti taka- 
kiinnityksistään, mitä porukka on korjaillut hiustenkuivaajalla. Hie- 
man vakavampana asiana reaaliaikakelloja on ollut rikki. 

You open up 

you lure He 

This place is death, 

I know you feel the same... 


s Death (Director's Cut) 
n Story by Stefan Vogt 
ji type A k 


firs' shou. e "about 
Release 12 / Serial number 220124 / Inform v6.36 Punylnform v3.4 


A Cold Dark Place 
You wake up. A feeling of nausea grips you as you slowly regain control of your 
senses, You Should open your eyes, 


[For getting started type "help" and then hit enter.] 
I 


Hibernated 1 — Director's Cut -tekstiseikkai- 
lu ei grafiikalla iloittele. Peli on kuitenkin esi- 
merkki MEGA65/C65:n 80 merkin tekstitilan 
estetiikasta, joka tuo mieleen Amigan. 


pula kuormalavoista. Fi ihme, että stres- 
si nousee, alkoihan C65:n lisäksi myös 
MEGA65-projektilla olemaan jo ikää. 
Konetta on tehty jo kahdeksan vuotta 
pääosin talkoovoimin.? 

Helppoa ei tosin ole muillakaan. Esi- 
merkiksi ZX Spectrum Next -retrotie- 
tokoneen toinen tuotantoerä (ks. esim. 
Skrolli 2021.3, s. 52) on myöhästynyt 
ja Next-tiimi on saatavuusongelmi- 
en vuoksi joutunut vaihtamaan FPGA- 
piirinsä tehokkaampaan, vaikka het- 
ki sitten he vielä vannoivat pitävänsä 
FPGA:n entisellään vuosia. MEGA65:n 
tuotanto Euroopassa on sentään hieman 
joustavampaa, koska kaikkea ei tarvitse 
mitoittaa tuhansien kappaleiden Kii- 
na-linjastoille. MEGA65 DevKitejä val- 
mistettiin 100, ja tuotanto-MEGA65:n 
ensimmäinen loppuunmyyty erä oli 
kooltaan vain 400 kappaletta, kompo- 
nenttisaatavuuden mukaan. Koneeseen 
myös vaihdettiin jo ennen DevKit-tuo- 
tantoa uusi FPGA-piiri, jonka saatavuus 
on vanhempia piirejä parempaa. Kään- 
töpuolena on sitten kalliimpi hinta. 

Kirjoitushetkellä viimeisin tieto on, 
että seuraavan 1 000 kappaleen ME- 
GA65-erään otetaan vielä tilauksia 
vastaan ja toimitukset jatkuvat tänä 
vuonna, toivottavasti vain lyhyen tau- 
on jälkeen. Tämänkin jälkeen konetta 
on tarkoitus pitää jatkuvasti saatavilla, 
säännöllisillä tuotantoerillä täydennet- 
tynä. Yhtenä mittatikkuna voi pitää 
koneen 3,5 tuuman levykeasemaa - 
kunnostettuja Alps-asemia on ostettu 


? Talkooprojektissa MEGA65:n tekijätii- 
min jäsenet joutuivat maksamaan proto- 
tyyppikoneistaan täyden hinnan itsekin. 
Anton Schneider-Michallek kertoi, että 
R2-ennakkosarjan koneet, jollainen näkyy 
tämänkin testin toisella sivulla, maksoi- 
vat 1 000-1 500 €. Tyhjiömuovatusta proto- 
tyyppimuotista saatiin odotetusti vain noin 
20 koteloa ennen muotin hajoamista. 

varastoon 3 000 kappaletta (MEGA65:n 
ainoa käytetty osa).*Vertailun vuok- 
si ZX Spectrum Nextin ensimmäinen 
tuotantoerä oli kooltaan noin 3 000 ko- 
teloitua konetta. 

MEGA65:tä voi tilata Trenz Elec- 
tronicin verkkokaupasta, joka löytyy 
mega65.com-osoitteen takaa. Trenzin 
toimitukset Suomeen ovat kokemukse- 
ni mukaan luotettavia ja nopeita. 


65 on uusi 21 
Saattaa olla, että paras asia mitä Com- 
modore 65:lle tapahtui, oli alkuperäi- 
sen julkaisun peruuntuminen. 1990-lu- 
vun alussa koneen kohtalona olisi 
hyvinkin voinut olla floppi köykäise- 
nä epä-kuusnelosena ja epä-Amigana 
- pahimmillaan hyvin bugisena sellai- 
sena. En itse asiassa edes muista C65- 
huhumyllyä 1990-luvun alun Suomes- 
ta; C=lehdistä en löytänyt ainuttakaan 
mainintaa. Nyt vuosikymmeniä myö- 
hemmin tämä kielletty hedelmä kui- 
tenkin houkuttaa ja maistuu erilaiselta. 
Viimeistään Commodoren konkurs- 
sin jälkeen legenda on kasvanut, kun 
C65 on tullut harrastelijoille tutuk- 
si suuren prototyyppimäärän vuoksi. 
Prototyyppejä ei kuitenkaan riitä kai- 
kille, joten kuusvitosten arvo on sit- 
temmin karannut useimpien ulottu- 
mattomiin ja jatkaa karkaamistaan: 
vuonna 2019 C65-prototyyppi vaih- 
toi Ebayssa omistajaa 20 550 eurolla ja 
tänä keväänä toinen yksilö liikahti 47 
105 eurolla. Lisämuistin prototyypistä 
on maksettu vieläkin enemmän. 
Osansa tunnettuuden lisääntymiseen 
on sittemmin tuonut myös MEGA65- 
projektin avoin kehitystapa, jonka seu- 
rauksena osia kuusvitosesta on ollut 
koeponnistettavissa jo vuosia. Joka as- 
keleella legenda on vähän lähempä- 
nä todellisuutta. Niin tälläkin kertaa. Ja 
vaikka tuotantoversiokin MEGA65:stä 
on retrokoneeksi tyyris, C65-prototyyp- 
peihin verrattuna se on suorastaan hal- 
pa — palvelus harrastajille ja kotitietoko- 
neiden historialle on tässä valossa suuri. 
ZX Spectrum Nextin menestys ja 
sen kasvava ohjelmakirjasto (ks. Skrol- 


3 MEGA65-tiimistä vastattiin tarkistuk- 
seeni, että asemaerän määrä voi olla julkis- 
tettua suurempikin: 3 000—4 500. Koneen 
mukana oli alkujaan tarkoitus toimit- 

taa myös demolevyke, mutta niitä ei enää 
saatu tarpeeksi - ainakaan samaa merkkiä. 
Mukana on runsas demomuistikortti. 


li 2020.3, s. 48) on myös osoittanut, 
että uusilla ominaisuuksilla varustetul- 
le retrokoneelle voi olla kysyntää, jos 
se toteutetaan oikein. Vielä on liian ai- 
kaista sanoa, onko MEGA65 Commo- 
dore-yhteisön ”Next” tai lopulta edes 
paras uuskuusnelonen, mutta olen jo 
nyt todella iloinen, että se on. Aika 
näyttää, kerääkö kone ympärilleen ku- 
hinaa ja jos, minkälaista. 

Lopetetaan tämänkertainen Sirenin 
sisäpiiri -palsta commodoremaiseen ke- 
vennykseen: C65 ei ollut ainoa +1-malli. 
C64:n edeltäjällä Commodore VIC- 
20:llä (1981) oli nimittäin myös vähem- 
män tunnettu seuraaja: VIC-21 (1983). 
Bostonilainen Lechmeren tavaratalo ni- 
mittäin paketoi VIC-20:n ja 16 kilota- 
vun lisämuistimoduulin yhteen. Kun 
VIC-20:ssä oli 5 kilotavua muistia, yh- 
teismääräksi saatiin 21 kilotavua. VIC- 
20:n pakkauksen logot peittäneet tarrat 
viimeistelivät tuotteen: ”NEW! Com- 
modore VIC-21 Now with 21K of Ex- 
panded MEMORY!” Kuulemma Com- 
modorella ei piitattu: ”Lechmeren 
luovuutta täytyy arvostaa. Ymmärtääk- 
semme myynti sujuu sangen hyvin.” f& 


Kuva: Dave McMurtrie 


MEGA65:tä voi kokeilla Xemu-emulaat- 
torilla, jonka MEGA65-version löytää 
osoitteen mega65.org kautta. MEGA65:n 
rautatarina ei myöskään pääty tietoko- 
neen julkaisuun — seuraavana vuorossa 
on käsikonsolikokoinen MEGAphone. 


Seuraava avohaava: Amiga AAA? 

Jos C65 on 8-bittisten Commodorejen 
avohaava, joka nyt umpeutuu, Amiga- 
puolen vastine täytyy olla keskeneräi- 
seksi jäänyt AAA-piirisarja. Commodo- 
re/Amiga-yhteisö on jo ottanut tämän 
aukon seuraavaksi paikkauskohteeksi — 
tavallaan. Vampire V4+ on FPGA-poh- 
jainen uus-Amiga, joka vähintäänkin 
hahmottelee AAA:n ominaisuuksia to- 
deksi: apollo-core.com/v4.html. 


FPGA vanhaan Commodoreen? 
VIC-II Kawari on uusi FPGA-pohjainen 
korvaaja C64:n VIC-II-piirille, joka sisäl- 
tää myös parannuksia, kuten 80-mer- 
kin tilan ja uusia grafiikkatiloja. FPGA- 
saatavuus on tosin viivästänyt projektia. 
Seuraa: accentual.com/vicii-kawari/. 


4x 

Mikä? Commodore-teknologiayhtiölle kehitettiin 
vuonna 1965 uusi logo, joka tunnettaisiin kansan 
kielessä kananhuulina. Myöhemmin tämä logo 
koristaisi muun muassa Commodore 64:ää 

ja useimpia Amiga-tietokoneita. Brittiläinen 
retroharrastaja rakensi hiljattain Lego-palikoista 
kananhuulilogoa muistuttavan tribuutin. 


Miksi? Lego-logo on tarkoitettu pöytäkoristeeksi. 


Miten? Kananhuulilogo koostuu kolmesta 
irrallisesta osasta, joita on vaikea mukailla Lego- 
palikoilla. Mallissa on käytetty ratkaisuna 1x2- 
kokoisia läpinäkyviä kiinnikelevyjä "ilmana". 1x2- 
kokoiset levyt voi paikoin korvata isommilla. 


Kuka? Commodoren logon suunnitteli Chris Yaneff. 
Lego-mallin takaa löytyy puolestaan retroharrastaja 
ja pienpelikehittäjä Alex "o HeadingtonBard" 

Aris, joka lähetti Skrollin lukijoille terveisiä — 

hänen projekteihinsa voi tutustua osoitteessa 
alexanderaris.wixsite.com/alexarisgames. 


Miksi ei? Paraabeli: Commodore Amigalla kehitetystä 


LYHYET 


3 Esi 


L J 


Populous-jumalpelistä (1989) tehtiin Lego-prototyyppi 
— eräänlainen lautapeli-Populous, jota pelattiin 
Lego-palikoilla. Toinen pelin pääkehittäjistä, Peter 
Molyneux, myönsi myöhemmin, että Lego-pelistä 
kuoriutui enemmänkin PR-temppu: ”Lehdistösuhteiden 
kannalta tarina oli todella fantastinen. Jopa Legolta 
käytiin tapaamassa meitä”, mutta ”kyseessä oli 
itseasiassa aivan surkea peli, joka ei selvästikään 
auttanut [parantamaan tietokoneversiota] lainkaan?” 


Mistä? Yksittäisiä Lego-palikoita voi ostaa 
osoitteista lego.com/pick-a-brick ja bricklink.com. 


Vielä yksi asia? Kun Commodore meni konkurssiin 
vuonna 1994, eräs yhtiön teknisistä kirjoittajista, Mike 
Rivers, sepitti kollegoineen The Chicken Lips Blues 
-kappaleen. Live-esityksestä tehtiin musiikkivideokin, 
joka löytyy YouTubesta. ”I ve got the chicken lips 
blues... I've got that computer that's got no use... 
Except for those of you who know how to use it!” £& 


Teksti ja graafiset ohjeet: Janne Siren 
Valokuva ja malli: Alex Aris 
Grafiikkakirjasto: LDraw/CC BY 4.0, CCAL 2.0 


SÄHKÖISET MUISTIINPANOT 

ZAKAIIEI 


LUKAS — 
ATANNUSSIN 


Kulttuurikritiikissä 
v" DISCO ELYSIUM 


Alan Wake — Atari 2600:n Talvisota 


Päivitys: Sirenin sisäpiiri — Paperiton tulevaisuus. Nyt? 


Freewrite Hemingwrite 


Teksti ja kuvat: Janne Siren 


dellisessä Sirenin — sisäpiirissä 
Essi 2022.1) käsittelin erilai- 
sia ratkaisuja paperin korvaami- 
seen, mukaan lukien sähkömusteeseen 
perustuvia laitteita. Yksi laitetyyppi 
kuitenkin loisti poissaolollaan, koska 
sen keskeisin edustaja oli uudistumas- 
sa. Juuri ilmestynyt Freewrite Hem- 
ingwriten kolmas sukupolvi ansaitsee 
siis maininnan nyt. Kyseessä on vuon- 
na 2018 Kickstarterista alkunsa saanut, 
e-ink-näytöllä varustettu digitaalinen 
”kirjoituskone? häiriöttömään kirjoit- 
tamiseen (distraction free writing). 
Uusimman Freewrite Hemingwriten 
käsin hiottua alumiinikuorta ja konja- 
kin väristä keinonahkasalkkua on vai- 
kea olla ihastelematta. Kirjailija Ernest 
Hemingwayn kuolinpesän siunaamat 
nyanssit, kuten kirjailijan puumerkki, 
kruunaavat näyttävän paketin. Kailh 
Box Brown -kytkimillä varustetun vih- 
reän mekaanisen näppäimistön yllä, 
vajaan kuuden tuuman etuvalaistulla 
e-ink-näytöllä, itse ”Papa” kutsuu kir- 
joittamaan seuraavan mestariteoksen. 
Freewrite (298x237x70 mm) on pie- 
nempi kuin odotin, vaikka siinä on 

täysikokoinen — näppäimistö. — Kuten 
aloituskuvassa = salkkuun = eksyneestä 
matkalukemistosta näkyy, e-kirjoitus- 
kone on pohjaltaan jotakuinkin yhden 
A4-kokoisen Skrollin kokoinen — hie- 
man syvempi. Syykin on lopulta selvä: 
Freewritessä on kirjoituskonetyylinen 
näppäimistö eli funktio- tai erikoisnäp- 
päimiä ei juuri ole. Tämä on sekä hyvä 
että huono asia, mutta laite on joka tapa- 
uksessa riittävän kompakti kiertämään 
vaikkapa Pariisin terassien pikkupöy- 
tiä. Tässä auttavat myös sisäänrakennet- 
tu akku, jolle luvataan noin 15 tunnin 
käyttöaikaa, sekä e-ink-näytön hyvä lu- 
ettavuus auringonvalossa. 

Kun Freewrite on otettu käyttöön, se 
tarjoaa sähkömustenäytöllään tyhjän 
sivun. Fi muuta. Lisäämäsi kirjaimet 
alkavat ilmestyä näytön alareunaan, eli 
katse pysyy koko ajan yhdellä rivillä, 
kuin kirjoituskoneella. Koneen päällä 
on lisäksi kaksi vipua: Vasemmalta va- 
litaan yksi kolmesta ”käsikirjoituskan- 
siosta” joiden sisällä voidaan työstää 
useampia dokumentteja. Oikealta kyt- 
ketään WLAN-yhteys pois, päälle tai 
hakuun (siellä kahvilan terassilla). 


WLAN-yhteyttä tarvitaan yhteen 
asiaan: kirjoitukset siirtyvät automaat- 
tisesti pilveen. Siirto on yksisuun- 
tainen, eli samaa dokumenttia ei voi 
työstää useammassa välineessä saman- 
aikaisesti. Kaksisuuntaista siirtoa on 
tosin lupailtu tulevan maksullisen pal- 
velutilauksen yhteyteen. Tekstejä voi 
siirtää myös USB-C-liittimen kautta. 


Tyhjä sähköpaperi 

Freewriten idea onkin suorastaan ro- 
manttinen. Kapistuksen kanssa voi 
helposti kuvitella istahtavansa nuhjui- 
seen pubiin kirjoittamaan uuden Har- 
ry Potterin tai karibialaiselle rannal- 
le herättämään eloon seuraavan James 
Bondin. Sen kanssa voi ajatella naput- 
televansa Aalto-kahvilassa sitä Seksi 
ja stadi -kolumnia, jonka aloitan päi- 
vänä minä hyvänsä. Freewritellä Col- 
in Firthin paperit eivät myöskään olisi 
levinneet läheiseen lampeen Rakkaut- 
ta vain -elokuvassa. Tämä ei tosin olisi 
edistänyt romantiikkaa. 

Ajatus tyhjästä sivusta ja häiriöttö- 
mästä matkasta on houkutteleva — teo- 
riassa. Aikana, jolloin mekaaninen ja 
lineaarinen konekirjoitus paperille oli 
tehokkain tapa taltioida tekstiä, edes- 
sä epäilemättä on usein ollut tyhjä sivu 
ja korkeintaan röykkiöittäin muistiin- 
panoja kirjoituskoneen vieressä. En- 
simmäistä lausetta on edeltänyt kyn- 
nys. Kun aloitat, paluuta ei ole, sillä 
isket mustetta paperille. Mutta kuinka 
usein näin on — tai halutaan olevan - 
tänä päivänä? 

Harkitsin kirjoittavani tämän artik- 
kelin Freewritellä, mutta se olisi ol- 
lut vähän samanlainen stuntti kuin 
GEOS-pääkirjoitukseni Skrollissa 
2021.1. Tosiasia on, että Freewrite so- 
veltuu melko huonosti monen artikke- 
lini kirjoitustyyliin, enkä usko, että se 
olisi ollut paras väline tähänkään teks- 
tiin. Syytä sanoittaessani mieleni pala- 
si veteraanitoimittaja Niko Nirvin an- 
siokkaaseen artikkelinteko-ohjeeseen 
Kirjoittamisesta — Ajatelmia leipätyöstä 
Pelit-lehden juhlanumerossa 3/2022. 
Suosittelen tutustumaan siihen. Lupa- 
simme jo Twitterissä, että sen ohjeilla 
pääsee Skrolliinkin. 

Kirjoituksessa Nirvi kertoo olevansa 
kirjoittajana Kaaoslordi: ”Tyypillises- 
ti aluksi kirjoitan massaa, hajahuomi- 
oita ja tajunnanvirtaa, josta edes kym- 
menen Christopher Tolkienia ei saisi 
aikaiseksi Keskeneräisiä Jorinoita. Lo- 
pulta Kaaoksesta alkaa kehittyä vaik- 


ka idean siemen tai selkäranka, johon 
suojelupyhimykseni Francis Assosiaa- 
tiolainen alkaa tuottaa lopullista sisäl- 
töä. Alan muotoilla tätä massaa, pois- 
taa osia, siirtää niitä paikasta toiseen, 
liittää niitä yhteen ja rakentaa niiden 
välille siltoja” Niin minäkin monesti ja 
veikkaan, että useampi kirjoittaja kuin 
arvaammekaan. 

Hemingwayn — suosittelema lääke 
tyhjän sivun syndroomaan ei toki ole 
täysin vanhentunut: ”Write the truest 
sentence that you know? Aloita kir- 
joittamalla todenmukaisin lause, jonka 
tiedät. Teen näin useimpien artikkelei- 
deni kohdalla. Tämänkin jutun kirjoit- 
tamisen aloitin keskeltä, edellä olevas- 
ta lauseesta — ”Ajatus tyhjästä sivusta ja 
häiriöttömästä matkasta on houkutte- 
leva — teoriassa” — ennen kuin kirjoi- 
tin muuta, koska Freewrite-kysymys 
kiteytyy itselleni tähän. Hyvin harvoin 
paras teksti kuitenkaan syntyy lineaa- 
risesti alusta loppuun. Minunkin ar- 
tikkelini alkoi kasvamaan ylös- ja alas- 
päin edellä mainitun lauseen ympärille 

SISÄPOSTI 
PELIT... 


Sanomain jäljillä 

Edellisessä — Sirenin — sisä- 
piirissä mainitun MBCD- 
tuoteperheen lisäksi myös 
Pelit-lehti julkaisi näköisleh- 


ja levähti lopulta pieniksi erilliskamp- 
pailuiksi ympäri juttua. Nykyaikaisten 
työkalujen suurimpia vahvuuksia on 
mahdollisuus rakentaa tekstiä muovai- 
luvahan tapaan elävästä silpusta. Kaaos 
on kesytettävissä reaaliajassa. 
Kaaoksen hallinta on Freewriten 
akilleen kantapää, vaikka pienoista pa- 
rannustakin on tapahtunut. Kaksi en- 
simmäistä tuotesukupolvea mahdol- 
listivat tekstin muokkaamisen vain 
viimeisimpiä merkkejä poistamalla, 
mikä oli tavallaan heikennys jopa pa- 
perikirjoituskoneeseen verrattuna, 
koska paperia voi sentään tuunata ky- 
nällä seuraavaa puhtaaksikirjoitusta 
varten. Freewritellä suurempi muok- 
kaus vaatii siirtymistä tietokoneelle, 
jollaista häiriöttömyyden nimissä tus- 
kin on lähellä. Tämä uusin Freewrite 
ja sen pienempi matkaversio lisäsivät 
sentään WASD-näppäimiin nuolinäp- 
päintoiminnallisuuden, jolla voi siir- 
tää kursoria rivin tai sanan kerrallaan, 
mutta lopputulos on edelleen kauka- 
na tavanomaisen tekstinkäsittelyöh- 


jelman kyvystä liikutella ja palastel- 
la tekstiä. Ruudun tapahtumiin liittyy 
myös pientä tahmeutta; osa on sähkö- 
musteelle tyypillistä, mutta epäilen li- 
säksi lievää alitehoisuutta. 

Entä mistä tarkistat yksityiskohdat, 
sitaatit? Taustoitat äkkiarvaamatta lei- 
mahtaneen oivalluksen? Tavallisesta 
tekstinkäsittelyohjelmasta on helppo 
vaihtaa nopeasti web-selaimeen sekä 
hakea ja jopa siirtää sieltä tietoa. Aina 
mukana kulkeva internet on lähdete- 
osten kirjasto, jollaisesta Hemingway 
(ja puhdasoppinen Freewriten käyttä- 
jä) voi vain unelmoida. Onko häiriö- 
tön hetki edes tavoittelemisen arvoi- 
nen, vai olisiko parempi hallita kaaosta 
maksimaalisesti? Kuten vanha kansan- 
viisaus ja sittemmin postikorttitehtaili- 
ja Vivian Greene meitä muistuttavat: 
”Life isn't about waiting for the storm 
to pass... It's about learning to dance 
in the rain” Sekin on romanttinen idea. 

Freewrite ei sentään ole täysin vail- 
la toimintoja. Mukana on merkki- ja 
aikalaskureita, eri kirjasinkokoja sekä 


kerrottava tunnussana... 
jhh: Suomen Postin versio on, että lähetetään suoraan 
viesti ”lähetyksenne on uudelleenohjattu pakettiautomaat- 


1? 


tiin, olkaa hyvä! 


jtsiren: Suomen Postin versio tästä on, ettei tunnussanaa 
kerrota vastaanottajalle. 

heikkiket: Muistiinpanojutusta [Skrolli 2022.1] oli jostain 
syystä jätetty pois Emacs. Miksi??? Ei voi ymmärtää. 

lepinkainen: Org Mode for Emacs (orgmode.org) on kyllä 


ti-CD-ROMEeja vuosikerras- 
ta 1996 alkaen — mainoksista 
karsittuna, kuten MikroBit- 
tikin. Ensimmäinen vuosi- 
kerta löytyy edelleen Lehti- 
luukku.fi:stä (hakusana pelit-vanhat) ja Pelit CD-ROM £2:ta 
on nähty Archive.org-verkkokirjastossa (pelitcd2). Archive. 
orgista löytyi myös Tietokone-lehden vastaava pdf-kokoel- 
ma: Tietokone Plus CD 1997 (vuosikerrat 1994-1995). MB- 
netin Apaja-tiedostoarkisto on puolestaan tallennettu Kan- 
salliskirjastoon (lisää kirjastosta Skrolli 2018.2) ja sen nostoja 
on jo nähtävissä osoitteessa finna.fi. 


Vuosikerta- 
hakemisto 


Ohjelma- 


Tietoa 
arkisto ohjelmista 


Janne Siren 


Paperiton tulevaisuus 
Edellisen Sirenin sisäpiirin ja Skrollin teema paperin tule- 
vaisuudesta herätti keskustelua Skrollin lukijakanavilla: 
Eino Keskitalo: Postikaaos-jutut [Sirenin sisäpiiri, Skrolli 
2022.1, 2021.4] ovat erittäin arvostettavia, kun saa vinkkejä 
ja sellaista semiparasosiaalista vertaistukea. 
jtsiren: Oletteko törmänneet Amazonin uudehkoon ku- 
riiriratkaisuun, joka edellyttää kertakäyttöistä salasanaa pa- 
kettien vastaanottamiseen? Saadaksesi paketin, lähetille on 


kova, mutta toisaalta Obsidian on pätevä. 

metalisko: ...arvioidut sovellukset tulivat testiin sellaisen 
esikarsinnan kautta, missä painotin huomattavasti puheli- 
mella käytettävyyttä, koska puhelimella kirjoittamisen hel- 
pottuminen oli (ja on) yksi juuri tämän tutkimuksen tavoit- 
teista. 


Suomen postikaaos 


Chris Wilkins 05.04.2022 
Been away for daughter's graduation - came home 
toa pile of returns from Finland. | have no idea 


what is happening with the postal system there. 


Chris Wilkins 09 2 
14 returns from Finland this week over 2 days.. 


Kun olet odottanut uusia Fusion- ja Zzap!-lehtiä reilut kaksi kuukautta 
postitse Fusion Retro Booksilta (Chris Wilkins) ja syy paljastuu: palau- 
tuneet lähettäjälle ilman ilmoitusta. Hyvänä uutisena Fusion (fusion- 
retrobooks.com) ryhtyi keväällä tarjoamaan DHL-toimitusvaihtoehtoa 
mahdollisena ratkaisuna postivaikeuksiin. » 

mahdollisuus muotoilla tekstiä Mark- 
down-koodeilla esimerkiksi listojen 
merkitsemiseksi. Myös etuvaloa voi sää- 
tää tai kytkeä pois ja näppäimistökartan 
voi vaihtaa ohjelmallisesti kotimaiseksi. 
Fyysiset näppäinhatutkin ovat vaihdet- 
tavissa itse — erilliset ANSI-/ISO-teh- 
dasnäppäinsarjatkin olivat aikaisem- 
min tarjolla, mutta tästä vaihtoehdosta 
on kuulemani mukaan luovuttu. 


Egressi 

Myönnettäköön toki, että sekä minä 
että esimerkiksi Niko kirjoitamme ai- 
kakauslehtiin ja usein Asioista, joita 
esitellään tai arvostellaan. Aikakaus- 
lehtiartikkeli on siis epäilemättä eri- 
lainen työstettävä kuin Vanhus ja meri 
tai ikioma mielikuvitusmaa. Itse suun- 
nittelenkin käyttäväni laitetta silloin, 
kun jokin tajunnanvirtamaisempi teh- 
tävä on käsillä. Freewriten tekijät eivät 
myöskään väheksy muokkausvaihet- 
ta, vaan perustelevat muokkaamista 
hylkivää filosofiaansa taidealan opeil- 
la ja eteenpäin menevän liikkeen mak- 
simoinnilla —- muokkaus on tarkoitettu 


Mahdoton tullattava 


A 


Palvelussa on valitettavasti ruuhkaa. 


Kaiken EU:n ulkopuolisen kirjepostin alista- 
minen tullaukselle on ruuhkauttanut ajoittain 
jopa tulli.fi-verkkopalvelun, jossa ruuhka il- 
menee jonotusdialogina. Vieläkin pahempaa 
on luvassa, jos yrittää korjata virheellistä tul- 
lauspäätöstä esimerkiksi lähetyksen katoa- 
misen vuoksi tai siksi, että sisältö on nykyisin 
mahdollista tarkistaa vasta vastaanottamisen 
jälkeen. Tulli.fi: ”Hakemusten käsittelyaika on 
tällä hetkellä noin kahdeksan kuukautta.” 


Kuljetusliike P Lumiaho 
Tietoliikenne tietokoneiden välillä oli 
1970-luvulla harvinaista ja kallista. 
Tietojen siirtämiseen tarvittiin tielii- 
kennettä — tieto siirtyi paikkakunnal- 
ta toiselle autokyydillä. Kuljetusliike P. 
Lumiaho huolehti tiedon kuljettami- 
sesta kautta koko Suomen. 

Omat muistoni kuljetuksista ovat 
1980-luvun alkupuolelta. Tietokonei- 
den varaosien kuljetukset hoidettiin 
Lumiahon kuljetuksilla ja siihen pys- 
tyi aina luottamaan. Kuljetukset tuli- 

myöhemmäksi, eri laitteella tehtäväk- 
si työvaiheeksi. He kutsuvat Freewri- 
teä vedosteluvälineeksi. Internetistä 
löytyykin lukuisia Freewrite-faneja, 
jotka vannovat tämän freewriting- 
metodin nimeen. 

En silti malta olla pohtimatta kir- 
jailijoita, joiden tuotanto on jäänyt 
tai uhannut jäädä kesken, kuten J. R. 
R. Tolkien tai G. R. R. Martin. Mo- 
lemmat olivat tai ovat omanlaisiaan 
kaaoslordeja, jotka käyttivät vanhan- 
aikaisia kirjoitusvälineitä (jälkimmäi- 
nen omasta tahdostaan), joilla sitä 
kaaosta on vaikeampi saada kuriin 
kuin täysin moderneilla työkaluilla. 

Ehkäpä Tulen ja jään laulukin olisi 
jo valmis, jos kaikki vaan käyttäisivät 
terhakkaasti uusinta Wordia. 


SYIMIDJ 1ILANy 


= 


» ;: Freewrito 


Jos kirjoitustyylisi hyötyy häiriöttömästä ajatuksenvirrasta, jota ei juurikaan tarvit- 
se kirjoitusvaiheessa muokata tai verrata lähteisiin, Hemingwrite (999 $) tekee, mitä 
lupaa, ja vieläpä laadukkaasti. Siitä on saatavilla myös toiminnallisesti identtinen 
Freewrite Smart Typewriter -perusversio ilman Hemingway-kosmetiikkaa (649 $) 
sekä pienikokoisempi Traveler-matkapainos, jossa on valaisematon sähkömustenäyt- 
tö (499 $). Loppuvuodelle valmistaja lupailee lisäksi edullisempaa aloittelijamallia. 
Verkkokauppa (getfreewrite.com) toimittaa tuotteita myös Suomeen. 


vat sovitun aikataulun mukaisesti. 

Wikipedia ja Erkki Korpela (flight- 
forum.fi/topic/18800-lentohuolto-oy/) 
kertovat: ”Kuljetusliike P. Lumiaho 
Oy (aputoiminimenä Data Transport, 
1980-luvun lopulta Cargo Express 
Oy) oli Pentti Lumiahon 1970-luvun 
alussa perustama ympäri Suomen toi- 
minut pikarahtiyritys, joka erikoistui 
pankkien tietoaineistojen sekä lääk- 
keiden ja kemikaalien auto- ja lento- 
kuljetuksiin” 

”Aikana ennen tietoverkkoja perus- 
tuivat rahalaitosten tietojärjestelmät 
pitkälti paperisiin tai magneettinau- 
halle/disketille tallennettuihin doku- 
mentteihin, joiden perusteella tehtiin 
yöaikaan Helsingissä keskustietoko- 
neilla suuria eräajoja. Tätä varten pan- 
kit tarvitsivat nopean ja tehokkaan, si- 
säisen postin kaltaisen järjestelmän 
toimipisteiden ja 'pääkallonpaikan' vä- 
lille. Kuljetusalan yrittäjä Pentti Lu- 
miaho oli hoksannut markkinaraon 
ja kehittänyt koko maan kattavan au- 
tokuljetusten verkoston, joka yhdisti 
Suomen syrjäisimmätkin pankkitoimi- 
pisteet ja jonka ajossa lienee ollut par- 
haimillaan lähes sata autoa - Kuljetuslii- 
ke P. Lumiahon Peugeot 404 -farmarit 
olivat tuohon aikaan ilta- ja aamuöisille 


tielläliikkujille tuttu vastaantulija” 
Mauno Poikonen 


Olin 70-luvun lopussa kesätöissä pan- 
kin ATK-keskuksessa. Isoilla mat- 
riiseilla tulostettiin tiliotteita ja mui- 
ta dokumentteja pitkin iltaa ja yötä. 
Katselimme taukotilan ikkunasta kun 
Lumiahon pösöjä lähti taukoamatta 
kellarista kohti maakuntapankkeja do- 
kumentit kyydissään. Osa lennätettiin 
pienkoneilla. Järjestys oli selkeä: poh- 
joinen ensin, sitten keski ja lopuksi ete- 
lä. Silloin ei voinut edes kuvitella, että 
tulevaisuudessa kaikki tapahtuu säh- 
köisesti. Tosin, suomalainen pankkien 
maksuliikenne oli jo tuolloin Euroo- 
pan huippuluokkaa. 

Heikki Rantala 


PS. Kommenttini on tietysti otettava 
kesätyöntekijän näkemänä. 


Skrollin lukijakanavat: skrolli.fi/pika- 
viestimet. Kiitos Mauno ja Heikki jul- 
kaisuluvasta Kuljetusliike P. Lumiaho 
Oy -muistoille. Lisää muistoja ATK- 
kuljetusliikenteestä ja paljon muusta 
Facebookin Suomalaisen tietotekniikan 
historiaa -ryhmässä (facebook.com/ 
groups/733326956836475). 


Offshore 
on / off? 


Offshoresta — ei kilpaveneistä vaan edullisemman 
kustannustason maissa tuotetusta IT-palvelusta - 
liikkuu paljon stereotypioita, mutta Sultant of Con 
kertoo nyt todellisuuden ja miten sen kanssa pärjätään. 


että kilpailutukset ja kova hintaki- 
sa pakottavat yrityksiä välillä ha- 
kemaan kevennystä työvoimakustan- 
nuksiin. Tällöin katse kääntyy usein 
edullisemman kustannustason maihin, 
joissa koulutettu työvoima voi työs- 
kennellä selvästi Suomea edullisem- 
min. Säästöt — saati menestys — eivät 
silti ole läpihuutojuttuja, kun töitä siir- 
retään kaukomaille ”offshoreen”. Esi- 
merkiksi Nokian matkapuhelinpuolen 
taannoisen romahduksen analyyseis- 
sa on monesti nostettu esiin liiallinen 
ja epäonnistunut kehityskuluissa sääs- 
täminen offshore-ulkoistusten kautta. 
Kokemukseni mukaan on kuitenkin 
keinoja, joilla yhtälön voi saada toimi- 
maan. 


EX tosiasia IT-maailmassa on, 


Kulttuurimuurin varjossa 
Intia lienee Suomessa suurin offshore- 
siirtojen kohde. Maan verrattain korkea 
koulutustaso ja länsimaisiin ulkoistuk- 
siin varustautunut yritysinfrastruk- 
tuuri tekevät tästä houkuttelevaa. 
Intialaiset myös puhuvat usein eng- 
lantia kotimaassaan, joten kielimuuri 
on montaa muuta paikkaa vähäisem- 
pi. Ja mikä olennaisinta, matalan kus- 
tannustason vuoksi työvoimakustan- 
nukset ovat vastaavasti huomattavasti 
edullisempia kuin Suomessa, saati Kes- 
ki-Euroopassa. Olenkin tehnyt muun 
muassa intialaisten kanssa hommia jo 
muutaman vuosikymmenen. 
Riippumatta kuitenkin siitä, mistä 
maasta offshore-tiimi tulee — ja vaik- 
ka siitä kielimuurista päästäisiin ylitse 
— salakavalin vaara on nähdäkseni aina 
kulttuurimuuri. Hyvässä ja pahassa, se 
mikä meille Suomessa on tavanomaista, 
ei välttämättä ole sitä muualla. Varmis- 
ta siis ensinnäkin, että viestit ymmär- 
retään oikein. Toisille voi esimerkiksi 
olla vaikeampi tunnustaa, ettei viestiä 
ymmärretty tai jotain osattu tehdä, tai 
tämä ilmaistaan eri tavoin kuin Suo- 
messa on totuttu. Mikäli offshore-tiimi 


on kirjaimellisesti offshorena eli etä- 
nä, etäisyys tietenkin lisää viestintään 
oman haastekertoimensa. 

Kaiken lähtökohtana on varmistaa, 
että viestit löytävät perille ja ne ymmär- 
retään oikein. Asianlaitaa tulee tukea - 
esimerkiksi sijoittamalla yhdyshenki- 
1ö lähitiimistä offshore-porukkaan — ja 
seurata systemaattisesti. Toinen nyrk- 
kisääntö liittyy myös tähän seurantaan: 
älä ikinä oleta mitään. Älä ikinä oleta, 
että viestit ovat menneet perille, äläkä 
myöskään oleta, että niiden mukaan on 
toimittu. Älä jätä etätiimiä oman on- 
nensa nojaan pariksi viikoksi. Ilmei- 
sen hyväuskoisesti kompuroin tämän 
kanssa haasteen kanssa ensimmäiset 
15 vuotta urastani. Aivan liian usein jos 
oli mahdollista, että jotain ei ollut teh- 
ty, se oli mitä todennäköisimmin teke- 
mättä... ellen erikseen ja säännöllisesti 
varmistanut asianlaitaa. 

Omissa projekteissani yhteydenpito 
ja varmistelut alkavat pikkuhiljaa ole- 
maan sillä tasolla, ettei näitä pettymyk- 
siä enää tule. Mutta tätä työtä kulttuu- 
rimuurin molemmin puolin on vain 
jatkettava systemaattisesti. 


Pidä kiinni johtajista 

Yksi offshore-hankkeiden rakenteel- 
lisista ongelmista liittyy niiden volyy- 
miin. Kun yritys palkkaa työntekijän, 
hakuprosessi on tyypillisesti huolel- 
linen ja henkilökohtainen. Offshore- 
siirtojen yhteydessä saatetaan sen si- 
jaan tuoda hankkeeseen mahdollisesti 
jopa kymmeniä henkilöresursseja, 
usein jonkinlaisen suuremman ulkois- 
tusjärjestelyn osana, minkä yhteydes- 
sä yksittäisen tekijän soveltuvuuteen ei 
olekaan enää entisen kaltaista mahdol- 
lisuutta keskittyä. Ulkoistuskumppa- 
ni tekee omaa rekrytointiseulontaan- 
sa, mutta sen laatua on vaikea arvioida 
etäältä ja yhteensopivuus kohdeorga- 
nisaation tarpeisiin on harvemmin sa- 
malla tasolla kuin itse tehtynä. Karu 
tosiasia on, että osa offshoren säästöstä 


KOLUMNI 


on silkkaa määräalennusta, eikä sellai- 
nen aina pääty hyvin. 

Niinpä kuten missä tahansa massa- 
rekrytoinnissa, jokaista pätevää ja ai- 
kaansaavaa resurssia kohden tekijäjou- 
kossa saattaa olla useita alisuorittajia, 
joiden perässä vetäminen käy projektille 
pian kalliiksi — vaikka kuinka henkilöta- 
son kustannus olisikin matala. Kolmas 
neuvoni liittyykin pätevien tekijöiden 
tunnistamiseen. Tapahtui havainto sit- 
ten yhteisen tekemisen kautta tai ken- 
ties tyypillisemmin siksi, että kysees- 
sä on offshoresta jo aiemmin kykyjensä 
vuoksi paikallishommiin siirtynyt hen- 
kilö, pidä tunnistetuista osaajista kiinni. 
Offshore-puolella tällaiset osaajat ovat 
tärkeitä paitsi tekijöinä, myös siksi, että 
he ovat usein tehokkaita johtajia ja sil- 
toja kotimaansa kulttuurimuurin ylitse. 

Yhteen ongelmaan en ole vielä löy- 
tänyt lääkettä, nimittäin perisuoma- 
laiseen kateuteeni. Talvikuukausina 
kuuntelen Bangaloren toimipisteen ka- 
vereiden raportteja lämmöstä ja kat- 
selen ulos ikkunasta, jossa on -24 *C, 
sataa taas lunta, auto pitäisi laittaa 
roikkaan ja lumityötkin ovat tekemät- 
tä. Onneksi nyt on kesä ja kärpäset. 


Lähellä tai kaukana — ensi kertaan, 


Sultant of Con 


Toim.huom.: Con-sultant on jo mittatik- 
ku IT-alan lisäksi myös Skrollissa. Erään 
Skrolli-avustajan saatesanat artikkelil- 
leen hiljattain: ”Sisältönä tämän ei kai 
pitäisi olla pahempaa tuubaa kuin jot- 
kut Sultant of Conin pahimmat egoistiset 
avautumiset” Otamme jatkossakin vas- 
taan julkaisukelpoisia IT-avautumisia 
osoitteessa toimitusskrolli.fi. Jatkakaa! 

RIPLE YOUR FANTASIES. 
= 


PELIT 


FANIA SOS n Lead a Kingdom. 


Conguer 


ANRt 
= W 
antaa Ranya 


Teksti: Jukka O. Kauppinen 


SSI:n Advanced Dungeons & Dragons -pelien 
tunnettuja kultalaatikoita tutkataan oikein 
rakkaudella, kun selaat lehteä eteenpäin 

Retro Rewind -liitteen puolelle, sivulle 78. 
Mutta AD&D:n pohjalta tehtiin paljon muu- 
takin kuin vain kultalaatikoita. Tavanomaisen 
örkinmättämisen ja torneihin suljettujen kul- 
takutristen prinssien lisäksi fantasiamaailmoi- 
hin mahtuu myös politiikkaa, juonitteluja, 
uskomattomia lentäviä olentoja, taikuutta ja 
tietenkin sotaa. Miksipä suotta elää rinta rin- 
nan rauhassa, simaa nauttien, jos on vaikkapa 
mahdollista rakentaa uusi fantasianeuvosto- 
liitto hyökkäämällä naapurien kimppuun? 


SSI / SSI | 1989 | C64, PC, Apple II 


Yksi erikoisimmista ja parhaimmin minuun iskeneistä SSI:n 
AD&D-peleistä oli jotain aivan muuta kuin kultalaatikointia. 
War of the Lance kaivautui SSI:n geeniperimän ytimeen ja loitsi 
fantsuhommeloinnista täysimittaisen hardcore-strategiapelin. 
Vuoropohjaisessa fantasiastrategiassa ei ollut panssarivau- 
nuja, Waffen SS:ää tai lentokoneita. Laivoja sentään. Perin- 
teiset yksiköt korvattiin AD&D Dragonlancen maailmassa 
elävillä otuksilla ja roduilla, kullakin omanlaisensa yksiköt, 
magiat ja taktiikat. Pelaaja komentaa vapaiden valtioiden 
muodostaman Whitestone-liittouman armeijoita, jotka käy- 
vät raakaa sotaa Highlordin pahuuden armeijoita vastaan. 

E. 


The FIRST-EVER 


Peli pohjautuu Margaret Weisin ja Tracy Hickmanin Dra- 
gonlance Chronicles -kirjasarjaan, joiden suuri tarinasaaga 
kiertää nimenomaan War of the Lance -nimellä tunnetun so- 
dan tapahtumien ympärillä. 

Fantasia- ja strategiapelinä War oli ja on jotain aivan oman- 
laistaan. Pelaajan tavoite on houkutella omaan liittoumaan- 
sa puolueettomuuttaan vaalivia itsenäisiä valtioita, mieluus- 
ti toki ennen kuin ne joutuvat Highlordin hampaisiin. Niinpä 
diplomatia ja lähettiläiden käyttäminen on merkittävä osa ko- 
konaisuutta. Siinä sivussa pelaaja viskoo maailmalle kirjois- 
ta tuttuja sankareitaan, jotka saattavat matkoillaan löytää so- 
dankäyntiä auttavia artifakteja. Mitään joutavaa valtakunnan 
ylläpitoa tai talousmekaniikkaa pelissä ei ole — tämä on silik- 
koo sottaa. 

Sisäisesti se on edelleen huikea ja kiinnostava, mutta aika 
kömpelö pelattava tänään. Vaikka se julkaistiin järkevämmil- 
le koneille vuonna 1990, niin Amiga-versiotapa ei ole. Jäljelle 
jää hidas C64-versio levynvaihteluineen ja PC:n DOS-painos. 
C64:ää on toki helppo emuloida, mutta ei sillä tätä oikein enää 
nautinnokseen pelaa. Jäljelle jää siis dosboxailu ja näppäinohja- 
us. No, peli sentään pyörii tällöin rivakasti eikä levyjäkään tar- 
vitse vaihdella. Silti, ohjekirjatkin on hyvä lukea alkuun ja kä- 
dettää suosiolla muutama pikkusota, että suuresta sodasta saa 
otteen. Ei siis helppo retropelattava. 


daa; DAN W - 

FIGHTER 

CATAFULT 


Silicon Knights / SSI | 1993 | PC 


SSI palasi fantasiastrategioiden maailmaan kolme vuotta myö- 
hemmin Fantasy Empiresillä. Se ei ollut likimainkaan yhtä sy- 
vällinen saati fantastinen sotasimulaatio, vaan enemmänkin 
AD&D-versio Heroes of Might and Magicista. Niinpä D&D/ 


NRpRanr ONKII 
LSITYSSITOI 1 X ISIIULO 


n 
combat simulator! 


TS 


AD&D:n Mystaran maailman hallinnasta kamppaillaan nyt 
kevyellä rakentelu- ja resurssinhallintakuorrutuksella. 

Empiresillä SSI yritti tavoitella suurempien massojen suo- 
siota, mutta ainakin minun näkökulmastani epäonnistu- 
neesti. VGA-silmäkarkki ei haitannut, mutta bugit ja tylsäi- 
lyt kylläkin. Eräs outo bugi korvasi pelaajan suuren armeijan 
valtavalla laumalla katapultteja. Ja katapultit ei millään. Dip- 
lomatiajärjestelmästä ei ollut mitään hyötyä. Kiihkeimmät 
komentajat saattoivat loikata taistelukentälle mättämään vi- 
hollisia surkeassa toimintaosiossa. 

Heroestelu toimi paremmin. Pelaaja valtaa alueita, ottaa 
niiden tuotot parempaan käyttöön ja rakentaa läänityksil- 
leen uusia tai parempia sodankäyntiä edistäviä rakennuk- 
sia, etenkin koulutuskeskuksia. Joillakin erityisillä alueilla 
voi myös rakentaa uniikkeja yksikköjä. Sankareita, on myös 
heitä, armeijoiden taistelukykyyn voimaantumista isämeitä. 

Fantasy oli sellainen ihan ok -peli, mikä on tylyin mah- 
dollinen tuomio. Sen pelaamisesta ei jäänyt mitään pysyviä 
muistikuvia, eikä omankaan arvostelun lukeminen jälkikä- 
teen paljoa kelloja soittanut. Se vain oli. 

Hillsfar 
Westwood / SSI | 1989 | C64, Amiga, Atari ST, PC, NES, PC-88, PC-98 


Kultalaatikkopelit olivat hurjia hittejä, mutta kaikkiin ne ei- 
vät uponneet. Mokomat hidastempoiset laahustimet. Mikä 
fantasiapeli se sellainen on, jossa ei saa heiluttaa miekkaa ja 
katkoa päitä? 

Hillsfar tehtiin tyydyttämään toimintafanien nälkää, mut- 
ta oli siinä muutakin. Pool of Radiancen läpipelanneet pys- 
tyivät tuomaan siihen omat hahmonsa. Nämä tai uudet 
hahmot pystyi vuorostaan pulauttamaan ulos seuraavaan 
Forgotten Realms -peliin sen jälkeen, kun nämä olivat ke- 
ränneet Hillsfarissa roppakaupalla varallisuutta, varusteita 
ja kokemuspisteitä. 

Se vain oli, on ja tulee olemaan outo, huonosti ja jopa 
väärin ymmärretty peli. Hillsfarin kaupunkihan oli erään- 
lainen avoin kaupunki, viihteen ja barbaarisen urheilun 
keskus. Siellä kelpasi harjoitella miekkaa, magiaa ja sala- 
tieteitä. Viihtyä väkevästi ja opetella uusia taistelu- ja seik- 
kailutaitoja minipeleissä, joissa oli esimerkiksi miekka- 
taistelua areenalla, ratsastamista, hiippailua ja lukkojen 
tiirikointia. Tekijät yrittivät nivoa toimintapelinsä osaksi 
laajempaa kaanonia, mutta eihän se toiminut oikein kelle- 
kään. Siinä missä kultalaatikkokansa ei välittänyt toimin- 
nasta, niin toimintapelaajat eivät välittäneet keskiverrosta 
tai huonosta toiminnasta. Jos halusit katkoa päitä miekal- 
la, niin pelasit Barbariania. 


SSI:n AD&D-outolintu myi ihan hyvin, mutta ainakaan 
omassa näköpiirissäni sille ei ollut ymmärtäjiä. Itse yritin 
sitä muutamankin kerran, mutta en koskaan lämmennyt. 
Pelkkä fantasiasidonta ei riittänyt motivoimaan kehnojen 
minipelien pariin. Kerrontaa ja seikkailua pelissä riittää kui- 
tenkin mukavasti neljällä eri tarinalla, joten kyllähän siinä 
pelattavaa riitti, jos tällainen erikoisuus houkuttaa. 

Connecting to system. Please wait. 

Dark Sun Online: Crimson Sands 
SSI / SSI | 1996 | PC 


Esitelläänpä historiasta vielä yksi erikoisuus, nimittäin SSI:n 
AD&D-pelisaagan loppupäässä ilmestynyt MMORPG Dark 
Sun Online. 

SSI kehitti hurjasti MMORPG-maailmaa, sillä sekä Never- 
winter Nights että DSO julkaistiin jo ennen Ultima Onlinea. 
DSO vain ei oikein onnistunut, eivätkä ongelmat rajoittuneet 
pelkkään peliin. Suomesta käsin peli ei ollut edes järin nautin- 
nollinen. Lainaan juttuani vuodelta 1997: 

”Nimekkäimmän roolipelisaagansa nettiin siirtänyt SSI on 
hutiloinut ikävästi. Vaikka DSO kestää verkon lag-ongelmia 
Ultimaa paremmin, on peli muutoin pahasti takkuinen. Ympä- 
ristö on iljettävän tappava, eteneminen tuskallisen hidasta eikä 
vaisun stabiilissa maailmassa tapahdu oikeastaan mitään. Teke- 
minen rajoittuu kiltaleikittelyyn kunnon tehtävien uupuessa? 

DSO:sta tuli ajan mittaan vähän parempi, kunnes hakkerit 
löysivät sen lukemattomat heikkoudet ja huijasivat morpin pi- 
lalle. Lopulta peli tuomittiin kadotukseen, kun sen julkaisseen 
TENin online-pelibisnes romahti mahdottomuuteensa vuon- 
na 1998. 


Dragonstrike 
Westwood / SSI | 1990 | 
Amiga, PC, C64, PC-98, 
X68K, (NES) 


Lopuksi, eihän A&D- 
peleistä voi puhua 
mainitsematta — SSI:n 
hurjan erikoista lohikäärmelentosimulaattoria. Mutta jää- 
köön maininnaksi: peli kun on jo käsitelty Retro Rewind 
-numerossa, joka on julkaistu Skrollin 2021.1 liitteenä (s. 
118). Mars kaivamaan vanha Skrolli arkistosta (maksuton 
pdf-lehti: skrolli.fi/numerot)! 4 

PELIT 


EI NÄIN! 


Hyvä, paha raha 


Teksti: Mikko Heinonen 
Kuva: Manu Pärssinen 


elimedioissa uutisoitiin hiljat- 
p tain siitä, miten vanhojen pe- 

lien kuntoluokitusta ja arvon- 
määritystä tarjoavaa Wata Gamesia 
vastaan on nostettu ryhmäkanne hin- 
tojen manipulaatiosta. Yrityksen epäil- 
leen toimineen yhteistyössä Heritage 
Auctions -huutokauppayhtiön kans- 
sa ja paisutelleen pelien arvoa keino- 
tekoisesti komissioiden toivossa. Vain 
vähän aiemmin kerrottiin suurin ot- 
sikoin siitä, miten Super Mario Bros. 
myytiin 660 000 dollarilla ja Super Ma- 
rio 64 nousi yli 1,5 miljoonaan dolla- 
riin — Heritage Auctions -huutokau- 
passa, tietenkin. 

Oikeus antaa myöhemmin tuomi- 
onsa, kun Watan tilannetta on arvioitu 
kaikilta kanteilta. Minulla ei ole esittää 
pitäviä todisteita väärinkäytöksistä, jo- 
ten en ota niihin sinällään kantaa, mut- 
ta olen seurannut asiaa jo pitempään. 
Muun muassa tutkivaa journalismia 
You'Tubessa harrastava Karl Jobst nos- 
ti tilanteen esiin kesällä 2021 ja esitti 
näkemyksensä tueksi kasan todisteita. 
Löydät videon etsimällä hänen kana- 
vansa. 


Kunnon sika 

Videopelien kuntoarviointia eli grei- 
dausta on harrastettu jo pitkään. Osa 
harrastajista on kokenut tarpeellisek- 

si sulkea harvinaisimmat aarteensa si- 
netöityyn pakkaukseen ja antaa asi- 
antuntijan arvioida, miten hyvässä 
kunnossa kappale on. Tämä on eräs 
tapa pyrkiä jäädyttämään pelin arvo 
ja tavallaan pysäyttämään sen vanhe- 
neminen, vaikka greidaus ei toki lope- 
ta ROM-muistipiirien tai prässättyjen 
muovilevyjen ikääntymistä. On kui- 
tenkin aivan tavanomaista, ettei näitä 
hintavia keräilypelejä käytetä pelaami- 
seen, vaan harrastajalla on käyttöä var- 
ten joko toinen ”pelikuntoinen” kappa- 
le tai jonkinlainen muistikortinlukija. 
Ja onhan toki heitäkin, jotka vain ke- 
räävät pelejä keräämisen ilosta eivätkä 
koskaan pelaa kokoelmaansa. 

Greidaus laajeni pelien puolel- 
le muusta keräilystä, kuten urheilu- 
korteista, joiden arvo koostuu lähin- 
nä kahdesta asiasta: painoksen koosta 
sekä siitä, miten hyväkuntoisena kort- 
ti on päätynyt talteen. Harvinaisen 
kortin löytänyt harrastaja pakkasi sen 
huolellisesti, postitti arvioijalle ja sai 
sitten maksua vastaan kirjallisen arvi- 
on siitä, miten virheetön yksilö on ky- 
seessä — ja kortin takaisin paketoituna 
tyylikkääseen muovikoteloon. Pelien 
arvioinnin markkinoita aiemmin hal- 
linnut Video Game Authority (VGA) 
on osa laajempaa yritysrypästä, joka 
greidaa kaikenlaista tavaraa. 


Itse en ole koskaan lähettänyt pelejä- 
ni VGA!lle arvioitavaksi, koska en ole 
nähnyt siinä mieltä. Oman keräilyni 
lähtökohta on ollut, että pääsen kokei- 
lemaan ja tutkimaan kaikkea, mikä ai- 
emmin meni ohi, ja olen avannut suu- 
rimman osan ostamistani sinetöidyistä 
peleistä päästäkseni pelaamaan niitä. 
Tämä siitä huolimatta, että jo aloitta- 
essani harrastuksen yli 25 vuotta sitten 
osa porukasta jaksoi vaahdota edelleen 
kaupan muoveissa olevien eli shrinkw- 
rapped-pelien autuudesta. Tiedän kui- 
tenkin muutamia harrastajia, jotka 
ovat greidanneet pelejään. Usein ky- 
seessä on ollut juuri halu säästää kun- 
noltaan erinomainen kappale jälkipol- 
ville sinetöimällä se, mutta varmasti 
joidenkin mielessä on ollut myös jäl- 
leenmyyntiarvon korottaminen. Mut- 
ta mitä se maksaa? 

Oma keräilyharrastukseni alkoi ai- 
koinaan suurelta osin siksi, että tarjolla 
oli paljon tavaraa, jota kukaan ei tun- 
tunut haluavan. Minua se kiinnosti, 
ja kaikki merkittävimmät 1980-luvun 
kotimikrot ja pelikoneet oli mahdol- 
lista hankkia käytännössä taskurahoil- 
la kirpputoreilta ja osto- ja myyntiliik- 
keistä. Kului vuosia, ennen kuin edes 
aloin ostaa mitään internetin kautta. 
Tarkastelin juuri hiljattain myös eBay- 
kauppahistoriaani, ja vielä 15 vuot- 


ta sitten olen sekä ostanut että myy- 
nyt nykyisin erittäin arvokasta tavaraa 
muutamilla kympeillä. Huomattavaa 
on, että jo tuolloin puhuttiin hinnoit- 
telun eBay-hulluudesta, vaikka se tun- 
tuu nykynäkökulmasta naurettavalta. 
Useimmilla tuotteilla ei ollut juurikaan 
reaaliarvoa, joten vaihtokaupat mui- 
den harrastajien kanssa olivat se ylei- 
sin tapa kasvattaa omaa kokoelmaa. 

Myöhemmin kiinnostus harrastuk- 
seen kasvoi ja mukaan tuli paljon ih- 
misiä, joilla ei ollut välttämättä tarjo- 
ta vaihdossa mitään mielenkiintoista. 
Tästä seurasi luonnollisesti, että ta- 
varaa alettiin hinnoitella tarkemmin: 
miksi antaa hiluilla pois jotain, mitä on 
metsästänyt jopa vuosikausia. Ja kun 
uusi omistaja sitten myi esineen eteen- 
päin, siitä haluttiin vähintään saman 
verran tai enemmän, ja markkinoiden 
normaali hinnoittelukierto lähti käyn- 
tiin. 

Vanhan tavaran arvonnousu on osit- 
tain seurausta myös television reality- 
ohjelmista, joissa ostetaan esimerkiksi 
varastoja sokkona ja ”poimitaan” ta- 
varaa ihmisten nurkista jälleenmyytä- 
väksi. Osalle katsojia tärkeä osa viehä- 
tystä on se, paljonko tavaroilla tehdään 
voittoa — ja sitä kautta se, paljon- 
ko omiin nurkkiin kertyneen tavaran 
arvo voisi olla. Meilläkin on oma Huu- 
tokauppakeisari, mutta siinä yleen- 
sä käydään jakson lopuksi läpi, millä 
hinnalla tavarat on myyty, ja saattaapa 
mukana olla itse kauppakin videoitu- 
na. Amerikkalaisissa ohjelmissa sivuu- 
tetaan tämä vaihe ja ostajat saavat jopa 
itse arvioida, paljonko tuotteesta sitten 
saa myydessä. Fi ole kovin vaikea ku- 
vitella, että tämä rohkaisee arvioimaan 
hintoja reilustikin yläkanttiin. 


Ammattimies, hep, 
ammattimies 
Panttilainaamon (Pawn Stars) kaltaiset 
ohjelmat popularisoivat myös erilais- 
ten asiantuntijoiden käytön hinnoit- 
telussa. Kun tarjolle tuli henkilöstölle 
ennestään tuntematon tuote, soitettiin 
museon tutkijalle tai vastaavia tuottei- 
ta kaupittelevalle taholle, jolta sitten 
saatiin arvio autenttisuudesta, harvi- 
naisuudesta, myyntihinnoista tai jos- 
kus näistä kaikistakin. Juuri tällainen 
rooli nosti Wata Gamesin yleisempään 
tietoisuuteen. 

Wata-tyylinen — greidauslähtöinen 
hinnanmuodostus eroaa merkittäväs- 
ti tavasta, jolla keräilijät yleisesti ovat 


arvottaneet omia pelejään. Heidän 
keskuudessaan kalliita pelejä ovat sel- 
laiset, joita on vaikea hankkia, mutta 
joilla yleensä on jokin erityinen, kiin- 
nostava piirre: niitä on voitu tehdä 
vain hyvin pieni määrä, julkaista vain 
tietyllä alueella tai jopa vetää myynnis- 
tä. Myös pelin laatu tai historiallinen 
merkitys nostaa hintaa. Oikeusjuttu- 
jen vuoksi perutut pelit ovat tästä eräs 
hyvä esimerkki, japanilaiset räiskintä- 
peliklassikot toinen. 

Super Mario Bros. ei ole harvinainen 
peli sen enempää kuin Super Mario 
64:kään. Ei ole liioittelua väittää, että 
käytännössä jokaisella NES- ja N64- 
harrastajalla on kappale niitä tallessa, 
sillä juuri näitä pelejä myytiin konei- 
den mukana vuosikaudet. Tämä myös 
nostaa todennäköisyyttä sille, että jos- 
sain on edelleen tallessa vaikkapa ko- 
konainen laatikollinen avaamattomia 
SM64:iä, joiden pitäisi saada greida- 
uksesta samat huippupisteet kuin tämä 
yli miljoonalla myyty yksilökin. 

Sekä SMB että SM64 ovat kuitenkin 
erittäin tunnettuja pelejä. Siinä mis- 
sä satunnainen ohikulkija osaa tuskin 
nimetä Sega Saturnin legendaarisim- 
pia pystyyn vieriviä räiskintöjä, mel- 
kein jokainen heistä tunnistaa Ninten- 
don merkityksen pelien historiassa. Fi 
tarvita pitkiä perusteluita sille, miksi 
juuri tämä peli on arvokas — onhan se 
erinomaisesti säilynyt tai peräti avaa- 
maton yksilö kaikkien aikojen klassik- 
koa. Vähät siitä, että Super Mario 64:ää 
on valmistettu 12 miljoonaa kappalet- 
ta, SMB:tä yli 40 miljoonaa. 


Argumentum ad populum 
Tästä tekee mieli päätyä siihen joh- 
topäätökseen, että tarkoitus on tehdä 
peleistä spekulaation välineitä esitte- 
lemällä suurelle yleisölle helposti lä- 
hestyttävä kohde ja arvioimalla sen 
kasvattavan arvoaan vielä entisestään. 
Kun Super Mario Bros. myytiin vuon- 
na 2019 yli 100 000 dollarilla, Watan 
edustaja kiirehti lausumaan, ettei hän 
pidä miljoonankaan hintaa mahdotto- 
mana. Parin vuoden kuluttua, kevääl- 
lä 2021, päästiin jo 660 000 dollariin. 
Molemmissa tapauksissa kyseessä oli 
kyllä harvinaisehko painos pelistä — 
mutta vielä 10 vuotta sitten sen arvo 
olisi ollut noin promille tästä. 

Kuka sitten ostaa pelejä moisella 
hinnalla? Kuten arvata saattaa, ei ai- 
nakaan omaan lapsuuteensa kaihoisas- 
ti kaipaava retroilija, joka voisi samaan 


rahaan hankkia vaikka 4 500 NES Mini 
-konsolia. Ostajat — jos heistä edes mi- 
tään julkisuuteen kerrotaan — ovat iso- 
ja rahoja liikuttelevia pelureita, joiden 
tarkoituksena on pitää peliä omistuk- 
sessaan, kunnes sen arvo mahdollisesti 
nousee ennestään. Nollakorkojen aika- 
na pelin omistaminen saattoi olla hou- 
kutteleva sijoitus siinä missä tuorein 
kryptovaluuttakin. 

Hinnan noususta kuitenkin hyötyy 
merkittävästi myös näitä kauppoja te- 
kevä huutokauppatalo. Jokaisesta kau- 
pasta (ja siihen johtavasta arvioinnista) 
maksetaan tuntuva komissio suhtees- 
sa kauppahintaan, joten taloudellises- 
sa mielessä on erittäinkin houkuttele- 
vaa edistää narratiivia pelien valtavista 
ja yhä vain paisuvista hinnoista. Se tuo 
myös arvioijille lisää liiketoimintaa, ja 
kun yleiset pelit ovatkin nyt yllättävän 
arvokkaita, yhä useampi tavallinen ku- 
luttaja saattaa haluta lähettää omansa 
arvioitavaksi. Paljon harvemmalla kun 
on niitä Saturn-klassikoita. 

Karl Jobst esittää videollaan todis- 
teita erinäisistä yhteyksistä Watan ja 
Heritage Auctionsin johtohenkilöiden 
välillä sekä viittauksia aiempiin vas- 
taaviin tapauksiin. Oikeus arvioikoon, 
mikä osa tästä pitää paikkansa, mut- 
ta aikamoista sattumaa on, että vaik- 
ka VGA on greidannut pelejä vuosi- 
kymmenet ja huutokauppamaailmassa 
on paljon eri toimijoita, nämä jättihin- 
taiset kaupat ovat käytännössä kaikki 
Watan arvioimia pelejä, jotka on myy- 
ty HA:n kautta. 

Fi ole minun asiani arvioida kenen- 
kään rahankäyttöä, eikä mielipiteeni 
varmastikaan kiinnosta etenkään nii- 
tä miljardöörejä, jotka voivat maksaa 
keräilyesineistä mitä tahansa. Tyhmä 
ei ole se joka pyytää vaan se joka mak- 
saa, sanotaan — mutta ei tämä ole mi- 
kään vapaudut vankilasta -kortti. Os- 
tajaa yhdessä myyjän kanssa harhaan 
johtava asiantuntija ei ole asiantuntija, 
ja jos markkinoille yritetään luoda hin- 
takuplaa rummuttamalla asiasta julki- 
suudessa, se puree lopulta meitä kaik- 
kia nilkkaan, kun pelihistoria siirtyy 
spekuloijien käsiin ja sinetöidään pak- 
kauksiinsa. 48 


Tätä kirjoittaessani eBayssa on tarjolla 
Wiin Mario Party 9, jolle Wata on anta- 
nut arvosanan 9,4. Kun huutokauppaa 
on jäljellä 7 tuntia, sen hinta on 17,50 
dollaria. 

riitikon osa on aina vaikea, 
oli ala mikä tahansa. Onhan 
esimerkiksi — autotoimittaja- 


kin tavallaan kriitikko, joskin rauta- 
arvioihin liittyy monesti objektiivista 
mittaamista ja ominaisuuksien listaa- 
mista. Matkailutoimittajakin voi olla 
kriittinen, mutta ehkä harvemmin 
kriitikko — erilaisia lomakohteita har- 
vemmin arvostellaan kritiikin muo- 
dossa, hyviä ja huonoja puolia etsien. 

Elokuva-, musiikki- ja pelikriitikot 
sen sijaan... He tekevät jatkuvasti sub- 
jektiivisia tuotearvosteluja, joissa yrit- 
tävät antaa lukijoilleen selkeitä suosi- 
tuksia: onko tämä ostamisen arvoinen? 
Samalla viihdekriitikot ovat hyvin lä- 
hellä yleisöään, joka saattaa suhtautua 
juttujen aiheisiin todella tunteikkaasti. 
Vastuu on suuri. 


Arvostelijan arvostelua 
Usein unohtuu, että arvostelijat ovat 
ihan oikeita ihmisiä, joilla on omat 
mieltymyksensä ja vain rajallinen mää- 
rä tunteja vuorokaudessa. Jonkin tietyn 
elokuvasarjan teokset tai bändin albu- 
mit on mahdollista katsoa ja kuunnella 
päivissä tai viikoissa. Pidemmällä aika- 
välillä muisti tosin tekee aina tepposen- 
sa — eihän kukaan voi muistaa kaikista 
kaikkea. Tai edes ohikiitävästi jotain, jo- 
kaisesta. Ja tokkopa monikaan on jokin 
sarjan tai genren kaikkia teoksia katso- 
nut, kuunnellut tai pelannut. 

Pelit ovat joka tapauksessa vaikeam- 
pia. Äärimmäiset fanit saattavat pela- 
ta jonkin pelisarjan kaikki osat, jopa 
läpi, mutta yksittäiset pelit voivat viedä 
kymmeniä ja satoja tunteja. Harva pys- 
tyy olemaan yhtaikaa yleistoimittaja, 
jolla on kosketuspintaa kaikenlaisiin 
peleihin, että johonkin genreen tai pe- 
lisarjaan erikoistunut erikoistoimittaja. 

Olen nähnyt vuosien ja vuosikym- 
menten mittaan lukemattoman mon- 
ta parkunaa, joissa vaaditaan, että pe- 
lisarjan uusimman osan arvostelijan 
pitäisi olla pelannut kaikkia aiempia- 
kin osia, mieluiten läpi. Tämähän on 
täysin järjetön ja mahdoton vaatimus. 

Omalla urallani olen usein ollut 
päinvastoin erittäin tyytyväinen, jos 
olen saanut jatko-osan arvostelijaksi 
henkilön, jolle sarja on täysin uusi tut- 
tavuus. Vielä parempaa, jos genrekin 
on ennestään outo. 

Silloin arvostelu ei ole enää vertai- 
lu edellisiin osiin tai valitusta siitä, mi- 
ten kaikki oli ennen paremmin. Tuo- 
reet kädet tuovat tuoreen näkemyksen. 

osa XXI: 


pelitoimittaja 
itkee yksin yössä 


Teksti ja kuvat: Jukka O. Kauppinen 


Mikä on pelitoimittajan vastuu? Kelle peliarvosteli- 

ja on vastuussa? Ketä arvostelijan on ajateltava, kun 

hän rustaa arvostelupelilleen pisteitä? Kuka lohdut- 
taa arvostelijaa, kun hän ei osaa päättää? 


Silloin on aivan yksi ja sama, mitä pa- 
rutaan kokemattomasta arvostelijas- 
ta, koska eihän pelejä tehdä pelkästään 
vanhoille faneille. Tarvitaan myös uut- 
ta verta, uusia kokeilijoita, uusia fane- 
ja. On aina niitä, joille peli on tuore 
elämys, joten miksi ihmeessä pelejä ei 
katseltaisi myös heidän silmillään? 
Peliarvostelijan elämä onkin paljolti 
sitä, että pelejä tulee ja menee, yhtenä 
virtana. Mitä minä edes pelasin viime 
viikolla? Itse kullakin on omat suosik- 
kipelinsä ja -genrensä, mutta miten 
usein niitä ehtii edes pelata, kun en- 
sin pitää käydä töissä tai hoitaa opinto- 
ja, olla, nukkua ja vielä sorvata johon- 
kin väliin arvostelupelien pelaamista ja 
arvostelujen kirjoittamista. Joskus Elä- 
mälle jää harmillisen vähän tilaa. 


Kritiikin matematiikka 

Yksi asia on silti aina vakio: varsinai- 
sen kritiikin lopullinen takominen ja 
pisteiden anto. Silloin muinoin tähän 
ei ollut ohjeita. Kun aloitin peliarvos- 
telujen tekemisen muun muassa Kes- 
kisuomalaiseen, Savon Sanomiin, Ii- 
salmen Sanomiin ja Salmettareen, niin 


arvosanat olivat aika hatusta vedet- 
tyjä. Varmasti sinnepäin, mutta oh- 
jeiden puuttuessa yritin muistaakse- 
ni tiirata isompien poikien esikuvaa ja 
päätellä, kuinka he oikein antoivat ar- 
vosanojaan. Mistä kaikista kategoriois- 
ta pisteitä edes annettiin? Grafiikasta? 
Musiikista? Ääniefekteistä? Pelatta- 
vuudesta? Omaperäisyydestä? Katego- 
riat elivät lehdestä ja palstasta toiseen, 
samoin pisteet. Annettiinko tähtiä? 
1-5 vai 1-10? Oliko arvosana pro- 
sentuaalinen 0-100 tai 0-1000, kuten 
eräässä brittilehdessä? 

Tähdethän ovat selkeitä ja olen itse 
vannoutunut 0-5 tähden kannattaja. 
Se on selkeä. Pelaaja-lehden pistey- 
tysjärjestelmä on jopa raaka, sillä sen 
0-10-pisteet ovat upean armottomat. 
Pelaajan seiskahan on muiden lehtien 
kasi tai ysi, joten kehuista huolimatta 
keskiverto ulkomainen PR-vastaavaa 
kauhistuu kurjaa arvosanaa. 

Sitten piti vielä päättää arvosana, oli 
pistejärjestelmä mikä tahansa. Muis- 
tan etäisesti laskeneeni esimerkiksi 
grafiikan, äänten ja pelattavuuden kes- 
kiarvoja ja puntaroineeni, että näyt- 


kone: 0-64 


grafiikka: K X X & x 
ei ole 
vaikeus: X X X 


kiinnostavuus: 


Äänet; 


yleisar 


Jukka 0, 


K KK & & 
Vosana: % ky x * 


Kauppinen 


c Y ta pila 
Melkein hyvä idea, mutta EF 
- Kokonaisuus 5 
+ 4 — Pelattavuus 5 Kokon 
E ) 7 — Känet * F 
Grafiikka / aN 
Grafiikka: 9 
Aänet: 7 


Pelattavuus: 8 
Kiinnostavuus: 6 
Yleisarvosana: — ** 


Jukka O. Kauppinen 


100-90 Megapeli, siis alansa ehdotonta kärkeä etc. 


80-89 loistopeli 
71-79 hyvä peli 


50-70 keskitasoa, 70 = keskitason peli 


00-49 roskaa vaihtelevalla skaalalla 


täisikö tämä järkevältä. Niin, keskiar- 
voja. Jossain kohtaa viimein hoksasin, 
että eihän loppuarvosanan tarvitse 
olla missään suhteessa pelin osa-aluei- 
den arvosanaan. Peli on hyvä, jos se on 
hyvä. Tai se voi olla kurja, vaikka gra- 
fiikka ja äänet olisivat tosi upeat. Moni 
strategiapeli oli minusta todella oiva, 
vaikka eivät ne silmää hivelleet. 

Hissukseen arvosanoille löytyi lin- 
ja. Myöhemmin isoissa lehdissä arvos- 
telujen tekoon annettiin jo ohjeita, jon- 
kin verran ajatusmaailmaa pisteisiinkin. 
Nekin silti tulivat paljolti lehden ylei- 
sen linjan ja arvostelijoiden omien aja- 
tusmaailmojen kautta. Lisäksi jokaisella 
oli omat mieltymyksensä ja jopa pintty- 
mänsä. Miten paljon arvosanassa anne- 
taan tilaa omalle genrerakkaudelle, kuin- 
ka ehdottoman totaalisen objektiivinen 
pitäisi yrittää olla? Olen paininut luke- 
mattomat kerrat tunteiden ristiaallokos- 
sa: minä tykkään, mutta moni muu tasan 
ei. Kenelle siis teen arvostelun? 

Markku Alanen, MikroBitti-lehden 
legendaarinen päätoimittaja, ynnäsi asi- 
an hyvin. Kirjoitat lukijalle mutta myös 
itsellesi — et toimitukselle tai pelitalon 
PR-vastaavalle. Omasta näkökulmastasi. 

Ja niinhän sitä pitääkin. Tuntuuko 
juttu valmistuessaan omalta ja rehelli- 
seltä? 

Joskus jutut saattoivat mennä maa- 
lin ohi. Fi tietenkään minulta, minä- 
hän olen ehdottoman subjektiivisen ob- 
jektiivisuuden faktapohjaisen realismin 
kävelevä artifakti. Mutta ehkä jotkut 
kollegat jossain antoivat omien fiilisten- 
sä keulia vähän liikaa. Rajansa faniudel- 
lakin. Joskus uutta lehteä lukiessa vähän 
nolotti kollegojen puolesta, kun kerron- 
nassa oli selvästi lähdetty kiitolaukalle. 
”Tästä lukijoilta tulee sanomista” ja niin 
tapahtui. 


Grafiikka 10, kiinnosta- 


vuus 8, toteutus 9 
Vuus8=9/10 p.  pelatta: 


ra 87 ään 8, pel 8, kii 7 ja 
kokonaisuus 8. 


Pelit-lehden pisteremontti 
Kerrottakoon tarina kulissien takaa. 
Pelit-lehden alkuaikoina käytössä ei ol- 
lut vielä selkeitä arvostelukriteereitä, 
joten kirjoittajat rypivät vallattomasti 
pistepellolla. Annettiin mitä annettiin, 
mikä hyvältä tuntui, tunnepohjaisesti. 

Entropia kasvoi samaan tahtiin kuin 
arvostelujen pisteet. Kelvollisen, hy- 
vän ja huipun pelin pisteet hilautuivat 
ylemmäs ja ylemmäs. 80 pistettä oli pa- 
skapeli. Vasta 90 yläpuolella puhuttiin 
edes kelvollisesta. Eräässä lukijakir- 
jeessä moitittiin, että miksi arvostelija 
antoi pelille X vain 94 pistettä, sillä hä- 
nestä se oli ainakin 95:n arvoinen. Pis- 
teiden liikkumavara kutistui kammot- 
tavan pieneksi. 

Niinpä päivänä eräänä toimitukses- 
ta soitettiin ja kysyttiin, että oikeasti- 
ko olen antamassa eräälle roolipelil- 
le 97 (tai 98) pistettä. Kyllä. Perustelin 
päätökseni ynnäämällä viime aiko- 
jen arvostelupisteitä ja toteamalla, että 
muihin genrensä edustajiin verrattu- 
na piristävän erilainen ja tuore teos 
ansaitsee keskivertoa paremmat pis- 
teet. Viimeistään sillä hetkellä kaikki- 
en oli pakko katsoa peiliin. Eihän tässä 
ole enää mitään järkeä, jos oikein hy- 
vän pelin raja meni 95 pisteen tienoilla. 

Pisteremontti alkoi. Ensin pisteitä 
viilattiin vähän alaspäin, sitten enem- 
män. Aikanaan pisteille luotiin jonkin- 
lainen malliasteikko. Se oli tärkeä vaihe 


niin Pelitin kuin suomalaisen pelijour- 
nalismin alalla. Villiintyvä pisteinflaa- 
tio raivattiin järkevämpään kuosiin ja 
arvosteluihin saatiin jatkuvuutta, jopa 
vertailukelpoisuutta. Siksi alkuaikojen 
Pelittien pisteisiin kannattaa suhtautua 
myös tietyllä epäilyksellä. Eivät kaik- 
ki ne yli 90 tai yli 95 pisteen pelit ole 
oikeasti sen arvoisia superklassikoita 
— mutta kun edes jollain tapaa kelvol- 
lisen pelin raja meni siinä älyttömässä 
90 pisteessä. 

Mainitsin aiemmin objektiivisuu- 
den. Sekin on yksi kriitikon perintei- 
sistä haasteista ja jopa likasanko, jota 
kriitikoiden päälle yritetään usein kaa- 
taa. Mikä maksaa, kun jutut eivät ole 
objektiivisia? Miksi arvostelija antaa 
omien mielipiteidensä ja näkemysten- 
sä näkyä? No hellanlettas. Täysin ob- 
jektiivinen peliarvostelu on umpikuiva 
listaus pelin ominaisuuksista. Kriitikko 
ei ole kriitikko, jos hänellä ei ole mie- 
lipiteitä. Hänen tehtävänsä on nimen- 
omaan sukeltaa teosten maailmaan ja 
tarjota siitä oma, täydellisen subjektii- 
vinen ja ehdottoman puolueellinen nä- 
kemyksensä. 

Jos lukija ymmärtää, hyvä. Jos ei, 
eipä voi mittään. Senkin oppiminen oli 
oma kasvutarinansa — ja varmasti yhä 
edelleen jokaiselle kirjoittajalle/kriiti- 
kolle. 4 


Jukka O. Kauppinen alias Grendel/Byterapers on pitkän linjan toimittaja, joka kirjoitti en- 
simmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muas- 
sa videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukka&skrolli.fi 

Oikaisuja ja huomioita 
krolli 2022.1:n paperiversiossa on kaksi virhettä, jotka on korjattu säh- 
köisessä näköislehdessä: 

Disco Elysium -artikkelissa (s. 50) Aleksander Rostovin haastattelusi- 
taatissa sana kodanikunimi oli suomennettu ”porvarinimi”. Kirjoittajan käyttä- 
mä sanakirja Eesti-soome sönaraamat vuodelta 2015 antaa suomennoksen ”por- 
varillinen nimi”, mutta tämä on virhe. Parempi käännös on virallinen nimi” ja 
tähän muotoon se korjattiinkin pdf-jakeluun. Oikaisu: Ronja Koistinen. 

JOKstoriaan (s. 90) oli lipsahtanut C=lehti lauseeseen ”Printti ja C=lehti sai- 
vat molemmat alkunsa vuonna 1984..? C=lehden paikalla pitäisi lukea Mikro- 
Bitti, joka perustettiin 1984. MikroBitin lähtölaukauksena pidetään lisäksi sen 
emolehden Tietokoneen vuotta aikaisemmin aloittamaa Mikro 2000 -liitettä 
(1983-1984). Mikro 2000 oli hyvin tutun oloinen, Wallun ja Jyrki Kasvin pa- 
nosta myöten — myös Tuija Linden ja Petteri Järvinen olivat mukana. C=lehti 
sitten käynnistyi vasta 1987, kuten mainitsimmekin virhettä edeltäneellä sivulla. 

Muita oikaisuja ja huomioita Skrolliin 2022.1 ja vähän aikaisempiinkin: 

Antti Nuortimo bongasi virheen Sana Adasta -artikkelin viidennen pikkulis- 
tauksen toiselta riviltä (s. 64-66): Histogrammi-muuttujan nimeen oli lipsah- 
tanut ylimääräinen r: Historgrammi. Antti havainnoi aiheellisesti myös, että 
mainittujen epäsuorien tyyppimuunnosten yleisempi nimitys on implisiittinen 
tyyppimuunnos (implicit/automatic type conversion/casting). Lisäksi selven- 
nyksenä ”off by one -errorit” eivät rajoitu artikkelissa mainittuihin nolla-alkui- 
siin taulukoihin, vaan ”niitä ilmenee myös esim. päiviä, vuosia tai aidanseipäi- 
tä laskettaessa” ilman taulukkoakin (fencepost error). 

Skrollin 2022.1 artikkelissa Pelien historiaa podcast-muodossa (s. 83) 
oli virheellinen sukunimi: Häelsbeck. Saksalaisen muusikon nimi on 
Chris Hälsbeck. Kansainvälisesti mies itse käyttää sukunimes- 
tään kirjoitusasua Huelsbeck, joka sallittaneen vaihtoehtona, 


VAKIOT 


Kuka tätä lehteä 
oikein kirjoittaa? 
Yleensä kirjoittaja mainitaan otsikon 
alla, joskus kuitenkin vasta lopussa. Luin 
[Skrollin 2021.4] Huonointa kotitietoko- 
netta ja jossain kohti piti tarkastaa, että 
kukas näin kiivaasti kirjottaa (ei huo- 
no asia, eikä mielipidettä itsellä) ja et- 
sin kirjoittajaa otsikon alta... Jos kirjoi- 
tus jakautuisi usealle sivulle, kirjoittajan 
tarkastus lopusta vaatisi ylimääräistä si- 
vujen kääntelyä. 

zille 


Kiitos kommentista, otetaan muistiin. Kir- 
joittajan nimi onkin yleensä Skrollissa ar- 
tikkelin alussa, paitsi hyvin lyhyissä ju- 
tuissa taittosyistä tai sellaisissa, joissa 
on jokin poikkeava teemoitus tai kehys- 
tys, jossa kirjoittajaa ei haluta heti kätte- 
lyssä korostaa. Huonoin kotitietokone -ar- 
tikkeli oli pakina, joten se olisi voinut olla 
jopa vailla kirjoittajan nimeä. Mietitään 
tapauskohtaisesti. 

Janne Siren 


Ada Suomessa 1981 
Hyvä Ada-juttu [Skrollissa 2022.1]. Jäin 
kuitenkin kaipaamaan mainintaa, miten 
sitä aikoinaan käytettiin Suomessa: "Mi- 
konpäivänä 1981 vihittiin käyttöön myös 
Nokian uusi piirilevytehdas. Tärkeiksi tee- 
moiksi nousivat MikroMikko, MPS10, 
ADA, ergonomia ja piirilevytehdas." (net. 
fujitsu.fi/fi/historia/mikrotietokone/5 ' 
mikromikko/) 

Hannu Häkkinen 


Lisää kiitos 

Hyvin tehty lehti ja hyvät jutut. Kiva on lu- 

kea, kiitos. Teidän pitäisi vain tehdä lehteä 

päätoimisina ja saisi ilmestyä useammin! 
Robert Nylund 


Skrollin lukijakanavat 


Palautetta voi lähettää jatkossakin Skrol- 


lin lukijakanavien (skrolli.fi/pikaviestimet) 
ja palautesivun (skrolli.fi/palaute) kautta. 


Ohessa myös suora OR-koodi ja kutsulink- 
ki Skrollin Dis- 

cordiin, jossa 

on yli 700 jä- 

sentä sekä sil- 

lat Matrixiin 

ja IRCiin. Ter- 

vetuloa! 


mutta näiden välimuoto Hielsbeck on silkka virhe. Virhe löy- 
tyi lisäksi Skrollista 2015.1 (Salonkikelpoista pelimusiikkia, 
s. 31-33) ja arviolta yli tuhannesta muustakin verkkosivuosu- 
masta, joten olkaapa varovaisia siellä interwebsissä. 
JOKstoriassa (s. 90) mainittu Baron Knightloren Pelikop- 
teri oli MikroBitin pelivinkkipalsta, ei uutispalsta. Kiitos Jari 
Sihvola kahdesta viimeisestä havainnosta. Yritimme teroittaa ha- 
vaintoja myös kirjoittaja Jukka O. Kauppiselle, joka vastasi fi- 
losofisesti: "muistan: 3 sekuntia, sitten kultakala ui jo pois." Tätä 
voinee pitää lupaavana merkkinä, sillä uusimpien tutkimusten 
mukaan kultakalan muisti kestää sekuntien sijaan jopa vuosia. 
Kiitos, että olette olleet tarkkana, arvon lukijat! 4 
Teksti ja kuva: Janne Siren 


discord.com/invite/zG3P6VrHjW 

SKAROLLI 


A 
SITTEN 


Janne Siren 


utustumme Skrolli 6,4 vuotta 

sitten -palstalla Skrolli-lehden 

historiaan. Nyt vuorossa on 
Skrollin kolmannen varsinaisen vuosi- 
kerran viimeinen ja englanninkielisen 
Skrollin ensimmäinen numero. Olipa 
kerran synkkä ja myrskyisä yö, tarkal- 
leen 6,4 vuotta sitten... 


Skrolli 2015.4 
Kaikkien aikojen kolmas joulu-Skrol- 
li ilmestyi 14. joulukuuta 2015. Toisin 
kuin kahdessa aikaisemmassa joulu- 
kuun numerossa, tällä kertaa kannessa 
ei ollut talvimaisemaa, vaan lehden au- 
diojuttujen ja muiden artikkeleiden in- 
spiroima modulaarinen paneeli. Sivuja 
lehdessä oli 84, mikä oli tässä vaiheessa 
vakiintunut Skrollin hetkelliseksi ko- 
kokatoksi, kuten kerroimme aiemmin 
esimerkiksi Skrollissa 2021.4 (s. 46). 
Alkuvuosien Skrolli-jutut olivat mel- 
ko lyhyitä. Useimmat artikkelit olivat 
aukeaman tai kahden kokoisia, ja pi- 
sin varsinainen juttu oli seitsemänsi- 


SKAGELEI: 


Tietokonekulttuurin erikoislehti 


2015.4 


SKROLLI.FI 


»” & E 
koodisatuja 


Neuvostotasavallan 


j Pelaamalla 
tietokoneet 


koodaajaksi 


Biohakkerointi 
Diabetes 


C++ BASIC — SAILFISH 


vuinen. Niinpä sivumäärään mahtui 
melkoinen aiheiden ilotulitus lännen- 
peleistä Neuvostoliiton tietokoneisiin 
sekä diabetesteknologiasta äänisyntee- 
siin — ohjelmointia ja verkkokulttuuria 
unohtamatta. Emme kuitenkaan sääs- 
telleet sivuja yhdessä asiassa... toteut- 
taessamme edelleen voimassa olevaa 
mantraamme: Skrolli painaa ohjelma- 
listauksia. 

Nelisivuisen Sailfish-artikkelin pe- 
rässä oli nimittäin peräti kolme sivul- 
lista Ot-listauksia, vieläpä merihen- 
kisellä originaalitaiteella koristeltuna. 
Muistan ehdottaneeni tilaongelmien 
koittaessa, että osa listauksista olisi jul- 
kaistu ainoastaan verkkojatkoilla. On- 
neksi järki ja muu toimitus voittivat, 
joten tarvittu tila löydettiin muualta. 
Paperilistausten idea ei toki enää ole 
se, että niitä naputellaan lehdestä, mut- 
ta niillä on edelleen arvoa sisälukuhar- 
joituksina. Tässä tapauksessa myös ne 
piirrokset olivat hienoja ja paperille 
ikuistamisen arvoisia. 

Skrolli painaa myös sarjakuvia.! 
2015.4 oli tosin toistaiseksi viimeinen 
lehtemme, jossa julkaistiin Wallun tai- 
teilema sarjis. Mikrokivikausi 4/2015 
osui ja upposi otsikolla Eron het- » 


' Skrollissa on Wallun ja hovisarjaku- 
vamme Turrikaanien yön piirtäjän (Jarkko 
Nääs) sarjakuvataiteen lisäksi julkaistu 
Sonja Luoman peliaiheista sarjakuvaa 
numeroissa 2018.2 ja 2018.4 - sitä tilat- 
tiin yksittäiskappaleita lisäämään moder- 
nia sisältöä Skrolliin. Voisimme mielel- 
lämme julkaista lisääkin; toimitusaskrolli.fi 
kuuntelee. Skrollissa 2018.1 oli lisäksi Janne 
Sirenin eräänlaiseen sarjakuvamuotoon 
sovittama Toni Kortelahden Take the Pill 
-mainosvideo. Take the Pill -Skrolli-mai- 
noksen ideoi Ninnu Koskenalho. 


SRKREIEENNS! 


Computer culture magazineInternational Edition 


ingup'a 

VAKIOT 


1000 


VUOTIA 
SITTEN 


”Skrolli 6,4 vuotta sitten voi olla 
hyvä [palsta], mutta 6 ja 4 tun- 
keminen väkipakolla yhteen 
jopa otsikkotasolla on vähän 
kaluttu vitsi? -tuntematon lu- 
kija. Vitsille löytyykin esikuva jo 
Skrollin muinaishistoriasta. 


Skrollin — julkinen — tarina = al- 
koi Skrolli 2012.0 -näytenume- 
rosta — WÄRK:fest-tapahtumassa 
20.10.2012. Jo ensimmäistä kant- 
ta koristi Skrollin tuttu pikselilogo, 
jonka vuonna 2018 kevyesti päivi- 
tetty versio on edelleen käytössä. 
Skrolli-aktiivi Susanna Viljanmaa 
muisteli logon syntyä myöhem- 
min: ”Logo on useamman ihmisen 
kollaboraatio. Wing [Elias Linja- 
ma] teki siihen ehkä suurimman 
osan. Tein siitä lopullisen vekto- 
roinnin? Manu Pärssinen teki 
vuoden 2018 kohotuksen. 

Skrolli 2012.0 ei kuitenkaan ol- 
lut ensimmäinen Skrolli-näyte. 
Sitä edelsi Skrolli 2013.1:n koeve- 
dos 28.9.2012 — kunnioitettavan 
varhainen tuotos, kun otetaan 
huomioon, että koko projek- » 


2013.1 


2,56€ 
SKROLLI.FI 
N 


Tekniikkaharrastajan erikoisjulkaisu 


”Identiteettini varastettiin” 
3D-grafiikka ja o 
matematiikka s.12 

Mandelbulbin 


kolmiulotteiset 
fraktaalimaailmat s.17 


EI TOD NÄIN .2 


Kauhutarinat epäonnistuneista kotiteatterin 
viihdelaitteista! Katso kuvat! 


[3 
ma 

ti oli käynnistynyt vasta 6.9. ja toi- 
mitus perustettu 23.9. Silloin men- 
tiin eikä meinattu! Koevedokseen 
oli hahmoteltu muutamia teemo- 
ja, jotka päätyivät osin Skrolliin 
2012.0 ja osin 25.3.2013 julkais- 
tuun ensimmäiseen varsinaiseen 
numeroon 2013.1. 

Kaikkea ei kuitenkaan päästetty 
eikä ollut edes tarkoitettu jatkoon. 
Ensimmäisessä koevedoksessa oli 
muun muassa varhainen logokan- 
didaatti ja iskulause-ehdokas sekä 
jonkin verran täytetekstiä, josta 
alla profeetallinen poiminta... 


Häiritsevä teksti välissä 
Tungetaan tää kohta täyteen 
tekstiä, joka ei istu taittoon eikä 
liity juttuun mitenkään. Laatik- 
ko on tiellä ja häiritsee lukemista. 
Tsekkaa jos et usko! 

— Leipätekstiä katkova laatikko 

Skrolli 2013.1:n koevedoksessa. 


Entä se numerovitsi? Skrolli 
2013.1:n koevedoksessa irtonume- 
rohinnan paikanpitäjä muistuttaa 
myös kakkosen potensseja: 2,56 €. 
Esimerkkihintaa ei käytetty oikeas- 
ti — Skrolli 2013.1:tä myytiin vuosi- 
tilausten osana (7,5 €/numero). 

Tämän tekstilaatikon logo sen si- 
jaan on pelkkää Skrolli-trollausta. 
Tietäjät tietää. 1 


SKROLLI 


ki kun lyö, se miestä näin syö. Kysees- 
sä on naseva lopetus. Hopeareunuk- 
sena tämä sarjakuvan mentävä aukko 
avaisi tien spektaakkelille nimeltään 
Turrikaanien yö — sitä oli ennakkoläm- 
mitelty jo Skrollissa 2013.4, mutta vas- 
ta Mikrokivikauden jälkeen aloimme 
panostamaan sarjakuviin toden teol- 
la. Kerroimme Skrollin ja Wallun kak- 
sivuotisesta matkasta tarkemmin tällä 
palstalla Skrollissa 2021.4 sekä Skrol- 
lin 2016.2 Postipalstalla. Lisää sarjaku- 
viemme tekijöistä myös käsissäsi ole- 
van lehden sivuilla 4-6. 

Olkaapa hyvät, kolme otetta Skrollis- 
ta 2015.4: 

”Skrolli aloittelee joukkorahoitus- 
kampanjaa, jonka kautta on tarkoitus 
saada aikaan ainakin yksi englannin- 
kielinen numero. Ensimmäisen lehden 
sisältö olisi vielä käännöksiä suomen- 
kielisen lehden parhaimmistosta, mut- 
ta myöhemmin kieliversioiden olisi 
tarkoitus tukea toisiaan” — Ville-Mati- 
as Heikkilä, skrolli.int 

”Terveysteknologiaan liittyy ymmär- 
rettävästi paljon sääntelyä, eikä puoli- 
villaisia viritelmiä lasketa markkinoille, 
mikä hidastaa kehitystä. Aina käyttävät 
eivät kuitenkaan suostu odottelemaan 
validoitujen ratkaisujen ja virallisen 
terveydenhuollon verkkaista tahtia. 
Nightscout on malliesimerkki tällaises- 


ta tee-se-itse-projektista? — Mika Hau- 
lo, Teknologia diabeetikon apuna 

”Neuvostoajan niukasti tunnettu ko- 
titietokonekulttuuri oli yhtäältä vien- 
tirajoitusten ja moninaisten muiden 
saatavuusongelmien värittämää, mut- 
ta toisaalta yhtä innostunutta kuin län- 
nessäkin. Jos C-64 oli Suomessa tasa- 
vallan tietokone, niin ZX Spectrum 
klooneineen valloitti yhtä lailla brittien 
kuin neuvostomikroilijoiden sydämet?” 
— Markku Reunanen, ZX Evolution — 
ihmekone itänaapurista 


Skrolli 2016.1E — Sample 
Skrolli 2015.4 ei ollut ainoa Skrolli-nu- 
mero, jota puuhattiin loppuvuodesta 
2015. Kuten edellä sitaateissakin mai- 
nittiin, työn alla oli myös ensimmäi- 
nen englanninkielinen Skrolli-lehti eli 
Skrolli International Edition 20161.1E. 
Emme kuitenkaan vielä tässä vaihees- 
sa murehtineet varsinaisesta lehdes- 
tä, vaan sen maksuttomasta kahdek- 
sansivuisesta näytenumerosta, Skrolli 
2016.1E — Samplesta, joka julkaistai- 
siin sähköisenä pdf-lehtenä. 

Skrolli — International — Editionin 
(2016-2017) tarina on kerrottu tar- 
kemmin Skrollissa 2019.2 (pdf-leh- 
det maksutta: skrolli.fi/numerot), mut- 
ta näytenumeroa ei ole juuri käsitelty 
aikaisemmin. Kansainvälisen lehtem- 


Skrolli International Edition -otsikkoäänestyksen tuloksia 3/2016 


63 % 


256-byte programs as OR codes (2013.2) 


59,50 % —SOL-injections — attack & defence (2013.2) 
56,40 % —Internets before the Internet — the rise and fall of BBSs (2013.4) 
56,20 % Build a super Al, conguer the world (2014.2) 


53 % Vim (2015.3) 


52,70 % Hidden bursts (hacking a wireless keyboard) (2013.2) 


51,30 % Entry-level soldering (2014.2) 


— Y9FOEBB> 


49,70 % Doomsday machines (Cold War computers) (2013.1) 

49,70 % — History of Soviet and Eastern Bloc computers (2013.1) 

48,20 % — Building a computer in the past (2013.2) 

46,80 % Mastering machine code (2015.2) 

46,70 % How a computer can model reality (2014.2) 

45,70 % —Hackerspaces and the thrill of DIY (2013.2) 

45,40 % — The history of system files (2014.4) 

44,40 % The roots of understanding — how to explain reality to a computer (Al) (2013.3) 
44,40 % Artificial intelligence (2014.4) 

43,40 % — Control your Arduino — Editable UI for a microcontroller (2013.3) 
43 % How computers are destroying typography (2015.3) 

42,90 % Abandonware (2014.3) 

42,60 % Thecostof security (certificates) (2015.2) 

42,50 % —The Shallows: What the Internet is Doing to Our Brains (2014.2) 
42,40 % — IRC rules OK — 25 years of text messaging (2013.3) 

41,70 % Bitcoin and its rivals (2015.1) 

41,10 % Homebrew development on consoles and home computers (2013.2) 
41,10 % —3D printers, the duct tape of the new age (2013.4) 

40,40 % Improve your memory with spaced repetition (2015.2) 

40 % Assembly 2015 (skrolli.fi) 

40 % Game Jam — an insider's look (2015.1) 


SAPOLLI 
SAPOLL:I 
SHAMKOILELII 


= SKROCCI== 


SKROLLI 
SKROLELI 


Yllä: Tällaisiakin 
Skrolli-logoideoita 
sekä -profiilikuvia 
pyöriteltiin syys-lo- 
kakuussa 2012. 

me ensinumero rahoitettiin Indiego- 
go-joukkorahoituspalvelussa. — Kam- 
panjamme alkoi joulukuussa 2015 ja 
2016.1E — Sample julkaistiin vauhdit- 
tamaan kampanjan loppuhuipennusta, 
missä se nähtävästi onnistuikin. Näyte- 
numerossa oli parisivuiset, englannik- 
si käännetyt otteet kolmesta suomen- 
kielisestä —Skrolli-artikkelista. Tomi 
”Darkki” — Väisäsen suunnittelema 
kansikuva lainattiin Skrollista 2015.3. 

Ensimmäistä käännöksistä, avaruus- 
juttua Heroes of the Frontier (Korpi- 
maiden sankarit, Skrolli 2014.4) ei 
kuitenkaan koskaan julkaistu varsinai- 
sessa International Editionissa. Julkai- 
simme nimittäin samoihin aikoihin 
englanninkielisen käännöksen Skrol- 
lin kaikki numerot kattavasta sisällys- 
luettelosta — (skrolli.fi/sisallysluettelo, 
ks. kohta English) ja järjestimme jouk- 
korahoittajiemme kesken äänestyksen 
kiinnostavimmista — artikkeliotsikois- 
ta. Äänestys sai mukavat 175 vastaus- 
ta, mutta vain 6,3 % vastaajista äänesti 
avaruusjuttua otsikon perusteella — pe- 
liaiheet eivät juuri muutenkaan menes- 
tyneet tässä yleisössä. 

Eniten ääniä saaneet otsikot ovat 
oheisessa laatikossa. Englanninkielisis- 
sä Skrolleissa julkaistiinkin useita ää- 
nestyksen suosikkeja. 


sillä aikaa somessa 

Talkooprojektille ihmisten = tavoitta- 
minen on elintärkeää. Vaikka pääasi- 
allinen juttumme on paperilehden te- 


Siren-muisto: Skrolli 2015.4 on itselleni 
tärkeä. Tulin mukaan Skrolli-projektiin Skrol- 
li ry:n perustamiskokouksessa vuonna 2013, 
avustajaksi seuraavana vuonna ja hallituk- 
seen sekä toimitukseen 2015. Vaikka Skrolli 
2015.3 oli ensimmäinen Skrolli, jonka toimi- 
tuksessa olin mukana, 2015.4 oli ensimmäi- 
nen, jonka tekemiseen sekaannuin täysillä. 
Ajasta on yksi muisto ylitse muiden. 

Muisto ei ole erityisen merkittävä yksi- 
tyiskohdiltaan, vaan edustavuudeltaan; tätä 
on toimittaa Skrollia. Muuan suomalaisesta 
startup-tietokoneesta kertova artikkeli, Solu 
— Unelma kaikesta pilvessä, oli saapunut toi- 
mitukseen heikossa kunnossa ja sitä uhkasi 
raakkaus lehdestä. Lisäsin raakileeseen ra- 
kenteen, taustoituksen ja vertailukohdat jo- 
takuinkin tyhjästä — sisältöä sieltä jostain, 
josta ikänsä tietokoneista tavalla tai toisella 
kirjoittanut hiljaisesti ammentaa. 

Lukijat arvioikoot millainen siitä tuli. Mut- 
ta Solu ei ollut ensimmäinen eikä viimeinen 
Skrollin — toimituksessa = uudelleenkirjoitet- 
tu juttu, enkä minä ensimmäinen tai viimei- 


keminen, se ei onnistu 
ilman yleisöä ja yleisös- 
tä löytyviä tekijöitä. Kos- 
ka yksilöiden kiinnos- 
tus — talkoohankkeisiin 
on ymmärrettävästi häi- 
lyväistä ja rajallista, täy- 
tyisi koko ajan tavoit- 
taa myös uusia ihmisiä. 
Skrolli International Edi- 
tionin kohdalla kiin- 
nostusta  rummutettiin 
muun muassa Indiego- 
go-joukkorahoituskam- 
panjalla sekä järjestämäl- 
lä pari onnistunutta Ask 
Me Anything (AMA) -is- 
tuntoa Redditissä. Linkit 
näihin verkkojatkoilla. 

Kansainvälisen — Skrolli-hankkeen 
aloitusajankohtaan osui myös toinen 
kahdesta suuresta sosiaalisen median 
kasvatusjaksostamme (ensimmäinen 
liittyi lehden perustamiseen), jolloin 
enemmän kuin tuplasimme seuraaja- 
määrämme Facebookissa ja Twitterissä 
jotakuinkin nykyiselle tasolle. Kokei- 
limme vähäisemmässä määrin myös 
Instagramia ja Snapchattia. Skrolli ke- 
räsikin lopulta Facebookiin yli 7 500 
seuraajaa — juhlistimme saavutusta ai- 
kanaan oheisella retrohuumorikuval- 
la. Pienen osan tästä toivat vuoden 
2015 lopussa aloittaneet englanninkie- 
liset kanavamme, jotka löytyvät Skrol- 
lin some-arkiston kautta (skrolli.fi/so- 
me-arkisto). 


nen, joka siihen ryhtyisi. Prosessi on opit- 
tu tuntemaan artikkelin pelastamisena, ja 
se on Skrollissa oletettavasti huomattavas- 
ti yleisempää kuin kaupallisemmissa julkai- 
suissa, toivotammehan kirjoitukset tervetul- 
leeksi kaikilta. Meille on olennaisempaa, että 
kirjoittaja tuntee asiansa kuin tuntee kirjoit- 
tamisen asian. 

Pelastetun artikkelin voi joskus tunnis- 
taa tekijöiden määrästä. Kaikkien artikkelien 
taustalla olevaa tavanomaista toimitustyötä 
ei tietenkään merkitä tekijälistaan, mutta sil- 
loin kun uudelleenkirjoitus on fundamentaa- 
linen, on vain reilua alkuperäistäkin kirjoitta- 
jaa kohtaan kertoa asiasta. 

Joskus jutun pelastajia tarvitaan useam- 
pia. Uusi elämä Commodore 64:n äänipiirille 
Skrollista 2016.2 on jäänyt mieleeni. Se tuu- 
nattiin lopulta haastattelumuotoon, jotta al- 
kuperäiseen tekstiin saatiin ote, ja kuvittaja 
rakensi elektroniikat uudestaan (!) valokuvia 
varten. Skrolli-artikkeli voi siis olla kuin Hol- 
lywood-käsikirjoitus — suuri määrä eri tekijöi- 
tä voi olla merkki ongelmista, joita on yritet- 


Yleisöä kasvatettiin pääasiassa osta- 
malla Skrollille mainostilaa Faceboo- 
kista ja ajoittain Twitteristä, mitä olem- 
me tehneet viime aikoihin asti, ja olipa 
meillä jopa kymmenen sekunnin mak- 
settu — televisiomainoskin MTV3:lla 
sekä YouTubessa. Mainosta esitet- 
tiin muun muassa Kymmenen uutis- 
ten yhteydessä. Mainos löytyy edelleen 
Skrollin YouTube-arkistosta (youtu- 
be.com/skrollimagazine). Valitettavas- 
ti ostettu onni on kuitenkin väliaikais- 
ta — sosiaalisen median kurjistuneet 
algoritmit ovat vaikeuttaneet ihmis- 
ten tavoittamista, ja olemme siirtäneet 
painopistettämme pikaviestimillä to- 
teutettuihin lukijakanaviin (skrolli.fi/ 
pikaviestimet). 


ty ratkoa. Tästä jutusta sain haukut eräältä 
SID-ekspertiltä, joka ei tosin lopulta kyennyt 
osoittamaan mitään virhettä. 

Hyvin pieni osa artikkeleista jää tyystin jul- 
kaisematta, mutta on niitäkin. Varmin tapa 
tulla raakatuksi on lähettää ylimalkainen Wi- 
kipedia- tai Google-haun tasoinen yhteenve- 
to, vailla mitään omaa tai oivaltavaa. Voim- 
me kyllä lisätä sujuvamman narratiivin tai 
kehykset asiallisen asian ympärille (jos eh- 
dimme) — esimerkiksi lavensin taittaja Manu 
Pärssisen kanssa Niko Nirvin 13-sanaisen 
ST-tekstin aukeamaksi Skrollissa 2019.4 — 
mutta raakile saa olla aikamoinen erikoista- 
paus, että taiomme siihen myös itse sisällön. 

Valitettavasti  Solu-artikkelin  pelastami- 
nen ei pelastanut itse Solua. Yritys meni kon- 
kurssiin vuonna 2017, ja samanniminen tie- 
tokone jäi sille tielleen. Emme onnistuneet 
myöskään pelastamaan myöhempää Skrolli- 
artikkelia Solun laajemmasta tarinasta. Eräs 
kirjoittaja keräsi kovasti materiaalia siihen, 
mutta vei sittemmin juttuprojektin muka- 
naan bittiavaruuteen. 

Vuonna 2016 toivotimme hyvää joulua jul- 
kaisemalla 3D-tulostusmallin Skrolli-trolli- 


piparimuotista: — skrolli.fi/tiedotteet/hyvaa- 
joulua-3d-tulosta-skrolli-piparimuotti/. 


Meno ihan Trolli 


Skrollin maskotti, Skrolli-trolli (jos- 
kus Skrollitrolli), on ehtinyt moneen. 
Sen siluetti on laserleikattu puusta ja 
akryylista (Skrolli 2014.2, s. 6) sekä 
3D-tulostettu muun muassa piparkak- 
kumuotiksi. Varsinainen trolli on saa- 
vuttanut fyysisen muotonsa vihreänä 
pehmoleluna sekä vanhassa (Skrol- 
li 2014.1, s. 1) että uudessa ilmeessä 
(Skrolli 2020.4, s. 51). Sähköinen trolli 
on nähty naamioituneena jopa Reddi- 
tin Snooksi (reddit.com/r/skrolli). 
Tyypillisin paikka Skrolli-trollil- 
le on tietenkin kunkin artikkelin lop- 
pumerkkinä, jossa trolli on lekotellut 


Viimeinen korpimaa 

Skrolli 2016.1E — Sample on ainoa 
Skrollin (erikois)numero, jota ei ole 
julkaistu myös paperilla. Näin ollen sitä 


Fai 


K) 


uautddney 


» Skrollista 2013.2 alkaen. Trolli syn- 


tyi jo ennen tätä, Skrolli-hankkeen al- 
kumetreillä, mutta se löysi paikkansa 
vasta Skrolli 2013.1:n saaman lukija- 
palautteen jälkeen. Palautteessa toivot- 
tiin artikkeleille selkeyttävää lopetus- 
merkintää. Trolli ilmoitti hoitavansa 
homman. 

Skrolli-trollin kehitti Ville-Matias 
”Viznut” Heikkilä, joka myös piirsi 
sen ensimmäiset pikselimuunnelmat. 
Näitä on nähtävissä etenkin vuoden 
2013 Skrolleissa. Ville-Matias piirsi 
myös myöhemmän Snoo-trollin. Sit- 
temmin pikselitrollia ovat varioineet 
ja soveltaneet useat henkilöt, kuten 
allekirjoittanut Janne Siren sekä tait- 
tajamme Manu Pärssinen. Useimpi- 
en trollimaalausten sekä pehmolelun 
takana on puolestaan Mitol Meer- 
na, joskin trollia ovat piirtäneet ja 
mallintaneet muutkin. Esimerkiksi 
Skrollilandian (Skrolli 2018.1, s. 75) 
on toteuttanut Toni Kortelahti. 

Ville-Matias muisteli, että Skrolli- 
trollin esikuvana olivat Aloittelijan tie- 
tokonekirjassa (1984) esiintyneet Spa- 
ce Invaders -tyyppiset pikselihahmot. 
”Tein hahmosta sellaisen, että se ja- 
kautuu luontevasti 4x4-pikselin pali- 
koihin, jotka voi korvata esimerkiksi 
PETSCII-merkeillä, jos haluaa tehdä 
hahmosta PETSCII-version? Viznut 
teki Skrolli-trollista myös sivuprofiili- 
version, jolla on jonkinlaista niskakar- 
vaa. ”Sitä ei taidettu koskaan käyttää 


edeltänyt Skrolli 2015.4 sai erään kat- 
keransuloisen kunnian: Skrolli 2015.4 
on viimeinen Skrolli, joka on painet- 
tu alkuperäisessä painossamme Tam- 


2t 


missään... Mitol teki pehmolelun vain 
edestäpäin kuvatun hahmon pohjalta, 
niin se sitten kanonisoitui litteäksi.” 

Trollin pikselimääriin ja kylkien sa- 
karamäärään jäi kuitenkin vaihtelua- 
kin. Ville-Matiaksen piirroksissa sa- 
karoita esiintyi usein kuusi (ks. esim. 
Skrolli 2013.3, s. 19), mutta käyttöön 
vakiintui korkeampi trolli kahdeksal- 
la sakaralla. Koko toimii hyvin sym- 
metrisissä pikselihahmoissa ja tekstin 
vieressä. Kuusisakarainen versio elää 
kuitenkin edelleen etenkin trollin or- 
gaanisissa asuissa, kuten pehmolelus- 
sa ja piirroksissa — korkeampi trolli 
kun saattaa näyttää kuusipuulta, kuten 
edellä mainitun Skrollilandian met- 
sikkö todistaa. Itse piirtämäni Interna- 
tional Karate -trolli (Skrolli 2019.2, s. 
17) tosin pisti vieläkin paremmaksi lä- 
hes kymmenellä "sakaralla". 

Kiitos Viznut hienosta maskotista! 


Skrollissa 2019.4 varsinainen Space 
Invaders -hahmo ottikin Skrolli-trol- 
li paikan. Missä jutussa? Itse Skrolli- 
trolli piileskelee myös joissain lehdissä. 
Löydätkö sen esimerkiksi Skrollin nu- 
meron 2017.1 sivulta 25? Vinkki: Trol- 
leja on sivulla peräti kolme. 


HATCH ru 
OVER "J 

merprintissä — painotalo 

kun meni näihin aikoihin konkurssiin. 
Samanlainen painokone ja -linja löytyi 
onneksi Hämeen kirjapainosta (nyk. 


Skrolli Skrollissa 


2015.1 — Vitsistä vuosien vaivaksi (Skrolli kaksi vuotta ja risat) 
2015.2 — Skrollitöllö (Skrolli TV:ssä) 

2017.1 — Skrollin digilehti 

2017.2 — Skrolli Party 2017 

2017.3 — Skrolli International Edition — Maailmalle! 

2018.1 — Kunnon lehti osaajille (Skrolli viisi vuotta) 

2018.2 — Vain taivas rajana (Skrolli-miitti eli Limiitti 41) 
2018.4 — Skrollin museobussi ja Skrolli Party 2018 

2019.1 — Skrollin pelattava Illuminatus-demo (Illuminatus 30 v.) 
2019.1 — Skrollin suuri sisällysluettelo 

2019.2 — Skrolli kävi ulkomailla (International Edition) 

2019.3 — Skrolli-lavalta jyrähti (0uake SM 2019) 

2019.4 — Kolmas party toden sanoi — Skrolli Party 2019 
2020.4 — Skrolli lehtipisteissä 

2019.2 — Skrolli 6,4 vuotta sitten 

—2022.2 

Kiitos ry! Vaikka toimimme Skrollissa pääosin vapaaehtoisvoi- 
min, fyysisen lehden julkaiseminen vaatii varoja ja rahaliikennet- 
tä. Maksamme halukkaille jutuntekijöille lisäksi pieniä palkkioita. 
Jonkun on siis nämäkin asianmukaisesti hoidettava. Skrollin ta- 
lousvastaavana on alusta alkaen toiminut Anssi Kolehmainen, 
joka hoitaa tehtävää edelleen ja erinomaisesti. 

Lukuun ottamatta vuoden 2012 järjestäytymätöntä vaihet- 
ta sekä Skrollin ensimmäistä vuosikertaa, jonka juridinen selkä- 
ranka lainattiin Alt Party ry:ltä, Skrollia on virallisesti julkaissut 
vuodesta 2014 alkaen rekisteröity yhdistys Skrolli ry. Anssin ta- 
loushallinnollisen panoksen lisäksi Jari Jaanto on toiminut yh- 
distyksessä pitkäaikaisena puheenjohtajana ja isännöinyt laki- 
sääteisiä kokouksiamme. Kiitos myös Sakari Lönn ja Susanna 
Viljanmaa pitkäaikaisesta ry-avusta. 

Mainitut nimet löytyvät toki yleensä myös lehden alusta, teki- 
jöiden laatikosta, mutta tämä tärkeä taustatyö ansaitsee erillisen 
kiitoksen tässä. Ilman sitä ei voisi olla Skrolliakaan. 


PunaMusta Tampere). Kun HKP:ssä ol- 
tiin vieläpä kontaktoimistamme painoista 
innostuneimpia ja heiltä löytyi hiilineut- 
raali painoratkaisu, teimme sinunkaupat, 
jotka jatkuvat edelleen. 

Olkaapa hyvät, kolme otetta digitaali- 
sesta Skrolli 2016.1E — Samplesta: 

”Hi there! This is a sample of the In- 
ternationa! Edition of Skrolli. These are 
short excerpts from three stories that we 
chose to represent some of the article ty- 
pes and topics we have - but this is not ex- 
haustive by any means. For example, we 
have a lot of articles about coding, even 
though this is not one of the topics here? 

”For centuries, people have been drea- 
ming about exploring the cosmos. Du- 
ring the last three decades, the visions 
of scientists and sci-fi authors have also 
been transferred into computer games 
alongside the traditional books and films. 
Skrolli's spaceship will now travel beyond 
the final frontier, into the glimmering 
depths of distant galaxies” 

”Feel free to spread this sample as much 
as you like, print it out and show it to ot- 
hers and/or share it with your friends on 
social media?” 

Siteeraan lopuksi toimittajamme Ron- 
ja Koistisen vastausta Reddit AMAssam- 
me kuultuun kysymykseen, jossa pyydet- 
tiin luopumaan suomenkielisestä lehdestä 
englanninkielisen version hyväksi. Tallen- 
sin 21.12.2015 tämän kommentin tiedos- 
toon Skrolli Core Value.txt ja siellä se on 
edelleen: 

”Abandoning the Finnish edition is not 
an option. Our original motivation was 
to fill a journalistic void left in Finland 
by the magazines that came before us and 
succumbed to the challenges of the inter- 
net, new media and the financial expec- 
tations of traditional publishing houses. 
Werre just beginning to achieve that and it 
makes us proud. The continued availabili- 
ty of specialty publishing such as compu- 
ter programming and hobby electronics 
in Finnish is a core value to us? 


Skrolli 2015.4:n pdf-versio vapautettiin 
maksuttomaan jakeluun 19.3.2016 ja Skrol- 
li 2016.1E - Sample julkaistiin 9.2.2016. Ne 
ja muut noin vuotta vanhemmat Skrol- 
lit voi ladata maksutta verkkojatkoilta os- 
oitteesta skrolli.fi/numerot. Verkkojatkoilla 
myös linkit artikkelin mainintoihin. Skrol- 
li 2015.4 ja useat vanhat irtonumeromme 
ovat edelleen myynnissä myös paperilehte- 
nä: skrolli fi/kauppa. Lisäksi vanhoja Skrol- 
leja voi lukea maksutta Internet Archivessa: 
archive.org/details/skrolli. 


Eek-O-Mittari: 79 % 


Skrolli pyrkii kestävämpään journalismiin. Eek-O-Mittarissa ar- 
vioimme, kuinka suuren osan vanhasta lehdestä voisimme pai- 
naa uudestaan. 

Prosenttilukuun päädyttiin arvioimalla, että Skrolli 2015.4:n 82:sta 
mainoksettomasta sivusta yhteensä noin 16 + 1 sivun edestä sisältöä 
on vanhentunut. Loput voisi jotakuinkin julkaista edelleen. 

Kuten Skrolli 2015.2, 2015.4 vaikuttaa Eek-O-Mittarin kannalta on- 
gelmalliselta, koska lehden sisältö oli julkaisuhetkellä sangen moder- 
nia. Tällä kertaa kyseessä on kuitenkin pinnallisempi huoli. Lehden 
keskivaiheilla on reilut pari tusinaa suhteellisen ajatonta sivua Hitler- 
meemeistä, äänen tuottamisesta ja villin lännen peleistä (pääasiassa 
vanhemmista sellaisista). Näissä riittäisi yhteensä korkeintaan sivun 
verran pikkupäivitettävää, ellei sitten Red Dead Onlinen takia vähän 
enemmän. Lisäksi lopussa on "turvallinen" historiablokki — jopa juttu- 
sarja pelieditoreista aloittaa sopivasti aiheen aamunkoitosta. 

Muutkin jutut selviävät suurennuslasin alta kohtuullisesti: Pelaamal- 
la koodaajaksi, Teknologia diabeetikon apuna, Sailfish-ohjelmointi, osa 
3, C++ standardimankelissa, Tieto kantaan ja takaisin sekä Nyky-Basi- 
cit vaatisivat pääasiassa tuotekatsausten täydentämistä. Artikkelit me- 
nettelevät edelleen, koska aihealueet eivät ole olleet erityisen nopea- 
liikkeisiä. Näistä verotettiin puoli sivua kustakin, paitsi tietokannoista 
(NoSOL) ja Sailfishista (no Jolla) kokonaiset sivut. Sailfish-teksti ei on- 
neksi ollut aivan yhtä Jolla-puhelinpainotteinen kuin edellinen osa. 

Tuoteartikkelit Hello Ruby, Solu ja ZX Spectrum Vega (kaksi sivua ku- 
kin) ovat kyllä puhtaasti vanhentuneita. Myös Internetin hallintomalli- 
en (viisi sivua) uudelleenjulkaisua olisi vaikea perustella ilman viime 
vuosien ja aikojen pohjalta tapahtunutta uudelleenkirjoittamista. 


"Skrollia" vai arpapeliä? 

Olen arvioinut Eek-O-Mittarissa leikkimielisesti kahdeksan eli kah- 
den vuoden Skrollit (2014.1-2015.4). Lopputuloksena niiden keskiar- 
voinen mittarilukema oli 81 % ja mediaani 83 % (46-97 %). Useimmat 
näistä Skrolleista voisi kevyellä päivityksellä julkaista toistamiseen, min- 
kä huomasimmekin julkaistessamme juttuja uudelleen englanninkielises- 
sä Skrollissa ja skrolli.fi:ssä. Trendi on kuitenkin laskeva. 

Parhaiten aikaa kestänyt kuvakulma lieneekin ollut Skrollin taipu- 
mus kartoittaa aiheiden historiaa niitä käsiteltäessä. Jutun kuin jutun 
on vaikea täysin vanhentua, jos kolme (tai neljä) neljännestä siitä käsit- 
telee historiaa, joka pysyy yleensä ennallaan tulevaisuudessakin. Yksi 
syy mittarin laskusuhdanteeseen onkin ollut tällaisten historiajuttujen 
määrän hiljattainen vähentyminen. Osansa tosin lienee ihan sillä, että 
monen perusaiheen tausta oli tässä vaiheessa jo ehditty käsitellä leh- 
dessä, kun taas ensimmäisissä Skrolleissa kurottiin takamatkaa um- 
peen koostavilla historiajutuilla. 

Aikanaan Skrollin toimituksessa lentelikin heitto, että jutusta kuin 
jutusta saadaan ”Skrollia; kun aiheen käsittely aloitetaan mikrokivi- 
kaudelta (tai vielä parempaa, Babbagesta tai Antikytherasta) ja jat- 
ketaan siitä sitten nykypäivään asti. Kyseessä ei tässä 
mielessä ollut huono heitto, sillä historiaan ank- 
kuroitunut artikkeli kieltämättä suojautuu ajan 
hampaalta. Monessa muussa artikkelityypis- 
sä vanheneminen onkin sitten ihan tuuripe- 
liä. Nopeasti muuttuvien tuotteiden arvioin- 
nin välttäminen auttaa tietenkin valtavasti, 
mutta ei sekään aina — koskaan ei voi tietää, 
mikä aihealue mullistuu seuraavaksi. 

Kommentti 
Kansien kertomaa 


Janne Siren 


irjoitin Skrollissa 2021.2 taka-ajatuksen kolum- 
K niini otsikolla Sanattomia viestejä, jossa sivusin 
Skrollin visuaalisen ilmeen lähettämiä signaa- 
leita sekä palautteen että lehtemme irtonumeromyynnin 
valossa. Olen myös seurannut useiden muiden kotimais- 
ten ja ulkomaisten, menneiden ja nykyisten, tietokone- 
lehtien kansia. Hyvän ja samalla hyvin lehdestä kertovan 
kannen tekeminen on mielenkiintoinen pähkinä, joka 
haastaa meitäkin vuosineljänneksestä toiseen. Kannet 
ovat palautteen perusteella tärkeitä myös lukijoillemme. 
Kymmenvuotisjuhlavuotemme kunniaksi onkin hyvä 
tilaisuus vilkaista taustapeiliin ja katsella omia kansiam- 
me sekä tehdä joitain havaintoja siitä, miksi ne ovat sel- 
laisia kuin ovat. Pohjille on todettava, että mielestäni 
Skrollin kansista on tunnistettavissa neljä kautta, joi- 
hin ne voidaan jakaa. Kutsutaan niitä vaikkapa nimil- 
lä alkuperäisvaihe (2012.0-2015.4), välivaihe (2016.1- 
2017.2), taidevaihe (2017.3—-2020.2) sekä lehtipistevaihe 
(2020.3-). Saatamme parhaillaan olla viidennessä mur- 
rosvaiheessa, mutta sen arviointi jääköön tulevaisuuden 
Skrolli-historioitsijoille. Näiden rinnalla ovat kulkeneet 
myös Skrollin kolme kasvojenkohotusvaihetta: karkeas- 
ti 2014.4 alkaen, 2018.3 alkaen ja 2020.3 alkaen. Niiden 
vaikutus näkyy osin myös kansissa. 
Skrollin kaltaisessa projektissa vastaus kysymykseen 


Tietokonelehden kannet ovat yksi Skrolli-matkalla puhuttaneista 
aiheista. Olen ajoittain harkinnut kirjoittavani aiheesta yleisem- 
mänkin kolumnin Skrolliin — minulla olisi oheinen kuvamanipulaa- 
tiokin jo valmiina. Olin (kauan) ennen Skrollia töissä MikroBitis- 
sä, ja 1990-luvun puolivälissä kuulemani mukaan lehden heikoiten 
myynyt irtonumero oli MB 1/1987, joka todisti vanhaa totuutta: ei 
koskaan ihmistä tekniikkalehden kanteen. Tässä vaiheessa tyydyn 
toteamaan vain, että vuoden 2022 alkuun mennessä Skrollin kan- 
sissa oli esiintynyt yhteensä 31 pienempää ja suurempaa ihmis- 
hahmoa (poislukien robotit ja lelut), joista kahden pyllistävät taka- 
puolet olivat paljaana. 

miksi on nähdäkseni lähes aina: koska tekijä teki niin. 
Tämä on moniäänisen ja moniarvoisen projektin poh- 
jimmainen luonne. Jokainen Skrolli on yhdistelmä moni- 
puolisen ihmisjoukon ääniä, jotka kukin edustavat omaa 
kuvakulmaansa suomalaiseen tietokonekulttuuriin ja 
tietokonelehteen. Vaikka ryhmätyötä ja ohjaustakin ta- 
pahtuu, se harvoin muuttaa mustaa valkoiseksi. Kansi- 
en osalta tämä moniäänisyys oli kenties rikkaimmillaan 
Skrollin alkuvuosina, kun alkuperäinen toimituskokoon- 
pano kanavoi hakkerihenkisiä ideoitaan ja alkuinnos- 
tuksen kourissa olevia tekijäverkostojaan kuvitukseen. 
Seurauksena on laaja kirjo hyvin erilaisilla tavoilla ra- 
kennettuja kansia vuosina 2012-2015. 

Osa alkupään Skrollien tekijöistä kuitenkin poistui 
projektista tai kutisti rooliaan vuoden 2016 alkuun men- 
nessä. Niinpä neljännen varsinaisen vuosikertamme 
alusta lehtien kannet syntyivät yksinkertaisemmin, lä- 
hinnä kevyinä 3D-mallinnoksina tai suoraviivaisina va- 
lokuvamanipulaatioina, jotka yksittäinen tekijä sai aikai- 
seksi itsekseen. Fi tämä välivaihe silti mitäänsanomaton 
ole: Ville-Matias Heikkilän vihertävät mallinnukset si- 
sältävät lukuisia kekseliäitä yksityiskohtia, kun niitä kat- 
soo tarkemmin, ja Samuli Vuorisen huikea teleskoop- 
pikuvaoriginaali Harsosumu Skrollin 2016.3 kannessa 
näyttää tasokkaalta kuvapankkikuvalta tai manipulaa- 
tiolta, vaikka ei ole kumpaakaan. Samuli voitti valokuval- 
la myöhemmin tähtitieteellisen yhdistyksen Ursan Stella 
Arcti -palkinnon.! Ansaitusti! 

Vuoden 2017 puolivälissä uusi kuvatoimittaja Laura 
Pesonen sekä toimituspäällikkö Valhe Kouneli toivat 
uutta järjestystä Skrollin kansikuvatuotantoon. Lehdel- 
lä oli ollut jo sen perustamisesta alkaen oma kuvatoimi- 
tus, joka oli tuottanut monipuolisia aloitus- ja kuvitusku- 
via artikkeleihin. Kannet olivat kuitenkin olleet pitkälti 
muun toimituksen vastuulla. Tässä vaiheessa kannet siir- 
rettiin vahvasti kuvatoimituksen tontille ja jälki oli sen 
mukaista, alkaen Emma Kantasen lentosimulaattori- 
kannesta Skrollissa 2017.3. Yksittäisiä poikkeuksia lu- 
kuun ottamatta eri kuvatoimituksen avustajat toteuttivat 
seuraavien kolmen Skrolli-vuoden kannet, inspiraatio- 
naan lähinnä toimitukselta saatu otsikkotason ajatus kul- 
loisenkin lehden teemasta. Mitol Meerna jatkoi saman 
tasokkaan linjan ohjastamista palattuaan Skrollin kuva- 
toimittajaksi. Näin jatkui vuoteen 2020 asti... 

Skrolli 2020.1:1]ä oli salainen kaksoistehtävä. Ensinnä- 
kin se oli myyty erään e-urheilutapahtuman yleisöleh- 
deksi — lehteä oli tarkoitus painaa nelinumeroinen määrä 
ylimääräistä. Toisekseen se oli menossa näytenumerok- 
si Lehtipisteelle, myymään Skrolli viimeinkin markettei- 
hin ja kioskeihin kautta maan. Tähän tarkoitukseen val- 
jastettiin sekä pelipainotteinen juttuhankinta että Emma 
Kantaselta tilattu kansikuvitus. Pelijuttuhankinta kohta- 
si kuitenkin runsaasti peruuntumisia ja jopa se e-urhei- 
lutapahtuma peruuntui koronan takia, joskin lehtiä meni 
sentään pienempi otos virtuaalitapahtuman tarpeisiin. 
Numero teki silti tehtävänsä: Skrolli 2020.1 kelpasi vii- 

Ollako ja eikö olla? "1 
Kvanttitiefököneet Pelitutkimus 


Kuva: Janne Siren 


hp 

Yllä kaksi kansitapausta Skrolli-historian keskivaiheilta: Skrolli 2017.3:n 
kansikuva poiki yleisön pyynnöstä taustakuvaversion älypuhelimiin (va- 
semmalla) — sama temppu tehtiin 2018.1:n kohdalla. Kuvat ovat edel- 
leen saatavilla verkkojatkoiltamme: skrolli.fi/!numerot. Skrolli 2018.2:n 
mainostuksessa käytettyä mechurivalokuvaa puolestaan epäiltiin ma- 
nipulaatioksi, mutta voin vahvistaa, että se on aito valokuva. Raahasin 
kolme tukkupakkausta painotuoreita Skrolleja tuoreelle hakkuuaukeal- 
le, jonka olin paikantanut etukäteen. Onneksi sää suosi, mutta tieten- 
kin yleisöksi sattui äiti pienine lapsineen. Skrolleja ei vahingoitettu ku- 
vauksissa; pinojen alapinnat oli suojattu muovilla. Palasin myöhemmin 
samaan metsään kuvaamaan Skrolli 2020.2:n Sirenin sisäpiirin tuomio- 
päivän kuvia. Eräs ulkoilija kysyi olenko kuvaamassa lintuja. "Joo." 

Lehtipisteajan haasteita: Hyllyttäjä vaikuttaa nähneen tietokonejulkaisussamme jotain lastenlehtien tai värityskirjojen yhteyteen sopivaa — ja kyl- 
lähän näiden numeroiden kansissa voi nopealla vilkaisulla jotain samaa nähdä. Legenda väittää, että viherlehväistä Skrollia 2021.2 olisi nähty 
myös puutarhalehtien seassa, mutta tämä toivottavasti pysyy vahvistamattomana myyttinä. 

Luettelo 


TOPDATA OY - 
1 
COMPUTER WAREHOUSE || KEVÄT 


Suomen ensimmäinen 
mikroihin keskittynyt 
tavaratalo 

Rakennussarjat 


SDK-85 
SDK-86 


Muistipiirit 

258 x4 Staatt. RAM 
256x8 — tal 
1024x1 staatt. CMOS 


1024x4 — RAM 
4006 x1 


256x8 UV PROM 
1024x8 — jn 


Tältäkin on Skrollin alkupään kansi voinut näyttää — nimittäin ilkeälle hakkerille. Vuonna 2013 
Skrolli vapautti pdf-lehdet jakoon skrolli.fi/2013.1.web.pdf-tyylisellä osoitteella. Seuraavana 
vuonna web-sanan tilalle keksittiin "salasana", jotta osoitetta ei voisi arvata ennakkoon. Jos 
yritti vanhan tyylistä osoitetta Skrolleille 2014.1 tai 2014.2, törmäsi TopData Oy:n vuoden 1979 
kevätluetteloon ja Ted Nelsonin Computer Lib/Dream Machines -skannaukseen. Hauskana fak- 
tana näitä myös ladattiin ja ihmeteltiin. Loistavasta jäynästä sopii kiittää Ville-Matias Heikkilää. 


mein Lehtipisteelle, joka oli aikanaan hylännyt vuoden 
2016 lopun Skrollin liian pienenä niche-tuotteena. 

Myynti Lehtipisteen jakeluverkostossa eli kauppo- 
jen lehtipisteissä alkaisi vuoden 2020 syksyllä Skrollista 
2020.3, joten toimitukselle ja kuvatoimitukselle tuli täs- 
sä välissä kiire. Kaikki villeimmät ideat kaadettiin Skrol- 
liin 2020.2, koska sen jälkeen pitäisi ainakin hetkeksi va- 
kavoitua lehtipistemyyntiin... Mielestäni Skrolli 2020.2 
onkin tämän energiapurskeen vuoksi erityinen. Vastuu 
kansista siirtyi kyseisen numeron jälkeen taas lähem- 
mäksi toimituksen artikkeli- ja markkinointipuolen te- 
kijöitä. Niinpä lehtipistekausi alkoikin numerosta 2020.3 
tietokonelehtemme ensimmäisellä tietokonekannella sit- 
ten vuoden 2013 tai 2014. 


PAN MACHINES 


Ne freedons Throvg Compiler Jereens 


Tätä ennen tietokoneita sai 
nimittäin toden teolla etsiä 
Skrollin kansista! Tietokonei- 
den painamista kanteen jat- 
kettiinkin vuoden ajan, jotta 
lehtemme luonne tulisi lehti- 
pisteasiakkaille tutuksi. Jos pi- 
dit näitä kansia tylsinä, voit 
syyttää ennen kaikkea minua. 
Tietokonekannet ja niiden sa- 
mankaltaisuus olivat joka ta- 
pauksessa tarkoituksellisia — 
niillä oli homma hoidettavana. 
Numerosta 2021.4 alkaen kan- 
si-ideointia alettiin taas va- 
pauttamaan — taiteellisempaan 
suuntaan, tosin alkuun varo- 
vaisesti tietokoneen sisuksien 
ja teknishenkisempien piirros- 
ten kautta. 

On jännittävää nähdä, mihin 
suuntaan kantemme seuraa- 
vaksi kehittyvät. Kirjoitushet- 
kellä varmaa on nimittäin ai- 
noastaan se, ettei kukaan vielä 
tiedä, koska kukaan ei ole vielä tehnyt. & 


— a Miner:hy Report" w 


Ts 15 He Hip side oh Gnpokr lh. 


Omat suosikkikanteni ovat Skrolli 2013.4, 2017.3 ja 
2017.4. Viimeksi mainittu Antti ”Dice” Miettisen kuva 
Polygon Dreams tuli yhdeksänneksi Assembly Summer 
2017:n grafiikkakompossa. Samaisen kompon voitti muu- 
ten Tomi ”Darkki” Väisänen, joka on tehnyt Skrollin eni- 
ten käytetyn kansikuvan: Skrolli 2015.3:n kuvaa käytettiin 
myös kahden Skrolli International Edition -erikoisnume- 
ron kannessa ja lisäksi Indiegogo-joukkorahoituskampan- 
jamme kansikuvana. Tämä ei ole sattumaa - Darkin kan- 
si on monien Skrollin toimittajien suosikki. 


Keräilykappale erikoiskannella: Skrolli 10 -logo 
Skrollin 2022.1 kannessa on lakkapinnoitettu. 
Kuva: Janne Siren 

LYHYET 


Skrolli 
nyt Lehti- 
luukussa 


Skrollin irtonumeroiden 
myynti laajenee. 


krolli-verkkokaupan, lehtipisteiden ja mui- 
den jälleenmyyjien lisäksi Skrollin irtonu- 
merot ovat nyt myynnissä myös Lehti- 
luukku.fi-palvelussa näköislehtinä. Lehdet ovat 
luettavissa verkkopalvelussa ja mobiilisovelluk- 
sessa. Kiitos Lehtiluukulle mielenkiinnosta! Löy- 
dät linkit Lehtiluukkuun ja muihin myyntikana- 
viimme osoitteesta skrolli.fi/irtonumerot. 
Janne Siren 


| TEHTILUUKKU: | OMA LUUKKU LEHDETA-Ö 


JN 


SUOMEN LAAJI 


KAL 


Te, 


20 


' MM 
TERVEYS 


"Elämässä pitaä 
ja 


Seuraavan sukupolven 
grafiikkarajapinta 


KÄYTÄNNÖSSÄ 


Möikityndrkelistä 
taikaripsariis täyd 


SKROLLI | 9,90 € | KAUNEUS & TERVEY 
1/2022 04/2022 


Ale -20 % 


—3 a] x 
10raikasta ja ruokaisaa salaattia 
VD NS 

Käsissäsi olevan Skrollin 2022.2 myötä olemme julkaisseet 43 Skrol- 
lin numeroa ja erikoisnumeroa. Meillä on kuitenkin alusta saakka ol- 
lut myös yksi lisänumero. Skrollin +1 on skrolli.fi, se ylimääräinen 
numero — 43+1 — täysdigitaalinen varaventtiilimme, johon on pää- 
tynyt vuosien varrella monenlaista, joka ei ole mahtunut taikka so- 
pinut lehteen tai joka on haluttu nostaa myös verkkoon. Suuri si- 
sällysluettelomme (skrolli.fi/sisallysluettelo) koostaakin yhteen sekä 
lehtien että skrolli.fi:n sisällöt. 

Vuosina 2017—2018 ja satunnaisesti sittemminkin Skrollin toimi- 
tus piti skrolli.fi:ssä Toimituksen blogia (skrolli.fi/blogi), jossa julkais- 
tiin muun muassa välähdyksiä lehdenteon takaa. Ohessa yksi poi- 
minta Skrollin 2018.3 kulisseista. 


Toimituksen blogista 


Paljonko siinä 
Salorassa oikein 
oli muistia? 


Janne Siren 


den haasteista on faktantarkastaminen. Teknisyys jo it- 

sessään sisältää haasteen: yksikin bitti vinossa kun on 
tietokonelehdessä virheen merkki (paitsi jos aiheena on glitch- 
taide, kuten Skrolli 2018.3:ssa sivulta 21 alkaen). Lisätään sop- 
paan vielä liikkuminen vuosikymmenten -— välillä jopa vuosisa- 
tojen — aikajänteellä ja keitos on ajoittain melkoinen. 

Skrollilla on ilo ja onni saada artikkeleita intohimoisilta ja 
asiantuntevilta tietotekniikan harrastajilta, jotka kirjoittavat 
asioista, joita he rakastavat ja joista he tietävät — tai jos eivät ra- 
kasta, niin ainakin tietävät, kuten tämän esimerkin tapaukses- 
sa. Lähtökohtaisesti materiaali on siis kovaa kamaa, niin kovaa, 
että sellaista on harvoissa ”vain työkseen” raportoivissa ammat- 
tijulkaisuissa totuttu näkemään. Kirjoittajamme oikeasti elävät 
niitä asioita, joista puhuvat. 

Vaativia kirjoittajiamme vaativampia ovat vain tietäväiset lu- 
kijamme. Niinpä olemme tottuneet käymään valmistuvan leh- 
den sisältöä kielellisen ja visuaalisen vedoskorjailun lisäksi ah- 
kerassa faktantarkastusmielessä — vainoharhaisuuden rajoja 
koetellen. Joskus lipsahduksia sattuu meillekin, minkä vuoksi 
ajoittain Skrollissakin on pieni errata (Skrolli 2018.3:ssa sivulla 
39). Mutta mikään nippeli ei ole Skrollissa liian pieni ollakseen 
penkomisen arvoinen, kun se huomataan. 

Tämä pieteetti vei meidät syksyllä 2018 mielenkiintoisel- 
le matkalle, jonka aikana jouduimme moneen kertaan kyseen- 
alaistamaan retroskenen vallitsevan tietämyksen. 


E räs Skrollin kaltaisen aika-agnostisen tietotekniikkaleh- 


Salora Fellow 
-arvoitus 

Skrollin 2018.3 sivuil- 
la 58-60 on vanhojen 
tietokoneiden harras- 
tajan Ismo Utriaisen 
artikkeli Salora Fellow- 
ja Mattel Aguarius -ko- 
titietokoneista, parista 
vähemmän = onnistu- 
neesta 1980-luvun alun 
tarjokkaasta. Artikke- 
li käyttää niistä muun 
muassa sellaisia mairit- 
televia sanoja kuin hu- 
tipuraisu, tyhjä arpa ja 
tylsä kaveri. Fipä sii- 
tä sen enempää, loput 
lehdessä. 

Se, mihin tällä ker- 
taa takerruimme tar- 
kastuksissamme, — oli 
RAM-muistin — mää- 
rä. Mattel Aguariuk- 
sen osalta tästä ei ol- 
lut epäselvyyttä. Tunnetun länsimaisen 
lelujätin (mm. Fisher-Price ja Barbie) 
tuotteena sen kosminen surkeus on 
hakattu englanninkielisen historian ki- 
vitauluihin, sisältäen muistimäärän: 
neljä kilotavua. Se oli julkaisuvuonna 
1983 vähän — kilotavu vähemmän kuin 
jo kaksi/kolme vuotta aikaisemmin 
julkaistussa Commodore VIC-20:ssä 
ja peräti 60 kilotavua vähemmän kuin 
edellisen vuoden C64:ssä... 

Historiankirjoitus ei ole kohdel- 
lut tuota salolaista veitikkaa, Salora 
Fellow'ta, yhtä brutaalisti. Muistimää- 
rään kun on jätetty reilusti epämääräi- 
syyttä — ja ilmaa. Tausta oli toki kirk- 
kaana tiedossa: Ennen liittymistään 
Nokiaan vuonna 1995 Salora oli tun- 
nettu suomalainen viihde-elektronii- 
kan valmistaja. Kotimikrokuumeen 
noustessa 1980-luvun alussa myös Sa- 
lora päätti rynnistää markkinoille. Se li- 
sensoi hongkongilaiselta VTechiltä pari 
tietokonemallia, jotka pakattiin Saloran 
väreihin. Toinen niistä oli VTech Laser 
200, josta kuoriutui Salora Fellow. 

Muistimäärä vain oli meille ja muil- 
le mysteeri sekä Saloran Fellow'n että 
VTech Laser 200:n osalta. Tuon ajan 
tietokoneissa kun ei aina ollut inforuu- 
tuja, joista tällaiset speksit saisi suoraan 
näkyviin. Ei tosin sillä, etteikö muis- 
timäärästä olisi ollut tarjolla tietoa — 
ongelmallisesti vaan lähes kaikki mo- 
dernit lähteemme kertoivat eri tietoja. 
Vain yksi niistä oli lopulta oikeassa. 


Retroskenen fail 

Niin arkinen kuin se onkin, avoin 
verkkotietosanakirja Wikipedia on 
usein ihan käyttökelpoinen ensiaskel 
tietotekniikan historian faktatiedon 
tarkastamiseen. Juuri tietokoneharras- 
tajat ovat Wikipedian suurkuluttajina 
myös sen ahkeria päivittäjiä. Koska Sa- 
lora Fellow oli lähinnä pohjoismainen 
harvinaisuus, aloitimme tarkastamalla 
Wikipediasta alkuperäisen VTech La- 
ser 200:n muistimäärän. Kenties eng- 
lanninkielinen lähde olisi suurimman 
joukkovoiman perusteella luotettavin 
lähtökohta. 

Tieto kuului: ”6-22KB USER-RAM 
+2KB VRAM?” Englanninkielinen Wi- 
kipedia antaa siis ymmärtää, että Laser 
200:ssa — ja siten Fellow'ssa, joka sa- 
malla Wikipedia-sivulla myös mai- 
nitaan — oli vakiona kuusi kilotavua 
muistia ja kaksi kilotavua kuvamuistia, 
eli yhteensä 8 kt RAMia. Näyttää sel- 
keältä, joskin VRAM-sanan käyttö on 
hieman kyseenalaista, se kun tarkoittaa 
tänä päivänä varsin eri asiaa. 

Mutta kun kurkistimme varmuudeksi 
myös suomenkieliselle puolelle, kerrot- 
tiin Salora Fellow'lla olleen muistia vain 
”4 kB (2 kB voitiin käyttää grafiikalle)” 
eli puolet tästä. Oliko Laser 200:lla ja 
Fellow'lla todella eri määrä muistia? Vai 
ovatko jompikumpi tai molemmat sivut 
väärässä? Tässä vaiheessa rutiinitarkas- 
tus muuttui selvitystyöksi. 

Seuraava tarkastuskohteemme oli 


HISTORIA 

Esimakua: Helsingin tietokone- ja pelikonsolimuseossa, joka sijaitsi tuolloin Verkkokauppa.comissa, Salora Fellow'n 
muistimääräksi kerrottiin 32 kilotavua — konfiguraatio, jota ei tietääksemme ollut olemassa edes laajennettuna. 
Myös suorittimen tieto on täysin väärä. Kuva: MKFI / Wikimedia Commons. 


ansiokas — old-computers.com-muse- 
osivusto, jolla oli oma sivunsa Salora 
Fellow'lle: ”RAM 6 KB — Up to 64 KB 
with memory addons”, ”VRAM 2 KB”. 
Old-computers.com kertoi siis samaa 
kuin englanninkielinen Wikipedia La- 
ser 200:sta, tosin muistin laajennetta- 
vuudesta oltiin optimistisempia. Täs- 
sä löytyikin Wikipediasta virhe: VTech 
Laser 200 ja Salora Fellow todella olivat 
laajennettavissa 64 kilotavun muistiin. 

Valitettavasti tätä tietoa emme var- 
sinaisesti olleet etsimässä, eikä old- 
computers.com oikein muutenkaan 
ratkaissut kysymystä —vakiomuistin 
määrästä. Vaikka se periaatteessa an- 
toi Wikipedialle tulitukea, ristiriidat 
muistin laajennettavuudesta lisäsivät 
epäilyksiämme Wikipediaa kohtaan. 
Kaikki ei nyt täsmää. 

Englanninkieliseltä Wikipedia-sivul- 
ta löytyi toinenkin ristiriitainen vihja- 
us. Sivun leipätekstin mukaan Laser 
200:n PAL- (kuten Fellow) ja Secam- 
malleissa olisi eroja muistin määräs- 
sä: ”8 kB RAM (2 kB for video memo- 
ry) for the PAL model, whilst the NTSC 
and Secam models had 6 kB RAM (2 kB 
for VRAM)”. Kun tarkkaan lukee, lau- 
se myös jättää epäselväksi lasketaanko 
”VRAM” mukaan 6-8 kilotavun RAM- 
määrään, vaiko sen lisäksi... 


Aikalaislähteet laulavat 


Sama epävireinen hoilaus jatkui muil- 
lakin vanhoja tietokoneita listanneil- 

la sivustoilla, epäilemättä ketjureaktio- 
na. Riippuen siitä, ketä uskoo ja miten 
tekstiä luetaan, Fellow'ssa oli 4, 6, 8 tai 
peräti 10 kilotavua RAMia, sisältäen 2 
kt:n kuvamuistin — viimeisestä ei sen- 
tään ollut epäselvyyttä. Ei kai tätä lii- 
kaa sovi ihmetellä: VTech Laser 200/ 
Salora Fellow oli lopulta pieni ja mer- 
kityksetön vaihe kotitietokoneiden his- 
toriassa. Sitä koskevat tietolähteet eivät 
yllä samaan laatutasoon kuin suosi- 
tumpien klassikkokoneiden kohdalla. 

Asiaa ei helpota, että koneesta jul- 
kaistiin useita erilaisia maa- ja mark- 
kinakohtaisia versioita. Tällaisten erot 
kun ovat aina melkoista salatiedettä. 
Olikin aika todeta, ettei retroskene tie- 
dä Fellow'sta hevonkukkua, ja sukeltaa 
sen sijaan kotimaisiin aikalaislähteisiin. 
Valitettavasti Salora, kenties muistimää- 
räänsä häpeillen, oli jättänyt tiedon pois 
ensimmäisestä ja toisestakin esitteestä, 
jotka löysimme. Jopa myyntipakkauk- 
sen tuiki tärkeät ulkomitat ja paino löy- 
tyivät, mutta vakiomuistimäärää ei. 

Skrollin oman pelikonepeijoonin 
Manu Pärssisen kokoelmista löytyi 
kuvatiedon perusteella lupaava Salo- 
ra Fellow Tekninen käsikirja, mutta 
tässäkin vedimme aikataulullisen vesi- 
perän - kirjaa ei saataisi ajoissa varas- 
tosta. Salora-guruna Manu auttoi kui- 
tenkin selvitystyössä. 

Lopulta = natsasi. Salora mainitsi 
Fellown muistimäärän lehtimainok- 
sessa, ”perusosassa 4 Kt RAM-muis- 
ti, lisämoduulilla 16 tai 64 kilotavua”. 
Kaikkien aikojen ensimmäinen Mik- 
roBitti-lehti 1/1984 vahvistaa tiedon 
kuuluisassa — suklaapatukkavertailus- 
saan: ”koneen perusversion käyttäjän 
muisti on pieni, vain 4 kilotavua. Va- 
jaalla tuhannella markalla sen voi laa- 
jentaa 64 kiloa isommaksi? Tässä Mik- 
roBittikin saattaa tosin tehdä pienen 
virheen. Toisten lähteiden mukaan 
muistia ei voi laajentaa ”64 kilotavua 
isommaksi”; vaan 64 kilotavuun, joka 
on 8-bittisen Z80-suorittimen maksi- 
mi ilman muistipankkiratkaisuita. 

Lopulta muistin määrä löytyi myös 
ihan Salora Fellown myyntipakkauk- 
sesta: ”?WITH 4K BYTES RAM - PAL, 
U, 4K* samalla vahvistaen, että kyse to- 
della on eurooppalaisen PAL-version 
muistimäärästä. Huvittuneena totesim- 
me, että oli aika, jolloin 4K tarkoitti hie- 
man eri asiaa viihde-elektroniikkapak- 
kauksessa kuin tänä päivänä... Mutta 
kyllä tämä alkaa olla selvä peli, Fellow'ssa 
oli neljä kilotavua RAM-muistia. 

Entä se kuvamuisti? 

Emme kuitenkaan voineet lopettaa 
vielä tähän, sillä löytämämme aikalais- 
tieto ei vahvistanut, sisältääkö Salora 
Fellow'n 4 kilotavun RAM sen 2 kilo- 
tavun kuvamuistin. Kyynisimmät toi- 
mituksessa totesivat jo löytyneen tie- 
don perusteella, että varmasti sisältää 
— yksikään 1980-luvun markkinamies 
ei olisi jättänyt mainostamatta suu- 
rempaa 6 kilotavun muistia, jos se oli- 
si ollut mahdollista. Ennakkotapauskin 
löytyi ihan tasavallan tietokoneen tal- 
lista: VIC-20:n 5 kilotavun muisti sisäl- 
si 1 kilotavun kuvamuistin. 

Kyynikoilla oli kyllä pointtia. Silti sama 
VIC-20-tieto sai vähän epäilemään, että 
jos 4+1 kt oli käytössä ollut konfiguraa- 
tio, 4+2 kt:kin olisi voinut olla. Monet 
modernit Laser 200/Fellow -lähteet to- 
siaan myös puhuivat kuuden kilotavun 
muistista, vaikka tätä tietoa nyt jo epäi- 
limmekin. Lisäksi teoriaa olisi voinut tu- 
kea se, että Skrolli 2018.3 -artikkelin tie- 
tokoneparista Fellow tuki ohjelmoitavaa 
tarkkuusgrafiikkaa, kun taas 4 kilotavun 
muistilla varustettu Mattel Aguarius tuki 
vain merkkipohjaista grafiikkaa. Voisiko 
ero selittyä muistimäärällä? 

Tässä vaiheessa ei enää auttanut 
muu kuin kaivaa Salora Fellow kaapis- 
ta ja ryhtyä tonkimaan. Tehtävään löytyi 
Skrollin ystävä Markku Reunanen, joka 
tarrasi heti tuumasta toimeen. Kuten 
mainitsin aikaisemmin, Fellow'ssa ei ol- 
lut mitään näkymää tai komentoa, jolla 
muistin määrän saisi suoraan esiin. Ra- 
jat piti siis hakea POKEttamalla muisti- 
osoitteita käsin. Tuomio tuli silti nope- 
asti ja selkeänä: Salora Fellow'sta löytyi 
vaivaiset kaksi kilotavua käyttäjämuis- 
tia ja toiset kaksi kilotavua kuvamuistia. 
Yhteensä siis 4 kt RAMia. Tämän myös 
painoimme lehteen. Kiitos, Markku. 

Olimme tyytyväisiä Fellown osalta 
ja jätimme selvitystyön tähän. Silti, jos 
veikata pitää, arvelen että täsmälleen 
sama neljän kilotavun kokonaismuisti- 
määrä löytyy VTech Laser 200:sta. Jos- 
sain vaiheessa historiankirjoituksessa 2 
kilotavun kuvamuisti lienee vahingossa 
laskettu 4 kilotavun muistin päälle (4+2 
kt). Kun virhe on tehty kerran, se on 
saatettu tehdä toistekin (6+2 kt) ja mik- 
sei kolmannenkin kerran (8+2 kt)... 
Tätä menoa VTech Laser 200 tavoittaa 
kohta kuusnelosen muistimäärän! 


Mystinen VTech Laser 210 
On silti todennäköistä, että VTech La- 
ser 200 -sisusvariaatioita on oikeasti- 


kin ja osa sekaannuksesta johtuu sii- 
tä. Eri maihin eri nimillä lisensoitujen 
mallien välillä on eroja. Ainakin eng- 
lanninkielisissä maissa on markkinoitu 
8 kilotavun Dick Smith VZ200:aa, joka 
ilmeisesti perustuu muistiltaan kasva- 
tettuun VTech Laser 210:een (6+2 kt). 
Arvatenkin tämä sisarmalli sitten sot- 
keentuu historiankirjoituksessa Laser 
200:aan, koska se sai hämäävästi ni- 
men VZ200, eikä VZ210... 

Tätä seurasi vielä Dick Smith VZ300 
(taas hämäävästi Laser 310), jossa oli 
yhteensä 16 kilotavua muistia. Näihin 
päivityksiin Salora ei kuitenkaan tiet- 
tävästi enää koskenut, joskin Fellow'n 
isoveli Salora Manager perustui VTech 
Laser 2001 -malliin. Oli miten oli, to- 
rilla tavataan: suomenkielinen Wiki- 
pedia oli löytämistämme moderneis- 
ta lähteistä ainoana oikeassa Salora 
Fellow'n muistimäärässä. 

Vaikka nämä vanhat kotitietokoneet 
olivat kuraa, artikkeli niistä Skrollis- 
sa 2018.3 on kultaa. Suosittelen lämpi- 
mästi lukemaan. $& 


PS. Suomi-Wikipediakaan ei ole aina 
ollut oikeassa. Syy Verkkokauppa.co- 
min Helsingin tietokone- ja pelikon- 
solimuseon tietotaulun virheeseen (ks. 
alkukuva) löytyy Wikipedian vuoden 
2005 aivan alkuperäisestä tekstistä tai 
sen lähteestä: ”Salora Fellow tuli mark- 
kinoille vuonna 1984. Suorittimena oli 
MOS 6502, keskusmuistia oli 32 kilo- 
tavua ja näytössä 16 väriä.” Tässä lau- 
seessa olikin sitten kaikki pielessä: oi- 
kea julkaisuvuosi oli 1983, suoritin 
Z80, muistia 4 kilotavua ja värejä par- 
haimmillaan 9 kappaletta (8 värin pa- 
letti + joissakin tiloissa musta, yleensä 
korkeintaan 4 väriä ruudulla). 


Saimme blogin verkkojulkaisun jälkeen 
sanan, että Verkkokauppa.comin väki 
todella oli ottanut museokyltin tiedot 
vanhasta Wikipediasta. 


Blogitekstiä on lehdessä hieman sovitet- 
tu uudelleenjulkaisuun. Skrolli 2018.3:n 
maksuttoman pdf-lehden sekä alku- 
peräisen Dlogikirjoituksen linkkeineen 
löydät verkkojatkoiltamme: skrolli.fi/ 
numerot. Helsingin tietokone- ja peli- 
konsolimuseon — Verkkokauppa.comin 
näyttely suljettiin vuoden 2019 lopussa, 
mutta Ata Tommiskan keräämään ko- 
koelmaan voi edelleen tutustua verkossa 
osoitteessa tietokonemuseo.net/helsin- 
gin-tietokonemuseo-pelikonsolimuseo. 

It was a warm afternoon in 
Pacdand and all the creatures 
were living in harmony. 


GRADVAKIN OLISI VOINUT 
TEHDÄ, EHKÄ. SATEINEN 
KESÄ VAIHTUI SYKSYKSI 
JA KAMPPIKSENI PALASI... 


KOKO KESÄ MENI 
TÄHÄN, JA KETÄÄN 
EI KIINNOSTA. 

KOTIIN TAI KONTTORILLE 


Skrollin tilaukset, irtonumerot ja digitaaliset pdf-lehdet verkkokaupasta. 
Tilaamalla paperilehden verkkokaupastamme saat lisäksi pdf-lehden. 

SIMISEN TAIVAAN PELIT 


UK Resistance on yli vuosikymmen sitten 
lopetettu (mutta vielä verkosta löyty- 
vä) blogi, joka keskittyi Segan pelien ja 
Dreamcastin fanittamiseen sekä muiden 
pelivalmistajien kritisointiin usein hyvinkin 
epäkorrekteilla tavoilla. Juttuja oli enim- 
mäkseen perin hauska lukea, mutta joskus 
ylitettiin erilaisia rajoja osin tarpeettomas- 
tikin. Lopetuspäätös oli jälkikäteen arvioi- 
den varmasti oikea, sillä luontevan jatkon 
keksiminen alkoi olla yhä vaikeampaa. 


Eräs ajatus, joka blogista jäi kuitenkin elä- 
mään, on ”blue sky gaming". Sillä tarkoite- 
taan pelejä, joissa ei ole pelkkiä dystoop- 
pisia elementtejä ja erilaisia ruskean sävyjä 
vaan myös sinisiä taivaita, kirkkaita värejä 
ja iloa. Sellaisia kuin vaikka Super Mario- ja 
Sonic the Hedgehog -sarjat tai tässä nume- 
rossa sivuttu OutRun 2. UKR oli vankka si- 
nitaivaspelien kannattaja ja huomioi aina, 
kun sellaisia tuli tarjolle. 


Nyt, kun tuntuu että maailma on käänty- 
nyt aivan kummalliseen asentoon ja joka 
päivälle riittää uusia huolenaiheita, on 
ihan hyvä välillä lopettaa doomscrolla- 
us vaikka koko illaksi ja nollata ajatuksia 
mukavan, hyväntuulisen retropelin paris- 


sa. Onhan nyt kenties maailmanhistorian 
paras aika harrastaa ja tutkia vanhoja pe- 
lejä, sillä erilaisia kokoelmia, digilatauksia 
ja uusintapainoksia on saatavana vaikka 
millä mitalla — ja usein erittäin edulliseen 
hintaan. Moni meistä on myös hankkinut 
kaikenlaista, johon ei ole ehtinyt tähän 
mennessä edes paneutua. 


Tästä numerosta tulikin varsin roolipelipai- 
notteinen, kun Jukka pääsi avaamaan sa- 
naisen arkkunsa SSI:n kultalaatikkopeleis- 
tä. Manu puolestaan esittelee Suomessa 
kehitetyn fantasiahenkisen pelin, joka ei 
ole kymmeniin vuosiin ollut saatavilla yh- 
tään mistään. Nyt kaikki halukkaat pääse- 
vät kokeilemaan sitä Sharp-emulaattorilla. 
Paketin täydennykseksi tehdäänkin sitten 
pieni loikka kynä ja paperi -roolipelien 
puolelle, sillä erittäin varhainen Suomi- 
rope Acirema tuntui juuri oikealta valin- 
nalta Suomen pelimuseon kokoelmista. 
Ja pelimuseossahan sitä OutRun 2:takin 
voi käydä ajamassa ainakin kuluvan kesän 
ajan. Mukavaa, rentouttavaa kesää kaikille 
ja muistakaa sinitaivaat! 


Retrosedät Jukka, Manu ja Mikko 
retrooretrorewind.fi 


Ajankohtaisia RETROUUTISIA 

Nordic the Incurablen ACIREMA 
AD&D-KULTALAATIKOT herättävät muistoja 
Kotimainen LORD OF THE MAZE Spectrumille 
Moottorien lempeää murinaa: GRAN TURISMO 2 
Entä jos GRAN TURISMO 2 ei maistunutkaan? 

Pieni mutta pippurinen A500 MINI 

JOK tutustui uusiin C64- JA GAME BOY -PELEIHIN 
Peliarvostelussa BIOTA ja INFERNAX 

Testissä BATTLE KID, KOMBINERA ja SUNSHINE MANOR 
Vieläkö maistuvat vanhat NINTENDO-PELIT? 
POSTAL vai POSTAL 4 — valinta on helppo! 

OUTRUN 2 driftaa suoraan sydämeen 

Näinkin voi harrastaa PELIMUSIIKKIA 

H[1/X] — MANUN KUMMAT: Compact Vision TV-Boy ja Datach 

UUTISET 


Tekstit: Mikko Heinonen, Manu Pärssinen 


nyt valmistaa äärimmäisen 
VMU:n, joka huomioi nämä 
merkittävimmät puutteet. 
VM2-nimellä — kulkevaan 
projektiin on luvassa näy- 
tön taustavalo, tarkkuudel- 
taan kaksinkertainen LCD- 
näyttö (96 x 64 pikseliä), 


DREAMGAST SAA 
ANSAITSEMANSA 
MUISTIKOATIN 


Sega Dreamcastissahan ei tunnetusti 


Higher-res LCD (128x64) 
Screen Backlight 

4x VMU memory 

Internal 50+ minigame storage 
High-capacity internal battery 
USB charging 

USB PC connectivity 


PC Memory management 


ollut mitään vikoja, mutta jos olisi ol- 
lut, yksi niistä olisi ollut kekseliäiden, 
näytöllä ja ohjaimilla varustettujen 
VMU-muistikorttien pieni tallennus- 
kapasiteetti ja lyhyt paristojen kes- 
toikä. Vaikka tallennukset säilyvätkin 
VMU:ssa olevan CR2032-pariston tyh- 
jennyttyä, kone tervehtii tämän jäl- 
keen käynnistäjäänsä varsin kuuluval- 
la piippauksella, eikä peleistä VMU:lle 
ladattavia pelejä voi enää pelata. 
Muun muassa VMU:n taustavalo- 
modeja ja langattomia Dreamcast-oh- 


nelinkertainen tallennus- 
tila sekä tuki SD-korttien 
käytölle — tallennukseen. 
Lisäksi paristo korvataan 
akulla, joka latautuu aina 
ollessaan kiinni koneessa tai USB-liitän- 
nän kautta. Näin VMU-pelien pelaami- 
nen on mahdollista irrallaan konsolista 
ilman, että nappiparistoista tulee koko 
talouden suurin kustannuserä. VMU- 
peleille on myös varattuna erillinen tal- 
lennustilansa. 

RR:n toimituksessa on käytetty jo 
jonkin aikaa PlayStation 1:lle tarkoi- 


(O Dreamcast 


tettua MemCard PRO -lisälaitetta, joka 
luo SD-kortille virtuaalisia muistikort- 
teja. Sen käyttö tekee pelaamisesta 
niin paljon mukavampaa, että odo- 
tamme mielenkiinnolla vastaavaa to- 
teutusta Dreamcastille. 


Lisätietoa: www.dreammods.net/stay- 
tuned.html 


jaimia rakennellut DreamMods aikoo 


OCEAN SOFTIVAREN 
PERUSTAJA ON KUOLLUT 


Vuonna 1983 yhdessä Jon Woodsin 
kanssa legendaarisen Ocean 
Softwaren perustanut David Ward 
on kuollut 75 vuoden iässä. Wardia 
pidetään yhtenä Iso-Britannian pe- 
lialan pioneereista ja hän oli mukana 
tuomassa 80-luvun kotimikrokansalle kymmeniä 
arcadepelisovituksia, elokuvalisenssipelejä sekä peliko- 
koelmia. Ocean Softwaren historiasta on julkaistu kirja 
(fusionretrobooks.com) ja "The Story of Ocean Software" 
-dokumentti, joka löytyy Youtubesta. 

MONTEZUMAN KOSTO "E- 
SAAPUU VIIMEIN NES:LLE 


Tasoloikkaseikkailu  Montezumas Revenge julkaistiin 
1980-luvun alkupuolella monille kotimikroille ja muun 
muassa Atarin konsoleille sekä Sega Master Systemil- 
le, mutta sitä ei koskaan päässyt pelaamaan Nintendon 
8-bittikonsolilla. Nyt asiaan on tullut muutos; sillä onnis- 
tuneen Kickstarter-kampanjan myötä pelin alkuperäinen 
tekijä Rob Jaeger on yhdessä ohjelmoija Felipe Reinau- 
din kanssa julkaissut pelin NES-version, jonka pitäisi saa- 
pua rahoitukseen osallistuneille samoihin aikoihin tämän 
lehden kanssa. Peli tulee ilmeisesti myyntiin myös Second 
Dimension -verkkokauppaan (second-dimension.com), 
josta saa ladattua myös pelattavan demoversion. 


VIDEOPAGIN ” PAC-MAN” 
PAKETOITIIN KUUSNEPALLE 


Vuonna 1981 Philips Videopacille (eli USA:ssa Odyssey 
2:lle) julkaistiin peli nimeltä K.C.Munchkin!, joka muistutti 
kovasti erästä Namcon keltaista pillerinpopsijaa. Peli kui- 
tenkin saatiin markkinoille ennen ensimmäistä virallista 
Pac-Manin kotiversiota, joten oikeudessa tavattiin. Philips 
hävisi oikeusjutun idean kopioinnista, joka olikin eräs alan 
ensimmäisiä, ja Munchkin-pelin myynti keskeytettiin. Hah- 
mo jäi kuitenkin monille mieleen (se tuotiin takaisin myös 
myöhemmässä, Atarin Centipedeä muistuttavassa pelissä), 
joten nyt pelistä on tehty harrastajavoimin C64-versio. 

Pretzel Logic -demosceneryhmän Munchkin 64 sisältää 
tarkasti kloonatun pelin, mutta myös paljon uutta. Mu- 
kana on satunnaisesti syntyviä lisäkenttiä, kenttäeditori, 
kymmenen harrastajien tekemää kenttää sekä 'arcadever- 
sio; joka sisältää 96 tasoa, 58 kenttää sekä uusia haasteita. 
Pelin voi ladata ilmaiseksi Pretzel Logicin sivuilta (pretzel- 
logic.itch.io) tai CSDB:stä (csdb.dk/release/?id=217475), 
mutta mikäli siitä haluaa maksaa, ryhmä lahjoittaa tuotot 
syöpätutkimukseen. 

PELIT 


THE SECRET TREASURE 
OF RAGUOC IN THE 
ACIREMA DUNGEONS 


Teksti: Jukka 0. Kauppinen 


Kuvat: Jukka 0. Kauppinen, Marko Peussa (2014-painoksen grafiikka) 


arhaisella 1980-luvulla Suomes- 
sa ei valtaväestö edes tiennyt, 
mikä se semmoinen roolipeli 
on. Täysin tuntematon sanakin. 
Seikkailupelit sentään tunnettiin. Risto J. 
Hieta eli Nordic the Incurable kiskoi pelaa- 
jakansan tietämättömyydestä valoon. 


Risto Hieta julkaisi MikroBitti-lehdessä 
Peliluola-palstaa vuodesta 1985 aina 
vuoteen 1998 saakka. Palstalla käsitel- 
tiin kaikenlaista pelaamiseen liittyvää, 
aina pelivinkeistä high score -tilastoi- 
hin, mutta erityisen ansiokasta oli tapa, 
jolla Hieta toi esiin roolipelejä. Peliluo- 
lassa esiteltiin niitä sekä kerrottiin Hie- 
dan pelaajaryhmän seikkailuista. Nämä 
tekivät oudoista peleistä lähes lihallisia, 
todellisia kokemuksia. Ai tällaista se 
roolipelaaminen on! 

Peliluola osui kuin täsmäammus 
omaan videopelilliseen kasvuuni. Sii- 
nä missä Jyrki J.J. Kasvi kaatoi bensaa 
strategiapelinuotiooni, Hieta innoitti 
minua roolipelien maailmaan. Mutta 
eihän minulla ollut roolipelejä eikä pe- 
likavereita. Oli vain Temple of Apshai, 
Gateway to Apshai, Ouestron ja muita 
tietokonepelejä. Niiden piti riittää. 

Eräässä Peliluolassa Nordic kuiten- 
kin kertoi tehneensä roolipelin. Suo- 
menkielisen. Tilasin sen heti. 

Postissa tuli kaksi valokopioitua 
vihkosta sekä muutama A4. Luimme 
kaverini, ehkä parinkin, kanssa toisen 
vihkosen eli pelaajan oppaan moneen 
kertaan. Sitten minusta tuli Raguoc, 
eli pelinjohtaja ja tavasin hänelle tar- 
koitettua ohjekirjaa. Se tuntui todella 
mutkikkaalta jonnelle, jolla ei ollut en- 
tuudestaan mitään käsitystä todellisesta 
roolipelaamisesta. 

Seikkailumme olivat äärimmäisen 
yksinkertaisia. The Secret Treasure of Ra- 
guoc in the Acirema Dungeonsin maail- 
ma oli maanalainen luolasto, jonne en- 
sikertalaisten oli hyvä laskeutua. Huone 
toisensa perään täynnä jippoja ja anso- 
ja, mitä pelinjohtaja vain ohjekirjasta, 

fantasiakirjoista tai omasta päästään 
keksi. Jos yhtä ymmällään olevat pe- 
laajat vain eivät tajunneet maailman 
yksinkertaisimpia ongelmia, niin ka- 
tosta saattoi kuulua Raguocin neuvova 
ääni. Sitä ei ollut ohjeissa, vaan se vain 
oli pakko keksiä, että pelaajantolvanat 
tajuaisivat. 

Acireman ensipainoksessa oli yh- 
teensä noin 60 A5-kokoista, harvalla ri- 
vivälillä kirjoituskoneella taottua sivua. 
Pelijärjestelmä ja säännöt olivat suora- 
viivaiset, ensikertalaiselle sopivat. Maa- 
ilmaa ei taustoitettu mitenkään, mutta 
kai nyt kaikki olivat jokin kliseisen bar- 
baarielokuvan nähneet. Maailmahan 
sai oikeastaan olla ihan millainen ta- 
hansa. Silloinen mielikuvituksen lento 
ei kuitenkaan riittänyt luomaan mielet 
niksauttavaa kyberpunk-alamaailmaa, 
joten vuoren alta löytyi ainakin meidän 
peleissämme muun muassa kääpiöitä, 
jättiläisiä, lohikäärmeitä, pahoja taiku- 
reita ja myrkyllisiä hämähäkkejä. 

Pelaajille oli kolme erilaista hahmo- 
luokkaa: seikkailija, taistelija ja velho. 
Aseitakin oli hurjat viisi ja työkaluja 
köysi, lapio ja lyhty. Kyllä niistäkin seik- 
kailu syntyi! 


Peli: 


THE SECRET TREASURE 
OF RAGUOCINTHE 
ACIREMA DUNGEONS 
1985 

pöytäroolipeli 

Risto "Nordic" Hieta 
Risto J. Hieta 


Vuosi: 
Alusta: 
Tekijä: 
Julkaisija: 


Miekkaa ja magiaa, rautaa ja lankaa 


Tänään on hulvatonta mitata Nordicin 
ohjekirjassa vääntämän rautalangan 
paksuutta. Montako pelaajaa seikkai- 
lemiseen tarvitaan, millainen on hyvä 
peliympäristö, millaisia nuo monituiset 
hahmoluokat ovat ja mitä he osaavat 
ehkä tehdä. Pelaajan oppaassa on jopa 
vuoro vuorolta etenevä esimerkkiseik- 
kailu ja pelivuoroja. 

Ja hyvä että oli. Ohjeet luettiin todel- 
la tarkoin, samoin esimerkkiseikkailu, ja 
silti ensimmäiset pelikerrat olivat varo- 
vaista kompastelua, katosta kuuluvine 
äänineen. Hiljalleen tajusimme, että 
tämähän voi olla mitä vain. Maanalai- 
sissa huoneissa voi tapahtua asioita tai 
sitten ei. Ongelmat eivät varmaankaan 
olleet kovin kummoisia. Peto vartioi 
arkkua, josta löytyy köysi. Köydellä pää- 
see aiemmin nähdyn kuilun yli, jos sen 
tajuaa lassota kuilun yli vastapäiseen 
puuhun. Ja niin edelleen. Ehkä pulmat 
hiljalleen monipuolistuivat, kun opim- 
me soveltamaan. 

Kysymyksiä silti riitti. Nordic oli hyvin 
ystävällinen ja vastasi omakätisesti kirjee- 
seeni, jossa ihmettelin asioita. Niin matka 
Acireman syövereissä jatkui. Otin ensias- 


keleet todellisiin roolipeleihin, ja tulevina 
vuosina ja vuosikymmeninä nautin niistä 
niin pelaajana kuin pelinjohtajana. Syväl- 
listä hardcore-roolipelaajaa minusta ei 
tullut, mutta etenkin Paranoia pelinjoh- 
tajana ja Call of Cthulhu pelaajana ovat 
oleellinen osa pelillistä kasvutarinaani. 
Ihan vain siksi, että Nordic kirjoitti Peli- 
luolassa tehneensä pelin. 


Vapautta, ei sääntöjä 


- Ennen Aciremaa minulla oli lähinnä 
Dungeons & Dragonsin ensimmäinen 
laitos. Sitä ei vain tullut koskaan pelat- 
tua, koska se tuntui aivan liian moni- 
mutkaiselta ja hankalalta, että sitä olisi 
voinut opettaa muille pelaajille. Sen 
pelaaminen tuntui hyvin sääntökes- 
keiseltä, omat vapaudet olivat hyvin 
vähissä, Nordic kertoo Suomen pelimu- 
seon haastattelussa. 

- Minä halusin suunnitella roolipelin, 
jossa pelaajat hahmoineen saavat toi- 
mia mahdollisimman vapaasti. Ei niin, 
että peluu olisi kuin pöydän ääreen 
siirrettyä tietokonepeliä. Halusin, että 
pelaajat voivat olla ja tehdä vapaasti. 
Acirema syntyi tästä vapaudenhalusta. 
Siinä osuttiinkin nappiin. Acireman oh- 
jeet olivat kiitettävän selkeät ja ylimal- 
kaiset. Ne jättivät suunnattomasti tilaa 
luovuudelle ja kekseliäisyydelle. Pelin- 
johtajalla oli vapaat kädet rakentaa mitä 
vain, jos mielikuvitus nousi lentoon. 

Hiedalla oli jo selkeä näkemys aina- 
kin omista mieltymyksistään. 

- Jotkuthan tykkäävät siitä, että sään- 
tökirja on 300-sivuinen läpyskä, jossa on 
valehtelematta 200 erilaista taulukkoa, 
josta kaikki katsotaan ja määritellään. 
Minä en kaipaa ihan tämmöistä realis- 
mia, vaan tykkään kun säännöt ovat yk- 
sinkertaiset, nopeat ja pelattavat. 

Acireman jälkeen julkaistu Miekka ja 
Magia -roolipeli muistetaan ja tunne- 
taan yleisesti ensimmäisenä todellisena 
suomalaisena roolipelinä. 

- Acirema ei ollut oikea kirjapainotyö, 
vaan myin sitä omakustannepainokse- 
na — kopioituna vihkona. Sille oli ihmeen 
hyvin kysyntää ja se meni hyvin kaupak- 
si, kun eihän Suomessa ollut minkään- 
laisia suomenkielisiä roolipelejä. Niinpä 
ajattelin, että tehdään seuraavaksi oi- 


kein kunnon kirjanen, josta ihmiset nä- 
kevät millaista pelaaminen on. 

- Toki minuakin kiinnosti tehdä ja jul- 
kaista oikea peli. Sitten täytyi varmistaa, 
että joku kustantaa sen. Fantasiapelit lu- 
pautui ottamaan pelin myyntiin, jonka 
jälkeen kustantajakin varmistui. Siitä tuli 
ihan hyvä peli silloisilla mittapuilla ja sitä 
myytin paljon, Hieta muistelee Miekan ja 
Magian syntyä. 

Miten Hieta sitten päätyi pelien pa- 
riin, fantasiamaailmojen ja roolipelien 
mestariksi? 

- Päädyin pelien pariin pelaamalla. 
Pelit kiinnostivat jo pienenä ja tein lau- 
tapeleistä omia versioita. Samoin pa- 
rantelin olemassa olevia pelejä, koska 
ne tuntuivat liian yksinkertaisilta. Sitten 
innostuin sähköisistä peleistä, varhaisis- 
ta videopeleistä, ja harrastin niitä aivan 
alusta asti. Sitten kuvaan tulivat tietoko- 
nepelit ja roolipelit. 

Aciremasta julkaistiin alkuperäisen 
vuoden 1985 painoksen lisäksi uusi 
versio vuonna 1987. Lisäksi se kään- 
nettiin englanniksi ja julkaistiin vuonna 
2014 uusittuna ja päivitettynä, silti iha- 
nan oldskoolisena nimellä The Secret 
Treasure of Raguoc in the Acirema Dun- 
geons. Lataa pelikirjat PDF-muodossa 
osoitteesta www.peussa.com/acirema. 


NORDIC ELI RISTO J. HIETA on toimittanut myös Claymore-roolipelileh- 
teä ja tehnyt vuosikymmenten mittaan kymmeniä lauta-, seura- ja roolipe- 
lejä, samoin kuin niihin liittyviä kirjoja. Osa on julkaistu kaupallisesti, osa 
omakustanteina ja osaa on pelattu vain omalla porukalla. 


Näistä tietoa hänen Archive.orgista löytyvien kotisivujensa jäänteillä: 
web.archive.org/web/20170921193925/https://www.ricostar.net/4 


Vuosi oli varmaankin 1985. Tein 
seikkailuja ottaen ideoita lähinnä 
Zorkeista ja muista tekstiseikkai- 
lupeleistä. Ensimmäinen seikkailu 
päättyi hahmojen (kaksi kpl) kuo- 
lemaan taistelussa Mustaa vel- 
hoa vastaan. Toisessa seikkailussa 
hahmoja kuoli jo matkan varrella 
pariin kertaan, mutta kolmannet 
hahmot voittivat velhon ja löysi- 
vät aarteen. Varmaan kaikki sään- 
tökirjan hirviöt olivat käytössä. 

Luolastossa oli ainakin sokke- 
lo, jossa asui Pantti-Antti-nimi- 
nen kääpiökauppias. Ja vihreä 
lohikäärme, jonka hahmot ensin 
voittivat noppapelissä ja sitten 
tappoivat, kun se osoittautui huo- 
noksi häviäjäksi. 

Hauskaa pelissä oli erityisesti 
pelinjohtajan täysi vapaus, eikä 
tarvinnut kahlita itseään mihin- 
kään taustamaailmaan vaan ide- 
oita sai repiä joka suunnasta. 


- Erkka Leppänen, 
Vaskikirjat-fantasiakustantamo 

SSI:N KULTALAATIKOT VEIVÄT PELAAJAT FANTASIAN SYVÄÄN PÄÄHÄN —— 


Teksti: Jukka 0. Kauppinen 


Kuvat: Jukka 0. Kauppinen, SNEG, Mobygames 


arva pelisarja on tehnyt yhtä 

suurta vaikutusta kuin stra- 

tegiapelitalo SSI:n Advanced 

Dungeons & Dragons -roo- 
lipelit 1990-luvun taitteen molemmin 
puolin. Ne nostivat pienen peliyhtiön 
raskaaseen sarjaan ja aiheuttivat massii- 
visen tietokoneroolipeliboomin. 


SSI oli ennen ensimmäistä AD&D-pe- 
liään pikkuruinen firma: pelien myynti 
laskettiin parhaimmillaan muutamassa 
kymmenessä tuhannessa ja vakituisia 
pelinkehittäjiä oli seitsemän. Yhtiö kes- 
kittyi tekemään raskaita strategiapelejä, 
mutta oli astellut syvälle myös roolipe- 
lilammikkoon. Erityisesti Wizard's Crown 
(1986) ja The Eternal Dagger (1987) 
olivat aikaisekseen erittäin laajoja ja 
todella syvän päädyn roolipelejä, jotka 


pistivät sisällöllisesti ja tarinallisesti täy- 
sillä kampoihin silloisille kynä+paperi- 
raskassarjalaisille. Lisäksi SSI oli tehnyt 
myös hienot roolipelit Ouestron (1984), 
Ouestron II (1988), Phantasie (1985), 
Phantasiell (1986) ja Phantasie III (1987). 
Pienuudestaan huolimatta sillä oli siis 
vahvoja näyttöjä isojen ja ennen kaik- 
kea oikeiden roolipelien tekijänä. 
Niinpä firmassa kiinnostuttiin, kun 
rooli- ja lautapelijätti TRS, joka omisti 
vaatimattomasti maailman = suurim- 
man ja suosituimman roolipelibrändi 
Dungeons & Dragonsin, etsi Advanced 
D&D -peleilleen lisensoijaa tietokone- 
pelien maailmasta. Kisan voittaja saisi 
käyttöönsä koko AD&D-pelivalikoiman, 
josta kelpaisi tehdä peli tai ehkä jopa 
kaksikin. Tarjouskilpailuun osallistuivat 
muun muassa EA, Origin Systems ja 

SSI oli mitätön kääpäpäästäinen. Silti se 
voitti luvan vuolla kultaa. 

Miksikö? Yksi syistä oli varmasti yhti- 
Ön osoittama osaaminen hyvien strate- 
gia- ja roolipelien tekijänä ja julkaisijana. 
Ehkä pieni kokokin oli plussaa — viitsisi- 
kö jokin suurempi yhtiö panna paras- 
taan lisenssipeliin, jos heillä oli omiakin 
roolipelisarjoja? Ehkä TSR:n päättäjät 
tunsivat sympatiaa digipelitaloon, jon- 
ka tarina muistutti heidän omaansa. 

SSI:n tarjous ei ollut todennäköisesti 
kultakolikoilla höystetty, mutta firmalla 
oli tarjota visio. Luodaan pelisarja... e 
vaan monta pelisarjaa ja spinoff-pelejä. 
Tehdään erillisiä pelisarjoja AD&D:n eri 
maailmoista. Tehdään erikoisuuksia, ku- 
ten kunnon high fantasy -strategiape- 
lejä, lohikäärmelentosimulaattori ja vä- 


hän toimintaakin. Tehdään parin pelin 
sijaan kymmeniä pelejä ja valloitetaan 
fantasiamaailmat. 

Ja kyllähän sakki osasi pelejäkin teh- 
dä. TSR:llä ideoitaan demotessaan SSI 
esitteli Amigalla animoituja AD&D-hir- 
viöitä sekä C64:llä 3D-ikkunointia, jotka 
tekivät neuvottelijoihin vaikutuksen. 

”Me olimme kisassa koko alan par- 
haita nimiä vastaan” muisteli yhtiön 
johtaja Joel Billings jälkikäteen ja yn- 
näsi, että sopimuksen nappaamien 
pelialajättien edestä vaati kovaa työtä. 
Mutta ”me emme tarjonneet enemmän 
rahaa kuin muut vaan näytimme, että 
me tekisimme parhaat AD&D-pelit!" 


Kultaa, kaikille kultaa 


SSI panosti projektiin aikaa, rahaa ja 
miestyövuosia. Täysipäiväisten pelike- 
hittäjien määrä kasvoi heti alkuunsa 
seitsemästä 25:een. Yhtiöön jopa pal- 
kattiin ensimmäinen täysipäiväinen 
graafikko. Rajuimmillaan 15 henkilöä 
raatoi kuukausikaupalla kuusi päivää 
ja 60 tuntia viikossa saadakseen pro- 
jektin maaliin. 

Esikoista viilattiin suurella sydämel- 
lä, mutta yhden suurimmista neronlei- 
mauksista teki pelikoteloiden visuaali- 
sesta ilmeestä vastannut suunnittelija. 
Roolipelit paketoitiin tavallisen kokoi- 
siin laatikoihin, mutta kaikissa peleissä 
oli sama, kullankeltaista lupausta heh- 
kuva visuaalinen ilme ja värimaailma. 
Tähän lisättiin vielä eeppiset kansiku- 
vat ja loppu oli legendaa. 

Kultaiset laatikot eli Gold Boxit 
olivat todellisia aarteita, jotka jäivät 
pelaamisen historiaan sekä upean 
ulkoasunsa että ensiluokkaisen toteu- 
tuksensa ansiosta. 

Pelejä varten kehitettiin jälkipol- 
vien Gold Box Enginenä tuntema roo- 
lipelimoottori, jonka pohjalle tehtiin 
kolme eri AD&D-pelisarjaa, kaksi Buck 
Rogers -tieteisroolipeliä ja kaksi muuta 
seikkailua. Erinomainen perusmoot- 
tori tavoitti hienosti esikuvansa sään- 
nöt ja olemuksen. 

Mikä tärkeintä, pelit olivat hyviä 
ja ne toivat kotikoneiden ruuduille 
loistavan digitaalisen tulkinnan TSR:n 
rakentamasta roolipelimaailmasta. Ei 
ollut sattumaa, että siitä oli kasvanut 
niin suosittu ja tunnettu. 

Ensimmäinen SSI:n AD&D-peli Pool 
of Radiance julkaistiin kesäkuussa 
1988. Se myi heti kättelyssä pelkäs- 
tään Pohjois-Amerikassa yli 264 000 
kappaletta. Siihen saakka hitein SSI- 
peli oli myynyt noin 60 000 kappalet- 


ta. Poolille sateli ylistystä ja palkintoja, 
joskin yhtiö sai osansa myös yltiömo- 
ralistien Yhdysvalloissa lietsomasta 
roolipelien vastaisesta kampanjasta. 
Kaikki eivät arvostaneet lastensa tai 
puolisoidensa demonipelejä, ja erääs- 
säkin SSI:n saamassa palautteessa 
valitettiin hänen poikansa joutuneen 
täysin roolipelin lumoihin: ”Palauttai- 
sin pelin, jos poika vain suostuisi anta- 
maan sen minulle.” 


Soturimaageja ja tulipalloja 

Kultalaatikot olivat syviä, monipuolisia 
ja aikuisille suunnattuja rooliseikkailu- 
ja, joissa noudatettiin AD&D:n sääntöjä 
pilkulleen. Säännöthän olivat laajat ja 
pikkutarkat, minkä lisäksi roolipelien 
maailma oli pohjustettu verraten huo- 
lella. Dungeons & Dragonsissa ja Ad- 


vanced Dungeons & Dragonsissa olikin 
omat omituisuutensa ja rajoituksensa, 
jotka eivät aina käyneet sen enempää 
pienen pelintekijän kuin pelaajan jär- 
keen, mutta säännöt oli tehty nouda- 
tettaviksi ja niitä myös noudatettiin. 
SSI:n suunnittelijatiimi olikin urakoinut 
hikinauhat märkänä rakentaakseen 
niistä hauskan tai ainakin viihdyttävän 
tietokonekokemuksen. 

Kaikki 10 peliä noudattavat samaa 
peruskaavaa: suurimman osan aikaa 
pelaaja katselee kolmeen osaan jaet- 
tua ruutua, jossa näkyy maisemanä- 
kymä kustakin lokaatiosta ja katso- 
missuunnasta, informaatiota ryhmästä 
sekä alaosan tekstiosio, josta voi lukea 
esimerkiksi dialogia ja tilanteiden ku- 
vaukset. Taisteluissa siirrytään takti- 
seen taistelutilaan, joka on lainannut 

enemmän kuin paljon SSI:n strategia- 
peleistä ja Wizard's Crownista. Erinomai- 
nen taistelujärjestelmä mahdollistaa 
omien ja vihollisen hahmojen sukkelan 
liikuttamisen vaihtelevilla taisteluken- 
tillä ja näiden järjestämisen haluttuihin 
muodostelmiin: väkivahvat ja hyvin 
panssaroidut jäppiset etulinjaan, taiku- 
rit ja papit taaemmas. 

AD&D-tyyliin hahmojen taito- ja 
varusteluominaisuudet olivat erittäin 
laajat. Hahmonluonti oli aikansa roo- 
lipelien paremmasta päästä, ja oman 
maun mukaan rakennetulla ryhmällä 
oli hienoa seikkailla. Taistelut omilla ja 
sivuhahmolla olivat nautinnollista viih- 
dettä, ainakin vuoropohjaisen pelaa- 
misen ystäville. Ne eivät olleet mitään 
edessä seisovan hirviön huitomista kät- 
tä pidemmällä, vaan taktiikat ja niiden 
toteuttaminen olivat erittäin vapaasti 
pelaajan itsensä päätettävissä. Tätä roo- 
lipeliveteraanit osasivat arvostaa. 

Pelit pursuivat suuria tarinoita, eep- 
pisiä historioita ja dramaattisia kääntei- 
tä. Niitä oli niin paljon, että kaikki ei edes 
mahtunut pelien sisälle. Merkittävä osa 
kerrontaa ja aineistoa tarjoiltiinkin eril- 
lisissä painetuissa kirjasissa, jotka olivat 
olennainen osa kokonaisuutta. Peli vain 
siellä täällä ilmoitti, että seuraava kes- 
kustelu löytyy journal entry 37:stä, lue- 
pas se nyt. Tai miten kohdattu henkilö 
antaa pelaajalle kartan, se löytyy journal 
entry 166:sta. Ehkä vastaan tuli vieraalla 
kielellä tai aakkosilla kirjoitettu viesti — 
se piti dekoodata laatikosta löytyvällä 
kääntäjäkiekolla. Joten onnea vain, jos 
pelasit piraattiversiota. 

Ulkopuolista kerrontaa löytyi myös 
AD&D-kirjoista, joita on ilmestynyt tä- 
hän päivään mennessä ties miten mon- 
ta sataa. 1980-luvun puolella peleihin 
lähemmin liittyviä Forgotten Realms- ja 
Dragonlance-romaanejakin oli jo kym- 
meniä, ja jos pelaaja oli tarpeeksi syvällä 
aiheessa, etenkin Dragonlance-peleistä 
ja -kirjoista löytyi paljon siltoja toisiinsa. 
Forgotten Realmsissa oli enemmän tilaa 
mennä sinne, minne kukaan ei ollut ai- 
emmin vaeltanut, joten sen maailmaan 
luotiin aivan omia alueita tietokonepe- 
lien tekijöille. Siellä piisasi koskematto- 
mia digipreerioita, joille kelpasi raken- 
taa omia juttuja ja lorea. 

Kahteen eri fantasiamaailmaan si- 
joittuvat kolme kultaboksisarjaa olivat 
kukin itsenäisiä tarinakokonaisuuksia. 
Pool of Radiancen neljä, Savage Frontier- 
in kolme ja Dragonlancen kolme Krynn- 
peliä olivat kaikki selkeitä jatkokerto- 
muksia, alkuine ja loppuineen. Ja siinä 


missä Savage Frontierin tarinat nojasivat 
julkaistuihin romaaneihin, jotka puoles- 
taan pohjautuivat kirjailijoiden omiin 
roolipelikokemuksiin, Forgotten Realms 
-pelien tarinoita siirrettiin päinvastaista 
reittiä pitkin romaaneiksi. 


Kullanhuuhtojat 


Kultalaatikkosarja matkasi pelistä ja pe- 
limaailmasta toiseen, valtaosin myötä- 
tuulessa. Arvostelin aikoinaan suurim- 
man osan niistä, ja vaikka pelit ovatkin 
vuosikymmenten saatossa muuttuneet 
harmaaksi "fantasiaa ja lohikäärmeitä” 
-usvaksi muistikuvissa, yksi teema on 
yhä kirkkaana mielessä. 

Sarja ei näet uudistunut paljoakaan. 
Toki yksittäisissä peleissä oli pieniä 
muutoksia, mutta esimerkiksi uudet 
hahmoluokat, lähes huomaamattomat 
pikkuviilauksen ja toiminnallisuuden 
hienoinen laajentaminen jatko-osiin ei 
paljoa pelaajia heilautellut. Kultasuoni 
huuhdottiin ja pumpattiin perusteelli- 
sesti lähes kuiviin, ja kultalaatikoita rop- 
sahteli markkinoille kiihkeämmin kuin 
EA Sportsin urheilupelejä. Se myös näkyi 
laskevissa myynneissä. 

Ilkeästi voisi sanoa, että seitsemäs 
AD&D-peli ei paljoa ensimmäisestä eron- 
nut. Turhan moni peleistä tuntui vain uu- 
delta tarinalta ja kartalta edellisen osan 
kuorissa. Välillä mentiin taaksekinpäin: 
esimerkiksi Secret of the Sil- 
ver Blades maistui jo vähän 
puulta, kun tarina oli kaivet- 
tu jostain (B)-mapista ja ta- 
sapaino oli hukassa. Sarjan 
aiemmat pelit läpi tahkon- 
nut meikäläinenkin väsyi lo- 
puttomiin satunnaistaiste- 
luihin ja luolastoihin, joiden 
pohjalle sukeltamiseen ei 
pienen ihmisen mielenterveys riittänyt. 

Onneksi matkalle mahtui parem- 
paakin. Esimerkiksi DragonLance-maa- 
ilmaan sijoittuva Champions of Krynn 
(1990) oli hieno seikkailu, jossa tari- 
nankerronta ja taisteleminen oli saatu 
mielekkääseen tasapainoon. Samalla 
Dragonlancen omanlaisensa taikuus toi 
pelaamiseen erilaisia sävyjä ja mahdolli- 
suuksia. Vaikka samankaltaisen fantasian 
uumenissa oltiinkin, Forgotten Realm- 
silla ja Dragonlancella oli myös paljon 
eroavaisuuksia, jotka tuntuivat myös 
seikkailussa ja tarinankerronnassa aina 
jumaluuksia, politiikkaa ja yhteiskuntaa 
myöten. Pelimaailmana Dragonlance 
on jo lähtökohtaisesti pienempi ja pa- 
remmin suunniteltu, kun taas Forgotten 
Realms on laaja maailma täynnä har- 

maan vyöhykettä, kaoottisia ratkaisuja 
ja vapaata rakkaut... siis pelisuunnittelua. 

Silti, yleisesti ottaen kultaseikkai- 
lut hyytyivät ja ryytyivät ajan kuluessa. 
Niinpä olin isolla nuijalla päähän lyöty, 
kun Savage Frontier -sarjan kolmas peli, 
Treasures of the Savage Frontier, ilmestyi 
vuonna 1992. Muistan 30 vuoden takaa 
yhä hyvin sen tunteen ja myllerryksen, 
kun uusi ”hoh hoijaa taas yksi AD&D" 
-pakkopulla muuttui kuin taikaiskusta 
"mitä ihmettä täällä tapahtuu” -häm- 
mästelyksi. Treasuresin käsikirjoittajat 
olivat lyöneet päälle niin ison vaihteen, 
että sitä oli vaikea käsittää. Tarina oi- 
keasti täräytti, hämmästytti ja ihastutti 
niinkin kovaa, että tehdessäni siitä ar- 
vostelua MikroBittiin soitin kollegalleni 
Ossi Mäntylahdelle, jonka 
tiesin työstävän arvostelua 
Pelit-lehteen. Kysyin alkuun, 
onko hän jo aloittanut ar- 
vostelupelaamisen, ja sitten 
hämmästelimme — yhdessä 
Treasuresin valtavan suurta 
ja positiivista loikkaa edelli- 
siin AD&D-peleihin verrattu- 
na. Treasures leikitteli pelaa- 
jalle eikä toisin päin. 

Syy uudistumiseen oli SSI:n oman tii- 
min siirtyminen Dark Sun -projektiin. Lo- 
put kultalaatikot annettiin ulkopuolisen 
Beyond Softwaren tehtäväksi. Sen väki 
tajusi heti, että peleihin tarvitaan uusia 
koukkuja, käänteentekevää kerrontaa 
ja teknisiä päivityksiä. Niinpä myös peli- 
järjestelmää uudistettiin monin kouriin- 
tuntuvin keinoin. Säätilat ja vuodenajat 
vaikuttivat seikkailemiseen, ja taistelut 
olivat aiempaa monimuotoisempia ja 
dynaamisempia. Aivan erityistä veike- 
yttä herätti uusi romantiikkajärjestelmä, 
jossa tiimiin liittyvät NPC:t saattavat mie- 
liä pelaajan hahmoa vähän muuhunkin 
kuin väkivahvaksi taistelutoverikseen. 

Uudistuksen jatkuivat myös vihovii- 
meisessä Gold Box -pelissä, Krynn-tri- 

logian päättäneessä The Dark Oueen of 
Krynnissä (1992). Aloitin arvosteluni näin: 

”Tämä on sitten loppu. Kaiken olevai- 
sen lopullinen loppuminen nykyisessä 
muodossaan. SSI:n AD&D-sarjan vihovii- 
meinen kultalaatikkosarjan roolipeli. Se 
on ohi nyt. Potionit kassiin ja kassi kaap- 
piin, kilvet pöydiksi ja miekat auroiksi. 
Kansallislippu puolitankoon ja itkuvirret 
soimaan. Yksi jakso historiassa on päät- 
tynyt" 

Dark Oueen oli viiden vuoden ja kym- 
menen pelin mittaisen kultalaatikkosaa- 
gan tarinallinen, tekninen ja seikkailulli- 
nen huipentuma. Se oli kaunis, päältä ja 
sisältä. Myös vaikea, sillä joutsenlaulussa 
pelaajaa ei enää säästelty millään tasol- 
la. Kuonoon annettiin ja saatiin, kun pi- 
meyden kuningatar matkasi lopulliselle 
sotaretkelleen. Draaman vastapainoksi 
tarinaan oli tuotu enemmän huumoria, 
joten kultalaatikot matkasivat uljaasti 
viimeiselle matkalleen, kunnian liekeissä 
kuin viikinkihautajaisissa konsanaan. 

Viimeisen seikkailun jälkeen mieli oli 
ehkä hieman apea, mutta ei suinkaan 
siksi, että AD&D-matkat olisivat olleet 
loppumassa. Ihan hienoisesti jurpututti 
ehkä se, että sarjan oli annettu hautua 
omissa mehuissaan kahdeksan pelin 
ajan, ilman dramaattisia tai edes mer- 
kittäviä päivityksiä. Pelimoottoria oli op- 
timoitu ja rooliseikkailuja tuotu kasibit- 
tisiltä alustoita myös Amigalle ja PC:lle. 
Lopussa PC oli ensisijainen alusta, mutta 
pelattavuus ei ollut paljoa alkuajoista 
muuttunut. Tätäkin uudistettiin tosis- 
saan vasta Dark Oueenissä, jossa sekä 
hiiri- että näppäimistökäyttöliittymät 
viimein remontoitiin. 


Ei kaikkea tai kaikille 


SSI:n Advanced Dungeons & Dragons 
-kultalaatikkopelejä muistellaan =tä- 
nään lämmöllä ja rakkaudella, ihan 
syystä. Vaikka sarja junnasi teknisesti 
paikoillaan aivan liian pitkään, tarinat 


FORGOTTEN REALMS THE ARCAIVES 
- COLLECTION TWO JA DRAGON- 
LANGE: KRYNN SERIES 


Sanotaan, että vanha suola janot- 
taa. Joskus myös retropelit. Niitä 
on kuitenkin moneen lähtöön: on 
ikivihreitä ja ikipelattavia toimin- 
taklassikoita. On hirveyksiä, joita 
ei halunnut pelata edes silloin 30 
vuotta sitten. On 30 vuoden takaisia 
hittejä, jotka ovat mädäntyneet pe- 
laamiskelvottomiksi. Ja sitten niitä 
pelejä, jotka olivat joskus huikeita 
eepoksia, mutta joiden pelaaminen 
tänään on vähän turhankin työlästä. 

SSI:n muinaiset AD&D-roolipelit 
eivät ole kaikkein kiitollisimpia ret- 
roiltavia nykyaikana. Ne ovat tek- 
nisesti kömpelöitä pelejä, alustasta 
riippumatta, joskin itse kullakin 
koneella on omat kommervenkkin- 
sa. C64-seikkaileminen sujui joys- 
tickillä, Amigalla matkattiin jo hii- 
ren avustamana ja PC-versiot olivat 
alkuun vähän muotopuolia, kunnes 
ysärin puolella ne päivitettiin SVGA- 
aikakauteen ja sekä hiiri- että näp- 
pisohjaus remontoitiin kultalaati- 
koiden loppumetreillä. 


SSI:n  AD&D-perinnön GOG.co- 
milta hankkinut salaperäinen SNEG- 
pelijulkaisija on tuonut nyt sekä 
Steamiin että GOGiin massiivisen ka- 
san SSI:n fantasiaroolipelejä, sekä yk- 
sittäisinä peleinä että järkälemäisinä 
kokoelmina. Krynn Series -kokoelma 
sisältää Dragonlancen kultalaatikot 
Champions of Krynn, Death Knights of 
Krynn ja The Dark Oueen of Krynn. 

Forgotten Realms: The Archives 
- Collection Two -kokoelma puoles- 
taan sisältää Forgotten Realmsin 
Pool-sarjan pelit Pool of Radiance, 
Curse of the Azure Bonds, Secret of 
the Silver Blades ja Pools of Darkness, 
sekä Savage Frontierin pelit Gateway 

to the Savage Frontier ja Treasures of 
the Savage Frontier. Tarkkasilmäinen 
huomaa, että jotain puuttuu. Savage 
Frontier -sarjan Neverwinter Nights oli 
näet MMORPG-verkkoroolipeli, joten 
sitä ei noin vain retroilla kotikoneilla. 

Bonuksina paketissa on peli- 
perheen vähän omituisempi toi- 
mintaseikkailu Hillsfar sekä kulta- 
laatikkoaikakauden — vihoviimeinen 
julkaisu, roolipelintekopeli Unlimited 
Adventures. UA on teknisesti hiotuin 
ja toimivin versio koko Gold Box -ai- 
kakaudesta, sillä siinä on yhdistetty 
aivan kaikki otukset ja kilkkeet koko 
10 pelin sarjasta ja pelimoottoriakin 
on vielä kertaalleen päivitetty. UA:lle 
onkin tehty paljon paljon pelaajasi- 
sältöä, mukaan lukien offline-versio 
Neverwinter Nightsista. 

Yhteistä teoksille on hirmuinen 
aikaloikka ja sen aiheuttama systee- 
mishokki. Näitä klonkkuja minäkin 
siis tahkosin aikoinaan lukemattoman 
monia satoja tunteja? Aika omituista. 

Sisäistä kelloa saakin kääntää 
reilusti taaksepäin ennen henkistä 
reboottia ja pelin lataamista, löytyy 
.exe sitten ,8,1:stä, DFO:stä tai CN 
Itä. Käyttöliittymä on historiallinen, 
mutta yllättävän pian sen jujut kui- 
tenkin avautuvat. Eihän näitä edes 
PC:llä hiirellä pelattu, vaan nume- 
ro- ja nuolinäppäimistöllä, ja sitten 
tarvittaessa napautettiin vielä pika- 
komentokirjainta. Johan alkoi Tass- 
lehoff kirjoittaa. 

Muinaisen  DOS-seikkailun pe- 
laaminen vaatii muutakin kuin ret- 
roteräspakaroita. Kerroin aiemmin 
muun muassa pelien journal-kirjois- 
ta ja siitä, kuinka suuri osa kerrontaa 
oli varsinaisen pelin ulkopuolella. 
Mitäs luulette, tuleeko digijulkaisu- 
jen mukana paperisia ohjekirjoja tai 
koodikirjoja? 

No ei tule, mutta PDF-versioina 
kuitenkin. Sopivan kokoisella ruu- 
dulla tai useammalla näytöllä niitä 
voi selata sujuvasti pelaamisen aika- 
na. Digipapruskat luovat mukavaa 
retrofiilistä, sillä kyllä niissä sivuja ja 
luettavaa riittää — niin taustatarinoi- 


ta maailmasta kuin sen olennoista, 
henkilöistä, varusteista ja pelimeka- 
niikoista. Ei näin syvällisesti pelien 
toimivuutta selostavia ohje- ja oheis- 
kirjoja enää tehdä. 

Olosuhteet ja ajan kulumisen huo- 
mioiden pelivanhukset toimivat niin 
hyvin kuin ne vain voivat toimia. Pelit 
on paketoitu kokoelmiin uusimpina 
mahdollisina versioina ja hiottu toi- 
mimaan mahdollisimman hyvin ny- 
kypelaajien koneilla. Niinpä ainakaan 
allekirjoittaneen ei tarvinnut tehdä 
mitään säätöjä hyvää pelinopeut- 
ta ja -kokemusta hakiessaan. Läp- 
päripelaajille tosin huomiona, että 
täysikokoinen näppäimistö nume- 
ronäppäimistöineen olisi hyvä olla. 
Bonuksena mukana tulee työkaluja 
muun muassa luolastojen automaat- 
tiseen kartoittamiseen. Ja kyllähän 
C64:n ja Amigan versioitakin voisi 
aina pelata koneilla tai emulaattorilla, 
mutta eivätpä ne näin sujuvasti pyöri. 

Nykyajan pelaajille askel muinai- 
suuteen voi tosin olla raju. Vanhan 
koulun käyttöliittymät ja grafiikan 
suhteellisen pieni tarkkuus voivat 
ahdistaa. Isolle näytölle levitetty- 
nä eteen avautuu varsinainen pik- 
selishow. Pelaajan on tiedettävä 
tarkkaan, mitä on aikeissa pelata, ja 
varustauduttava tuhdilla motivaa- 
tiohätäpakkauksella. Jos homma on 
hanskassa ja retrorohkeutta riittää, 
niin antaa mennä. Tämän parempia 
versioita näistä klassikoista ei ole ja 
tuskin tuleekaan. 


FR The Archives 

- Collection Two 
Kehittäjä: SNEG 

(SSI, Stormfront Studios) 
Julkaisija: SNEG (SSI) 
Vuosi: 2022 (1988-1992) 
Alustat: PC (C64, Apple II, Amiga, PC, Mac) 


Dragonlance: 

Krynn Series 

Kehittäjä: SNEG 

(SSI, MicroMagic) 

Julkaisija: SNEG (SSI) 

Vuosi: 2022 (1990-1992) 

Alustat: PC (C64, Apple II, Amiga, PC, Mac) 


olivat useimmiten hyviä, seikkailut viih- 
dyttäviä ja taistelut koukuttavia. Silti his- 
torialliselta kannalta on hyvä muistuttaa, 
että ne herättivät myös muunlaisia tun- 
teita. Toiminnallisempi kansanosa ei pitä- 
nyt kultalaatikoista sitten yhtään, sillä ne 
olivat kovin hitaita ja rauhallistempoisia. 
Fi ollut vauhtia, ei kauniisti rullaavia välia- 
nimaatioita, ei joystickillä renkutettavia 
toimintaosuuksia tai zeldamaista suurel- 
la kartalla vaeltelua. Räyhäkansa inhosi 
taistelujärjestelmän hitautta ja aneemi- 
suutta, jos edes koskaan pääsi ensimmäi- 
seenkään yhteenottoon saakka. 

Kultalaatikot olivat kuitenkin alusta 
saakka ajattelevan, harkitsevan ihmisen 
roolipelejä, joissa päämääränä ei ollut 
reaaliaikainen hosuminen vaan asioiden 
rauhallinen miettiminen ja seikkailusta 
nauttiminen. Sama pätee taistelujärjes- 
telmään, sillä käytännössähän se on pie- 
nimuotoinen ja vahvasti SSI-henkinen 
strategiapeli, jossa kaikki toiminnot ovat 
pelaajan itsensä päätettävissä ja toteu- 
tettavissa. 

SSI:lle Advanced Dungeons & Dragons 
-lisenssi oli uskomattoman hieno onnen- 
potku — ja kirous. Roolipelit myivät val- 
tavan hyvin ja paljon, paljon enemmän 
kuin firman strategiat. Niiden myötä SSI 
laajeni ja monipuolistui. Roolipeleillä 
vuoltiin kultamassia ja firmalla meni hie- 
nosti. Juuria ei silti unohdettu, sillä kai- 
ken fantasiajuhlinnan keskellä firma teki 
edelleen raskaita strategiapelejä. 

Valitettavasti kaikki kestää vain aikan- 
sa. Alkuperäinen lisenssisopimus TSR:n 
kanssa lähestyi loppuaan. SSI sai siihen 
puolentoista vuoden jatkon, mutta eh- 
toihin sisältyi muun muassa vanhan Gold 
Box -pelimoottorin siirtäminen eläkkeel- 
le. Tähän varauduttiin jo hyvissä ajoin siir- 
tämällä viimeisten kultalaatikoiden kehi- 
tys firman ulkopuolelle, jolloin oma väki 


sai keskittyä uuden Dark Sun -moottorin 
ja sitä käyttävien pelien kehittämiseen. 

Se vain ei mennyt ihan putkeen. Pelit 
olivat kyllä hyviä, sitten kun ne aikanaan 
saatiin ulos. Pelimoottorin kehitys vain 
meni pahasti reisille. Aikataulut räjäh- 
telivät samaa tahtia kuin koodin bugit, 
mikä tuli erittäin kalliiksi. Voi olla, että SSI 
joutui maksamaan viivästyssakkojakin, 
koska AD&D-pelien sukupolvenvaihdos 
koitui lopulta yhtiön turmioksi. SSI:n ta- 
lous meni kuralle, ja aiemmin niin uljas 
ja itsenäinen yhtiö jouduttiin myymään 
Mindscapelle vuonna 1994, kun kultalaa- 
tikkotuotot korkoineen menetettiin Dark 
Suniin siirryttäessä. 

SSI julkaisi vielä Mindscape-aikanaan 
monia upeita pelejä, mutta AD&D-ovien 
sulkeuduttua yhtiö kutistui pienempään 
sarjaan. Mindscape taasen oli ollut alku- 
jaan kunnon firma, mutta 1990-luvun 
pelialamyllerryksen, — studiokauppojen 
ja pörssisähellysten myötä sekin vaihtoi 
omistajaa useita kertoja. Siinä sivussa 
tietenkin karsittiin turhuuksia, kuten tyl- 
siä strategioita ja simulaattoreita tekevää 
SSI:tä. Lopulta firmasta oli jäljellä vain 
brändi, jonka viimeinen omistaja Ubisoft 
kuoppasi 2000-luvulla. 

SSI:n tarina päätyi hitaaseen hiipumi- 
seen ja katoamiseen. Yhtiön fanit kuiten- 
kin muistavat upean pelitalon luomukset 
ja sen pelikehittäjät. Kultalaatikkoseik- 
kailut ja muut AD&D-pelit toivat upeat 
roolipelimaailmat miljoonien pelaajien 
koteihin, ja jättivät lähtemättömän jäl- 
kensä videopelaamisen histori- 
aan. Kiitos, Joel Billings ja 
muut SSI:n hienot ihmiset. 


Pieni präntti: SSI teki kulta- 

laatikoiden lisäksi muitakin 
AD&D-pelejä. Niitä ei käsitellä 
tässä artikkelissa. 


THE POOL OF RADIANCE 
FORGOTTEN REALMS 
Pool of Radiance (1988) 
Curse of the Azure Bonds 
(1989) 

Secret of the Silver Blades 
(1990) 

Pools of Darkness (1991) 
The Savage Frontier 
Forgotten Realms 
Gateway to the Savage 
Frontier (1991) 
Neverwinter Nights (1991) 
Treasures of the Savage 
Frontier (1992) 


DRAGONLANCE / KRYNN 
Champions of Krynn (1990) 
Death Knights of Krynn 
(1991) 

The Dark Oueen of Krynn 
(1992) 


MUITA GOLD BOX 
-MOOTTORILLA 

TEHTYJÄ PELEJÄ 

Buck Rogers: Countdown to 
Doomsday (1990) 

Buck Rogers: Matrix Cubed 
(1992) 

Spelljammer Pirates of 
Realmspace (1992) 
Forgotten Realms: Unlimited 
Adventures (1993) 


DUNGEONS & DRAGONS / 
ADVANCED DUNGEONS & 
DRAGONS -PAINOKSIA: 
Dungeons & Dragons: 
1977,1981, 1983, 1991, 1994, 
2000, 2003, 2008, 2014 
Advanced Dungeons & 
Dragons: 

1977, 1979, 1995 

Tehtävänäsi on etsiä kyr 
Arkkuja on enemmänkin 
arkuista on räjähtäviä, 
tarvitse kerätä. Ark 
vähentävät hirviot ja 
törmäillä sokkelossa. 

PENTTI VÄLJÄ & COMICO 
JANNE LÖYTÖKORPI 

KOTIMAISTA SHARP-SEIKKAILUA KASARILTA 


Teksti: Manu Pärssinen 
Kiitokset: Toni Caven, Kasettilamerit, 
Markku Reunanen 


uomalainen peliteollisuus käyn- 

nisteli moottoriaan 1980-luvulla 

ja harrastajavoimin tehtiin usei- 

ta julkaisuja erityisesti Commo- 
dore 64:lle. MSX-harrastus oli täällä myös 
keskimääräistä valtiota suositumpaa, ja 
sillekin saatiin kourallinen kotimaista pe- 
lattavaa. Muut koneet jäivät sitten pitkäl- 
ti taka-alalle, mutta sieltä täältä niillekin 
putkahteli muutamia pelejä. Yksi niistä 
oli Aki Kaukovirran ohjelmoima Lord of the 
Maze Sharp MZ-700- ja MZ-800 -tietoko- 
neille. 


Kuten arvata saattaa, peli on varsin 
harvinainen ja oikeastaan ainoa tiedos- 
sa ollut kappale on majaillut kolikko- 


pelioperaattori Reprocaden omistajan 
Toni Cavenin hyllyssä. Keväällä 2022 
Kasettilamerit saivat kyseisen kasetin 
käsittelyynsä ja Retro Rewindkin sot- 
keutui asiaan. Tonin avustuksella otim- 
me yhteyden pelin tekijään ja saimme 
alla olevan haastattelun sekä luvan 
sille, että peli laitetaan kaikkien Sharp- 
harrastajien ulottuville. Sen voi käydä 
nyt lataamassa osoitteesta kasettilame- 
rit.fi/lataukset/. 

Aki Kaukovirta kertoo, että vaikka 
hänen ystävillään oli VIC-20- ja Com- 
modore 64 -koneita (josta hän oli itse- 
kin haaveillut), perheen ensimmäiseksi 
tietokoneeksi valikoitui "kaikilla her- 
kuilla” varustettu Sharp MZ-700. 

- Ajatus lähti jo edesmenneeltä isäl- 
täni, jolla oli erikoinen visio siitä, että 
tulevaisuudessa kaikki käyttävät tie- 
tokoneita ja siitä syystä niiden käyttöä 
olisi hyvä opetella. Minulla ei ole ihan 


tarkkaa muistikuvaa, miksi juuri Sharp 
— ehkä siihen vaikutti se, että siinä tuli 
mukana kompaktissa paketissa kasetti- 
asema ja plotteri-tulostin. 

Isä olikin oikeassa, sillä vaikka Akis- 
ta ei tullut ohjelmoijaa, hän uskoo, että 
aikaisesta harrastuneisuudesta ja ker- 
tyneestä osaamisesta on ollut hyötyä. 

- Tein ensin jonkun aikaa ihan muita 
palkkatöitä, mutta nykyään olen taas 
ATK:n parissa. Toki ATK on myös har- 
rastuksena säilynyt ja into siihen. Aikoi- 
naan rakensin vanhaan kasettidekkiin 
digiboksin, kun sellaiselle oli tarvetta. 
Rakensin myös 3D-tulostimen, opette- 
lin suunnittelemaan osia ja olen jaka- 
nut niitä eri alustoilla. 

Kaukovirta on hyödyntänyt taitojaan 
tulostamalla esimerkiksi autosimulaat- 
torilaitteistoonsa analogisen käsijar- 
run sekä sekvenssivaihteiston. Lisäksi 
hän suunnitteli ja tulosti Short Course 


<C) Aki Kaukovirta 1986 


-luokkaan radio-ohjattavan auton, jolla 
mies on osallistunut jopa kansainväli- 
siin kilpailuihin. 

Mutta palataanpa Sokkelon Herran 
pariin. 


Omat pelit tulille 


Pienen — paikkakunnan — 14-vuotiaalla 
Sharp-harrastajalla ei ollut monia mah- 
dollisuuksia hankkia laitteelleen pelejä, 
joten ajatus oman pelin tekemisestä 
kasvoi vähitellen. Ennen Lord of the 
Mazea Kaukovirta koodasi koneellaan 
useita tekstiseikkailuita sekä alaspäin 
rullaavia ajopelejä. Iso osa ohjelmoinnin 
aloittamisessa oli toki myös 80-luvun 
tietokonelehdillä sekä -kirjallisuudella, 
joista pystyi kopioimaan listauksia, vaik- 
ka ne eivät omalle koneelle olisi suoraan 
käyneetkään. Yrityksen ja erehdyksen 
kautta touhu kuitenkin eteni. 

- Tein myös roolipeliharrastukseeni 
liittyen pelinjohtajalle eli dungeon mas- 
terille apuohjelman, jolla pystyi luomaan 
laatikoista luolaston, kirjoittamaan jokai- 
sen luolan osan tapahtuman ja vastusta- 
jat sekä tarvittaessa arpomaan loppuihin 
tapahtumapaikkoihin hirviöt. Ohjelmaan 
oli siis sisällytetty kaikki Dungeons & Dra- 
gons -kirjojen hirviöt sekä aarteita, ja seik- 
kailun luonnin alussa asetettiin pelaajien 
lähtötaso, jonka perusteella hirviöt arvot- 
tiin. Seikkailun ja kartan pystyi tulosta- 
maan mukaansa plotterilla. 

Valitettavasti jälkipolville ei ole jää- 
nyt näistä teoksista minkäänlaista do- 
kumenttia. 


Kaukovirran mukaan juuri roolipe- 
liharrastus oli suurin syy myös Lord of 
the Mazen syntyyn. Mahdollisesti ta- 
karaivoon oli jäänyt joku kaverin Com- 
modorella pelattu peli, mutta miehen 
alkuperäinen visio oli tehdä peli, joka 
olisi avoin ritariseikkailu ja jossa ratsas- 
tettaisiin metsässä jousi kädessä örkkejä 
ammuskellen. 

Lopullinen peli sijoittuu kuitenkin 
labyrinttiin, ja ohjekirjana toimiva C- 
kasetin kannen sisäpuoli kertoo seuraa- 
vaa: "Tehtävänäsi on etsiä kymmenen 
arkkua sokkelosta. Arkkuja on enem- 
mänkin kuin kymmenen, mutta osa ar- 
kuista on räjähtäviä”. Räjähtävien arkku- 
jen lisäksi pelaajan energiaa kuluttavat 
hirviöt sekä ritarit, ja kun mittari näyttää 
nollaa, peli on lopussa. Kymmenennes- 
tä arkusta löytyy OPEN-loitsu, jolla sok- 
kelosta pääsee pakoon, mutta sitä voi 
käyttää ainoastaan alkuruudussa, joten 
ensin pitää löytää tie takaisin. 

- Pelin tein Sharpin omalla S-Basicilla 
ja hankalinta siinä oli ”3D-luolaston” 
luonti merkkigrafiikalla. Ajan kulusta 
minulla ei ole muistikuvaa, mutta sen 
muistan, että suunnittelutyötä tein mel- 
ko paljon paperille, piirsin luolaston, 
hahmottelin vastustajat ja niin edelleen. 


Comico auttaa harrastajaa 


Suomessa toimi tuohon aikaan Comico 
Oy, joka on monelle alan harrastajallekin 
varsin tuntematon nimi. Se toimi näillä 
seuduin vielä 1980-luvun alussa muun 
muassa Sharpin, Applen ja Commodo- 


ren laitteiden maahantuojana, mutta 
hajosi sitten useampiin osasiin, joista 
yksi oli commodoristeille jo paljon tu- 
tumpi PCI-Data. 

- Comicoon olin ottanut yhteyttä jo 
aiemmin, koska se oli oikeastaan ainoa 
tapa siihen aikaan saada selville, mitä 
pelejä, ohjelmia tai oheislaitteita on 
mahdollisuus hankkia Sharpille. Heiltä 
sain mahtavasti neuvoja ja tietoa Shar- 
pin käyttöön sekä taisin saada jonkun 
kirjankin. Siksi lähetin heille pelin S-Ba- 
sic-version katsottavaksi. 

Comicolta sitten ehdotettiin, että 
peli käännettäisiin konekielelle, jottei 
pelaajien tarvitse peliä aloittaessaan 
ensin ladata BASICia. He myös ystävälli- 
sesti lähettivät Kaukovirralle kääntäjän 
työn tekemistä varten. 

- Sain myytyä muutaman pelin kirje- 
tutuille, joilla myös oli Sharp. Muutaman 
taas vaihdoin heidän tuotoksiinsa. En 
tiedä, miten Comico sai peliä levitet- 
tyä, mutta vastineeksi sain kyllä heiltä 
paljonkin materiaalia. Sieltä tuli kirjalli- 
suutta, Pascal- ja Fortran-kasetit ja niihin 
oppaita, ja lisäksi kun koneeni päivittyi 
MZ-800:aan, sain siihen lerppuaseman, 
matriisikirjoittimen sekä tarvittavat lisä- 
kortit. Yritin myös saada peliä Mikrobitin 
myyntipalstalle myyntiin, mutta siihen 
olisi pitänyt ostaa maksullinen ilmoitus- 
tila, joten se jäi siihen. 

Kaukovirta kertoo, ettei ole pelannut 
peliään sitten 80-luvun loppupuolen, 
koska hän lahjoitti Sharp-tietokoneensa 
ohjelmistoineen ja oheislaitteineen ai- 
koinaan Reprocadelle. Miehen mukaan 
sydän sykkii kuitenkin yhä retrolle — 
edellä mainittujen rakentelujen lisäksi 
hän on kasannut omaksi ilokseen muun 
muassa virtuaaliflipperin sekä 3D-tulos- 
tetun pöytämallisen arcade-pelikoneen. 

Lämpimiä muistoja minulla on myös 
Summer Gamesista, jota pääsi pelaa- 
maan jossain kylän yleisessä tilassa App- 
len tietokoneella. Se oli peli, jossa hakat- 
tiin sormet kipeinä näppäimistöä. 

Mutta mikä on tarina sen taustalla, 
että pelin ohjeissa mainitaan "Kaikki ko- 
pioija crackerit kärsivät syviä omantun- 
non tuskia”? 

- Nuoruuden uho ja ehkä pieni kateel- 
lisuus Commodore-käyttäjiä kohtaan. 

RAKKAUDESTA 
AUTOIHIN 


GRAN TURISMO 2 UUDISTI VIRTUAALISTA KILPA-AJAMISTA 


un ensimmäinen Gran Turismo 


ilmestyi vuonna 1997, konsolien 

arcade- ja kart-autoilut saivat 

rinnalleen — autosimulaation. 
Vuonna 1999 ilmestyi jatko-osa Gran Tu- 
rismo 2. Kyseessä on yksi ensimmäisen 
PlayStationin kruununjalokivistä ja kilpa- 
ajopelien kiistaton legenda. 


Gran Turismo 2 koukuttaa yhä. Uuden 
pelin alkaessa pelaajalla on käytös- 
sään vain 10 000 krediittiä, mikä riittää 
juuri ja juuri käytettyyn japanilaiseen 
autoon. Sillä pääsee mukaan avoimen 
luokan kisoihin, joissa on palkintona 
rahaa ja joskus myös autoja. Rahalla 
voi sitten joko hankkia uuden auton tai 
parantaa nykyistä — virittää moottoria, 
parantaa jarruja tai keventää painoa. 
Eikä pidä unohtaa upeita vanteita, jot- 
ka tuovat heti ainakin kymmenen ku- 
vitteellista hevosvoimaa. 

Ajamista voi opetella lisenssitesteis- 
sä, jotka läpäisemällä saa ajolupia yhä 
vaikeampiin kisoihin. Mitä enemmän 
lisenssejä avaa, sitä enemmän koti- 
kuskille tarjoutuu pelattavaa sisältöä: 
kisoja, ratoja ja suurempien palkintora- 
hojen mukanaan tuomia ostosmahdol- 
lisuuksia. 

Autot käyttäytyvät yksilöllisesti ja ne 
on mallinnettu etenkin konsolipelien 
mittapuulla varsin realistisesti. Tarjol- 
la on erilaisia kulkupelejä eri puolilta 
maailmaa — niin Japanista, Yhdysval- 
loista, Isosta-Britanniasta, Saksasta 
kuin Italiastakin. Kaikki mallit eivät ole 
urheiluautoja, ja esimerkiksi Fiat 500 
R on etanavauhtinen klassikkomobiili. 
Kaikkia Suomen katukuvassa näkyviä 

käyttöautoja ei pelissä kuitenkaan voi 
ostaa. 


Osa Japanin autokulttuuria 


Japanissa on merkittävää autoteolli- 
suutta ja hyvin omanlaistaan autoihin 
liittyvää kulttuuria, johon liittyy lähei- 
sesti myös autojen muokkaaminen sekä 
ulkoisesti että teknisesti. Muun muassa 
Initial D -anime on 90-luvulta alkaen 
tutustuttanut nuoria laittomien katu- 
kisojen maailmaan. Fast and Furious 
-elokuvasarja taas on amerikkalainen, 
mutta sen suurimpia tähtiä on kiistatta 
päähenkilön japanilainen Toyota Supra. 
Katukisaskenen suurin julkkis taas lie- 
nee japanilainen Smoky Nagata. Gran 
Turismo 2 istuu osaltaan tähän samaan 
jatkumoon, vaikka siinä kilpaillaankin 
luvallisesti suljetuilla radoilla eikä vaik- 
kapa Tokion moottoriteillä Shutokou 
Battle -pelisarjan hengessä. 

Gran Turismo -sarja perustuu ennen 
kaikkea Kazunori Yamauchin visioon. 
Hänen unelmansa oli olla kilpa-ajaja, 
mutta haave osoittautui epärealistisek- 
si. Yksi tapa työskennellä autojen paris- 
sa oli tehdä autopelejä. Ensimmäinen 
Gran Turismo oli tehty ennen kaikkea 
japanilaisyleisöä silmällä pitäen, mutta 
jatko-osan kohdeyleisö on maailman- 
laajuinen. 

YouTubesta löytyy varhaisia videoita 
Gran Turismo 2:n tekemisestä. Eräässä 
videossa pelitiimi nauhoittaa eri auto- 
mallien moottorien ääniä ja automal- 
lintaja Keiichi Ashizawa ottaa valoku- 
via autojen yksityiskohdista. 

Videolla —autovalmistajat antavat 
tietoja autoista, esimerkiksi värinäyt- 


TEKSTIT: MIIKA AUVINEN 


teet, jotta tekijät saisivat mallista mah- 
dollisimman realistisen. Yhden auton 
mallintaminen vei Ashizawan mukaan 
vähintään viikon, mutta osan kanssa 
saattoi mennä kuukausikin. 


Paikka autopelihistoriassa 


Vuonna 1999 ilmestyi lukuisia ajope- 
lejä. Crash Team Racing on PlayStatio- 
nin rakastetuin karting-peli, Driverissä 
pääosassa ovat elokuvamaiset takaa- 
ajot ja Sega Dreamcastin Crazy Taxi on 
sekoiluosaston parhaita teoksia. Mai- 
nitut pelit ovat hauskoja ja omassa la- 
jityypissään rautaista tavaraa. Gran Tu- 
rismo 2:ssa on kuitenkin omanlaisensa 
tunnelma, jossa päällimmäisenä kiiltää 
rakkaus autoihin. 

Ensimmäinen Gran Turismo sisälsi yli 
140 autoa ja 11-rataa, mutta kakkos- 
osassa autoja onkin jo 650 ja ratojakin 
27. Peli vei myös alustansa äärirajoil- 
leen, sillä sen kehityksessä hyödynnet- 
tiin muun muassa Performance Analy- 
zer -ohjelmistoa, jolla tuossa vaiheessa 
jo viisivuotiaasta PlayStationista puris- 
tettiin viimeisetkin tehot. 

Melkein jokainen Playstation-kon- 
soli — epäonnista PS Vitaa lukuun ot- 
tamatta — on saanut oman Gran Turis- 
monsa. Jatko-osissa grafiikka parantui, 
joissain osissa auto- ja ratamäärät kas- 
voivat entisestään. Nähtiin myös spin- 
offeja, kuten erilaisia prototyyppiauto- 
ja sisältänyt Gran Turismo Concept sekä 
Tourist Trophy, joka oli kuin GT mootto- 
ripyörillä. Jokaista sarjan osaa on paria 
poikkeusta lukuun ottamatta myyty 
noin 10 miljoonaa kappaletta. Sarjan 
uudemmat osat eivät ole enää olleet 
yhtä kiistatta konsoleille julkaisujen 
autosimulaatioiden kovinta kärkeä, ja 
Xbox-konsolien Forza Motorsport -sarja 
on monen mielestä usealla osa-alueella 
parempi. Kukaan ei kuitenkaan voi vie- 
dä Gran Turismolta sen edelläkävijän 
asemaa. 

Juuri ilmestyneen Gran Turismo 7:n 
ajoneuvovalikoimassa on 400 autoa. 
Peli on kriitikoiden mukaan samaan ai- 
kaan helposti lähestyttävä ja haastava, 
aivan kuten sarjan ensimmäisetkin osat. 
Kriitikot ovat suurimmaksi osaksi kehu- 
neet peliä, mutta teos sisältää pari ele- 
menttiä, jotka räsähtävät retropelaajan 
korvaan: GT7 vaatii jatkuvan internetyh- 
teyden ja ilman nettiyhteyttä pelaami- 
nen ei onnistu kuin rajatusti. Peli myös 
tyrkyttää mahdollisuutta ostaa pelin si- 
säisiä krediittejä oikealla rahalla. 

Onneksi GT2 on kestänyt aikaa, ja 
vanhat retropelijäärät voivat palata sen 
ääreen yhä näinä päivinä. 


GRAN TURISMO -PÄIVÄKIRJA 


Alkusoitto: Tallennus unohtuu 


Esiteininä pelasin innolla Gran Turismo 2:ta. Keräsimme 
pikkuveljeni kanssa kiehtovia autoja, etsimme porsaan- 
reikiä rikastua nopeasti, eikä kumpikaan juuri osannut ajaa 
edes virtuaalisesti. Silti pelaaminen oli hauskaa. Mahtava 
pelikokemus hautautui alitajuntaani, ja pelilevy taisi jäädä 
toiselle veljistäni. 

Kerran Itä-Helsingin kätköissä järjestettiin retropelikirp- 
pis, ja erään myyjän valikoimissa oli Gran Turismo 2. Heti 
kansitaiteen nähdessäni palasin muistoissani lapsuuteni 
kiihkeisiin virtuaalikilpa-ajoihin, joissa puutteellisin ajotai- 
doin pärjäsin vain tuurilla ja hevosvoimien ylivoimalla. 


Päivä 1: Paluu kilpa-ajojen äärelle 


Huomasin vuodenvaihteessa, että Gran Turismo on saamas- 
sa seitsemännen osansa. Muistin, kuinka hauskaa minulla 
oli ollut aikoinaan kakkososan kanssa, joten ei muuta kuin 
pölyinen Pleikkari esille ja paluu kilpa-ajojen maailmaan. 
Tallennuksessa odottaa banaanibiilini, keltainen Dodge 
Challenger. Voitan alkupään kisoja ja käytän voittorahat 
virittämiseen. Lopulta hevosvoimia alkaa olla liikaa alku- 


Päivä 2: Ne on mua nopeampia 


Päivä 3: Trueno kulkee 


Ahdettu Trueno viilettää menemään, kääntyen ja dfrif- 
taillen hienosti. Analyysini mukaan Dodgen jarrutusajat 
ennen mutkia olivat ratkaisevasti pidempiä kuin hitaam- 
malla Truenolla, joten Trueno sopii kaikkein mutkaisim- 
mille teille paremmin. 

Initial D:n Toyota on AE86-mallia, jota on myyty True- 
non lisäksi myös nimellä Toyota Corolla Levin. Katselin 


Päivä 4: Lannistuminen 


Voitan Dodgella ihan hyvin kilpailuja. Muutama kisa jää kui- 
tenkin vaivaamaan ja Clubman Cupissa jään jumiin kakkos- 
kisaan, sillä ahdettu Challenger ei taitu tiukkoihin mutkiin. 
Pääsen välillä kakkoseksi ja välillä kolmoseksi, ja kuin 
huomaamatta lompakkoni pullistuu mitalisijoitusten ra- 
hoista. Satun tietämään erään ”meemiauton” jolla voisin 


Retro Rewindin avustaja Miika palasi lapsuutensa suosikkiau- 
topelin äärelle ja piti pelisessioista päiväkirjaa. Gran Turismo 2 
on autoilun juhlaa — peli herättää muistoja /nitial D -animesta 


ja lapsuuden huolettomista peli-illoista. 


Harvoin annan periksi lapsuuden nostalgialle, mutta 
muistojeni loistava kuvaputki-tv ja Laguna Segassa mut- 
kat oikova muskeliauto olivat liian herkullinen mielikuva. 
Kaivoin lompakkoni, kiitin myyjää ja kotona pelailin muu- 
taman tunnin. Hankin pelissä B1-ajokortin ja ostin käyte- 
tyn japanilaisen käyttöauton. Voitin sillä muutaman kisan, 
ja käytin rahat Dodge Challengeriin. Challenger on tyylikäs 
auto, ehkä vähän liiankin hieno, joten värjäsin sen räikeän 
keltaiseksi — myös lapsena olin värjännyt virtuaaliautoni 
ruman värisiksi. Tallensin pelin, unohdin asian ja GT2-kap- 
paleeni hautautui pelilaatikkoon. 


pään kisoihin, ja siirryn Gran Turismo -turnauksista erikois- 
turnauksiin. Jostain syystä en myöskään tajua virityksissä 
huomioida auton ohjattavuutta, jarruja, renkaita tai muu- 
ta. Raa'alla voimalla vedetään. 

Kilpa-ajoissa taktiikkani ei ole ajaa optimaalisten ajolin- 
jojen mukaan, vaan ainoa valttikorttini on pirunmoinen 
röyhkeys. Taktiikkavalintani toimii kohtuullisesti. 


D-animesta tuttu automalli, Toyota Sprinter Trueno. Sillä oh- 
jattavuus on jo paljon parempi. Mutkissa ohjaudun muiden 
ohi, mutta ongelmana on tehojen puute: loppusuoralla mi- 
nulla ei ole jakoa nopeampia autoja vastaan. Hienosäädän 
moottoria ja painun yöpuulle. Ensi kerralla dfriftaillaan. 


piruuttani, paljonko tämän mallin autot maksaisivat Suo- 
messa. Kaikissa myynti-ilmoituksissa auto on mennyt 
kaupaksi. Eräs klassikkoautokauppa myi Truenoa reilulla 
100 000 eurolla. Tori.fissä Levin-mallisesta Toyotasta pyy- 
detään 16 000 euroa. Virtuaaliautotallissani on hieman 
uudempi versio mallista, eli aivan autenttista Initial D 
-kokemusta en saa. 


driftailla tiukat käänteet. Pian autotallissani kiiltää uusi Initial 


Kun tarvitsen raakaa voimaa, revittelen kisoissa Dodgellani. 
Kun raaka voima ja raukkamaiset muita autoja kiilaavat ajo- 
linjat eivät toimi, ajan vähän hienotunteisemmin Truenollani. 
Pian olen voittanut lähes jokaisen kisan, johon minulla on ol- 
lut pääsy B1-ajokortillani. 

Ajotaitoni eivät riitä kuitenkaan Laguna Sega -kisaradan 
valloittamiseen. Yritän aina vain uudelleen, ja aina teen rat- 
kaisevan virheen sellaisessa kohdassa, etten pääse enää ki- 
saan mukaan. 


Tuskastuksissani ostan yhden pelin kököimmistä autois- 
ta, Fiat 500 R:n. Reilulla 20 hevosvoimalla ajellaan pääosin 60 
kilometriä tunnissa. Koetan osallistua kisaan, jossa on vain 
Fiat 500 -malleja, valtaosa omaani modernimpia. En pärjää. 
Hyvän draaman ystävänä päätän päiväkirjani epäonnistumi- 
seen. Tässä tarinassa kertoja ei voita. 


VÄÄRÄ 
MIELIPIDE 


oillekin Gran Turismo 2 oli unelmi- 
en täyttymys, mutta minut se jät- 
ti kylmäksi. Mitään järkevää syytä 
siihen ei ole. 


Teksti: Mikko Heinonen 


Tiedätkö sen tunteen, kun soitat kaveril- 
lesi musiikkia, joka on sinulle tärkeää ja 
rakasta syystä tai toisesta, vilkuilet jatku- 
vasti hänen ilmeitään kuuntelun aikana, 
ja lopulta hän ei vain tajua sitä? Samasta 
ilmiöstä on usein kyse juuri niissä van- 
hoissa peleissä, jotka liikuttavat omaa 
sydänalaa aivan erityisesti. Ja tämä toi- 
mii tietenkin myös toiseen suuntaan: 
tekniset meriitit eivät auta, jos tunnesi- 
de jää syntymättä. Gran Turismo 2 on liki 
joka mittarilla parempi kuin esiosansa, 
mutta juuri se ensimmäinen GT jäi mi- 
nulle rakkaana mieleen. 

Hype Gran Turismoa odotellessa oli 
nimittäin aika todellista. Peli tuli melko 
puskista, sillä emme vielä omassa poru- 
kassa seurailleet jatkuvasti netin pelisi- 
vustoja tai alan lehtiä. Uudesta, make- 
asta autopelistä tihkuneet vähäisetkin 
tiedot herättivät kuitenkin kiinnostuk- 
sen välittömästi. Muistan =erityisesti 
demolevyltä löytyneen = introvideon, 
jossa soi alkuintrosta tuttu Chemical 
Brothersin remix Manic Street Preach- 
ersin Everything Must Go -raidasta. Se oli 
erikoinen valin- 
ta autopeliin, ja 
vasta myöhem- 
min ymmär- 
sin, että pelin 
soundtrack — oli 
vaihdettu länsi- 
maita ajatellen. 
Kuultuani NTSC- 
J-version musii- 
kit ymmärsin, miksi niin oli tehty. 

Pelin sai tuolloisesta kaveriporukas- 
ta ensimmäisenä käsiinsä Manu, joka 
antoi meille melko läpinäkyvän vihjeen 
siitä, että pelin ilmestymispäivä ajoit- 
tuu sopivasti hänen syntymäpäivänsä 
tienoille. Keräsimme kolehdin ja ostim- 
me pelin, vaikkei miestä mitenkään ko- 
vana virtuaalirallaajana tunnettukaan. 

Itse vietin GT:n parissa laatuaikaa 

kesällä 1998, joka oli muistaakseni ke- 
leiltään aika keskinkertainen. Olin ke- 
sätöissä vieraalla paikkakunnalla, ilman 
internetyhteyttä ja muutenkin vailla 
mielekästä tekemistä iltaisin. Luettuani 
ensin kasan sekalaisia kirjoja kannoin ke- 
säkämppään PlayStationin ja matka-TV:n 
ja aloitin Turismon tahkoamisen. Aivan 
erityisesti mieleeni on jäänyt Nissan Sky- 
linellä ajettu maratonkisa, jonka jälkeen 
sormenpäissä ei ollut enää juurikaan 
tuntoa. DualShock-ohjaimet nimittäin 
tulivat myyntiin vasta pelin ilmestymi- 
sen jälkeen, eikä sellaisen hankkiminen 
tullut opiskelijabudje- 
tilla heti kysymykseen. 
Alkuperäisen Play- 
Station-kapulan D-pad 
taas ei lukeudu omiin 
suosikkeihini, etenkään 
pitkään käytettynä. 
Kuten Miika omassa 
muistelossaan — kirjoit- 
taa, minäkään en oi- 
keastaan osannut ajaa. Gran Turismossa 
tämä ei kuitenkaan ollut edes hidaste, 
sillä autoissa ei ollut minkäänlaista vau- 
riomallia. Oli siis mahdollista nojailla 
mutkissa kaiteisiin ja kanssa- 
kilpailijoihin melko = surutta. 
Skyline oli suosikkini, koska sii- 
hen sai yli tuhat hevosvoimaa, 
mikä antoi ylittämättömän 
edun lähes jokaisella radalla. 
Jos olisin ollut kärsivälli- 
sempi, Gran Turismo olisi voi- 
nut jo tuossa vaiheessa opet- 
taa sen tärkeimmän asian, 
joka oikeastaan erotti sen kaikista aiem- 
mista autopeleistä. Nimittäin sen, miten 
hienoa on ajaa hitaalla autolla nopeasti. 
Valikoimasta löytyi hirveä määrä vajaa- 
moottorisia Kei-autoja ja umpitavallisia 
japanilaisia kauppakasseja, joilla kisaa- 
minen tuntui vähän absurdilta, kun oli 
tottunut kaarestamaan kaiken maail- 
man Porscheilla ja Ferrareilla. Mutta itse 
asiassa juuri tämä kalusto on ollut itsel- 

PlayStation. 


leni pelin suola viimeistään nelososasta 
alkaen. Gran Turismo 7:ssä olen käyttä- 
nyt eniten aikaa ajaen itse virittämälläni 
Toyota Yariksella. 

Mutta miksi se GT2 ei kiinnostanut? 
Koska juuri ilmestyessään se edusti mi- 
nulle kaikkea sitä, mikä maailmassa oli 
väärin. Sega oli julkaissut Dreamcastin, 
johon rakastuin välittömästi ja jota odo- 
tin Euroopan markkinoille kuin kuuta 
nousevaa. Samaan aikaan Sony esitteli 
vain epämääräisiä konseptikuvia PS2:n 
tiimoilta ja promosi aivan hurjasti sitä, 
miten Gran Turismo 2 tulee olemaan 
aivan äärimmäinen 
autopeli. Pääsin kokei- 
lemaan peliä jälleen- 
myyjätilaisuudessa joi- 
takin kuukausia ennen 
julkaisua, ja tarjolla oli 
kovasti — mainostettu 
uutuus eli soratiellä 
ajettava ralli. Minusta 
se tuntui lähinnä kuu- 
lalaakereilla ajamiselta, eikä lainkaan 
niin herkulliselta kuin jo yli vuotta aiem- 
min julkaistu Colin McRae Rally. 

Päästyäni Dreamcastin makuun myös 
PlayStationin rujo resoluutio ja vatkaavat 
polygonit vanhenivat kuin silmissä. Olin 
kaivautunut fanipoikapoterooni enkä ol- 
lut enää tulossa sieltä pois. Seurasin Ma- 
nun ja veljeni seikkailuja Nissan Micran 
keltaisten vanteiden hankinnassa, mutta 
omaa tallennusta en jaksanut Manun pe- 
liin aloittaa enkä peliä itselleni hankkia. 

Myöhemmin GT2 kuitenkin päätyi 
minulle, ensin kirppikseltä PAL-versiona 
ja sitten Japanista ostetussa epämää- 
räisessä pelikasassa. Latasin sen ihan 
vain testatakseni videoskaalainta, ja 
pitää myöntää, että onhan se huikean 
hienon näköinen PS1-peliksi. Löysin 
laajasta ajoneuvolistasta jopa hetken 
omistamani Alfa Romeo 156:n, eikä nor- 
maalien maantiekisojen ajaminen ollut 
yhtään ikävää. 


OTHERS 

he C64 Mini ihastutti ja vihastut- 

ti: toiset näkivät siinä mukavan 

tavan fiilistellä nepamuistojaan, 

toisia ärsyttivät toimimaton näp- 
päimistö ja muut puutteet. Nyt sama firma 
on kääntänyt katseensa Amigaan. Miten 
se miniatyrisoitui? 


Teksti: Mikko Heinonen 
Kuvat: Nanne Kukkura 


Onnistuin hetken ajaksi vakuuttamaan 
itseni siitä, että en osta The A500 Miniä 
heti sen tullessa markkinoille. Omistanhan 
sentään melkein jokaisen Amiga-mallin 
ja lisäksi kasoittain laitteita, jotka osaavat 
emuloida tätä kotimikrojen kuningatarta. 
Mitä tahansa missä lukee Amiga on kui- 
tenkin hyvin vaikea vastustaa, joten pyy- 
sin lainaksi arvostelukappaletta voidakse- 
ni todeta, onko laitteesta mihinkään. 

Laitteessahan ei ole Amigan nimeä, 
aivan kuten The C64:ssä ei lukenut Com- 
modore 64. Commodore- ja Amiga-tava- 
ramerkit kun ovat mikä kenenkin hallussa, 
ja ainoa asia mistä eri oikeudenhaltijat ovat 
saaneet sovittua on, ettei mistään saada 
sovittua. Siispä laitteen päälle on upotettu 
teksti The A500. Liikkeellä ollaan kuitenkin 
puhtain jauhoin, sillä käyttöjärjestelmä- 
ROM on lisensoitu Cloantolta, joka omis- 
taa oikeudet vanhempiin Kickstarteihin ja 
Workbencheihin. 

Toteutustapa on muutenkin edeltä- 
jän kaltainen: Amiga 500 on pienennet- 
ty oikein somasti noin viidennekseen 
oikeasta koostaan ja ”konsoloitu”; joten 
näppäimistö on pelkkää kosmetiikkaa. 


LAITTEET 


RETRO GAMES TEKI SEN TAAS, 


Mukaan on kääritty ohjain, jolla pystyy 
käyttämään muutamaa peleissä ja vali- 
koissa tarvittavaa lisänäppäintä. Kapula 
muistuttaa hieman CD32:n vastaavaa, 
mutta on sitä beigempi, pienempi ja 
myös monessa suhteessa parempi. Mu- 
kana toimitetaan myös alkuperäisen nä- 
köinen, mutta piirun pienempi ja opti- 
seksi muunnettu hiiri. Näppäimistöäkin 
voi tietysti käyttää ulkoisen USB-mallin 
liittämällä. 

Perälaitaan olisi saanut mahduttaa li- 
sääkin USB-portteja, sillä nyt ne loppuvat 
kesken: kun A500 Miniin liittää yhden oh- 
jaimen, hiiren ja pelejä sisältävän muisti- 
tikun, on koko kapasiteetti käytössä. Li- 
sää saa USB-hubilla, mutta sellainen pitää 
ensin olla. Ei toki sillä, että toista ohjainta 
tarvitsisikaan heti liittää, sillä paketissa on 
niitä vain yksi. Tämä epäilemättä laskee 
hankintahintaa, mutta aiheuttaa myös 
välittömän hankintatarpeen, sillä muka- 
na on useita rautaisia kaksinpelejä, jotka 
jäävät torsoiksi tekoälyä vastaan tai sen 
kumppanina. 

Laitteen sisältä löytyy — mitäpäs muu- 
takaan kuin — edullinen ARM-sukuinen 
järjestelmäpiiri (Allwinner H6), joka ajaa 
Amiberry-nimistä — emulaatiopakettia. 
Tuttuun ja laadukkaaseen WinUAE-emu- 
laattoriin perustuvaa avoimen lähdekoo- 
din toteutusta on hieman laihdutettu, 
jotta se jaksaa pyöriä vaatimattomam- 
mallakin raudalla. Tästä seuraa tietenkin 
kompromisseja emuloinnin tarkkuuden 
suhteen, mutta keskimääräinen pelaaja 
niihin tuskin törmää. 


Ei pelkkää viissatkua 


The A500 ei tarkalleen ottaen ole aivan 
A500, vaan jotain hieman enemmän: 
perinteisen OCS-piirisarjan lisäksi se 
osaa matkia myös uudempia ECS- ja 
AGA-piirisarjoja, ja teholtaan se yltää 
viimeisen kuluttajille suunnatun Amiga- 
mallin A1200:n tasolle, paikoin ylikin. Eri 
chipsetien ominaisuuksista voisi puhua 
pitkäänkin, mutta satunnaisen viihde- 
käyttäjän näkökulmasta tämä tarkoittaa 
sitä, että mukana on jokusia tuoreempia 
pelejä ja että Alien Breed 3D on pelatta- 
vissa muutenkin kuin postimerkin ko- 
koisella näytöllä kolmen kuvan sekun- 
tivauhdilla. Myös moni muu peli hyötyy 
selvästi lisänopeudesta. 

Se, kuinka tehokas kone sitten oike- 
astaan on, riippuu määritelmästä. Puh- 
dasta suoritintehoa on nopeimmalla 
mahdollisella asetuksella moninkertai- 
sesti jopa huippumalli Amiga 4000:een 
nähden. Amigan kaltaisen, useita apu- 
piirejä käyttävän koneen emuloinnissa 
kyse on kuitenkin myös paljon muusta, 
ja usein eri piirien väliset ajastukset rat- 
kaisevat, miten asiat toimivat. Laitteen 
rajat on melko helppo löytää kuormit- 
tamalla sitä skenedemoilla ja muilla 
tuotoksilla, joissa rauta laitetaan tosis- 
saan laulamaan. Pakko tosin myöntää, 
että tämä tuntuu hieman saivartelulta, 
sillä kovimmilla Amiga-faneilla on Arten 
ja Extensionin pyörittämiseen hyllyssä 
muitakin vaihtoehtoja - mutta demo- 
evankeliumin levittäminen massoille ei 
mene koskaan hukkaan. 

Lataa ja varmista 


Aluksi omien pelien ja ohjelmien lisää- 
minen oli mahdollista vain käyttäen 
Bert Jahnin erinomaista WHDLoad-oh- 
jelmistoa. WHDLoad kehitettiin jo vuosi- 
kymmeniä sitten, kun Amiga-harrastus 
alkoi siirtyä uudelle tietoisuuden tasolle 
ja keskimääräisen amigistin laitteisto oli 
tappiin turbotettu, kiintolevyllä varustet- 
tu, pienen henkilöauton hintainen Fran- 
kensteinin hirviö. Vanhoja, hyviä pelejä 
teki yhä mieli pelata, mutta ne oli kirjoi- 
tettu perustason A500:lle ja korkeintaan 
megalle muistia. WHDLoadin avulla pelit 
saatiin asennettua siististi kiintolevylle ja 
niiden toimintaympäristöä muokattua 
niin, että kaikki ohjelmakoodin silmiin 
pelottavalta näyttävä laitettiin piiloon. Sa- 
malla mukaan saatiin myös tyylikäs pois- 
tuminen konetta resetoimatta, eikä kiu- 
kutteleva peli enää useinkaan nurittanut 
koko käyttöjärjestelmää. Pitkään sharewa- 
rena myyty ohjelmisto vapautui ilmaiseksi 
muutama vuosi sitten, ja se on ollut Ami- 
ga-piireissä jo hyvin pitkään hyvin suosit- 
tu. Käytännössä reilusti yli 90 %:lle peleistä 
sekä sadoille demoille on olemassa WH- 
DLoad-asennus. Valmiita LHA-paketteja 
A500 Minille syötettäväksi löytyy vaikkapa 
osoitteesta whdownload.com. 

Versiossa 1.1.1 saatiin sitten kaivattu 
tuki ADF-tiedostoille eli käytännössä le- 
vykuville, joita emulaattoreiden ja levy- 
aseman korvikkeiden kanssa on käytetty 
jo pitempään. Yhden levyn pelien kanssa 
toiminta on yksiselitteistä — virtuaalikorp- 
pu sisään ja menoksi —- mutta useamman 
disketin kanssa pitää levyt kasata valmiik- 
si ennen ensimmäisen käynnistämistä. 
Jos levyjä on yli kolme, tämä ei riitä, vaan 
korpuista pitää tehdä playlist-tiedosto. 
WHDLoadin käyttöönotto on hyvin help- 
poa. USB-tikulle haetaan Retro Gamesin 
sivuilta tiedosto, jonka asennuksen jäl- 
keen pelit ja muut ohjelmat pudotetaan 
tikulle LHA-paketteina. Tämä vaatimus 
on vähän erikoinen, mutta siedettävä, 
sillä muun muassa WHDownload-sivusto 
tarjoilee pelit juuri näin. 

ADF-tiedostoille ei tehdä mitään jäl- 
kikäsittelyä, joten A500 Minin oletusase- 
tus, jossa se matkii Amiga 1200 -konetta 
Kickstart 3.1:llä, aiheuttaa vanhojen peli- 
en kanssa ongelmia. Nopeasti testaamis- 
tani TOSEC-kokoelman korpuista noin 
puolet sekoili tavalla tai toisella, ja kym- 
menien vuosien Amiga-kokemuksella 
voin sanoa, ettei suhde tästä ainakaan 
kaunistu, mitä enemmän pelejä kokeil- 
laan. Usein crackereiden peleihin lisää- 
mät introtkin on kirjoitettu aika rumasti, 
ja ne saattavat kaataa koneen. Sen vuoksi 
on olennaisen tärkeää avata ennen uu- 
den ADF:n käynnistystä Game settings 


Kn 


Amiga on laihtunut reippaasti, ohjustimet maltillisemmin. 


-valikko ja määrittää koneeksi Amiga 500 
1.3:lla. Tämäkään ei tosin aina riitä, vaan 
käyttöön pitää ottaa Expert-asetukset. 

Olen toki puolueellinen, sillä olen 
osallistunut omalla pienellä panoksel- 
lani WHDLoadin ylläpitoon jo vuosia, 
mutta käytän etenkin monen korpun 
pelien kanssa aivan ehdottomasti mie- 
luummin tätä fiksumpaa systeemiä 
playlist-kikkailun sijaan. Lisäksi, toisin 
kuin netissä kiertävät satunnaiset ADF:t, 
WHDLoad-asennukset on tehty alkupe- 
räisistä levyistä ja ne toimivat lähes aina 
kuten pitäisi. Vain kourallinen kieltäytyi 
yhteistyöstä kokonaan. 


Säätöä, tuunausta, kynintää 


Käytettäessä ohjelmistoa, jota ei ole 
suoraan suunniteltu osaksi A500 Mini 
-pakettia, törmätään syöttövälineiden 
ongelmiin. Näppäimistön puuttuessa voi 
joko käyttää ruudulle avautuvaa virtuaa- 
linäppäimistöä painalluksiin tai käyttää 
hetken aikaa sinällään helpossa toimin- 
nossa, joka auttaa kohdistamaan tär- 
keimmät näppäimet ohjaimen painikkei- 
siin. Suurin osa peleistä on varsin helppo 
määrittää toimimaan näin, ja mikä paras- 
ta, samalla voi asettaa käyttöön erillisen 
painikkeen hyppäämiselle tasoloikissa. 
Vanhat Amiga-pelit kun käyttävät yhden 
napin Atari-liitäntäistä ilotikkua, jolloin 
hyppy on useimmiten määritetty pelioh- 
jaimen ylös-suuntaan. Se taas on A500 
Minin ohjaimen kaltaisella ristiohjaimella 
turhan hankala käyttää. 

Tuttu pulma on sekin, että siinä missä 
alkuperäisten Amigoiden lomittamat- 
toman näytön tarkkuus Euroopassa oli 


pystysuunnassa 256 pikseliä, monet 
pelit joko tehtiin USA:n markkinoita 
ajatellen 200 pikselin pystytarkkuuteen 
tai käännettiin Atari ST:n ja IBM PC:n 
kaltaisilta koneilta, joissa oli vain 320 
x 200 pikselin tarkkuus. Tämä jättää 
moniin peleihin rujon näköisen palkin 
alalaitaan. Jos vielä valitsee asetuksista 
käyttöön alkuperäisen 4:3-kuvasuhteen, 
saattaa laajakuvatelkkarin ruudulla nä- 
kyä pelistä vain kapea raita. A500 Mini 
tarjoaa käyttöön säätimet, joilla kuvaa 
voi rajata "älykästä zoomausta” varten. 
Tällöin laite yrittää sovittaa ruudulle 
mahdollisimman paljon kuvaa, kuiten- 
kin niin ettei kuvasuhde vääristy suh- 
teettoman paljon. Tarjolla oleva kuvan 
pehmennys sen sijaan kannattaa pois- 
taa käytöstä, sillä se lähinnä rumentaa 
alkuperäistä pikselitaidetta. 
Ulkopuolisten ohjelmien kanssa on 
myös suurin mahdollisuus kohdata eri- 
laisia yyhteensopivuusongelmia. Tätä 
varten A500 Mini tarjoaa Expert-asetuk- 
set, jotka pitää erikseen kytkeä päälle. 
Tämän jälkeen valikkoon, joka avautuu 
USB-tikulta valittavan tiedoston jälkeen, 
tulee näkyviin myös emulointiin liittyviä 
lisäasetuksia. Käyttäjä voi vaikuttaa ta- 
paan, jolla Blitter- ja Copper-apupiirejä 
emuloidaan sekä siihen, kuinka paljon 
paukkuja laitetaan suorittimen emu- 
laatioon. Lisäksi on mahdollista säätää 
erikoispiirien käytössä olevan muis- 
tin ja suorittimen oman muistin mää- 
rää — Amigalla näitä kutsutaan chip- ja 
fast-muistiksi. Valinta myös laajentaa 
erilaisten valmiiden kokoonpanojen 
määrää entisestään ADF-tiedostoja käy- 


tettäessä. Hieman erikoinen valinta 
on se, että oletuksena käytössä on 
kahdeksan megatavua chipiä eikä 
lainkaan fastia, sillä olemassa olevis- 
sa Amigoissa chip-muistin yläraja on 
2 megatavua. Toisin kuin voisi ku- 
vitella, rajaton lisämuisti ei ole aina 
hyväksi, etenkin jos se on jäsennelty 
näin epätavallisesti. Vaikka Amigan 
ohjelmointioppaissa kielletään olet- 
tamasta, että muistia on vain tietyissä 
osoitteissa, suuri osa peliohjelmoijis- 
ta nimenomaan oletti, että muistia 
on vain tietyissä osoitteissa. 

Yhtä kaikki, ruuvailemalla näitä 
neljää asetusta eri asentoihin on mah- 
dollista saada paljon lisää ohjelmia toi- 
mimaan, ellei täydellisesti niin ainakin 
paremmin. Monet skenedemot, jotka 
vakiosettareilla pykivät sietämättö- 
mästi, sai sentään katsottua loppuun 
asetuksia ruuvailemalla, vaikka tah- 
mailu ei loppunutkaan. 


Vallan kiva vempele 


Niinhän siinä kävi, että palautettua- 
ni A500 Mini -arvostelukappaleen 
kävin ostamassa itselleni oman. 
Vempele on tyylikkäästi mallinnettu, 
pahuksen söpön näköinen ja muun 
muassa se, että ihan kaikki kaapelit 
ovat Amiga-beigeä, antaa monta 
symppispistettä lisää. Myös virtava- 
lon voi määrittää sammumaan ää- 
nifiltterin kytkeytyessä, aivan kuin 
oikeassa A500:ssa. 

Suurin puute on se, että emulaatio 
ei ole täydellinen, eikä sitä tunnu koh- 
tuullisella vaivalla sellaiseksi saavan. 
Peleissä tämä haittaa harvemmin, 
muissa tuotoksissa enemmän, ja kyse 
taitaa olla järjestelmäpiirin rajoista 
enemmän kuin mistään ohjelmisto- 
päivityksillä korjattavasta asiasta. 

Ajattelen kuitenkin Miniä enem- 
män mukavana, toimivana fanituot- 
teena kuin välttämättä minään har- 
rastusalustana, sillä paitsi että omistan 
oikeita Amigoita niin sanotusti riittä- 
vän määrän, hallussani on myös Miniä 
parempia emulaatiokonsoleita. The 
A500 Mini jää vempaimeksi, jonka 
voin äkkiä napata mukaani illanviet- 
toon tai jota voin ihastella hyllyssä. 
Myös pelivalikoima on edustava ja 
sen paisuttaminen itse on helppoa. 
Sen sijaan itseni on — ainakin toistai- 
seksi — vaikea innostua mahdollisesta 
näppäimistöllä varustetusta The A500 
Maxista, sillä se tuntuisi astuvan jo ai- 
van turhaan omistamieni laitteiden 
tontille. Mutta katsotaan, nähdäänkö 
tätä mallia koskaan ja onnistuuko se 
kuitenkin yllättämään. 


» 


pelitarjontaan. Tässä muutama sana niistä sekä Lemon Amiga -sivuston 


T he A500 Minin mukana toimitetaan varsin kelvollinen läpileikkaus Amigan 


käyttäjien antamat pistemäärät. 


ALIEN BREED 3D (1995) 


Aakkosissa ensimmäinen ja eräs läjän 
uusimmista peleistä. FPS-räiskintä ei ol- 
lut Amigan vahvaa alaa, eikä tämä peli 
toiminut perusviissatkulla laisinkaan. 
Eihän tämä Doom ole millään mittarilla, 
mutta ei myöskään niin huono kuin osa 
tämän aikakauden kötöstyksistä. 


Lemon Amiga: 7,83 


ALIEN BREED: SPECIAL EDITION'92 (1992) 


Samaa sarjaa mutta ihan eri peli — tämä 
on ylhäältä kuvattu, melko tiivistunnel- 
mainen 2D-räiskintä. Kehittäjien fetissi 
avaimiin tuntuu erikoiselta, mutta peli 
itsessään on yhä jouhevaa toimintaa. 


Lemon Amiga: 8,27 


ANOTHER WORLD (1991) 


Delphine Softwaren klassikko, jon- 
ka alkunäytös tekee yhä vaikutuksen. 
Pelaajalle on luvassa armottomia äk- 
kikuolemia ja ulkoa opettelua, mutta 
myös erittäin onnistunutta grafiikkaa ja 
veitsellä leikattavaa tunnelmaa. 


Lemon Amiga: 8,75 


ARCADE POOL (1994) 


Erilaisia biljardipelejä ilmestyi Amigalle 
paljon. Tämä Team 17:n julkaisu ei ole 
yhtä komea kuin Archer Macleanin 
kolmiulotteiset tuotokset, mutta kui- 
tenkin lähestyttävä ja sujuvasti toimiva. 


Lemon Amiga: 8,22 


ATR: ALL TERRAIN RACING (1995) 


Puutetta ei ollut myöskään lintuperspek- 
tiivistä kuvatuista autopeleistä. Itse olisin 
valinnut Team 17:n julkaisuista mieluum- 
min Overdriven, mutta tiedän ihmisiä joil- 
le ATR oli aikoinaan lähes uskonto. Aivan 
pelattavaa kaahailua tämäkin. 


Lemon Amiga: 7,74 


BATTLE CHESS (1988) 


Tämän Sakkipelin juju ovat hienosti ani- 
moidut taistelut, jotka tosin saa myös 


pois päältä. Mikään Archon ei kuiten- 
kaan ole kyseessä, vaan taistelun loppu- 
tulos määräytyy Sakin sääntöjen mukai- 
sesti. Itse pelasin tätä aikanaan vain sen 
verran, että eri kombinaatiot oli nähty. 
Komea grafiikka kuitenkin myi peliä — ja 
Amigoita. 


Lemon Amiga: 7,85 


CADAVER (1990) 


Bitmap Brothersin isometrisessä luo- 
laseikkailussa seikkailee hauskan nä- 
köinen, lyhyenläntä sotamies. Itselleni 
tässä oli aikanaan liian vähän toimin- 
taa, ja kun löysin pelityypin, siitä oli jo 
ilmestynyt kiinnostavampia edustajia. 
Jos pääsee yli sekavista kontrolleista, 
Cadaverissa on yhä paljon hyvääkin. 


Lemon Amiga: 7,92 


CALIFORNIA GAMES (1988) 


Alkujaan Apple II:lle ja C64:lle tehdyn 
kasarikesäkisailun Amiga-käännös on 
aivan OK, kärkipäästä versioita mutta ei 
aivan pärjää C64:lle (eikä Atari Lynxille). 


Lemon Amiga: 7,47 


THE CHAOS ENGINE (1993) 


Timanttisen tiukka kaksinpeli, jossa on 
hyvä tunnelma ja kaikin puolin suju- 
va toteutus. Harmi, että toinen ohjain 
pitää hankkia erikseen, sillä tekoälyn 
kanssa tämä on paljon tylsempää. 


Lemon Amiga: 8,67 


DRAGONS BREATH (1990) 


Itselleni ennalta täysin tuntematon 
(mikä Amiga-pelien kohdalla on harvi- 

naista) strategiapeli, jossa kasvatetaan 
lohhareita ja hyökkäillään vastustajien 
kimppuun. Aikalaisarvioiden mukaan 
piilohelmi ja yllättävä lisäys A500 Minin 
valikoimaan. 

Lemon Amiga: 8,53 


F16 COMBAT PILOT (1989) 


Yllättävä edustaja Amigan lentosimulaat- 
torien valikoimasta, kun tarjolla oli kui- 
tenkin niin F/A 18 Interceptor kuin Falcon. 
Ei ehkä se ensimmäinen valinta pelatta- 
vaksi etenkään ilman näppäimistöä. 


Lemon Amiga: 7,94 


KICK OFF2 (1990) 


Käppäpelijulkaisija Anco iski kultasuo- 
neen Dino Dinin futispeli Kick Offilla, 
johon tämä on jatko-osa. Joku varmaan 
odotti Sensible Socceria, mutta kyllä tä- 
mäkin toimii. 

Lemon Amiga: 8,18 


THELOST PATROL (1990) 


Cinemaware-pelit ovat tärkeä osa Ami- 
ga-kokemusta, mutta niitä ei A500 Mi- 
nissä ole. Sen sijaan on tämä Vietnam- 
tarina, jolla Ocean pyrki Cinemawaren 
tontille. Tunnelmallinen ja erityinen ko- 
kemus, vaikkei ihan ennakkohypeensä 
yltänytkään. 

Lemon Amiga: 7,87 


PARADROID 90 (1990) 


Paradroid soitettiin aikoinaan jo C64:llä, 
mutta 16-bittiset saivat tämän viritellyn 
version. Useimpien mielestä se ei ole 
alkuperäisen veroinen, muttei umpi- 
surkeakaan. Robottien haltuunotto on 
jännä peli-idea. 

Lemon Amiga: 8,05 


PINBALL DREAMS (1992) 


Jos Amigalla olisi vain yksi peli, se oli- 
si varmasti tämä. Demoskenejumalien 
flipperipeli on sulava, nopeasti reagoi- 
va audiovisuaalinen orgasmi. Pelitunnit 
mitataan kymmenissä ellei sadoissa. 


Lemon Amiga: 8,69 

PROJECT: SPECIAL EDITION 93 (1993) 


Paranneltu Project-X ei ole edelleen- 
kään kovin helppo, mutta sinällään 
kelvollinen Gradius-henkinen räiskintä. 
Alkumusiikki rokkaa yhä. 


Lemon Amiga: 7,98 


OAK (1993) 


Varsin jännä lintuaiheinen puzzlepeli 
Amigan loppuajoilta. Ei ehkä koukuta 
enää niin paljon kuin aikoinaan, mutta 
kokeilemisen arvoinen. 


Lemon Amiga: 8,16 


THE SENTINEL (1987) 


Joidenkin mielestä tämä on maailman 
paras peli, jotkut eivät päässeet siihen 
sisään koskaan. Mutta todella erilainen 
tämä on kuin oikeastaan mikään muu. 


Lemon Amiga: 8,19 


SIMON THE SORCERER (1993) 


LucasArtsia ei saatu mukaan, mutta Simon 
Vaikka takana ei ole jättimäistä lisenssiä, 
tämä on hyvin varteenotettava graafinen 
seikkailu, joka kannattaa kokea. 


Lemon Amiga: 8,79 


SPEEDBALL 2: BRUTAL DELUXE (1990) 


Jälleen peli, joka saa vinkumaan kak- 
kosohjaimen puutteesta. Ultraväkival- 
taista futuristista urheilua, teknistä tai- 
turuutta ja sulavuutta, siitä ne on hyvät 
Amiga-pelit tehty. 

Lemon Amiga: 8,76 


STUNT CAR RACER (1989) 


A500 Minin nopeus hieman imartelee 
tätä peliä, mutta tahmeampanakin se 
olisi ikiklassikko. Hillittömän hauska ja 
myös armottoman haastava peli, josta 
tosin jää emulaatiossa pois kaksinpeli 
sarjalinkillä. 
Lemon Amiga: 
8,54 


AMIGA | JEUx 


I GAMESI AMIGA 


SUPER CARS 11 (1991) 


vw 
Se mielestäni parempi ON 
ylhäältä kuvattu autopeli, 
ja jälleen parhaimmillaan 
kaksin pelattuna. Itselle se rakkain on 
ykkösosa, mutta kiistämättömät ovat 
tämänkin pelin meriitit. 
Lemon Amiga: 8,42 


TITUS THE FOX (1992) 


Paketin heikoin esitys, turhahko taso- 
loikka jolle konsolipelaajat ilkkuivat jo 
aikoinaan. Ei ollut Tituksesta Soniciksi 
tai Marioksi. 


Lemon Amiga: 6,75 


LuczFER 
+ 


PBAZO0KA 
= 


= 


WORMS: THE DIRECTOR'S CUT (1997) 


Team 17 hyvästeli Amigan julkaisemalla 
pelin, josta sai tuskin koskaan rahojaan 
takaisin. Äärimmäinen Worms-painos 
julkaistiin, kun vain meistä vahvimmat 
olivat enää uskossaan lujat. Peli on hil- 
littömän hyvä, mutta kärsii kyllä hieman 
näppäimistön puutteesta. 


Lemon Amiga: 8,65 


SC-001300-%15=— 


k i w 


(1992) 


Myöskään Zool ei ollut Sonic tai Mario. 
Peli ei osaa päättää onko se hidas- vai 
nopeatempoinen, sinällään 
hyvät musiikit pitää muistaa 
kytkeä erikseen päälle, ja 
muutenkin homma jäi vä- 
hän yritykseksi. Jatko-osa oli 
selkeämpi ja parempi. 

Lemon Amiga: 6,49 


TEKSTIT: JUKKA 0.KAUPPINEN 

STRIKES BACK 


Vuonna 1982 sukellettiin syvälle maail- 
man upeimman, äänekkäimmän ja ko- 
hutuimman tieteiselokuvasaagan maa- 
ilmaan. Imperiumi iski takaisin. 

Kaksi Tähtien sota -elokuvaa oli 
mullistanut viihde- ja lelubisneksen. 
Tähtiseikkailut räjäyttelit nuoremman 
sukupolven tajuntoja ja pienenpieni le- 
lufirma Kenner Products (nykyinen Has- 
bro) tahkosi Star Wars -leluillaan mam- 
monaa. Tästä muuten kannattaa katsoa 
Netflixistä löytyvän 80-luvun rakkaim- 
mat lelut -sarjan jakso. 

Jos elokuva kerran toimii upeasti te- 
attereissa ja kaupoissa, niin miten se 
mahtuisi uusimman —leluteknologian 
uumeniin — eli videopelinä? 

Parker Brothers -yhtiö oli tehnyt lau- 
tapelejä jo 1800-luvulta saakka ja laa- 
jensi videopeleihin vuonna 1982. Meno 
oli kovaa alusta alkaen, sillä yhtiö käänsi, 
kehitti ja julkaisi aikansa kotikonsoleil- 
le historiaan jääneitä klassikoita kuten 
Popeye, Frogger, O*bert ja Spider-Man. 
Ylipäätänsäkin elokuviin pohjautuvat 

Game Boy on vahvassa kasvussa uusien 
kaupallisten retropelien alustana. Tuo- 
reimpana esimerkkinä Magipanels nak- 
kaa pelaajat match 3 -maailmaan, mut- 


CONTESTANHT INFO 


KARRARAN 


PAHELS: 
SELECTED SONG:A 


XPRESTOHXN 


lisenssipelit olivat upouusi asia, ja en- 
simmäiset julkaistiin juuri tuona vuon- 
na: ET, Alien, Raiders of the Lost Ark, Texas 
Chainsaw Massacre ja Tron. 

Atarille ja Intellivisionille itse tehty 
ja julkaistu Star Wars: The Empire Strikes 
Back oli yksi aikansa mullistavimmista ja 
elämyksellisimmistä peleistä. Se soitti 
kaikkia oikeita kelloja tarttuessaan elo- 
kuvan ikimuistoiseen kohtaukseen, jos- 
sa Imperiumin AT-AT-kävelijät marssivat 
Kapinaliiton tukikohtaa päin, ja loitsi 
siitä äärimmäisen näyttävän, kiihkeän 
ja pelattavan videopelin. Tyyli oli lainat- 
tu tietoisesti Defender-kolikkopelistä, ja 
uskomattomien suurten kävelijöiden 
tuhoaminen oli jännintä mitä pelikon- 
soleilla oli ikinä nähty. Huikea luomus 
siiss vuoden 1982 mittapuulla, kaikki 
tämä viidessä kuukaudessa neljään kilo- 
tavuun ahdettuna. 

Mutta voih. Sitä hienoutta ei nähty 
kuin Atari 2600- ja Intellivision-konso- 
leilla. Ennen kuin nyt. 

Koko liudan erinomaisia ja näyttäviä 
C64-pelejä (mm. Bruce Lee - Return Of 
Fury) tehnyt Megastyle on tehnyt upe- 
aa retrokulttuuria tulkitsemalla klassi- 
sen Atari-pelin uusiksi Commodorelle. 
C64 on koneena huikeasti kyvykkääm- 
pi kuin Atarin muinaiskonsoli, mitä on 
myös hyödynnetty. 

Pohjimmiltaan idea on sama. Im- 
periumin joukot ovat laskeutuneet 
Hoth-planeetalle ja etenevät vasem- 
malta oikealle lähestyen kapinallisten 
tukikohtaa. Tulitusetäisyydelle pääs- 
tessään ne avaavat tulen tukikohdan 
suojakenttägeneraattoreita vastaan ja 
hupsis, kapinallisten käy huonosti. Pe- 
laaja taistelee näitä vastaan ketterällä 
kiitäjällä, pew pew. 


ta ei aivan tavanomaisimmalla tapaa. 
Noppia ja erikoiskuutioita järjestellään 
riviin mukamas Talent-ohjelmassa, ja 
pelaajalla on ohjattavinaan erilaisia tai- 
toja omaavia wannabe-tähtiä. 

Jonojen muodostus on tosin kaik- 
kea muuta kuin yksinkertaista. Game 
Boy -pelaajia ei tarvitse hivellä mobiili- 
pelaajien tapaan, vaan heidät voidaan 
heittää suoraan syvään päähän. Hyvien 
pistesuorien rakentaminen on tekni- 
sesti helppoa mutta älyllisesti kinkkis- 
tä, etenkin kahdeksan hahmon erilaiset 
pelitavat huomioiden. 

Mainio pikku julkaisu, jonka parissa 
Nintendo-fanien kelpaa vaivata nysty- 
röitään. 

Lisätietoja: incube8games.com. 

Supermikrolla peliä on paisutettu 
ja monipuolistettu. Isojen kävelijöiden 
lisäksi tukikohtaan vastaan hyökkää 
myös AT-ST-kävelijöitä. Kaikki tulittavat 
pelaajaa maaliin hakeutuvilla ohjuksil- 
la, joita on väisteltävä samaan aikaan 
kun yrittää tuhota hyökkääjiä. Paikoin 
pelaajan kimppuun hakeutuu myös 
Imperiumin tiedusteludroideja. 

Atari-peliin verrattuna kuusnelo- 
sella nautitaan vauhdikkaammasta 
toiminnasta, veikeämmästä värimaail- 
masta ja monipuolisemmista efekteis- 
tä. Paukutusta piisaa ja peli on hauska, 
joskin historiallisuudessaan myös pie- 
ni ja suoraviivainen. Ei se uudemman 
aikakauden kuusnelosteoksille = pär- 
jää laajuudessaan, mutta hitsi vie, 40 
vuotta vanhan klassikon ja maailman 
ensimmäisen Star Wars -kotipelin mo- 
dernisointina se on kuin odotettu vie- 
ras kaukaisesta galaksista. Lataa peli 
osoitteesta 


Kehittäjä ja julkaisija 
Megastyle (Parker Bros.) 
Vuosi: 2022 (1982) 


Alustat: C64 (Atari 2600, 
Intellivision) 

Kehittäjä: 

Bownly, Spacebot 

Julkaisija: 

Incube 8 Games 

Vuosi: 2022 

Alustat: Game Boy, GBC, GBA 


U 


Metroidvania-termiä viljel- 
lään nykyään tuhottoman 
paljon. Jos kaikki metroidva- 

nioiksi kutsutut julkaisut arvosteltaisiin 
RR:ssä, ei lehteen juuri muita juttuja 
mahtuisikaan. Välillä vaniatulvasta kui- 
tenkin löytyy todellisia helmiä: B./.O.T.A.:n 
villi meininki ja karkeat pikselit osuvat 
vahvasti tasoloikkatoiminnasta nauttivi- 
en ytimeen. 

Peli rakentuu herkullisen monipuoli- 
sista palasista. Pelaaja suuntaa alieneiden 
valtaamaan — siirtokuntaan kahdeksan 
eri tavoin aseistautuneen palkkasoturin 
kera. Action on ihanan kiivasta ja tau- 
otonta. Jokainen ruutu kuhisee siivotta- 
via hirviöitä sekä hyppelyhaasteita. Vai- 
keustasokin on kohdallaan — kaivoksessa 
eteneminen on sutjakkaa, vaikka välillä 
vastaan tuleekin haastavampia ja use- 
ampaa yrittämistä vaativia kohtia. 

Ei kuitenkaan hätää, sillä pelaaja voi 
tallentaa pelin lähes missä tahansa, niin 
usein kuin haluaa. Checkpointien puut- 
teeseen tämä peli ei ainakaan kaadu. 


Pidätkö Castlevaniasta, mutta haluaisit 
siihen enemmän verta ja poskella roik- 
kuvia pikseliaivoja? /nfernax on kuin 
splatter-fanien rakkauskertomus NES- 
aikakaudelle, toimintatasoloikille — ja 
metroidvanioille — ja kaikkea tätä vallan 
positiivisella tapaa. 

Se on maukas kevytroolipeli, jonka 
tasoloikinnan ja miekanheiluttelun lo- 
maan on upotettu myös paljon kerron- 
taa ja roppakaupalla sivutehtäviä. Pikse- 
leitä on toki enemmän kuin 1980-luvun 
esikuvissaan, mutta niissä ei ole menty 
överöimään. Luomus näyttää hyvällä 
tapaa historialliselta, eikä soita kuuloeli- 
millekään liian nykyaikaisia sinfonioita. 
Pelattavuus on kuitenkin vahvasti tätä 
päivää, vaikka tarkahkoja hyppelyhaas- 
teita ja kuiluja riittää. Samoin riittää vai- 
keustasoa — tallennuspaikkoja on syytä 
hyödyntää ja silti varautua tahkoamaan 
samoja alueita moneen kertaan uudel- 


Eikä myöskään tyylin, sillä luomus on 
rakennettu muhevasti neljän värin pa- 
leteista. Jep, neljän. Kentän teemasta ja 
pelaajan omista värivalinnoista riippuen 
räiskinnän voi koristaella hyvinkin erinä- 
köisillä teemoilla, mutta värimaailma on 
silti aina äärimmäisen minimalistinen. 
Kun kokonaisuuden kuorruttaa hurjalla 
räiskeellä, pikseliräjähdyksillä ja luotitul- 
villa, niin lopputulema on jotain todella 
uniikkia. Ruutukuvissa ehkä sotkuista- 
kin, mutta pikselien liikkuessa toiminta 
on selkeää ja havainnollista. Loikintaa 
höystetään myös erilaisilla sivupeleillä, 
kuten sukellusveneen ohjauksella sok- 
keloissa ja jopa avaruusräiskinnälä. 

B.I.O.T.A. on modernien retroteosten 
paremmasta päästä. Se lainaa ajatuk- 
sia muinaisuudesta, mutta paketoi ne 
moderniin pelattavuuteen, vauhdikkaa- 
seen meininkiin ja pelaajaystävälliseen 
lähestymistapaan. Vaikka tasohyppy- ja 
ajoitushermot ovatkin paikoitellen ko- 

leen, kun aina homma ei vain onnistu ja 
taistelussa tulee kuonoon. 

Toiminta on myös pyhää, sillä pelaaja 
on kotiin palaava ristiretkeläinen, joka 
kauhukseen havaitsee pimeyden peto- 
jen vallanneen maan. Asukkaiden sielut 
ovat vaarassa, joten totuuden miekalle ja 
jumalalliselle magialle riittää töitä ennen 
näkemättömien hirviöiden lahtauksessa. 
Harmi tosin, etteivät asukkaat varusta 
sotaherraansa pyyteettömästi, vaan vaa- 
tivat varusteista ja palveluistaan myös ra- 
haa. Eipä siis muuta kuin tappohommiin 
ja keräämään tienestejä petojen päistä. 

Hienoja yksityiskohtia riittää. Hah- 
mot ja hirviöt ovat kauniisti pikseliani- 
moituja, ja vuorokausirytmin mukaan 
elävä maailma muuttuu pelatessa. 


villa, pelaajaa ei ajeta väkisin rageguit- 
pisteeseen. Mahti-idis ja -toteutus mo- 
nipuolisella sisällöllä. 


Kehittäjä: small bros 
Julkaisija: Retrovibe 
Vuosi: 2022 

Alusta: PC 


Moraaliset valinnat johtavat kohti tari- 
nan erilaisia vaihtoehtoisia päätöksiä. 
Uusien taitojen ja varusteiden hankki- 
minen rakentaa maukasta pelattavuus- 
looppia, jossa jo kolutuista paikoista 
löytyy uusia kulkuväyliä — ja taas ollaan 
lähempänä tarinan ratkaisua. Vaikeus- 
taso on suhteellisen korkealla, mutta 
ei mahdoton etenkään pikselihyppi- 
misensä ja taistelutaitonsa terävinä pi- 
täville. Kerrassaan oivallinen uusretro- 
seikkailuloikinta. 


Kehittäjä: Berzerk Studio 
Julkaisija: The Arcade Crew 
Vuosi: 2022 

Alustat: PC, PS4, X1, XSX|S, 
Switch 


BATTLE KID: 
FORTRESS 
OF PERIL 


Battle Kid loikkaa retroilun ytimeen mu- 
kavaa kiertoreittiä pitkin. Se on näet Nin- 
tendon NES-konsolille tehty peli, joka jul- 
kaistiin pelkästään fyysisenä moduulina 
vuonna 2010. Nykyään siitä saa pulittaa 
eBayssä vähintään satasen. Niinpä uu- 
delleenjulkaisu digitaalisena latauspelinä 
osuu passeliin saumaan. 

8 Bit Legit -pienjulkaisijan versio on 
täyttä kasibittiä, vaikka alusta onkin 
nykyaikainen. Käytännössä peli pyörii 
NES-emulaattorissa, jonka päälle on kie- 
dottu... no, eipä juuri mitään. 4:3-kuvan 
ympärille voi vaihtaa haluamansa reu- 
nukset ja ohjekirjan voi lukea näytöltä. 

Räiskintätasoloikka on kuitenkin mau- 
kas. NES huokuu joka pikselistä ja äänie- 
fektistä. Kartoissa riittää taivallettavaa 
550 huoneen verran. Hirviösaarelle pro- 
totyyppi-mechahaarniskassaan päätyvä 
Battle Kid kamppailee valtaosin aika ta- 
vanomaisia mötöjä vastaan, mutta mat- 
ka on enimmäkseen makoisa ja sopivan 
haasteellinen. Tarkka ohjaus ja sujuva 
pelattavuus pitävät kasibittiaikakauden 
toiminnasta nauttivat otteessaan, ja peli 
tuntuu koko ajan reilulta. 

Tallennuspisteitä vain on harvassa, 
joten helpomman vaikeustason valitse- 
minen heti alkuunsa on suositeltavaa, jos 
haluaa mieluummin nautiskella kuin hin- 
kata pitkiä kenttiä yhä uudelleen. 

Ei uskoisi männävuosien sähläilyn ja 
Alone in the Dark: Illuminationin jälkeen, 
mutta Atari on viimein saanut jotain 
laatua pelijulkaisuihinsa. Kombinera on 
näet kauniin raivostuttava puzzlepeli, 
jossa pelaaja ohjaa kahta tai useampaa 
palloa sokkelossa. Tavoite on ohjata 
pallot yhteen, jolloin ne sulautuvat ja 
nakkaavat pelaajan seuraavaan kent- 
tään. Juju onkin siinä, että kaikki pallot 
seuraavat samoja ohjausliikkeitä. 

Kentissä riittääkin kieroiluja ja an- 
soja. Esimerkiksi valkoinen pallo ei voi 
kulkea punaisissa piikeissä, mutta pu- 
nainen pallopa voi — ja toisinpäin. Juju 
onkin löytää toimiva kikka ja reitti, joilla 
pallot kohtaavat turvallisesti. 

Kombinera on tyylikäs vanhan kou- 
lukunnan älypeli, joka hellii hermoja 
— ainakin ennen vaikeustason hurjaa 
loikkaa. Kieroa: ensin pelaaja naarataan 
sisään, sitten hänet murskataan vaati- 
malla yliaivollisia suorituksia. 

Rageguit vaanii joka kentän kohdal- 
la, ellei omista lehmän puzzlehermoja 
ja nauti sekä reittien oivalluksista että 
lähes tuhoontuomituista loikista ja 
ajoituksista, jotka ehkä sittenkin lopul- 
ta onnistuvat. Onneksi yritysten mää- 
rää ei ole rajoitettu, mutta huijauskoo- 
deille olisi käyttöä. 


Kehittäjä: Sivak Games 
Julkaisija: 8 Bit Legit 
Vuosi: 2022 (2010) 
Alustat: X1, XSX|S (NES) 


Kehittäjä: Graphite Lab 
Julkaisija: Atari 

Vuosi: 2022 

Alustat: PC, PS4, PS5, X1, 
XSX|S, Atari VCS, Switch, 
Android, iOS 


Mikä voisi mennä pieleen, jos mennään 
karkkikeppostelemaan murhakartanoon 
halloweenina 1980? Mitä siitä, että 
sen entinen isäntä oli myynyt sielunsa 
tuonpuoleiselle? 

Fi saatu karkkia, mutta kaverit me- 
nettivät kepposena sielunsa. Sielun- 
syöjän hyökkäyksestä selvinnyt tyttö 
kohtaa kartanoon murhattujen kum- 
mituksia, ja yö saa uuden käänteen. 
Kuinka Ada voi pelastaa talon vangeiksi 
jääneet sielut? 

1980-luvun kauhuelokuvista am- 
mentava Sunshine Manor on tyylikäs 
ja tunnelmallinen retrohenkinen kau- 
huseikkailu. Se on myös esiosa van- 
hemmalle Camp Sunshine -pelille, joka 
puolestaan lainaa tyylinsä 16 bitin aika- 
kaudelta, joten peleillä on viehättävän 
monitahoinen sukulaisuussuhde. 

Manor on täysimittainen puzzleseik- 
kailu, joka alkaa selkeissä merkeissä 
mutta ajautuu pian utuisempiin sfää- 
reihin. Sankarin psyykkiset kyvyt ovat 
veikeä tapa tuoda pikkutytön ohjaami- 
seen mukaväkivallatonta taistelumeka- 
niikkaa, mutta valtaosa peliä on rauhal- 
lista kuljeskelua, objektien etsintää ja 
ongelmien ratkontaa niiden ja omien 
hoksottimien avulla. 

Silloin tällöin soppaa höystetään ka- 
hakoilla, hirviöillä ja jopa 2D-tasoloikal- 
la. Ulkoasu on maukas tuulahdus 8-bit- 
tistä historiaa, vaikka tarkkasilmäinen 
toteaakin sen nojaavan nykypäivän 
teknologiaan. Hauska ja miellyttävän 
pelattava kokonaisuus, jonka retrohen- 
kisyys on puhdasta nykypelattavaa. 


Kehittäjä: Fossil Games 
Julkaisija: 

Hound Picked Games 
Vuosi: 2022 

Alustat: PC, PS4, X1, Switch, 
Linux, Mac 

AGTRAISEN 


Ouintetin kehittämä ja Enixin julkai- 
sema ActRaiser on klassikko ja vallan 
hurmaava tapaus. Omissa kirjoissani se 
menee valehtelematta yhdeksi SNESin 
parhaista peleistä, ja sen pariin on aina 
mukava palata. Pelaaja laskeutuu pilvi- 
linnastaan alas maan päälle, tarkoituk- 
senaan jumalaisilla voimillaan auttaa 
avuttomia ihmisiä elämässään ja taiste- 
lussa pahoja voimia vastaan. 
Varsinainen peli on jaettu kahteen 
osioon. Karttanäkymässä on käynnissä 
hieman SimCity-tyyliinen kevytstrate- 
gia, jossa kartalla rakennellaan asioita, 
raivataan esteitä ja tuhotaan ihmisiä 
piinaavia demoneita lopullisena tarkoi- 
tuksena kasvattaa palvojien määrää. 
Toisessa peliosiossa pelaaja heitetään 
perinteiseen 2D-tasoloikkaan, jossa 
tarkoituksena on käydä luolasto läpi ja 
kukistaa loppupomo, joka toimii myös 
sen maa-alueen pahimpana uhkana. 
Kun ihmiset pärjäävät omillaan, on aika 
siirtyä seuraavalle alueelle ja toistaa 
samat asiat uudestaan. Tämä kaikki on 
terästetty kevyellä RPG-mausteella, sil- 
lä pelihahmo kehittyy hiljakseen pelin 
edetessä. 
Audiovisuaalisesti peli miel- 
lyttää sekä korvia että silmiä, 
eikä siitä hirveästi löydy mi- 
tään valittamisen aihetta. 
Sim-puoli on ehdotto- 
masti pelin parasta an- 
tia ja tasoloikkiminen 
tuntuu välillä vähän tur- 
halta, mutta ei sekään 
nyt varsinaisesti ikävää 
ole. 


Kehittäjä: Ouintet 
Julkaisija: Enix 
Vuosi: 1990 
Alusta: SNES 

TEKSTIT: ALEKSI VAITTINEN 


DR. MARIO 


Valelääkäri Marion suorittamista huija- 
uksista on ollut täällä jo aikaisemmin 
juttua Game Boy -version muodossa. 
Mieleni teki kuitenkin nyt myös testata 
NES-versiota pitkästä aikaa ja kokeilla, 
kuinka se vertautuu pikkuveljeensä. 

Pelimekaniikat ovat tietysti saman- 
laiset kuin GB-versiossa; eli kolmea eri 
virusta yritetään taltuttaa heittelemäl- 
lä niitä värikoodatuilla pillereillä. Kun 
neljä samanväristä palasta saadaan 
yhdistettyä, poistuvat ne ruudulta ja 
jäljellejääneitä pillerinpalasia putoaa 
alaspäin, mikä voi parhaimmassa ta- 
pauksessa aiheuttaa mukavan ketju- 
reaktion. Tämä homma jatkuu, kunnes 
ruutu on siivottu kaikista viruksista tai 
se on yläreunaan asti täynnä, eikä pille- 
reitä mahdu enää heittelemään. 

Dr. Mario on edelleen varsin hauska, 
joskin melko hektinen peli. Vaikeus- 
taso kohoaa melko nopeasti, jolloin 
puoskarointi ei ole enää niin helppoa. 
Vaikka GB-versiossa ei itselläni ollut- 
kaan vaikeuksia erottaa pillereiden 
"värejä" toisistaan, voi NES-version sel- 
keämmin erottuvista pöpöistä ja pille- 
reistä olla silti joillekin hyötyä. Molem- 
mat versiot ovat kuitenkin hyviä. 


Kehittäjä: Nintendo 
Julkaisija: Nintendo 
Vuosi: 1990 
Alusta: NES 


VIELÄKÖ MAISTUU? 

DUCK HUNT 


Duck Hunton alun perin Japanissa vuon- 
na 1984 julkaistu ammuskelupeli, joka 
vaatii aidolla Nintendo-raudalla toimi- 
akseen valopistoolin lisäksi kaverikseen 
myös tietysti putkitelevision. Arcade- 
hallien kautta länsimaihin vähän myö- 
hemmin rantautunut sorsanmetsästys 
on ehkä yksi ikäluokkani legendaarisim- 
pia valopistooliammuskeluja. 

Pelissä voi valita kolmen eri peli- 
muodon välillä, joista kahdessa ensim- 
mäisessä on tarkoitus osua joko yhteen 
tai kahteen sorsaan. Käytettävissä on 
kolme ammusta, jonka jälkeen sorsat 
on joko tiputettu tai ne ovat päässeet 
pelaajaa karkuun. Pelaajan metsästys- 
koira tietysti muistuttaa epäonnistumi- 
sesta ivallisella naurun tirskunnallaan. 
Kolmantena pelimuotona on savikiek- 
kojen ammunta, jossa sorsat korvaan- 
tuvat ennustettavampaa rataa lentä- 
villä kiekoilla. Pelin edetessä kaikissa 
pelimuodoissa kohteet liikkuvat luon- 
nollisesti nopeammin, tehden osumi- 
sesta haastavampaa. 

Onko Duck Hunt sitten enää varteen- 
otettava peli? Se on melko yksinkertai- 
nen ja erittäin itseään toistava, joten 
sen kanssa tympääntyy hyvin nope- 
asti. Mutta kyllä se kuitenkin lyhyenä 
istuntona saattaa edelleen viihdyttää 
ja ainakin toimia hauskana nostalgia- 
paukkuna. 

Kehittäjä: Nintendo 
Julkaisija: Nintendo 
Vuosi: 1984 
Alusta: NES 


0*BERT 


Kuten Nintendon isommille alustoille, 
myös Game Boylle on tehty paljon ar- 
cade-käännöksiä, eikä O*bert ole poik- 
keus. Tämä Gottliebin klassikon GB- 
julkaisu vaikuttaa ainakin oman, melko 
rajallisen kokemuspohjani perusteella 
olevan esikuvalleen uskollinen. 

Lyhyesti summaten tavoitteena on 
hypähdellä iisometrisessä näkymässä 
eräänlaisen pyramidin laatikoiden pääl- 
le ja muuttaa samalla niiden väri toisek- 
si. Kun kaikkien laatikoiden väri on oi- 
kea, mennään seuraavaan tasoon, missä 
sama tietysti toistuu vähän erilaisissa 
muodostelmissa. Vaikeustason noustes- 
sa tulee vastaan uusia vihollisia, laatikoi- 
den päällä pitää hyppiä useamman ker- 
ran ja niin edelleen. Tasojen alussa peli 
myös ohjeistaa mekaniikoista. 

Ääniefektit ovat aika rajalliset, eikä 
varsinaista pelin aikana kuultavaa mu- 
siikkia ole, mutta välinäytöksissä ja 
kentän lopussa soi sentään jotain. Graa- 
fisesti peli tuntuu ihan selkeältä ja sen 
tunnistaa O*bertiksi, eikä sitä konver- 
siolta toki muuta odotakaan. Kontrollit- 
kin ovat ihan hyvät. 

Monien vanhojen arcade-pelien tapaan 
O*bertiäkin on pienissä annoksissa varsin 
hauska pelata. GB-versiointi on ihan onnis- 
tunut, mutta se on varmaan jokaisen koh- 
dallaan itse mietittävä, 
että miksi pelaisi 
GB-versiota, kun 
taatusti parem- 
piakin käännök- 
siä on tarjolla. 

Kehittäjä: D. Gottlieb 
Julkaisija: Jaleco USA 
Vuosi: 1992 

Alusta: Game Boy 


STREET HIGHTER II: 
THE WORLD WARRIOR 


Ensimmäinen SNESille julkaistu SF2 
kantoi World Warrior -lisänimeä. Ny- 
kyisten tappelupelien mittapuulla se 
on toki hyvin rajoittunut, sisältäen vain 
kahdeksan valittavaa tappelijaa. Pelaa- 
jan matka käy ympäri maailmaa turpa- 
saunoja porukalle antaen tai vastaan- 
ottaen vastaan, riippuen tietysti siitä, 
kuinka hyvä on pelaamaan. 

Tekoälyvastus  kurmottaa tuttuun 
tyyliinsä, mutta se ei kuitenkaan tunnu 
mitenkään erityisen epäreilulta, vaan 
aina se syypää löytyy ohjaimen varresta. 
Kontrollit ovat hyvin tarkat ja responsii- 
viset, ja monta tönkömpää SNES-tap- 
pelupeliä onkin tullut vastaan. Kentät 
näyttävät värikkäiltä ja ovat monipuo- 
lisia. Niiden taustalla tapahtuu usein 
paljon kaikenlaista, vaikka arcade-alku- 
peräisen tasolle ei tietysti päästäkkään. 
Voi kuitenkin sanoa, että SNES-versio 
on hyvin onnistunut arcade-käännös 
rajoituksiensa = puitteissa. Hidastelua 
pelissä toki on ajoittain, mutta se tuskin 
tulee yhdellenkään SNES-harrastajalle 
yllätyksenä, eikä pieni tahmaus nyt niin 
paljon edes häiritse. 

Capcomin tyyliin pelistä julkaistiin 
myöhemmin SNESillekin useampi päi- 
vitetty painos, mutta oma 
valintani on World Warrior 
jo senkin takia, 
että se oli se ver- 
sio mitä lapsena 
tuli pelattua — ja koska 
kyseessä on edelleen 
aivan kelvollinen peli. 


Kehittäjä ja julkaisija: 
Capcom 

Vuosi: 1992 

Alusta: SNES 


TEENAGE MUTANT NINJA 
TURTLES: BACK FROM 
THE SEWERS 


Se on taas pitsan aika! Back from the 
Sewers on jatko-osa GB-julkaisulle Fall 
of the Foot Clan, joka julkaistiin vuotta 
aiemmin. Peli kulkee melko pitkälle ai- 
kaisemman osan nuottien mukaisesti, 
mutta tuntuu kuitenkin parannetulta. 

Taustat ovat saaneet enemmän yksi- 
tyiskohtia ja näyttävät jo melko hyvältä. 
Hahmojen spritet ovat edelleen isohko- 
ja, mutta välkkymistä ja hidastelua on 
saatu selvästi kuriin. Animaatiot ovat 
edelleen vähän tönkköjä, mutta ei häi- 
ritsevyyteen asti. Musiikkipuoli on sel- 
laista ihan ok-tasoista ”turtlespilpatusta”, 
mitä se sitten ikinä tarkoittaakaan. 

Kentät tuntuvat myös pidemmiltä 
ja niissä on ehkä enemmän vaihtelua, 
ja mukaan on lisätty myös edellisestä 
puuttuneita menopelikenttiä. Vaikeus- 
tasonsa puolesta peli myös tuntuu vä- 
hän haastavammalta, mutta ei liian vai- 
kealta. Turtlesit käskivät vielä lähettää 
sellaiset terveiset, että ananas kuuluu 
pitsan päälle. 


Kehittäjä: Konami 
Julkaisija: Konami 
Vuosi: 1991 
Alusta: Game Boy 

POSTALIN PALUU 


ENNEN MURHASTELUKIN OLI PAREMPAA 


Teksti, kuvat: Jukka 0. Kauppinen 


Neljännesvuosisata sitten rapakon toisella 
puolella kiehui. Pikkufirman pikkupeli räjähti 
ilmiöksi, joka herätti laajaa huomiota myös 
peli- ja pelaajamaailman ulkopuolella. Ei siksi, 
että se oli erikoinen tai edes kovin hyvä peli. Ehei. 
Postal nousi median ja maailman valokeilaan 
siksi, että se oli törkeä peli rajusta aiheesta, 
joka paistatteli uutisten valokeilassa. 


mmuskelumurhien luvatussa 

maassa termi going postal 

oli synonyymi äkilliselle työ- 

paikka-ammuskelulle, — joka 
pohjautui Yhdysvaltain postilaitoksen 
työntekijöiden suorittamiin ammus- 
keluihin ja joukkomurhiin. Kun termiä 
viljeltiin pelin nimessä, mediajulkisuus 
oli taattu. 

Pelinä Postal oli peruskauraa: ylhääl- 
tä kuvattu hiiri ja näppis -räiskintä ei 
omaperäisyyksillä juhlinut. Oikeastaan 
se oli jopa vanhanaikainen: kiihdytetyn 
3D-grafiikan ja multimedian kultakau- 
della tarjolla oli vain pikseligrafiikkaa ja 
kökköjä animaatioita. Mutta ajatus oli 
ulkokuorta tärkeämpää: Postal Dudel- 
la naksahtaa ja aseet laulavat kunnon 
postal-meiningillä. Seassa on myös 
ehtaa foliohattuilua, sillä Postal Dude 
uskoo Yhdysvaltain ilmavoimien levit- 
tävän vihakemikaaleja ilmakehään — ja 
hän on tietysti ainoa, johon se ei vaiku- 
ta. Joten aseet tanaan ja tapetaan kaik- 
ki, jotta he pelastuisivat. 

Räiskintä mässäilee tappamisella, 
vaikka pelaajalle tarjotaankin erään- 
lainen paremman omantunnon optio: 
siviilejä ei tarvitse tappaa, vain aseistet- 
tuja sotilaita ja poliiseja. Onhan siellä 
huumoriakin, joskin mustaa, väkival- 
taista ja valtaosin huonoa. 

Postalin tarina on kiinnostava pala 
pelialan historiaa. Teos sensuroitiin tai 
kiellettiin 14 eri maassa, ja se sai rajua 
käsittelyä julkisuudessa. Valtaosa leh- 
tikilometreistä oli tavanomaista kau- 
histelua, eivätkä kirjoittajat olleet peliä 
nähneetkään. Kuolihan siinä pikseli- 
ihmisiä, mutta ei se silti elokuvallisen 
visuaalista teurastusta ollut. Video- 
pelien (going) Postal-ilmiö oli paljon 
melua kovin vähästä, joskin osaltaan 
sitä ruokki pelissä ollut hallusinaatio- 
mainen koulukohtaus, joka ravisteli 
Columbinen verilöylyn tuoreissa jälki- 
mainingeissa kipuilevaa kansakuntaa. 
Kohtaus on poistettu pelin uudemmis- 
ta versioista. 

Nostettakoon silti hattua vähän: on- 
han kaiken legendan alla peli. Ei kovin 
hyvä edes silloin ja kehnompi tänään, 
mutta pelaa sitä hetken nostalgiamie- 
lessä tai silkkaa uteliaisuuttaan. Nyky- 
koneilla toimivan version voi ladata il- 
maiseksi muun muassa Steam- ja GOG. 
com-palveluista. 

Postal olisi varmaankin jo unohdet- 
tu sivujuonne pelihistoriassa, jos tekijä- 
studio Running With Scissors olisi saa- 
nut aikaan edes yhden ainoan muun 
hittipelin. Mutta ei. RWS osui kultasuo- 


neen vain kerran ja on lypsänyt siitä 
lähtien Postal-lehmää. Upouusi Postal 
4: No Regets herättikin mielenkiintoa 
nimenomaan esi-isänsä ansiosta. 


Jonain päivänä sade tulee ja... 


Harvemmin kätensä upottaa näin sy- 
välle siihen itseensä. Ei tarvinnut etsiä 
läjää laitumelta, kun se asentui koneel- 
le valmiiksi. Postal 4 ei herätä positii- 
visia ajatuksia, vaan se on läpikotaisin 
vastenmielinen yrjöke. Tulee mieleen 
se olotila, kun sain ruokamyrkytyksen 
pilaantuneista saastapähkinöistä. Ala- 
päästä tuli räjähtävää ripulia, yläpäästä 
oksennusta. Postal 4:ssä on samaa. 

Ällötys ei tullut pelkästään early 
access -varhaisuudesta. Tekniset on- 
gelmat ovat toki odotettavissa, mutta 
kun peli on rikki myös sisäisesti, hen- 
kisesti ja moraalisesti. Se ei ole hauska 
tai miellyttävä. Se on tyhjä ja sieluton 
pelimaailma; purkalla kasassa pysyvä 
läjä grafiikkaa ja koodia, joka muistut- 
taa tietokonepeliä, mutta ei ole oikeasti 
sellainen. Se on visuaalisesti kuin peli- 
koululaisten harjoitustyö ilmaisen gra- 
fiikkakirjaston kilkkeillä. 

Se yrittää olla asenteellinen, mutta 
onnistuu olemaan vain vastenmielinen. 
Toki se on tarkoituskin: nykymaailmas- 
sa olisi itsemurha tehdä joukkomurha- 
peli, joten Postal 4 yrittää herättää huo- 
miota huonolla maulla. Vilautellaanpa 
siis keskaria ja vatkutetaan lanteita ohi- 
kulkijoille. Vihjaillaan, että Postal Dude 
kävelee koko ajan vetskari auki, molo 
heiluen. Juodaan ja oksennetaan. Vit- 
saillaan maahanmuuttajista ja vähem- 
mistöistä. Murhaillaan, mutta koetaan 
oikeutettua moralismia siitä, että polii- 
sit suuttuvat — hetkeksi ja antavat sitten 
kaiken anteeksi. Kuljeskellaan pelimaa- 
ilmassa, suoritetaan erilaisia saastai- 
sia töitä ja tunnetaan pahaa oloa niin 
maailman saastaisuudesta kuin pelin 
yleisestä huonoudesta. 

Postal 4 ei ole kunniaksi Postalille, 
joka sentään oli rehellinen tappopeli, 
kotimaisen Damagen hengessä. Veriset 
pikselit eivät saaneet minuakaan tap- 
pamaan ketään, eikä Postal 4 saa minua 
syömään kadulla lojuvaa oksennusta tai 
nauramaan amerikkalaiselle elämänta- 
valle. Se on vain peli, joka tämä maailma 
ei tarvitse. Ehkä joku nauttii sen tympe- 
ästä ja mukasarkastisesta huumorista. 
Ehkä joku sanoo, että en ymmärrä pelin 
sanomaa. Ehkä tämä joku piti myös Flat- 
Out 4:stä. 

POSTAL 

Kehittäjä: 

Running With Scissors 
Julkaisija: Ripcord Games 
Vuosi: 1997 

Alusta: PC 


POSTAL 4: NO REGERTS 
Kehittäjä ja julkaisija: 
Running With Scissors 
Vuosi: 2022 

Alusta: PC 

kuisen klassikon päivittämisessä 
on helppo mennä metsään, mutta 
Yu Suzuki tiimeineen onnistui liki 
mahdottomassa tempussa. 


Teksti: Mikko Heinonen 


On aivan kiistatonta, että peliautomaat- 
tien kulta-aika sijoittuu 1980-luvulle, ja 
monien mielestä vieläpä sen alkupuo- 
liskolle. Tuolloin pelit edustivat teknii- 
kan huippua, innovaatiot laukkasivat 
hengästyttävää tahtia, ja oli liiketalou- 
dellisesti perusteltua rakentaa upeita ja 
monimutkaisia laitteistoja yhden aino- 
an pelin pyörittämiseen, sillä maksavia 
asiakkaita riitti. 

Vähitellen todellisuus sai arcade- 
teollisuutta kiinni. Ryhdyttiin etsimään 
keinoja säästää kustannuksissa, ja lopul- 
ta laitteistot perustuivat käytännössä 
kuluttajille myytäviin pelikonsoleihin ja 
tietokoneisiin. Tärkeä osa wow-kerrointa 
oli menetetty, mutta samalla tuntui, että 
myös pelisuunnittelun vuolain virta ty- 
rehtyi. Siinä missä kasarilla innovoitiin, 
ysärin jälkeen lähinnä iteroitiin. Noin yh- 
deksäs Street Fighter oli edelleen hieno 
peli, mutta yllättävät avaukset kävivät 
kovin vähiin. Harventuvan asiakaskun- 
nan kanssa ei haluttu ottaa turhia riskejä, 
vaan samoja nimikkeitä päivitettiin, mil- 
loin kohtalaisesti, milloin huonommin. 

Ennusmerkit vuonna 2003 julkais- 
tulle OutRun 2:lle eivät siis olisi voineet 
olla juuri huonommat. Lähes kaksi vuo- 
sikymmentä myöhemmin ilmestynyt 
jatko-osa legendaariselle autopelille to- 
teutettuna Xbox-pohjaisella Sega Chihi- 
ro-alustalla olisi voinut olla jonkinlainen 
surullinen, surkea hiilikopio aidosta asi- 
asta — mutta ei ollut. OutRun 2 ja eten- 
kin sen päivitys OutRun 2 SP on itselleni 


koko 2000-luvun tärkein kolikkopeli, ja 
tuoreuteensa nähden se on huomatta- 
van korkealla jopa kaikkien aikojen top- 
listallani. 


Sugoii dorifutoo 


Rohkein muutos OutRun 2:n pelatta- 
vuudessa on se, että kaarteet kohda- 
taankin nyt kylki edellä. Driftaus ei ole 
aivan niin villiä kuin vaikka Ridge Racer 
-sarjassa, mutta ajotuntuma on joka ta- 
pauksessa hyvin erilainen kuin vuoden 
1986 Out Runissa. Siinä, missä alkuperäi- 
sen pelin kaarteesta varoittavat liiken- 
nemerkit houkuttelivat hidastamaan 
vauhtia, OR2:ssa ne ovat symboli perän 
luisuttamiselle. — Drifti käynnistetään 
joko napauttamalla jarrua tai vaihtamal- 
la pienemmälle vaihteelle, jolloin taka- 
pyörien pito häviää, ja sitä pidetään yllä 
juuri sopivan kokoisilla ohjausliikkeillä. 
Mutkasarjan onnistunut läpäisy tuottaa 
merkittävää tyydytystä ja kokonaisuute- 
na mekaniikka tuo peliin aivan uuden- 
laista syvyyttä. 

Niin, miksi käyttöön valittiin OutRun 2 
eikä jokin muu lisänimi? Sarjassa on kui- 
tenkin nähty myös Turbo Outrun (1989) 
ja OutRunners (1993) — vain kotikoneille 
julkaistut Battle Out Run (1989), Out Run 
Europa (1991) ja OutRun 2019 (1993) voi- 
daan laskea korkeintaan laajennettuun 
kaanoniin. Kenties syynä on se, että peli 
on lähempänä alkuperäistä kuin mikään 
jatko-osista. Turbossa kentät oli asetettu 
peräkkäin ilman haarautumista ja au- 
toa viriteltiin matkan varrella, kun taas 
OutRunners hylkäsi Ferrari-lisenssin ja 
tarjoili erilaisia nimettömiä kulkineita. 
Molemmilla peleillä on omat faninsa, 
mutta itseeni ne eivät koskaan tehneet 
samanlaista vaikutusta. 

OR2:ssa voit kyllä valita haluamasi 
auton, mutta ne ovat kaikki kotoisin 
Maranellosta. Vaikeustason = voi 
jälleen määrittää — kääntymällä 
kunkin kentän jälkeen vasem- 
malle (helpompi) tai oikealle 


(vaikeampi). Vuoden 2004 päivitys Out- 
Run 2 SP, jonka tuottajana toimi Suzukin 
sijaan Keisuke Chiwata, lisäsi 15 uutta 
rataa. Ne sijoittuvat teemaltaan Ameri- 
kan mantereelle, aivan kuten Turbo ai- 
kanaan. Lisänä on "15 stage continuous” 
-pelitila, jossa yritetään ajaa kaikki radat 
läpi peräkkäin (aivan kuten Turbossa). Se 
onkin kohtalaisen haastava suoritus. 


Koeaja itse 


OutRun 2 SP on tätä kirjoittaessani pelat- 
tavissa Suomen pelimuseon pelihallissa. 
Kyseessä on kabinetti, jonka veljeni Ville 
voitti Segan järjestämästä valokuvaus- 
kilpailusta 2000-luvun puolivälissä ja 
myi sitten minulle. Koska Chihiro mah- 
dollistaa pelin vaihtamisen, ostin kabi- 
nettiin OutRun 2 SP -softan alkuperäisen 
OutRun 2:n tilalle. Peli päätyi Tampereen 
kaupungille ”päivähoitoon”, kun Peliko- 
nepeijoonit deponoivat kokoelmansa 
museon käyttöön. 

Joka kerta pelatessani kabinettia äl- 
listelen sitä, miten hyvältä peli edelleen 
näyttää. Se ei käytä HD-tarkkuutta, mut- 
ta mallit ja tekstuurit ovat niin kauniita, 
ettei edes isolla näytöllä osaa enempää 
kaivata. Ajettavuus on timanttia, musiik- 
ki (josta löytyy myös alkuperäisen pelin 
ja Turbon ääniraita) luo upeaa tunnel- 
maa ja kaiken kaikkiaan pelin optimisti- 
nen asenne on tarttuvaa. Jos pitäisi vali- 
ta loppuiäksi vain joko Out Run tai tämä, 
päätös olisi yllättävän vaikea. Museossa 
koneet ovat miltei vierekkäin, joten jo- 
kainen voi tehdä oman vertailunsa. 

OutRun 2:sta julkaistiin tuoreeltaan 
käännös Xboxille, mutta OutRun 2 SP:stä 
saattoi nauttia myös PS2:lla, PSP:llä ja 
Steamissä nimellä OutRun 2006: Coast 
2 Coast. Hieman laihdutettu HD-painos 
nähtiin Xbox 360:llä ja PS3:lla vuonna 
2009 nimellä OutRun Online Arcade. Se 
poistui myynnistä vuonna 2011 Ferrari- 
lisenssin vanhettua — yhtä aikaa Steam- 
version kanssa. Tällä hetkellä peliä ei siis 
voi ostaa mistään. Ja se on sääli. 


VINYYLIKERÄILYÄ JA HAITARIRALLEJA 


— PELIMUSIIKKIA VOI HARRASTAA MONELLA ERI TAVALLA 


osiaalisen median pelimusiik- 

kiyhteisöissä kulkeva törmää 

helposti muihin intohimoisiin 

harrastajiin. Intohimo pelimu- 
siikkiin voi ilmetä yllättävinkin tavoin: 
tässä artikkelissa pelimusiikkiharrastajat 
kertovat haitaricovereistaan ja vinyylike- 
räilystään. 


Teksti ja kuvat: Miika Auvinen 


Riku Raitasen asunnossa tärkein sisus- 
tuselementti on Mitsubishi-merkkinen, 
monumentin lailla pystyssä seisova 
levysoitin. Olohuoneen kätköistä löy- 
tyy satojen vinyylien kokoelma täynnä 
pelimusiikkia, synthwavea ja elokuvien 
sekä tv-sarjojen soundtrackeja. 

Raitanen kertoo, että Final Fantasy 
VII oli ensimmäinen peli, jota pelates- 
saan hän keskittyi enemmän musiik- 
kiin. Kun Raitanen sai isänsä vanhan 
vinyylisoittimen, alkoi keräily. 

— Alkuperäinen tarkoitukseni oli 
keräillä synthwavea, johon olin tutus- 
tunut Drive-elokuvan, Stranger Things 
-sarjan ja Hotline Miami -videopelin 
kautta. Ensimmäinen vinyylihankintani 
pelirintamalta oli Streets of Rage -pelin 
soundtrack. 

Raitanen oli nähnyt pystyssä jököt- 
tävän vinyylisoittimen vanhassa ka- 
talogissa. Hän kysyi puolivakavissaan 
Facebook-kirppiksellä, sattuisiko kel- 
lään olemaan samantyylistä laitetta. 
Kun Raitaselle tarjottiin Mitsubishin 
soitinta, se oli rakkautta ensisilmäyksel- 
lä. Soittimen hieno puoli on, että levyjä 
kuunnellessa pyörivä vinyyli osoittaa 
musiikista nautiskelijaan päin. 

Videopelivinyylien keräilijöitä löytyy 
esimerkiksi Facebookin harrasteryh- 
mistä muutamia tuhansia. Harrastuk- 
sen pimeä puoli ovat piraattijulkaisut 
peleistä, joiden musiikista ei ole viralli- 
sia vinyylijulkaisuja. Bootlegit ovat alal- 
la tulenarka aihe, mutta ne ovat hyvin 
suosittuja. 

— Virallisia julkaisuja myy muutama 
kansainvälinen verkkokauppa. Jotkut 
julkaisut myydään sekunneissa. Suo- 
malaisia myyjätahoja en tiedä. 

Miksi juuri vinyylit kaikkien media- 
muotojen joukosta? Raitasta kiehtoo le- 
vyjen kansitaiteet, jotka herättävät nos- 
talgisia tuntemuksia. Vinyylit ovat oiva 


Riku Raitanen kuvaa levysoitintaan sanalla "re 


sisustuselementti, ja Raitasen aikeena 
onkin nostaa vinyylejä olohuoneen sei- 
nälle. Hän nostaa hienoimmiksi muun 
muassa Hotline Miamin ja Snatcherin 
soundtrackien kansitaiteen. 


Haitaritaituri soittaa pelimusiikkia 


Henri Sallila aloitti haitarin soiton 
10-vuotiaana. Hän kehitti soittamis- 
taan Kaustisen musiikkilukiossa ja ar- 
meijan soittokunnassa. Nyt miehen 
oma PlayAccordion Video Game Covers 
-YouTube-kanava pursuilee haitarisovi- 
tuksia eri aiheista — kanavalla on noin 
400 tilaajaa ja useammalla vedolla on 
tuhansia näyttökertoja. Biisejä löytyy 
myös Spotifystä. 

PlayAccordion-kanavalla on kaiken- 
laisia haitarisovituksia tv-sarjoista, me- 
tallibiiseistä ja retropelimusiikista. Ret- 
rokattaus on monipuolinen: mukana 
on biisejä Monkey Islandista, klassisista 
NES-peleistä, Theme Hospitalista ja Final 
Fantasy V:stä vain muutamia mainitak- 
seni. 

Sallila kertoi, kuinka sattumoisin in- 
nostui pelimusiikin soittamisesta. 

- Löysin Play-kaupasta sovelluksen, 
jonka avulla voi tallentaa puhelimella 
muutamaa ääniraitaa päällekkäin. Poh- 
din, millä biisillä aloittaisin testailun, 
ja päädyin Megaman 3:n kenttävalin- 
taruudun taustamusiikkiin. Pian aloin 
kehittää antiani pelimusiikkicovereissa, 
ja mukaan tuli NESin äänipiirillä tehtyjä 
basso- ja rumpukuvioita. 


trofuturistinen". 


Sallila kuuntelee paljon pelimusiik- 
kia. Jos jonkun pelin soundtrack iskee, 
siitä on tehtävä sovitus. Suosikkeja ovat 
kasibittisen Nintendon sävelet. Sallila 
ottaa huomioon myös yleisönsä toivei- 
ta. Palaute musiikista on ollut hyvää. 

- Aika marginaalistahan tämä on. 
Kohderyhmä pelimusiikin ja haitarin 
yhdistämiselle on aika pieni. Teen myös 
metallicovereita, ja esimerkiksi kun soi- 
tan Dimmu Borgiria haitarilla, blackme- 
tal-örinä karkoittaa haitarifanit ja metal- 
lifaneille haitarimusiikki ei ole tarpeeksi 
rajua. On kuitenkin kiva tehdä jotain eri- 
koista, mitä kukaan muu ei ole tehnyt. 

Juuri nyt työn alla on Skyrim-coveri 
haitarilla, bassolla ja eeppisesti laulet- 
tuna yhdessä c4rvus-nimmerkkiä käyt- 
tävän Jouni Alhon kanssa. Muuten Sal- 
lila ei ole pohtinut seuraavaa projektia: 
Theme Hospitalin koko soundtrackin so- 
vitus ja soitto haukkasivat paljon aikaa, 
janyton aika palautua. 


Sallila ei näytä haitarivideoilla kasvojaan. 

Teksti: Manu Pärssinen 
Kuvat: Manu Pärssinen, Video Game Kraken 


ähes kaikilta pelikeräilijöiltä löy- 
tyy komeroistaan Commodorea 
tai Nintendoa, mutta paljon on 
niitäkin, jotka haalivat monille 
kummallisempaa kamaa. Keräilijäryhmä 
Pelikonepeijoonien Manu otti jälleen ko- 
koelmastaan tutkailtavaksi vähän tunte- 
mattomampaa teknologiaa. 


Japanilaiset konekummallisuudet ovat 
olleet pienessä keräilijäryhmässämme 
enimmäkseen Mikon erikoisalaa. Kun 
alkuvuodesta 2022 Tori-kauppapaikalla 
vastaan tuli tarjous jota ei voinut ohit- 
taa, eikä Mikko siihen tarttunut, piti 
itsekin kastaa varpaat itämaisten retro- 
altaiden syvään päätyyn. Toinen esitel- 
tävä laite on myös Japanista — ja senkin 
löytyminen hyllystäni on Mikon syytä, 
kiitos vain joululahjasta. 


Edelleen toiminnassa oleva Gakken 
saattaa olla joillekin lukijoistamme tut- 
tu elektroniikan rakennussarjoista tai 
80-luvun alkupuolen elektroniikkape- 
leistä - molempia on tullut suomalai- 
sillakin kirpputoreilla vastaan. Vuonna 
1983 Gakken kuitenkin astui mukaan 
konsolibisnekseen, ensimmäisen ja vii- 
meisen kerran. 

Tuolloin elettiin vielä pelikonsoli- 
en varhaisaikaa, vaikka USA:ssa Atari 
oli jyllännyt jo puoli vuosikymmentä 
huolimatta monista haastajistaan, ku- 
ten Mattelista ja Colecosta. Japanissa 
moisten laitteiden versiot olivat kuiten- 
kin hintalapultaan suuren kansanosan 
tavoittamattomissa, ja vielä suhteelli- 
sen pieniä markkinoita hallitsi halvalla 
tehty Epoch Cassette Vision. Samaan 
markkinarakoon tähtäsi Gakken, joka 
sai kun saikin lokakuussa 1983 Com- 
pact Vision TV Boyn kauppojen hyllyl- 
le... vain muutama kuukausi Nintendo 
Famicomin, Sega SG-1000:n ja reilusti 
halvemman Epoch Cassette Vision Jr.:n 
julkaisun jälkeen. 

Nykysilmin katsottuna monesta eri 
laitteesta nimeensä palasia lainannee- 
en konsolin erottuvin ominaisuus on 
sen ulkomuoto, jota voisi kuvailla bei- 
geksi ovenkahvan ja lentokoneen kaa- 
suvivun sekoitukseksi. Ei sitä toisaalta 
olisi välttämättä erottanut muusta 
rekvisiitasta 80-luvun alun scifi-leffan 
lavasteissa, joten jotain lievästi futu- 
rististakin on saatu mukaan. Peliohjain 
on siis sisäänrakennettu itse konsoliin, 
joten ergonomian ja samanaikaiset 
kaksinpelit sai unohtaa heti kättelyssä. 
”Ovenkahvalla” laitetta pidettiin toisella 
kädellä paikallaan, kun vääntö kävi liian 
kovaksi. 

Ruudulle Compact Vision TV Boy 
tuotti neljä väriä 128 x 192 pikselin 
resoluutiolla. Keskusyksikköä sen si- 
suksista ei löydy, ainoastaan video- 
prosessori ja kaksi kilotavua muistia. 
CPU (Motorola MC6801) oli joidenkin 
muiden varhaisten konsolien tapaan 
pelimoduulien sisällä. Samaan aikaan 
laitteen kanssa julkaistiin kuusi peliä: 
yksinkertaistettu Space Invaders -vari- 


aatio Excite Invaders, jonkin verran alku- 
peräistä muistuttava Konamin Frogger, 
Kaboom-pelistä inspiraatiota saanut Mr. 
Bomb, simppeli räiskintä Robotan Wars 
(Robotron-viboja), Konamin Super Cobra 
sekä areenataistelupeli Urban War 200X 
Year. Teknisiin rajoituksiin nähden pe- 
leihin on nähty jonkin verran vaivaa, jo- 
ten kyllä niitä olisi ehkä voinut tuohon 
aikaan pelata, samalla kaverin Ninten- 
doa kadehtien. 

Kuusi muutakin peliä oli suunnitteil- 
la, mutta ennen kuin ne ehtivät kaup- 
pojen hyllyille, Gakken veti töpselin 
seinästä. Pikaisen hyllytyksen myötä 
Compact Vision TV Boy on japanilais- 
ten konsolien harvinaisemmasta pääs- 
tä, mutta ei kuitenkaan mahdoton 
hankittava. Tätä kirjoitettaessa laitteita 
on tarjolla eBaylla kaksi kappaletta, 
mutta pelit ovatkin sitten toinen juttu. 
Kyseessä on nimittäin jälleen yksi niistä 
keräilijöiden murheenkryyneistä, jois- 
sa yksittäinenkin peli saattaa maksaa 
enemmän kuin itse konsoli, jos sellaisia 
edes jostain löytää. 


Compact Vision TV Boylle julkaistuista peleis- 
tä voi käydä katsomassa videokuvaa vaik- 
kapa Asobi Techin YouTube-kanavalta osoit- 
teessa youtube.com/watch?v=aotrplfmoHM. 


Retro Rewindin numerossa 2/2018 
esittelin Starpath Superchargeria, jol- 
la Atari 2600:n sai ottamaan vastaan 
aivan erilaista tallennusformaattia: C- 
kasettia. Bandai Datachissa, jonka lisä- 
nimi on "Joint ROM System", on taval- 
laan hieman samaa ideaa. Numerossa 
4/2021 taas kerroimme Barcode Battler 
-laitteista ja Datachissa on yhtäläisyyk- 
siä niihinkin. Mistä sitten on oikein 
kyse? 

Otetaan soppaan mukaan vielä Ban- 
dai Datachin Amerikan serkku Aladdin 
Deck Enhancer. Molemmat vekottimet 
ovat konsoliin (Famicom tai NES) liitet- 
täviä lisälaitteita, joiden avulla voi pela- 
ta niiden omia pelejä. Yksi suurimmista 
eroista näiden kahden välillä tosin on 
se, että Aladdin (eli Camerica ja Code- 
masters) teki vimpaimen kiertääkseen 
Nintendon sertifikointia ja lisensointi- 
maksuja, kun taas Bandain ratkaisu on 
tehty ison N:n lupien kanssa. 

Kovin myöhään Famicomin &elä- 
mässä, eli vuoden 1992 joulukuussa 
julkaistu Datach siis sujautetaan "emo- 
konsolin” moduuliporttiin. Sen jälkeen 
Datachiin voi liittää sen omia pelimo- 
duuleita, jotka ovat kuin paksuja Game 
Boy -pelejä (tai pieniä Famicom-pelejä). 
Niitä julkaistiin seitsemän erilaista ja 


suurin osa oli kytköksissä johonkin ani- 
meen, esimerkiksi Dragon Ball Z:hin, Ult- 
ramaniin ja SD Gundamiin. Vuonna 1994 
julkaistu jalkapallopeli J-League Super 
Top Players oli yksi viidestä viimeisestä 
Famicomille virallisesti julkaistusta pe- 
listä. 

Jokaisen pelin mukana tuli myös kasa 
keräilykortteja, joiden toisella puolella 
oli skannattava viivakoodi. Niitä lukeva 
skanneri taas oli Datachissa itsessään 
ja sen käyttäminen toi peliin hahmo- 
jen ominaisuusdataa. Osassa korteista 
viivakoodin paikka saattoi ollakin tyhjä 
ja tällöin astuttiin taas samalle tontille 
Barcode Battlerin kanssa: Hahmonsa 
luomiseen sai käyttää viivakoodia vaik- 
kapa pesuainepaketista tai rahkapurkin 
kyljestä. Grafiikoiltaan pelit vastasivat 
tietenkin Famicom-pelejä. 

Itse laitetta saattaa löytää eBaylta 
muutamilla kympillä, elleivät Dragon 
Ball Z -keräilijät osu samoille apajille. 
Koko kokoelman kerääminen onkin sit- 
ten hankalampi tapaus, sillä halutuim- 
mat ja harvinaisimmat pelit kaikkine 
kortteineen saattavat nousta jopa neli- 
numeroisiin lukemiin. 


Peijoonimuistoja näistä lait- 
teista ei ole, sillä olen omistanut ne 
vasta puolisen vuotta, enkä sitä ai- 
emmin tainnut olla moisista vekot- 
timista edes tietoinen. Konsolikeräi- 
lyn syvää päätä? Kyllä. Aladdin Deck 
Enhancer vielä kiinnostaisi. 

Luotettavia hosting-palveluita jo 15 vuotta 


SKROLLI 


K 
= [] 
Virtuaalipalvelimet Webhotellit 
Levytila = 1TB Levytila 20 GB 
Muisti 1GB Tietokantoja = 10 kpl 
CPU 1x 1/10 Tunnuksia 10 kpl 
Verkko 1Gbps Nopeus 1Gbps 
b 
& 4 
Shell-tunnus Sähköposti 
Levytila 1GB Levytila = 10GB 
SSH-tunnus 1kpl Laatikoita 10 kpl 
IPv6-osoite  1kpl Aliasta 100 kpl 


Hinnat sisältävät arvonlisäveron (24%) Tarjoukset voimassa 31.12.2022 

